
„Pra-kalba“ 


Bent jau pratarmėje autorius turi teisę pakalbėti apie save arba 
savo santykį su tuo, kas parašyta. Taip paties teksto nuošalė- 
je gali tapti aiškesnė jį motyvavusi visai atsitiktinė paskata. 
Kai aš vėlyvą 1988 m. rudenį rašiau šį įvadą, turėjau kai 
kurių sunkumų dėl hermeneutinio universalumo reikalavi- 
mo sąvokinės formuluotės. Atrodė, tai buvę tiek apgalvota 
ir kritikuota, kad pats aš nieko daugiau nebejzvelgiau. Rem- 
damasis Wittgensteino pasakymu, „filosofinės problemos for- 
ma yra: aš nesusivokiu“, guodžiausi pirmiausia tuo, kad ma- 
no situacijoje būta šio to filosofiško. Po kiek laiko vienoje 
Heidelbergo kavinėje susitikau su Hansu Georgu Gadameriu, 
idant tarp kitų su juo aptarčiau ir šį dalyką. Aš jo paklausiau, 
šabloniškai ir tiesmukai, koks gi, tiksliau nusakant, esąs uni- 
versalus hermeneutikos aspektas. Po viso to, ką buvau perskai- 
tęs, buvau pasiruošęs ilgam ir kiek miglotam atsakymui. Jis 
apmąstė dalyką ir atsakė, trumpai ir aiškiai: „verbum interius“. 
Aš pasitryniau akis. Gi tai niekur neparašyta „Tiesoje ir 
metode“, ką ir sakyti apie antrinę literatūrą. Ar hermeneuti- 
kos universalumo reikalavimas turėtų būti aptinkamas „vidi- 
niame žodyje“, prie kurio triūsė Augustinas ir kuriam Gada- 
meris buvo paskyręs retai pastebimą savo pagrindinio veikalo 
skyrių? Kiek suglumes, aš klausiau toliau, kas čia turima galvo- 
je. „Universalumas“, tęsė jis, „glūdi vidinėje kalboje, tame, 

kad negalima visko pasakyti. Negalima išreikšti visko, kas 
yra sieloje, Aöyog Evdraderog. Tai atrandu Augustino vei- 
kale De trinitate. Ši patirtis yra universali: actus signatus nie- 
kada nesutampa su actus exercitus.“ 

Sutrikęs buvau pirmiausia dėl to, kad šitai, atrodė, priešta- 
rauja gadameriškosios filosofijos pagrindiniam tonui. Juk pa- 
prastai manoma, kad jos universalumas remiasi kalba, tuo, 
kad realiąja kalba galima viską išreikšti. Kalba galinti įveikti 
visus prieštaravimus jos universalumui, nes jie visi turį būti 
kalbiškai suformuluoti. Gadameriui viskas turi būti kalba: 
„Būtis, galinti būti suprasta, yra kalba“, skamba dažniausiai 
cituojamas pasakymas, kuriuo nurodomas šis universalumas. 

Ka bendro su tuo turi užuomina į verbum interius Ar tai 
žymi vėlyvą savęs paties interpretavimą, savęs pataisymą ar 
tai tik tuščiai pateikta atsitiktinė informacija, kuriai neteik- 
tina jokios esminės reikšmės? Kelis mėnesius aš kiek blaškiausi 
šiuo klausimu, kol perskaičiau knygą „Tiesa ir metodas“ bei 
Heidelbergo universiteto bibliotekoje išsaugotą pradinį jos 
variantą. Tuomet man toptelėjo, kad iš tikrųjų hermeneti- 
kos universalumo reikalavimas deramai išskleidžiamas tik re- 
miantis mokymu apie verbum interius, ta iš heidegeriškai 
perskaityto Augustino kylančia įžvalga, kad pasakyta kalba 
visuomet pasilieka už to, kas turi būti išsakyta, už vidinio 
žodžio, ir kad tai, kas pasakyta, galima suprasti tik kai 
išskleidžiama už to esanti nenustygstanti vidinė kalba. Tai 
skamba senamadiškai ir labai metatiziškai: greta kalbos esąs 
anapusinis ir vidinis verbum interius pasaulis. Tačiau, kaip 
mes matysime, vien tik ši įžvalga pajėgi pakirsti metafizinę ir 
loginę ištaros viršenybę. Sekant klasikine logika, kuria min- 
ta substancijos metafizika, viskas glūdi propozicinėje ištaro- 
je. Tai, kas ištarta, yra sau pakankama ir patikrintina pagal 
šio vidinį nuoseklumą. 

Hermeneutikai — priešingai, ištara yra, tariant perkeltine 
„Būties ir laiko“ kalba, kažkas antrinio, išvestinio. Prisirišimas 
prie ištaros ir disponavimo ja slepia verbum interius, herme- 
neutinio žodžio rungimąsi del kalbos. Tačiau nemanoma, 
kad „vidinis žodis“, — ir tai tebūna išaiškinta kartą ir visiems 
laikams, — būtų koks privatus arba psichologinis už-pasau- 
lis, suformuotas dar prieš atsirandant kalbinei išraiškai. Jis 
yra tas, kuris siekia save išreikšti išsakyta kalba. Pasakyta kal- 
ba yra pasekmė rungimosi, kurį kaip tokį reikia išgirsti. Nė- 
ra jokio „ikikalbinio“ pasaulio, o tik į kalbą nukreiptas pa- 
saulis, mėginantis įžodinti tai, kas turi būti pasakyta, nors 
jam tai ir ne visiškai pavyktų. Vien tik šis hermeneutinis 
kalbos matmuo yra universalus. 

Įvade ir mėginama šiuo požiūriu išdėstyti filosofinę her- 
meneutiką. Nurodymas į pokalbį su Gadameriu nereiškia, 
jog arogantiškai siekiame mūsų aiškinimą išskirti kaip „au- 
tentišką“ Gadamerio poziciją. Tokios nuorodos sukelia ne- 
paprastai daug problemų, ir todėl mes ilgai dvejojome, ar tai 
minėti čionykščiame kontekste. Mus galiausiai padrąsino 
Walterio Schulzo pavyzdys — jis pats pateikė nuorodą į po- 
kalbius su Heideggeriu, nes jie esmiškai paveikė jo Heideg- 
gerio interpretacijos krypų.! Taip su Gadameriu galėjo būti 
nutikę ir mums. Tačiau suprantama, kad šitaip paskatinta 
interpretacijos kryptis turi būti plėtojama savo sąskaita ir 
rizika. Tad mūsų sumanymo specifika bus, nepriklausomai 
nuo Gadamerio, taigi savo atsakomybe ir atsižvelgiant į esamą 
filosofinio pokalbio padetj, pateikti įvadą į hermeneutikos 
filosofines dimensijas (taigi nekreipiant dėmesio į jos pritai- 
kymus paskiruose moksluose, pvz., filologijoje, teologijoje, 


' Plg. W. Schulz, „Die Aufhebung der Metaphysik in Heideggers 
Denken“, in: Heideggers These vom Ende der Philosophie. Verhandlungen 
des Leidener Heidegger-Symposiums April 1984, Bonn, 1989, S. 33. 

istorijoje ir visuomenės moksluose). Įvade mėginama šiuo 
verbum interius požiūriu rekonstruoti jų istorinę problema- 
tiką taip tiksliai, kaip tik galima — taigi remiantis šiandien 
retai skaitomais jos paliudijimais. Mūsų pareiga, žinoma, pa- 
rodyti, kad šis požiūrio taškas išties yra centrinis. 

Už paramą šiam darbui esu labai dėkingas Alexanderio 
von Humboldto fondui bei Conseil de recherches en sciences 
humaines du Canada. Lemiamy postümiy mūsų tyrinėjimams 
davė ir susitikimai su kolegomis. Už tai ypač širdingai dėko- 
ju Ernstui Behleriui, Otto Friedrichui Bollnowui, Lucui Bris- 
sonui, Rüdigeriui Bubneriui, Hansui Georgui Gadameriui 
(kuris leido pasiremti mūsų pokalbiu), Hansui Ulrichui Les- 
singui, Manfredui Riedeliui, Frithjofui Rodi, Josefui Simo- 
nui ir Alberto Viciano. Nepraleidžiu progos šią padėką pa- 
pildyti susižavėjimu, kurį jau seniai jaučiu jų tilosofinei veiklai. 
Filosofija juk gali pasižymėti dideliu kritiškumu ir argumen- 
tuotumu, tačiau ji nebūtų net prasidėjusi be Jauu.alerv aki- 
vaizdoje to, kas ją nuveda prie mąstymo. 

„Hermeneutika“ nuo pirmojo šio žodžio pasirodymo XVII a. 
reiškia aiškinimo mokslą arba meną. Iki XIX a. pabaigos ji 
paprastai įgaudavo pavidalą teorijos, žadėdavusios pateikti 
menui deramo aiškinimo taisykles. Jos užmojis paprastai bū- 
davo normatyvus, techninis. Ji ribojosi vien metodiniais nuro- 
dymais interpretuojantiems mokslams, kaip interpretuojant, 
kiek tai įmanoma, išvengti savivalės. Ji vargingai gyveno kaip 
iš išorės nelabai pastebima „pagalbinė disciplina“ viduje įsteig- 
tų žinojimo šakų, kurioms akivaizdžiai reikėjo interpretuoti 
tekstus arba ženklus. Taip nuo Renesanso susiformavo teolo- 
ginė (hermeneutica sacra), filosofinė (hermeneutica profana), 
bei teisinė hermeneutikos. Tačiau aiškinimo meno idėja sie- 
kia dar senesnius laikus, neabejotinai patristiką, galbūt netgi 
stoikų filosofiją, išplėtojusią alegorinį mitų aiškinimą, ir graikų 
rapsodų tradiciją. Visur, kur vienokiu ar kitokiu mastu bu- 
vo pasiūlyta metodinių nurodymų, kaip interpretuoti, gali- 
ma kalbėti apie hermeneutiką plačiąja prasme. 

Filosofine hermeneutika, priešingai, yra daug vėlesnė. Siaura 
ir įprasta prasme ji žymi filosofinę Hanso Georgo Gadame- 
rio, kartais ir Paulio Ricoeuro poziciją. Žinoma, pretenzingų 
hermeneutikos pavidalų būta ir anksčiau, tačiau kažin, ar jie 
būtų skelbesi esą išplėtotos filosofinės koncepcijos. Nei Schlei- 
ermacheris, nei Droysenas arba Dilthey’us - šiuolaikinės her- 
meneutikos seneliai — net būdami esmingai prisidėję išsklei- 
džiant hermeneutinį problemos suvokimą filosofijoje, savo 
pradinių įžvalgų neišplėtojo atvirai ir pirmapradiškai vadin- 
dami jas „filosofine hermeneutika“. Net jei Gadamerio filo- 

sofinis sumanymas, neprisidėjus Heideggeriui, ir būtų buvęs 
neįgyvendinamas, vėlyvasis Heideggeris nebūtų galėjęs nuty- 
lėti ir nekonstatuoti: „„Hermeneutinė filosofija“ yra Gada- 
merio reikalas“'. Nepavyksta užfiksuoti jokių iš tiesų perver- 
sminių naujų pradžios taškų hermeneutikoje po Gadamerio, 
nors jo filosofija ir sukėlė gausias diskusijas, ypač su Haber- 
maso ideologijos kritika ir Derrida'os dekonstruktyvizmu“. 

Nepaisant Gadamerio jai suteikto pavidalo, nustatančio 
filosofinės hermeneutikos horizontą, numatomo įvado rė- 
muose ją patartina apžvelgti kiek plačiau. Jau akivaizdi hai- 
degeriškoji jos kilmė rodo į tai, kad Heideggerio mintis turi 
visiškai priklausyti filosofiškai motyvuotos hermeneutikos sri- 
čiai. Heideggerio mąstymas Gadameriui suteikė nukreipiančių 
impulsų, — ir iš vėlyvosios grįžties filosofijos apmąstymų, ir 
iš ankstyvųjų, tik visai neseniai paskelbtų paskaitų. Labai 
svarbiame tekste „Hermeneutinės problemos universalumas“ 
(1966), ženklinusiame debatų su Habermasu pradžią, Gada- 
meris pažymėjo, kad jis savo perspektyvą pavadinęs herme- 
neutine’, „remdamasis ankstyvojo Heideggerio išplėtota kal- 
besena“?. Kol kas nėra aišku, ar Heideggerio „hermeneutiką“ 
galima pakankamai suprasti remiantis vien „Būtimi ir lai- 
ku“. Nebūtų nepagrįsta manyti, kad Gadamerio hermeneu- 


! Heideggerio laiškas Otto Pöggeleriui 1973 01 05; cit.: O. Pögge- 
ler, Heidegger und die hermeneutische Philosophie, Freiburg-München, 
1983, S. 395. 

? Plg. C. von Bormann, „Hermeneutik“, in: Theologische Realenzyk- 
lopūdie, Bd. XV, Berlin-New York, 1986, S. 130: „Gadamerio darbuo- 
se hermeneutika įgavo, ko gero, savo paskutinį ryškų pavidalą. Nuo to 
laiko daugiau nebuvo išplėtota jokių naujų pradžios taškų — Ricoeuro 
„filosofinės hermeneutikos“ bandymai grąžino prie ankstesnių prasmės 
supratimo formų.“ 

3 Plg. H.-G. Gadamer, Gesammelte Werke [toliau - GW], Bd. II, 
Tübingen, 1986, S. 219. 

tikai daug stipresnį postūmį davė ankstyvosios paskaitos ne- 
gu „Būtis ir laikas“, nes Gadameris, kaip pats yra nurodęs, į 
1927 m. veikalą žiūrėjo kaip į „greitą improvizaciją, atliktą 
dėl išorinių priežasčių“, o gal net kaip į „nuopuolį““. Šitai 
galėtų implikuoti (nepasiduodant perdėtam polinkiui Hei- 
degerio filosofinius darbus matyti laipsniškai prastėjančius), 
kad tik dabar galima mėginti pamatuotai įvertinti Heideg- 
gerio filosofinę hermeneutiką ir jos gadameriškąjį tęsinį. 
Norint, kad ši naujoji hermeneutika rastų savo vietą, rei- 
kia, žinoma, sugrįžti prie ankstesnės (jei galima taip sakyti, 
dar nefilosofinės) hermeneutikos tradicijos, juo labiau kad 
Gadameris nuolat ja remiasi ir, brėždamas savo profilį, nuo 
jos atsiriboja. Turtinga tradicija ir jai atvira hermeneutika iš 
dalies suvoktina ir per jos pačios kilmę. Todėl mūsų kon- 
tekste bus aptariami klasikiniai Schleiermacherio, Droyseno 
ir Dilthey'aus požiūriai, kaip ir dažnai nepakankamai įverti- 
nama Apšvietos hermeneutika, pačios pirmosios aiškinimo 
teorijos ankstyvojoje protestantų teologijoje ir patristikos 
pionieriški hermeneutiniai darbai. Vis dėlto čia griežtai vengsi- 
me hermeneutikos tradiciją pateikti kaip teleologinį proce- 
są, kuris, prasidėjęs Antikoje, tęsėsi Reformacijoje ir Roman- 
tizme, o visiškai išsiskleidė tik filosofinėje hermeneutikoje. 
Kaip tik taip hermeneutikos (vienaskaita!) istorija ir būdavo 
pateikiama, pradedant novatorišku Dilthey'aus tekstu „Her- 
meneutikos kilmė“ (1900), po to radikaliau - Gadameriu ir 
juo besiremiančių išsamių aptarimų. Schema maždaug tokia: 
Antikoje ir patristikoje pirmiausia būta fragmentiškų her- 
meneutinių taisyklių, kol Liuterio Reformacija paskatino sis- 


í Plg. C. E. Gethmann, „Philosophie als Vollzug und als Begriff. 
Heideggers Identitätsphilosophie des Lebens in der Vorlesung vom WS 
1921/22 und ihr Verhältnis zu ‘Sein und Zeit“, in: Dilthey-Jahrbuch 4 
(1986-1987), S. 29 ir t. 

teminės hermeneutikos raidą, kurią tik Schleiermacheris kaip 
bendrąją suvokimo meno teoriją padaręs universalią; po to 
Dilthey'us šią hermeneutiką ispletes iki bendrosios dvasios 
mokslų metodologijos, o Heideggeris tuomet įkurdinęs her- 
meneutinę problematiką ant dar fundamentalesnio žmogiško- 
jo faktiškumo pagrindo; jo universali hermeneutika buvusi 
galiausiai išplėtota Gadamerio kaip visiško mūsų patyrimo 
istorikumo ir kalbiškumo teorija. Ši universaliai suvokta her- 
meneutika galų gale kritiškai plėtojant buvusi realizuota ide- 
ologijos kritikoje, teologijoje, literatūros moksluose, mokslo 
teorijoje ir praktinėje filosofijoje. 

Į šią save pačią kvaziideologiškai suprantančią visuotinę 
hermeneutikos istoriją tuo metu žiūrėta skeptiškai, visų pirma 
iš literatūros mokslo pusės?. Buvo polemizuojama su Dil- 
they'aus ir Gadamerio inicijuotu, vėliau apžvalginių aptarimų 
atkartotu „tos“ hermeneutikos istorijos vaizdiniu, kuri turėju- 
si išsirutulioti „keletu teleologiskai viena į kitą nurodančių 
pakopų ar fazių“. Klasikiniame hermeneutikos prisistatyme 
teisinga yra idėja, kad ankstyvoji hermeneutika buvo veikiau 
artima techninei meno teorijai, kurios taisyklės buvo sumanytos 
daug mažiau universaliai, negu tai norėtų matyti buvus šiandie- 
nė filosofinė hermeneutika. Skeptiniame požiūryje į hermeneu- 
tikos istoriją tikslu yra tai, kad abu projektai turi mažai ką bend- 
ro ir kad ši istorija skleidėsi kaip tik nori, bet ne teleologiškai. 

Šiuolaikinė hermeneutikos istorija, kaip ir kiekviena is- 
torija, yra pasekmių istoriografija, taigi konstravimas. Ši is- 


? Plg. jau P. Szondi, Einführung in die literarische Hermeneutik, Frank- 
furt a. M. 1975; J. Hörisch, Die Wut des Verstehens, Frankfurt a. M. 1988; 
t. p. E. Behler, „Friedrichs Schlegels Theorie des Verstehens: Hermeneutik 
oder Destruktion?“, in: idem, J. Hörisch (Hrsg.), Die Aktualität der Frühro- 
mantik, Paderborn-München-Wien-Zürich, 1988, S. 141-160. 

° Plg. E. Behler, ibid., S. 145. 

torija toli pažengė, pati apie save nežinodama. Iki XVII Simt- 
mečio ji dar neturėjo jokio vardo. Tai, kas anksčiau vadinosi 
ars interpretendi, buvo atnaujinta ir toliau plėtojama tokių 
mokslo šakų kaip kritika, egzegezė arba filologija. Net ir Nau- 
jaisiais amžiais hermeneutika vystėsi ne tiesia linija link te- 
leologinio, filosofinio tikslo. Liuteriui paprastai priskiriamas 
hermeneutikos išradimo ar atgaivinimo nuopelnas. Toks yra 
ir Gadamerį nukreipiantis protestantiškojo Dilthey aus bei 
Liuterio tyrinėtojo Gerhardo Ebelingo požiūris". Žinoma, 
Rašto aiškinimo principas sola scriptura suponavo išplėtotos 
hermeneutikos atsiradimą, tačiau ją suformulavo ne Liute- 
ris, užsiiminėjęs egzegetiniais darbais ir paskaitomis, neturė- 
damas specifinės hermeneutines teorijos, o jo bendradarbiai 
Melanchtonas ir Flakijus Ilyrietis, sukūręs ko gero pirmą Nau- 
jaisiais amžiais hermeneutinę Šventojo Rašto aiškinimo te- 
oriją. Iki pat XVIII a. pabaigos ji buvo pagrindinis egzegezės 
darbas. XVII a., tuo pat metu, hermeneutica tokių autorių 
kaip J. Dannhaueris, G. F. Meieris ir J. M. Chladenijus bu- 
vo plėtojama kaip visuotinis aiškinimo menas, taigi savo užuo- 
mazgoje kaip universali hermeneutika pagal racionalizmo dva- 
sią. Šios bendros aiškinimo teorijos pralaužė specialių 
hermeneutikų ribas, taigi ir sukonstruotų teorijų, specifiškai 


"Plg. W. Dilthey, „Das hermeneutische System Schleiermachers in 
der Auseinandersetzung mit der älteren protestantischen Hermeneutik“ 
(1860), in: Gesammelte Schriften [toliau - GS), Bd. XIV, Halbb. I, Göttin- 
gen, 1966, S. 595-787; G. Ebeling, „Hermeneutik“, in: Religion in 
Geschichte und Gegenwart, Bd. III, 1959, S. 243-202. 

* Plg. H.-E. Hasso Jaeger, „Studien zur Frühgeschichte der Herme- 
neutik“, in: Archiv für Begriffsgeschichte 18 (1974), S. 35-84; t. p. L. 
Geldsetzerio paaiskinantys įvadai jo redaguotam leidimui: J. M. Chla- 
denius, Einleitung zur richtigen Auslegung vernünftiger Reden und Schrif- 
ten (Leipzig, 1742), Düsseldorf 1969; ir G. F. Meier, Versuch einer all- 
gemeinen Auslegungskuns: (Halle, 1757), Düsseldorf, 1965. 

pritaikytų Šventajam Raštui arba klasikiniams autoriams. Va- 
dinasi, neteisinga Schleiermacheriui priskirti pirmo speciali- 
ąsias hermeneutikas peržengiančio aiškinimo meno sukūri- 
mą. Schleiermacherio hermeneutinės teorijos vieta vėlgi yra 
visai nevienareikšmė. Tai susiję pirmiausia su tuo, kad save 
visų pirma teologu laikąs Schleiermacheris savo hermeneuti- 
kos niekada pats nepublikavo. Jo vienintelis spaudai pareng- 
tas hermeneutinis darbas „Apie hermeneutikos sąvoką“ pagal 
paskaitas akademijoje 1829 m., labiau panašus į Wolffo ir 
Asto atraminių taškų aptarimą, negu į visa apimančią herme- 
neutikos koncepciją. Savo hermeneutiką, kuri turėtų būti 
įrikiuota į dialektikos horizontą, jis aptarė paskaitose, kurias 
F. Lücke pirmą kartą išleido 1838 m., pavadinęs „Herme- 
neutika ir kritika“. Tačiau iš pradžių fragmentiški Schleier- 
macherio apmatai sulaukė menko dėmesio anapus siaurų teo- 
loginės-filosofinės hermeneutikos ribų.? Augustas Boeckhas 
buvo stipriai paveiktas Schleiermacherio hermeneutikos pir- 
miausia kaip jo paskaitų klausytojas. Jas jis ėmė pagrindu 
savo nuo 1816 m. (taigi prieš pirmąjį Lūcke leidinį) skaity- 
toms paskaitoms „Filologinių mokslų enciklopedija ir me- 
todo teorija“, kurių pats, tiksliai sekdamas Schleiermacherio 
pavyzdžiu, nepublikavo. Tik 1877 m. jas paskelbė Boeckho 
mokinys Bratuscheckas.!'? Remdamasis Schleiermacherio su- 
pratimo hermeneutika, Boeckhas norėjo pateikti filologinių 
mokslų metodologiją. Taip jis hermeneutiką susiejo su ne- 
tiksliųjų mokslų metodologijos poreikiu — reikalavimas, dar 
„svetimas Schleiermacheriui, toliau keliamas Droyseno ir Dil- 
they'aus. Droysenas taip pat užsiėmė istorijos metodologija, 
kurią jis irgi išdėstė tik paskaitose, jų visų neišleidęs. 1868 m. 

* Plg., pvz., sistemiškai išdėstyto klasikinio Antikos mokslo vadovė- 


lyje: F. Blass, Hermenvutik und Kritik, München, 1892, S. 148 ir t. 
1° 1886 m. antro leidimo perleidimas - Darmstadt, 1966. 

buvo išspausdinta jo parengta „Istorikos apybraiža“, kuriai 
vis dėlto buvo lemta turėti platų poveikį. Tačiau tik 1936 m. 
Rudolfas Hübneris paskelbė jo istorikos paskaitas. Beje, nei 
apybraižoje, nei istorikoje nė karto nebuvo paminėtas Schlei- 
ermacherio vardas ar hermeneutikos pavadinimas. 
Schleiermacherio reikšmę hermeneutikai ir jos tik dabar 
matomai „istorijai pirmiausia išryškino Wilhelmas Dil- 
they'us. Būdamas Boeckho mokinys jis anksti susidomėjo 
Schleiermacheriu. Jis 1860 m., būdamas dvidešimt septyne- 
rių, jis gavo Schleiermacherio fondo apdovanojimą už vei- 
kalą „Schleiermacherio hermeneutinė sistema, atsižvelgiant 
į jos santykį su ankstesne protestantiška hermeneutika“. Tai 
ko gero svariausia ir iš esmės pirmoji hermeneutikos istorija, 
bet jos Dilthey'us vis dėlto nepaskelbė. Bet jo Schleierma- 
cherio studijos suintensyvėjo: 1864 m. pas Trendelenburgą 
jis lotyniškai parašė disertaciją apie Schleiermacherio etiką; 
1867 m. išėjo pirmas jo parašytos Schleiermacherio biogra- 
fijos tomas. Tačiau jis taip ir neišleido antrojo tomo, kuria- 
me, turbūt naudojant 1860 m. premijuotojo veikalo medžia- 
gą, turėjo būti išdėstyta Schleiermacherio sistema, įskaitant 
ir jo hermeneutiką, taigi filosofija ir teologija. Tik 1966 m. 
išlikusius darbus šia tema iš palikimo paskelbė M. Redeke- 
ris. Tolesniais dešimtmečiais Dilthey'us ėmėsi savo gyvenimo 
projekto, dvasios mokslų metodologijos, turėjusios preten- 
zingai vadintis „Istorinio proto kritika“. Taip pat pasirodė 
tik pirma, daugiausiai istorinė, jos dalis, 1883 m. pavadinta 
„Įvadu į dvasios mokslus“. Šiame darbe, kad ir kaip keista, 
hermeneutika ir Schleiermacheris nefigūruoja. Neaišku, ar 
jie, galbūt kaip atsparos dvasios mokslų „pagrindimui“, tu- 
rėjo būti aptarti antrame tome. Regis, Dilthey'us anuomet 
žmonių istorijos mokslų pagrindus būtų veikiau įžvelgęs ap- 
rašomojoje psichologijoje. Atrodo, kad visą savo gyvenimą — 

nors tai Dilthey'aus tyrinėjimuose ir ginčijama — jis tvirtai 
laikėsi šios pagrindžiančiosios psichologijos padėties. Žino- 
ma, visur Dilthey'aus darbuose aptinkama svarbių, „herme- 
neutinėmis“ vadintinų įžvalgų, antai 1895 m. tyrime „Apie 
aiškinamąją ir aprašomąją psichologiją“. Tačiau hermeneu- 
tika kaip tokia vėl iškyla į pirmą planą tik trumpoje 1900 m. 
studijoje apie jos atsiradimą. 

Ji ženklina ir hermeneutikos istorijos pradžią. Aptarda- 
mas hermeneutikos atsiradimą 1900 m. Dilthey'us pasi- 
naudoja, ir beveik pažodiškai, savo ilgesniu 1860 m. darbu, 
tarytum per keturiasdešimt juos skiriančių metų nieko ne- 
būtų įvykę. Čia pirmą kartą pasirodo idėja, kad hermeneuti- 
ka privalanti apimti bendrąsias aiškinimo taisykles, kurios 
galėtų būti pagrindas visiems dvasios mokslams, kurie visi ir 
remiasi žinojimu kaip aiškinti. Taip hermeneutika, kaip reika- 
lavimo jiems visuotinai galioti garantas, galėjo tapti panaši — 
Dilthey’us apie tai tik užsimena - į grindžiamąją suprantan- 
čiųjų mokslų funkciją. Vis dėlto ir čia reikia pabrėžti, kad 
šios intuicijos aptinkamos pirmiausia rankraštiniuose prie- 
duose, 1900 m. hermeneutiniam esė, kurie iki 1924 m. 
išleidžiant rinktinių raštų penktąjį tomą, nebuvo publikuoti. 
Įprasta nuomonė, kad diltėjiškoji hermeneutika turėtų pa- 
teikti šį tą panašaus į dvasios mokslų metodologinius pagrin- 
dus, yra, kaip matysime, mažiau diltėjiška, negu visuotinai 
manoma, ir todėl ją reikia peržiūrėti. 

Taip plačiai sumanytos hermeneutikos svarbą pirmiausia 
iškėlė jo mokinys ir žentas Georgas Mischas. Jo išleisto raštų 
V tomo pratarmėje, Mischas nubrėžė iš pažiūrios nuoseklią 
diltejisko mąstymo kelio raidos liniją; ji, prasidėjusi anksty- 
vu dvasios mokslų pozityvistinio ir psichologistinio pagrin- 
dimo projektu, išveda į nebaigtą rengti visuotinę istorinio 
gyvenimo filosofiją, kurioje hermeneutika turėtų vaidinti le- 

miamą vaidmenį, ji netgi turėtų vadintis „hermeneutika“. 
Tuo Mischas atliko gerą darbą, nes aiškiai leido suprasti, 
kurlink judėjo vėlyvasis Dilthey'us. Tuomet hermeneutika 
staiga tapo madingu žodžiu vienai filosofų kartai, pradėju- 
siai veržtis iš viešpataujančio neokantizmo pažinimo teorijos 
ankštumų ir Dilthey’y mielai norėjusiai matyti esant nepo- 
zityvistinės, istoriniam gyvenimo faktiškumui atsiveriančios 
filosofijos pionierių. Drauge buvo nuslepiamas pozityvistinis 
Dilthey'aus atraminis taškas ir hermeneutikos antrinė padė- 
tis, kuri de facto jai buvo tekusi jo tekstuose. Mischo gyveni- 
mo filosofijos perspektyvos veikiamos sisteminės teorinės pra- 
dinės idėjos, nuolat rūpėjusios Dilthey’ui'', buvo nustelbtos 
hermeneutinio motyvo, kas galiausiai tendencingai paskati- 
no pamiršti Dilthey'aus metodologines ambicijas. Vertinga 
1936 m. O. E. Bollnowo monografija ilgam laikui įtvirtino 
nuoseklų minties judėjimo paveikslą, kuri, pralenkdama lai- 
ko dvasią, atsižadėjo dar pažinimo teorija įkrautos psicholo- 
gijos, ir galiausiai atvėrė dvasios mokslų hermeneutinio pa- 
grindimo horizonta’?. 

Ankstyvasis Heideggeris bei, ko gero, jaunasis Gadameris, 
laisvindamiesi iš neokantizmo, netruko pamatyti Dilthey'ų 
kaip jų naujo labiau egzistencialinio ar hermeneutinio filo- 
sofijos pagrindimo paieškų laiduotoją. Heideggeris savo revo- 
liucines įžvalgas išskleidė, pavadinęs jas faktiškumo herme- 
neutika. Tačiau kad ir kokie būtų sumetimai, Heideggeris 
taip pat vis atsisakydavo publikuoti savo pradines herme- 
neutines įžvalgas!?, kurios taip labai žavėjo jo tuometinius 


"! Plg. F. Rodi, „Dilthey's Kritik der historischen Vernunft — Pro- 
gramm oder System“, in: Dilthey-Jahrbuch 3 (1985), S. 140-165. ` 

!1? O. F. Bollnow, Dilthey. Eine Einführung in seine Philosophie, Schaff- 
hausen, 4: 1980. 

H Th. Kisiel, „Why the First Draft of "Being and Time’ Was Never 

klausytojus. Vis delto jo koncepcija, susilaukusi didelio at- 
garsio, buvo pirmą kartą viešai išdėsyta „Bütyje ir laike“. Jo 
įžvalgos apie supratimo ontologinį cikliškumą ir išankstinę 
struktūrą patvirtino jo atraminį tašką esant nauja herme- 
neutine pradžia. Nepaisant to, dėl „Būtyje ir laike“ esančių 
negausių duomenų šia tema, liko sunku tiksliai suprasti, ką 
Heideggeris išties suprato esant štai-būties hermeneutika. Iš 
tikrųjų, hermeneutika kaip skelbiamoji filosofinė programa 
sistemiškai apibrėžiama ir jos vieta nustatoma vos pusėje „Bū- 
ties ir laiko“ puslapio'*, kitu atveju iškalbingo fenomenolo- 
gijai skirto septinto paragrafo pabaigoje. Tik ten sužinoma, 
kad hermeneutika atsirado iš ėpunvevew, todėl Heideggeris 
ją suvokiąs „pirmine žodžio reikšme, pagal kurią ji žymi aiški- 
nimo darbą“. Kitas hermeneutikos reikšmes paaiškinęs kaip 
antrines, Heideggeris dar pridėjo, kad hermeneutika jam tu- 
rėtų įgyti pirminę „egzistencijos egzistencialumo analitikos“ 
reikšmę, tačiau tiksliau neišaiškino santykio tarp hermeneuti- 
kos ir analitikos. Taip laikui bėgant, egzistencijos analitika, 
faktiškumo hermeneutika ir štai-būties ontologija galėjo funk- 
cionuoti kaip neaiškūs sinonimai to, ką skelbė „Būtis ir lai- 
kas“. Ar taip hermeneutika turėjo atskleisti specifinę prasmę 
sekėjų rato bei teologijos mažai žinomą hermeneutikos tra- 
diciją, tiesiogiai suvokti nebuvo galima. 

Grynai „hermeneutinis“ Heideggerio mąstymo pobūdis 


6 M. Heidegger, Sein und Zeit [toliau - SZ], Tübingen, 141977, 
S. 37 tr t. 


Published”, in: The Journal for the Britisch Society for Phenomenology 20 
(1989), p. 3-22, nurodė galbūt grynai atsitiktines aplinkybes, kodėl 
atsisakyta publikuoti pagrindinį Heideggerio kūrinį, kurį iš pradžių nu- 
matyta skelbti žurnale Vierteljahresschrift für Literaturwissenschaft und 
Geistesgeschichte, — jis buvęs atmestas del manieringo stiliaus. 

platesniame kontekste liko nepastebimas. Hermeneutinis 
užmojis, kaip regisi iš jo paskaitų, buvo kiek nustelbtas porei- 
kio pateikti ontologine ir mažne transcendentalinę filosofi- 
nę visumą. Tai bus atradęs Gadameris, kaip minėta, į „Būt 
ir laiką“ žvelgęs kaip į „labai greitai sukonstruotą publikaci- 
ją, „kurioje Heideggeris prieštaraudamas savo giliausiems 
ketinimams, dar kartą atliepė Husserlio transcendentalinį sa- 
vasties suvokimą". Taip išsakomas nusivylimas, greta visos 
kitur pareikštos didelės pagarbos 1927 m. minties vaisiui, 
tarytum Heideggeris būtų tapęs neištikimas savo tikroms ir 
pirmesnėms įžvalgoms. Lygiai taip pat tai matė, kaip žinoma, 
ir kiti jo klausytojai, antai O. Beckeris, K. Löwithas ir vėliau 
O. Pėggeleris.!* Kokiu mastu „Bütyje ir laike“ Heideggeris 
iš tikrųjų nuslėpė savo ankstesnės faktiškumo hermeneu- 
tikos bruožus arba nuo jų atsitraukė, galima bus nustatyti 
tik išleidus visas ankstyvąsias paskaitas ir dar nepublikuotus 
rankraščius. 

Mes tegalime tvirtinti, kad rekonstruojant Heideggerio 
hermeneutiką reikia pradėti nuo ankstyvosios faktiskumo her- 
meneutikos programos, juolab, kad Gadameris žodį „herme- 
neutika“ vartojo remdamasis tenykšte kalbesena ir savo pa- 
ties hermeneutiką „Tiesoje ir metode“ daug labiau siejo su 
faktiškumo hermeneutika negu su pačia „Būtimi ir laiku“! 
Kitaip nuo kaip hermeneutika suprastos filosofijos programos 
atsiribojo, pradedant „Būtimi ir laiku“, vėlyvasis Heidegge- 
ris; hermeneutikos sąvokos jis beveik nebevartojo. Jo vėlyva- 
sis, būties istorinis mąstymas vis dėlto knibždėjo hermeneu- 


5 H.-G. Gadamer, „Erinnerungen an Heideggers Anfänge“, in: Dil- 
they-Jahrbuch 4 (1986-1987), S. 16. 

'6 Plg. C. F. Gethmann, op. cit., S. 28 ir t. 

7 Plg. H.-G. Gadamer, Wahrheit und Methode [toliau - WM], 1960; 
4: 1975, S. 240 (= GW I, 1986, S. 259) ir C. F. Gethmann, op. cit. 

tinių įžvalgų, kaip antai apie metafizinį ligtolinės filosofijos 
nesavarankiškumą ir apie istoriją apskritai, tačiau nebuvo 
polinkio jas vadinti „hermeneutinėmis“. Tačiau Gadameris 
šiame grįžties mąstyme drąsiai ir teisingai atpažino ne ką 
kita, kaip sugrįžimą prie ankstyvųjų hermeneutinių savo mo- 
kytojo idėjų.!* 

Istoriškai žiūrint, Gadameriui priskirtinas nuopelnas, grįž- 
ties hermeneutines įžvalgas, nuo kurių atsispiria „Tiesa ir 
metodas“, sieti su ankstyvojo Heideggerio hermeneutine pro- 
blematika.'” Taip jis mąstė, anot klasikinės formulės, kartu 
su Heideggeriu prieš Heideggerį, tai yra prieš tariamą atsi- 
sveikinimą su hermeneutiniu mąstymu, tačiau už nuoseklų 
likusios nepanaudotos mūsų istorinio faktiškumo hermeneu- 
tikos programos įgyvendinimą. Tai, kad būties istorijos samp- 
rata buvo pasitelkta istoriškai lokalizuotos sąmonės savęs su- 
pratimui ir ją išreiškiantiems dvasios mokslams aptarti buvo 
Gadamerio nuopelnas. Mūsų „Įvade“ ir bus kalbama apie 
šios heidegeriškai ir pagal ankstesnę tradiciją suprantamos 
hermeneutikos sklaidą ir perspektyvas. 

Žinia, sunku susivokti neapžvelgiamame šiuolaikinio fi- 
losofavimo lauke. Tačiau kaip tik dėl to tai reikia mėginti 
vis iš naujo. Prieš daugiau nei trisdešimt metų K.-O. Apelis 
laikėsi nuostatos, kad esama trijų pagrindinių filosofinių sro- 
vių: marksizmas, analitinė filosotija bei fenomenologiskai eg- 


'# Taip Gadameris kalba (GW III, S. 423 ir kt.) apie „Grįžtį, įvyku- 
sią prieš grįžtį . 

P Plg. H.-G. Gadamer, WM, S. XXIV (= GW II, S. 446 ir t.); 
idem, Kleine Schriften, IV, Tübingen, 1977, S. 259; idem, Das Erbe 
Hegels, Frankfurt a. M., 1979, S. 45 (= GW IV, S. 467); idem, G. 
Boehm (Hrsg.), Einführung zu Seminar: Philosophische Hermeneutik, 
Frankfurt a. M., 1976, S. 39-40. Plg. t. p. mūsų monografiją: Herme- 
neutische Wahrheit? Zum Wahrheitsbegriff Hans-Georg Gadamers, Königs- 
tein, 1982, S. 83 ir t. 

zistencialistiškai hermeneutinis mąstymas.” Žinoma, iš šių 
trijų „mokyklų“ šiek tiek aktualumo prarado filosofinis mark- 
sizmas. Marxo ir Lukacso idėjas plėtojanti kritinė visuome- 
nės teorija vargu ar gali atstovauti marksizmui ar istoriniam 
marksizmui. Nors septintajame dešimtmetyje Apelis ir pasiū- 
lė skirstymą į tris sroves, vėliau vienas privalomas atskaitos 
taškas — remimasis Marxu — kontinentinei filosofijai toną 
duodančiose vokiečių ir prancūzų tradicijose dėl mūsų epo- 
chos istorinių priežasčių, kurių čia nebūtina aiškinti, tapo 
abejotinas. Štai Habermasas, autorius, kuriam dar aštuntaja- 
me dešimtmetyje rūpėjo rekonstruoti istorinį materializmą, 
šiandien, pavyzdžiui, savo siekiančią būti kritiška teoriją, 
nepaisant jos sociologinių aspektų, yra linkęs plėtoti pasitelk- 
damas hermeneutikos ir analitinės kalbos pragmatikos argu- 
mentus. Taip pat ir K.-O. Apelis savo normatyviąją teoriją 
šiandien dėsto suteikdamas jai transcendentalinės hermeneu- 
tikos ir transcendentalinės pragmatikos vardus. 

Iš tikrųjų gyvuoja vien analitinė bei fenomenologiškai 
egzistenciškai hermeneutinė tradicija. Tripakopis pastarosios 
apibūdinimas suprastinas istoriškai tęstinės raidos prasme. 
Pirmiausia kontinetinė filosofija skleidėsi kaip plačiai supras- 
ta fenomenologija (Husserl, Scheler, Lipps, Heidegger ir, iš 
dalies, N. Hartmann); tuoj pat po karo ji buvo labiau at- 
stovaujama egzistencializmo vardu (Jaspers, Heidegger, Mer- 
leau-Ponty, Sartre), kuris bet kuriuo atveju suvoktinas kaip 
fenomenologinio požiūrio konkretizacija. Ilgainiui kadaise 


” K.-O. Apel, Einführung zu C. S. Pierce, Schriften zur Entstehung 
des Pragmatismus, Bd. I, Frankfurt a. M., 1967, S. 13. Šiuo skirstymu į 
tris sroves seka dar R. Bubner, Modern German Philosophy, Cambridge, 
1981. J. Habermas, Nachmetaphysisches Denken, Frankfurt a. M. 1988, 
S. 12, greta trijų pateiktų srovių struktūralizmą įvardija kaip ketvirtą 
XX a. dvasios pavidalą. 

madingas egzistencializmas užleido vietą hermeneutinei fi- 
losofijai (vel Heideggeriui, Gadameriui ir, plačiąja prasme, 
Habermaso ir Apelio transcendentalinei hermeneutikai bei 
postmodernizmui). Hermeneutika vienija tokias skirtingas 
pozicijas kaip pati gadameriškoji filosofija, jos įtakoje reabi- 
lituotoji praktinė filosofija (H. Arendt, J. Ritter, M. Riedel, 
R. Bubner ir kt.)?!, dažnai minima „neoaristotelizmo var- 
du'74; istoriškai reliatyvinantis gūsis mokslo teorijoje (Kuhn, 
Feyerabend) ir kalbos filosofijoje (Rorty, Davidson); taip pat 
ir Nietzsche'i artimas neostruktūralistinio avangardo postmo- 
dernizmas*. Visa tai šiandien suvokiama esant „hermeneuti- 
nėmis“ idėjomis. Šiame darbe mes ketiname hermeneutinę 
filosofiją apibrėžti siauriau ir nustatyti jo ribas. 

Šalia kontinentinės hermeneutinės viešpatauja pirmiau- 
sia anglosaksų kraštams atstovaujanti analitinė filosofija. Šiuo 
metu ši išgyvena giluminius pokyčius, liečiančios jos savivo- 
ką. Sekdama vėlyvuoju Wittgensteinu ir iš naujo suaktyvin- 
ta Ouine'o, Goodmano, Rorty ir Davidsono, globojama anks- 
tesniosios pragmatinės tradicijos (Peirce, James, Dewey), ji 
pamažu atsiskyrė nuo savo ankstyvosios loginės kalbos kriti- 
kos programos, idant imtųsi bendrųjų klausimų, nuo isto- 
rizmo laikų artimų kontinentiniam filosofavimui,.kaip antai 


?! Reprezentacinis veikalas: M. Riedel (Hrsg.), Die Rebabilitierung 
der praktischen Philosophie, Freiburg-München 1974. 

*2 Plg. H. Schnädelbach, „Was ist Neoaristotelizmus?“, in: W. Kuhl- 
mann (Hrsg.), Moralität und Sittlichkeit, Frankfurt a. M. 1986, S. 38-63. 

2 Pvz., S. Rosen Hermeneutics as Politics, Oxford, 1987 „hermeneu- 
tika“ laikoma šiuolaikinė prancūzų filosofija — Derrida, Foucault, De- 
leuze, Lyotard — nors šie save tokiu vardu kažin ar norėtų atpažinti. Vis 
dėlto Foucault savo Nietzschei, Freudui ir Marxui skirtame tekste: M. 
Foucault, Cahiers de Royaumont, Philosophie, no 6, Paris, 1967, p. 183- 
192 apie šiuos tris autorius kalba kaip apie „modernios hermeneutikos“ 
pionierius (p. 189 ir t.). 

įpareigojančios tiesos, atsakingo elgesio ir žinojimo galimy- 
bės perspektyvistinio kultūrinio reliatyvumo akivaizdoje. At- 
rodo, kad šiandien analitinė filosofija — ir tai yra nauja jos 
istorijoje — negina jokios tiksliai apibrėžiamos programos. 
Daugiausiai tiesiog instituciškai palaikančią savo pačios tradi- 
ciją, ją ištiko istorinis sąmoningumas, metantis jai tuos pa- 
čius iššūkius, kaip ir kontinentiniam, transcendentaliniam 
hermeneutiniam mąstymui. Abi kryptys siekia įgyvendinti 
pragmatinės baigtinumo filosofijos, turinčios pasverti jų ga- 
limybes ir riziką, programą. Todėl galima kalbėti apie anali- 
tinės stovyklos vidinį iširimą, ir, bet kuriuo atveju, apie ana- 
litinės ir hermeneutines filosofijos suartėjimą.?“ 

Vis dėlto tokie suartėjimo požymiai dar neleidžia identi- 
fikuoti jokios specifinės filosofinės problematikos. Kaip tik 
todėl čia reikia kalbėti apie galimybę plėtoti ypatingą her- 
meneutinės filosofijos formą, įstengiančią tenkinti klasikinį 
filosofijos universalumo reikalavimą šiandienos sąlygomis, 
taigi su istoriškai save patiriančios sąmonės ženklu. Tik šiuo 
požiūriu galima kalbėti apie hermeneutikos indėlį į šiandie- 
nos filosofiją. 

Tačiau ko galima tikėtis iš universalumo? Nors jis nie- 
kam nenueina nuo liežuvio, negalima tikėtis, kad (herme- 
neutikos arba filosofijos apskritai) „universalumo reikalavi- 


%4 Plg. R. Rorty, Philosophy and the Mirror of Nature, Princeton, 
1979; J. Grondin, „Hermeneutical Truth and its Historical Presupposi- 
tions. A possible Bridge between Analysis and Hermeneutics“, in: E. 
Simpson (ed.), Anti-Foundationalism and Practical Reasoning, Edmon- 
ton, 1987, p. 45-58; idem, „Continental or Hermeneutical Philoso- 
phy: The Tragedies of Understanding in the Continental and Herme- 
neutical Perspectives“, in: J. Sallis/C. Scott (ed.), /nterrogating the Tradition: 
Hermeneutics and the History of Philosophy, Albany, 2000, 75-83; R. 
Bubner, „Wohin tendiert die analytische Philosophe?“, in: Philosophi- 
sche Rundschau 34 (1987), S. 257-281. 

mo“ sąvoka būtų aiški kaip dieną. Nei gadameriškas univer- 
salumo reikalavimas (nes jam jis atrodo galiojąs kalbai, isto- 
riškumui bei jo paties filosofijai), nei habermasiškas ar de- 
ridariškas jo išsigynimas čia neatnešė galutinio skaidrumo. 
Teigtina, kad universalumas beveik buvo pradėtas suvokti 
kaip visuotinio galiojimo savosioms ištaroms reikalavimas. 
Dėl to buvo paprasta hermeneutiką įpainioti į loginį arba 
pragmatinį prieštaravimą. Buvo mėginta taip rekonstruoti 
hermeneutinį universalumo reikalavimą, kad jį turėtų vaini- 
kuoti jo visuotinai galioti pretenduojanti tezė, esą viskas is- 
toriškai sąlygota. Jei ši tezė galiotų visuotinai, tai logiškai 
turėtų galioti ir savam reikalavimui, kuris tad būtinai pasi- 
rodytų esąs istoriškai ribotas ir universaliai negaliojantis. Her- 
meneutikos universalumo reikalavimas neišvengiamai uždūsta 
prieštaravime sau. 

Ši argumentacijos strategija turėtų daryti įspūdį, kad is- 
torinės sąmonės galima būtų išvengti parodant, jog jos suvi- 
suotinimas vidujai neįveikiamai prieštaringas. Taip būtų vėl 
pasiektas iš pažiūros nepažeistas logikos pasaulis: vis dėlto 
ne viskas yra istoriška, nes istorinis universalizmas esąs vidu- 
jai prieštaringas. Kaip jau anksti pastebėjo Heideggeris, tokios 
formalios loginės argumentacijos atrodo kaip „mėginimai 
užklupti nepasirengusį '*?, nes nori su logikos pagalba pergud- 
rauti savo pačių istoriškumą. Toliau plėtodamas Heideggerio 
mintį Gadameris diagnozavo čia esant „formalią regimybę“, 
prasilenkiančią su dalykų tiesa: „Neatremiamas argumentas 
yra tas, kad skepsio ar reliatyvizmo tezė pati nori būti teisinga 
ir todėl pati save paneigia. Tačiau ar tuo kas nors nuveikia- 
ma? Atspindžio argumentas, regis, čia švenčiąs pergalę, prie- 
šingai, smogia argumentuojančiam atgal, darydamas įtartiną 


 SZ, S. 229. 

atspindZio tiesos verte. Taip sunaikinama ne skepsio tikrove 
ir bet kokią tiesą išsklaidantis reliatyvizmas, tačiau forma- 
laus argumentavimo tiesos reikalavimas apskritai.“?° 

Kaip filosofinė hermeneutika gebės parodyti, remtis uni- 
versalaus istoriškumo loginiu prieštaringumu reiškia likti is- 
torizmo vėžėse. Galima įrodyti, kad nuo Hegelio istorizmas 
buvo centrinė ir, matyt, labiausiai paralyžiuojanti filosofijos 
problema. Jo problema yra klausimas apie įpareigojančios 
tiesos ir tuo pačiu nuoseklios filosotijos galimybę save isto- 
riškai suvokiančio pasaulio horizonte. Ar visos tiesos arba 
poelgių maksimos priklauso nuo jų istorinio konteksto? Jei 
taip būtų, tykotų reliatyvizmo ar nihilizmo šmėkla. Be abe- 
jo, reikia rimtai žiūrėti į pagrindinę istorinio nihilizmo pro- 
blemą. Jei kultūrinis horizontas būtų galutinai lemiantis, kaip 
kas nors galėtų išskirti iš kitų arba kritikuoti perversiškas 
gyvenimo aplinkybes (o pokarinei vokiečių filosofijai lemiantis 
ir buvo kraštutinis nacionalsocialistinės tironijos pavyzdys)? 
Tačiau metafizinė istorizmo problematika skatina šios pro- 
blemos sprendimo ieškoti deklaratyviai transcenduojant is- 
toriškumą. Tai įvyksta, pavyzdžiui, pasitelkiant antlaikį 
autoritetą, sekuliarų arba sakralų, turintį laiduoti būtinai ne- 
istoriškų normų galiojimą, arba pasikliaujant logikos neap- 
gaulingumu, jei ji, pasitaikius progai, tvirtina pati esanti ga- 
lutinis pagrindimas. Tai, ką šie mėginimai atrasti sprendimą 
turi bendra su istorizmu, yra bendrai sukonstruotas metafi- 
zinis fasadas, taigi idėja, kad viskas siaubingai reliatyvu, jei 
neturima jokios absoliučios tiesos. Tačiau galiausiai patys 
šie sprendimai yra įveikiami istorizmo: ir juos čia pat galima 
parodyti kaip irgi istoriškai sąlygotus, nes jie juk nuolat pralen- 
kiami ir tampa priklausomi nuo jų esamojo perspektyvumo. 


26 WM, S. 327 (= GWI, S. 350). 

Filosofinė hermeneutika laimėjo turbūt ne tiek tai, kad 
rado savo problemos sprendimą, kiek tai, kad atsisakė isto- 
rizmo. Heideggeris ir Gadameris istorizmą pritaikė, taip sa- 
kant, jam pačiam ir taip padarė matomą jo paties istoriškumą, 
būtent jo slaptą priklausomybę nuo metafizikos. Mat dog- 
minė tezė, esą viskas reliatyvu, gali įgyti prasmę tik nerelia- 
tyvios, absoliučios, antlaikinės, metafizinės tiesos horizonte. 
Kuri nors nuomonė gali būti laikoma vien reliatyvia tik pritai- 
kius jai absoliučios (tariant tokią esant) tiesos matą. Tačiau 
kaip pozityviai nusakytina ši absoliuti tiesa? Niekada nebu- 
vo duotas visuotinai priimtinas, taigi visų pripažintas atsaky- 
mas. Tačiau iš kur kyla kaip tik tokio atsakymo reikalavimas? 
Filosofinė hermeneutika mano, kad antlaikinės tiesos preten- 
zija kaip tik kyla išsižadant jos savojo laikiškumo. Įstabu, 
kad absoliučiai mąstoma tiesa įpavidalinama tik negatyviai: 
kaip nebaigtinumas, nelaikiškumas ir t. t. Taip pasireiškia 
žmogiškojo laikiškumo savęs neigimas. Absoliučių normų, 
matų arba kriterijų vaikymasis liudija, kad istorizmo, kuris 
paklūsta laiką išgyvendinančio mąstymo logikai, atspirties 
situacija yra metafizinė. 

Filosofinė hermeneutika pirmiausia ir nesileidžia valdo- 
ma metafizinės antlaikiškumo .obsesijos, apie kurios nebylų 
istoriškumą jau kalbėta, idant priimtų išties principinę lai- 
kiškumo problemą darbiniu faktiskumo hermeneutikos pa- 
vadinimu. Bus atskleista, kaip šis atkritimas save artikuliuoja 
filosofiškai. Tačiau jau čia išryškėja, kad toks baigtinumo 
mąstymas jokiu būdu nėra nekritiškas. Įžūlu manyti, kad 
laike panardinta būtybė neturi savo galioje jokio įrankio kri- 
tikai. Klaidinga jungtis glūdi metafiziniame istoriniame lū- 
kestyje, neva teisinga kritika galinti kilti tik iš kokios antlai- 
kinės instancijos ar normos. Yra kaip tik atvirkščiai. Žmonės 
iš mažens yra kritiski, nes jie yra laiko žinioje ir kovoti prieš 

nelaimę gali tik savo aspiracijų bei interesų vardu, kuriuos 
juk galima mąstyti tik kaip laikiškus. Žmogui nereikia jokių 
antlaikinių matų, idant pasmerktų Hitlerio diktatūrą ar 
mažiau pragaištingas beprasmybes. Kritika juk visada ir visų 
pirma vyksta sielvarto, kuris yra sukeltas tokio absurdo, var- 
du. Šiai kritikai nereikia paramos nelaikinių principų, kurie 
buvo įsivaizduojami pagal gamtos mokslų „dėsnių“ pavyzdį. 
Sielvartas, didesnis ar mažesnis, sukeltas ar numanomas, vi- 
sada pateikia geriausius argumentus kritikai. Hermeneutika 
gali išaštrinti sąmonės jautrumą tam. Galbūt kas prieštaraus, 
jog taip nelaimei negalima sukliudyti kartą ir visiems laikams. 
Tai tiesa, tačiau jei būtų buvę galima atrasti principus, kurie 
patys vieni pajėgtų užkirsti kelią neteisingumui, iš viso nebe- 
reikėtų diskutuoti apie gėrį ir teisingo bendrabūvio sąlygas.” 
Raginimas žmonėms būti budriems ir pajėgiems kritikai, kartu 
įspėjant dėl metafizinių utopijų, yra nemenkas hermeneuti- 
kos įnašas į šią neišvengiamą diskusiją. 

Tačiau taip lieka neišaiškintas hermeneutikos universalu- 
mo reikalavimas. Kokia prasmė jai tokį reikalavimą išlaikyti? 
Tai ketiname aiškintis šiame tyrime. Kaip tik šiuo atžvilgiu 
nevieningoje hermeneutikos istorijoje šis reikalavimas pasi- 
reiškė labai įvairiai. Todėl verta šią istoriją apklausti pagal ją 
steigiančius universalumo reikalavimus. Taip gauname pa- 
grindinį mūsų įvado klausimą: kokio universalumo reikalau- 
ja kiekvienas konkretus hermeneutikos pavidalas ir kokio 
universalumo reikalauti turi teisę arba pajėgia šiuolaikinė her- 
meneutika? Šį klausimą reikės nukreipti į jau įsteigtos her- 
meneutinio mąstymo „istorijos visumą. Šis reikalavimas de 


” Plg. H.-G. Gadamer, Das Erbe Europas, Frankfurt a. M., 1989; S. 
123: „Piktnaudžiavimas galia yra apskritai pradinė žmonių bendrabü- 
vio problema, o kelią šiam piktnaudžiavimui visiškai užkirsti galima tik 
utopijoje.“ 

facto turėjo būti buvęs itin stiprus, kaip antai ankstyvųjų 
Viduramžių moksle, kuris visą savo žinojimą įgijo interpre- 
tuodamas vienintelį (Šventąjį) Raštą; panašiai ir Apšvietos 
amžiaus moksle, kuris Leibnizo dvasia visą žinojimą trakta- 
vo kaip ženklų aiškinimą, ką įrodo universaliai sumanytos 
Chladenijaus ir Meierio hermeneutikos. Šiuose reikalavimuo- 
se, ko gero buvo sukurtos prielaidos modernesnėms herme- 
neutikos formoms (pvz., semiotinei) atsirasti. 

Pirmiausia reikėtų pranešti, jog negalima išleisti iš akių 
pačios hermeneutikos universalumo kaip universalios pro- 
blemos. Tai, kas įstengia hermeneutiką pakelti iki mūsų lai- 
kų prima philosophia statuso, greičiausiai yra virtuali inter- 
pretacinio fenomeno visur-esamybe, filosofijos akiratyje 
atsiradusi bent jau nuo Nietzsche's, jam atvėrus universalų 
perspektyvizmą („nėra jokių faktų, tik interpretacijos“). Niet- 
zsche, ko gero, yra pirmasis modernus autorius, į sąmonės 
lygį iškėlęs esmiškai interpretatyvų mūsų pasaulio patyrimo 
pobūdį. Visiškai nelinkdamas apsiriboti grynai interpretaty- 
viais mokslais — egzegeze, filologija ar teise interpretacijos 
horizontas nusidriekia per visus mokslus ir gyvenimiškai orien- 
tuojančius požiūrius. Prie to prisidėjo empirinio-indukty- 
vaus mokslo savipratos peržiūrėjimas mokslo teorijos požiū- 
riu, drauge darant hermeneutines išvadas iš Kanto atlikto 
skyrimo tarp fenomenų ir daiktų savyje: žinojimas yra ne 
daiktų, tokių, kokie jie yra nepriklausomai nuo mūsų, at- 
spindėjimas, tačiau visuomet fenomenų schematizavimas ir 
motyvuotas ištyrimas. Kantas čia nematė jokios grėsmės ob- 
jektyvumui, kadangi visi žmonės iš principo yra aprūpinti 
tomis pačiomis intelekto kategorijomis. Tačiau tai tampa 
filosofine, taigi universalia problema, tik kai kartu su Niet- 
zsche pastebima, kad šios kategorijos, t. y. protas ir jo kalbi- 
niai įkūnijimai, gali būti pavaldūs istoriniam, kultūriniam ir 

netgi individualiam perspektyvizmui. Tačiau Nietzsche'i per- 
spektyvizmas nėra jokia galutinė duotybė. Jis galiausiai yra 
pagrįstas valia galiai. Bet kurią perspektyvą galima įtarti esant 
tik pasaulio susidėstymu pagal valią galiai. Nietzsche's pan- 
hermeneutizmas veda į neabejotiną pragmatizmą, kuris numa- 
to analitinėje bei kontinentinėje hermeneutinėje filosofijoje 
būsiant atgaivintą pragmatinį mąstymą. Kurios nors perspek- 
tyvos teisėtumą teliudija vien jos vertumas gyvenimui, jos 
įnašas iškeliant esamą valią galiai arba ją stabilizuojant. Tai 
nebūtinai veda į defetizmą ar į nihilistinį orientavimo prara- 
dimą. Perspektyvos juk nėra lygiateisės, nes vienos pasirodo 
esančios vaisingesnės už kitas. Anot Nietzsche's, nepasiseki- 
mas glūdįs tik galimybėje kokią vaisingesnę perspektyvą pri- 
lyginti kokiam nors paties dalyko buvimui savaime.“ 

Taip universaliai pateiktas perspektyvizmas gali pasiro- 
dyti esąs kraštutinis. Nepaisant to, Nietzsche taip apčiuopia 
esminį mūsų modernaus pasaulio paveikslo bruožą. Moder- 
nus pasaulio supratimas pasižymi, kaip galiausiai parodė Ha- 
bermasas“?, „retlektyvumu“, būtent tuo, kad jis gali pradėti 
save reflektyviai suvokti kaip pasaulio aiškinimą. Mūsų žino- 
jimas žino apie save kaip žinojimą, vadinasi kaip pasaulio 


* Apie Nietzsche's universalųjį perspektyvizmą plg. W. Müller-Lau- 
ter, Nietzsche. Seine Philosophie der Gegensätze und die Gegensätze seiner 
Philosophie, Berlin-New York, 1971; idem, „Nietzsches Lehre vom Wil- 
len zur Macht“, in: Nietzsche-Studien 3 (1974), S. 1-60; J. Figl, /nter- 
pretation als philosophisches Prinzip. Friedrich Nietzsches universale Theorie 
der Auslegung im späten Nachlass, Berlin-New York, 1982; V. Gerhardt, 
„Die Perspektive des Perspektivismus“, in: Nietzsche-Studien 18 (1989), 
S. 260-281; mano nuomone vaisingiausias yra puikus darbas: Alan D. 
Schrift, Nietzsche and the Question of Interpretation. Between Hermeneu- 
tics and Deconstruction, Routledge-New York-London, 1990, nes Niet- 
zsche konfrontuojamas su hermeneutika ir dekonstrukcija. 

J. Habermas, Theorie des kommunikativen Handelns, Bd. I, Frank- 
furt a. M., 1981, S. 72 ir t. 

interpretaciją. Jis save tapatina ne su pačiu pasauliu ar jo 
paprastu atspindėjimu. Mitinis pasaulio supratimas, priešin- 
gai, nesuvokia savęs paties kaip pasaulio interpretacijos. Jis, 
galima sakyti, save tapatina su pasaulio savaimingumu. Šią 
refleksijos stoką Habermasas išreiškia vykusia „pasaulėvaizdžio 
reifikacijos“ formule”. Tik moderniame, atkerėtame pasau- 
lėvaizdyje pasirodo tikrovės aiškinimai kaip interpretacijos, 
kurios kaip tokios stoja į diskusiją ir susilaukia kritikos. Tai- 
gi Habermasas ir Nietzsche sutaria dėl mūsų pasaulėvaizdžio 
iš esmės hermeneutinio, t. y. interpretacinio ir galiausiai prag- 
matisko, horizonto. Abu paliudija hermeneutinės problemos 
universalumą, žinoma nedarydami vienodų galutinių išva- 
dų. Visa persmelkiančio perspektyvizmo akivaizdoje Haber- 
masas mano esant derama diskutuoti apie požiūrius į pasau- 
l}, kurie yra mūsų perspektyvos, ir (pragmatiSkai) legitimuotais 
laikyti tuos požiūrius, kurie gali vesti į konsensą. Kadangi 
faktinis konsensas vis dėlto gali būti sukurtas dirbtinai — pa- 
vyzdžiui pasitelkus galią, — Habermasas vengia realų kon- 
sensą laikyti tikru. Jis teteigia, kad tiesos idėja yra susijusi su 
kontrafaktine idealaus konsenso anticipacija. Vis dėlto ši kon- 
trafaktinė idealizacija geriausiu atveju atlieka kritiškumą 
įgalinančio dyglio funkciją"!, taip kad galiausiai ir lieka ne- 
aišku, kas realiame pasaulyje galėtų būti laikoma teisinga ar 
legitimuota. 


3 Thid., S. 82. 

>! Plg. J. Habermas, Nachmetaphysisches Denken, S. 55. Taigi nėra 
stebetina, kad Habermasas nepaisant jo jau seniai pateiktos diskurso 
tiesos teorijos, mano esant pageidautina savo darbuose parengti tiesos 
teoriją (plg. jo atkirtį in: A. Honneth, H. Joas (Hrsg.), Kommunikatives 
Handeln, Frankfurt a. M., 1986, S. 327). Atitikimo teoriją iki šiol jis 
laiko nepagrįstą (plg. Nachmetaphysisches Denken, S. 149). Plg. neseniai 
pasirodžiusį leidinį: Wahrheit und Rechtfertigung. Philosophische Aufsätze, 
Frankfurt a. M., 1999. 

Nietzsche išsižada metafizinių idealizacijy ir lieka prie iš 
esmės heterogeniškų, nes remtų galia, perspektyvų agonisti- 
kos. Tačiau kaip galima būti tikram tuo, kad viskas yra taip 
perspektyvistiska? Ar ir pats perspektyvizmas nėra tik viena 
perspektyva tarp kitų? Į tai pirmiausia atsakytina, kad ztaru- 
mas perspektyvizmo atžvilgiu iš tiesų gali būti universali- 
zuotas. Įtarimas, kad tam tikras pasaulio vaizdas esąs tik vie- 
na greta kitų galios interesų sąlygota perspektyva, įgalina 
kiekvienai koncepcijai taikyti kritiką.” Kiekvieną kartą po- 
zicijai, kuri įtariama perspektyvizmu, tenka, jei ji tai geba, 
parodyti, kad ji nera viena iš vienpusisky perspektyvų. Taigi 
perspektyvizmo perspektyva nebūtinai veda į anything goes 
rezignaciją, ji yra kritinės ir hermeneutinės filosofijos, ku- 
rios uždavinys yra atremti neįrodomas pažinimo pretenzijas, 
perspektyva.” 

Taigi šiandienėje įvairovėje Nietzsche atstovauja „jtaru- 
mo hermeneutikai“. Šį terminą nukalė Paulis Ricoeuras““, 
siekdamas apibūdinti tam tikrą interpretacijos strategiją, kuri 
į tiesioginę prasmę žiūri nepasitikėdama, bei juo aiškinda- 
mas neįsisąmonintą valią galiai. Greta Nietzschės kaip įtaru- 
mo hermeneutikos atstovus Ricoeuras taip pat pamini Freudą, 
prasmę redukuojantį į pasąmoninius instinktus, bei Marxą, 
ją prikabinantį prie klasių interesų. Jai Ricoeuras priešprieši- 
na pasitikėjimo hermeneutiką, kuri prasmingumą, kaip jis 


22 T. p., pvz., K.-O. Apelio pasiūlyta hermeneutinio universalizmo 
įveika transcendentaliai hermeneutiškai apmąstant nebeužklausiamas ar- 
gumentacijos sąlygas, negali išvengti priekaišto, kad ji savo ruožtu patei- 
kianti tik vienos fundamentalia skelbiamos argumentacijos interpretaciją. 

> Plg. V. Gerhardt, op. cit., S. 271. 

* P. Ricoeur, De l'interprétation. Essai sur Freud, Paris; idem, Le 
conflit des interprėtations, Paris, 1969. Plg. čia pozityviai atgaivintą įta- 
rumo hermeneutiką nurodytame Foucault darbe apie Nietzsche, Freu- 
dą ir Marxą. 

pasirodo, traktuoja fenomenologiškai, siekdama išskleisti jo 
dimensijas. Tuo metu, kai jtarumo hermeneutika žvelgia at- 
galios, siekdama prasmės reikalavimus redukcionistiškai su- 
grąžinti prie už jų funkcionuojančios energetikos ar ekono- 
mikos (impulsų, klasių interesų, valios galiai); pasitikėjimo 
hermeneutika atsikreipia į priekį, į pasaulį, kurį mums atve- 
ria išaiškintina prasmė. Ši hermeneutika vis dėlto nesiduoda 
naiviai suviliojama nemedijuotos prasmės. Ji pirma leidžiasi 
pamokoma jtarumo hermeneutikos ir kartu imasi griauti klai- 
dingos, kiek tai įrodoma, sąmonės iliuzijas. Tačiau šis grio- 
vimas prasmės klausimą palieka visiškai atvirą. Iš savo iliuzi- 
jų išlaisvinta sąmonė kaip ir anksčiau siekia orientuotis. 
Kritiškai pasitikedama ji kreipiasi į tiesos prasmingumo ga- 
limybes, taigi į verbum interius, esantį už kiekvienos išsaky- 
tos prasmės. Šis pasitikėjimas prasme, be kurio kalba liktų 
bereikšmė, savo ruožtu turi teisę iškelti universalumo reika- 
lavimą. Įtarumo hermeneutika yra nuo jo tiek priklausoma, 
kad nuolat turi įvykti jos destrukcija dėl „teisingos“ sąmonės, 
net jei ši funkcionuotų tik kaip reguliatyvi idėja. Neturint 
bent jau mažiau klaidingos sąmonės perspektyvos, dekonst- 
rukcija būtų bereikšmė. | 

Taip jau problemų horizonto lygiu išryškėja universalus 
hermeneutinio mąstymo mastas. Interpertacijos apmąstymas 
leidžia šiuolaikinei filosofijai naujai pažvelgti į tai, kas uni- 
versalu. Tematizuodama mūsų santykio su pasauliu esminį 
hermeneutinį pobūdį, hermeneutika jokiu būdu neatsisvei- 
kina su filosofiniu universalizmu: ji jį realizuoja. 

I. Apie hermeneutikos 
priešistorę 


1. Parengiamasis kalbinis paaiškinimas 


Išimtinai hermeneutinė refleksijos raida turi modernybės žy- 
me. Kaip anksčiau, Nietzsche'i ir Habermasui padedant, paro- 
dyta, modernus pasaulėvaizdis iš kitų išsiskiria perspektyvi- 
ne savimone. Hermeneutika gali atsirasti tik tada, kai tampa 
aišku, kad požiūriai į pasaulį pateikia ne kokius nors tikro- 
vės, kokia ji yra savaime, tikslius antrininkus, bet pragmati- 
nę, t. y. į mūsų kalbinį santykį su pasauliu įtrauktą interpre- 
taciją. Tai įvyksta tik moderniaisiais laikais. Šia prasme visai 
neatsitiktinai žodis „hermeneutica“ pasirodo tik XVII a. Ta- 
čiau modernybės įžvalgas galima susekti iki Antikos, kurioje 
kosmas (kosmos) buvo daug mažiau vieningas, negu teigia 
priimta klišė, kurią konstruojant ne mažiausią darbą atliko 
„senųjų“ mylėtojai. Greta racionalistų elėjiečių ir platonikų 
buvo nemaža reliatyvistų sofistų, kurie geriausiai nusimanė 
apie galios sąlygoto žmogiško spręsmo perspektyvumą. Taigi 
tenka klausti, kaip toli į praeitį turi siekti hermeneutikos 
istorija. Atsakymas, žinoma, priklauso nuo to, ką tvirtiname 
esant hermeneutika. Taigi mūsų temos, apribojimui reikia 
kalbinių kelio ženklų. 

Žodis „hermeneutika“ šiuolaikinėje kalbos vartosenoje ta- 
po nepaprastai miglotas, tai, kaip ir beveik visų filosofemų 
atveju, ir galėjo prisidėti prie plataus jo vartojimo. Tokios 
sąvokos kaip „hermeneutika“, „prasmės aiškinimas“ (Deu- 
tung), „aiškinimas“ (Auslegung), „egzegezė“, „interpretacija“ 

daznai vartojamos kaip sinonimai. Hegelio interpretacija, 
pavyzdžiui šiandien gali be jokių problemų dėtis esanti He- 
gelio hermeneutika.! „Hermeneutiniai parengiamieji apmąs- 
tymai (Vorüberlegungen)“ reiškia tą patį kaip ir atitinkamų 
interpretavimo priemonių parengiamieji paaiškinimai (Vor- 
klärungen). Dėl terminologinio apribojimo patartina herme- 
neutikos sąvoką apibrėžti siauriau ir ją pirmiausia suprasti 
kaip interpretacijos teoriją. Kartu gali likti neaišku, ką „teo- 
rija“ turėtų reikšti, kadangi kiekviena hermeneutika skirtin- 
gai suprastų tai, ko reikėtų tikėtis iš hermeneutinės teorijos. 
Vieniems ši teorija turėtų būti meno teorija (Schleiermache- 
ris), t. y. nuosekli metodinė instrukcija, kaip skaityti teks- 
tus; jos uždavinys būtų daugiausia techninės normatyvios 
prigimties. Jos tikslas — mokyti, kaip reikia interpretuoti, 
kad interpretavimo visete būtų išnaikintas nuožiūriškumas. 
Kiti mano, kad hermeneutika turi atsisakyti šios techninės 
užduoties, norėdama įgauti platesnį pirminio interpretaci- 
jos, t. y. supratimo, fenomeno filosofinės ar fenomenologi- 
nės analizės pavidalą. Fenomenologinį pavidalą įgavusi 
hermeneutika, regis, moko nebe kaip reikia interpretuoti, o 
kaip de facto yra interpretuojama. Iš principo galima kalbė- 
ti tik apie normatyviai metodinę arba apie fenomenologine 
hermeneutiką. 

Taip pat kintama ir interpretacijos sąvokos apimtis. Jei 
būtų tariama, kad kalba kaip tokia visuomet jau yra inter- 
pretacija, tai interpretacijos teorija būtų bendroji kalbos ar- 
ba žinojimo teorija. Net jei kalba neišvengiamai apima ir 


| Vienas konkretus pavyzdys iš daugelio: Johno Findlay aus knygoje 
Kant and the Transcendental Object (Oxford, 1981) pateikta paantraštė 
„Hermeneutinė studija“, nematant būtinybės, kad joje pačioje pasiro- 
dytų žodis „hermeneutika“. Tiesiog turima galvoje, kad atliekama Kan- 
to interpretacija. 


36 


PARENGIAMASIS KALBINIS PAAISKINIMAS 


interpretaciją, vis dėlto ji nebūtų joks istorinio įvado į her- 
meneutiką objektas (pagal tai šiame kontekste mes vis dėlto 
aptarsime hermeneutikos įndėlį į kalbos teoriją). Net čia pa- 
sirodo reikalinga euristiniais sumetimais vartoti siauresnę in- 
terpretacijos sąvoką. Tad interpretacija pasireiškia tik tada, 
kai reikia suprasti svetimą arba kaip svetimą pajaustą pras- 
mę. Taigi interpretuoti reiškia daryti suprantama arba versti 
iš svetimos prasmės į tai, kas suprantama (ne bütiniausiai | 
tai, kas artima, nes svetimumą kaip tokį galima suprasti). 
Hermeneutinė teorija užsiima šiuo interpretacijos vyksmu. 
Jis atrodo esąs antrinis, kai laikomas menkučiu žmogiškojo 
patyrimo fragmentu; tačiau įgauna universalią svarbą, kai 
tik pastebima, kad visa žmogiškoji veikla remiasi kuriuo nors 
„darymo suprantamu“ procesu, net jei jo telas (:e/os) būtų 
nesuvoktas. Tai galiausiai įrodo, kad hermeneutikos univer- 
salumo reikalavimas yra teisėtas. Tik XX a. šis universalu- 
mas atsivėrė filosofinei sąmonei. Anksčiau interpretacijos 
vyksmas, išskyrus kelias išimtis, buvo nagrinėjamas kaip spe- 
ciali problema, pavaldi kuriai nors aiškinančio mokslo vidi- 
nei normatyviajai pagalbinei disciplinai. 

Nuosekli hermeneutikos istorija turi savo tikrumo savi- 
mi (Selbstvergewisserung) vardu sugrįžti prie savo „provinci- 
nių“ ištakų. Atskleidžiant jos archeologiją įdomu tai, kad 
būta tam tikrų ašinių hermeneutikos, taip sakant, perjun- 
giančių epochų, kai interpretacijos problema tapdavo kiek 
svarbesnė. Tiesa, tokios epochos dažniau būdavo nustatomos 
tik joms pasibaigus, būtent iš šiuolaikinės istoriografijos po- 
zicijų; visų pirma tai buvo tradicijos lūžių patyrimai, inter- 
pretacijos problemą ir jos hermeneutines teorijas skatinę išsi- 
skleisti su atnaujintu aktualumu. Taip antai poaristotelinėje 
filosofijoje buvo išplėtota alegorinio mito prasmės aiškinimo 
teorija, idant mitai tapę nepatikimais ir įžeidžiančiais, būtų 

racionalizuojančiai įvertinti, naujai aktualizuojant svetimą 
prasmę. Taip tradicijos lūžis būdavo užlyginamas gana daž- 
nai sumokant aiškinimo prievartos kainą. Taip pat ir Jėzaus 
skelbimas, kuris atrodė nepaisąs žydiškos tradicijos, sąlygojo 
ypatingą interpretacijos principų apmąstymą. Ankstyvaisiais 
Viduramžiais interpretacija apskritai turėjo užimti iškilią vietą, 
nes visas žinojimas rėmėsi Šventojo Rašto ir Antikos autorių 
egzegeze. Reformacija, viduramžišką hermeneutiką pakeitu- 
si sola scriptura principu, paskatino naują hermeneutinę reflek- 
siją. Taigi ji dažnai, kaip antai Dilthey'aus, pažymima kaip 
hermeneutikos pradžia. Tačiau reikia pabrėžti, kad herme- 
neutiniai traktatai, kuriuos reformacija gamino polemizuoda- 
ma su katalikiškąja ortodoksija, knibždėjo taisyklių, paimtų 
iš retorikos ir Bažnyčios Tėvų; tad šis hermeneutikos ašinis 
laikas ar gimimo valanda išsiskiria daug mažesniu pervers- 
mingumu, negu manoma klasikinėje, nuo protestantiškos 
teologijos priklausomoje istoriografijoje. 

XVII a., pradedant J. C. Dannhaueriu, sudygsta daugy- 
bė šiandien beveik užmirštų hermeneutikų arba bendrųjų 
aiškinimo teorijų, siekiančių pagal racionalizmo dvasią pa- 
teikti metodines taisykles, padedančias parodyti tikrąją teks- 
to vietų prasmę. Paskatinus Kanto kopernikiškajai revoliu- 
cijai, pažinimo procese subjektyvumui suteikusiai naują, 
konstituojantį vaidmenį, Romantizme įvyko naujas lūžis, pa- 
skatinęs dėmesį sutelkti į „supratimo“ atlikimą, tačiau ir čia 
plačiai pertvarkant ankstesnę retorikos tradicijos medžiagą. 
Kantiškosios kritikos subjektyvacijos postūmis XIX a. pabai- 
goje atnešė istorizmo iššūkį, kuris hermeneutinę teoriją radi- 
kaliai pastatė prieš palyginti naują, gamtos mokslų pakilimo 
iškeltą dvasios mokslų objektyvumo problemą. Boeckhas, 
Dilthey'us ir Droysenas skelbė kantiškąjį istorinio proto kriti- 
kos sukūrimo poreikį. Nuo šiol hermeneutikos ateitis atro- 

dė perkelta į dvasios mokslų metodologiją. Kaip tik susveti- 
mėjimo procesas, kurį filosofijoje sukėlė metodologijos ir 
pažinimo teorijos obsesija, Heideggerį vedė į hermeneutikos 
universalizavimą ir radikalizavimą. „Daryti suprantamu“, į 
ką nuo pat pradžių nukreipta hermeneutinė pastanga, buvo 
jau nebe epifenomenas su tekstais susijusių mokslų paraštė- 
je, tačiau pamatinis laikui pavaldžios būtybės, kurios būtis 
yra rūpinimasis pačia šia būtimi, egzistencialas. Iki Gada- 
merio ir Habermaso tai išliko galutinai filosofine tapusios 
hermeneutikos horizontu. 

Iki šiol hermeneutikos istorija buvo, ko gero, tik „priešis- 
torė“. Mus dabar turėtų dominti svarbiausios jos atkarpos. 
Dabar mūsų pradžios taškas yra etimologijos apmąstymas. 


2. Apie ėpunveveLv semantinį lauką 


Idėja, kad hermeneutikos objektas yra prasmės darymas su- 
prantama, pirmiausia remiasi etimologija. Nuo G. Ebelin- 
go“ yra priimta skirti tris.žpunvevewv reikšmės kryptis: iš- 
reikšti (ištarti (aussagen), kalbėti), aiškinti (interpretuoti, 
paaiškinti (erklären)) ir išversti (versti žodžiu (dolmetschern)). 
Nesunku pastebėti, kad abi paskutinės funkcijos gali būti 
perteiktos tuo pačiu veiksmažodžiu, nes versti, perteikti sve- 
timais atrodančius garsus artima šneka, reiškia tam tikra pras- 
me interpretuoti. Vertėjas turi paaiškinti ar padaryti supran- 
tamu tai, ką svetima prasmė turi pasakyti. Taigi lieka dvi 
pamatinės Epunveuverv reikšmės: išreikšti ir interpretuoti. Net 
čia galima apčiuopti bendrumą įvardijant, nes iš esmės abiem 
atvejais susitinkama su panašiu, į supratimą taikančiu dva- 


? Str. „Hermeneutik“, in: Religion in Geschichte und Gegenwart, Bd. 
III, 1959, S. 243. 

sios judejimu, tik kad jis, kaip tai suformulavo J. Pėpinas?, 


yra nukreiptas tai į išorę, tai į vidų. „Išreiškiant“ dvasia taip 
sakant, pateikia savo vidinį turinį išoriniam žinojimui, o „in- 
terpretuojant“ siekiama išsakytoje išraiškoje įžvelgti jos vidi- 
nį turinį. Taigi judant abiem kryptimis daroma suprantamu 
arba perteikiama prasmė. Ištarti reiškia pranešti vidujybę, o 
interpretuoti reiškia už to kas išreikšta (grįžtamai) ieškoti 
vidinės prasmės. Taigi retorinį prasmės perteikimą reikia skirti 
nuo išsakyto hermeneutinio: pirmasis vyksta ad extra, o kitas 
juda priešinga kryptimi, nuo išraiškos link jos „vidinio“ tu- 
rinio arba — vengiant psichologistinio susiaurinimo — link 
to, ką išraiška turi pasakyti (turinio prasmės). Tad visa tradicija 
iki pat Schleiermacherio interpretavimą suprato kaip šnekė- 
jimo (Reden) akto apgręžimą.* Tai taip pat paaiškina, kodėl 
dauguma hermeneutikos taisyklių buvo paimtos tiesiai iš 
retorikos, greta kitų mokymas apie tropus ir vadinamasis 
hermeneutinis ratas, anot kurio atskirybę reikią suprasti iš 
visumos. Čia svarbiausi tarpininkai, kaip mes matysime, buvo 
retorikos mokytojai Augustinas ir Melanchtonas, aiškinimo 
meną lygiavę pagal daug turtingesnį retorikos korpuso pavyzdį. 

Tačiau akivaizdu, kad graikai patį „ištarti suprato kaip 
„interpretuoti ‚£Epunveverv. Išsakyta kalba tėra vien minčių 
perteikimas žodžiais. Taip Aristotelio loginis semantinis trak- 
tatas „Peri hermeneias“, kuris aptaria ištarą kaip teiginį (Aoyog 


? Str. „Hermeneutik“, in: Reallexikon für Antike und Christentum, 
Bd. XIV, Stuttgart 1988, S. 724 (su gausiais pavyzdžiais iš visos graikų 
raštijos.) 

* Tad Schleiermacheris yra ilgos tradicijos paveldėtojas, nes jis savo 
hermeneutikoje nedviprasmiškai tvirtina: „Hermeneutikos ir retorikos 
abipusė priklausomybė reiškiasi tuo, kad kiekvienas supratimo aktas yra 
šnekėjimo akto apgręžimas, kurio metu turi tapti įsisąmoninta tai, koks 
mąstymas yra šnekos pagrindas“ (F. Schleiermacher, Hermeneutik und 


Kritik, hrsg. v. M. Frank, Frankfurt a. M., 1977, S. 76). 

anopavrıxog’”) galinčią būti teisingą arba klaidingą, į loty- 
nų kalbą galėjo būti išverstas tiesiog kaip „De interpretatio- 
ne“. Kiekvieną kartą ištara (Epunveta) yra minčių sieloje (taigi 
vidujybės) perteikimas išorine kalba. Todėl teiginys yra tarpi- 
ninkas tarp minčių ir adresato. Ši graikiška kalbos samprata 
viršūnę pasiekia stoiskame skyrime tarp AöyYog TPOPOPLIXO;S 
ir Adyoo EvöLaderog (išsakyto ir vidinio Aóyoç). Pirmasis yra 
susijęs tik su išraiška (ėpunveta), o pastarasis — su jos vidujy- 
be, kuri nusikreipia į tai, kas pamąstyta (duavota)“. "Epumveia 
yra ne kas kita kaip žodžiais sugriebtas logas, jo išspindulia- 
vimas 44 extra. Kas, kita vertus, nori išsakytą žodį aiškinti iš 
naujo, turi bandyti eiti priešingu keliu, į vidų, A6Yog Evötc- 
Yerog. Taigi Epunvederv pasireiškia būtinai kaip prasmės 
tarpininkavimo vyksmas, kuris nuo išorybės sugrįžta prie pra- 
smės vidujybės. 

Hermeneutikos sąvoka paprastai laikoma Naujųjų am- 
žių kūriniu. Tai visiškai teisinga, kol galvojama tik apie loty- 
niškąją hermeneutica. Tačiau šis terminas kaip tik perteikia 
lotynišką žodžį špunveuTUN, kurį vartojo jau graikai. Jis 
pirmą kartą aptinkamas platoniškame korpuse („Politikas“ 
260 d11, „Epinomis“ 975 c6, „Definitiones“ 414 d4). 'Eo- 
unveutıxn funkcija „Politike“ yra sakrali ar religinė. „Epi- 
nomis“ įtaiso Epumveurıxn šalia uavrıxn, arba pranašavimo 


> Sekant Aristotelio komentatoriaus Amonijaus liudijimu (Comm. 
in Arist. Gr. 4,5,5, 17/23). Plg. J. Pépin, op. cit., S. 723. 

6 Plg. J. Pépin, ibid., S. 728. Čia jis aristoteliškos kalbos filosofijos 
gijas pervedė per Stoją iki pat filoniškos egzegezės. Tiesą sakant, šis skyri- 
mas tarp vidinio ir išreikšto logo yra įvestas pirmose Aristotelio Peri 
bermeneias eilutėse (16a), kur garsai pavaizduojami kaip fonetinės sieloje 
glūdinčių patirčių nuorodos. Plg. čia M. Pohlenz, „Die Begründung der 
abendländischen Sprachlehre durch die Stoa“, in: Nachrichten von der 
Gesellschaft der Wissenschaften zu Göttingen, Philologisch-Historische Klas- 
se, Neue Folge, 3 Bd., 1938-39, S. 151-198 (ypač S. 191 irt.). 

meno, kaip du žinojimo būdus, kurie gali nevesti į oota, 
nes hermeneutas gali suprasti tik tai, kas ištarta (tó Aeyoue- 
vov), nežinodamas, ar tai kartu yra ir teisinga (dAn9ėc). Jis 
suvokia prasmę, tai, kas išsakyta, vis dėlto negalėdamas aptikti 
jos tiesos — tai darbas, kurį turi atlikti pirmiausia gogia. 
Ar galima aptikti skirtumą tarp uavTixų (pranašavimo 
meno) ir ėpunveuTixA (tarkime, divinacijos)? Nei iš „Epi- 
nomio“ ar „Politiko“ (nes ir jie &Epunveurıxn pateikia vien 
tik mokslų sąraše) tai nėra pakankamai aišku. Tikrai aišku, 
kokiu pagrindu viena uavTix+į negali atvesti prie jokios oo- 
pla ar tiesos. Šiai būdingas būtent šėlas (nuo uavia). Todėl 
„Timajuje“ (71a-72b) Platonas pastebi, kad šėlo apimtam 
trūksta protingumo, įgalinančio spręsti apie to, kas taip ma- 
toma, net jei tai būtų dieviškos kilmės, tiesą. Šėlo apimtasis 
yra tiek nesavas, kad jis nebegali racionaliai aiškinti savo pa- 
ties patirties.” Tačiau kam suteiktas šis racionalumo įgalioji- 
mas? Anot „Timajo“, jis atitenka pranašui (rpopnrng). Šis 
vienas pajėgia išaiškinti šėlimo apimto žmogaus regėjimo tiesą. 
Šiame kontekste &punveurixn nėra minima. Ar jos veikla 
sietina su šėlu, kurį uavrıxn įkvepia, ar su pranašavimu? Re- 
miantis platoniškais tekstais, į šį klausimą įtikinamai atsaky- 
ti negalima. Likusioje graikiškoje raštijoje rpopntng reikšmė 
taipogi buvo dviprasmė: kartais taip buvo vadinamas tiesio- 
giai dievybės įkvėptas dieviškumo skelbėjas, kartais — dievy- 
bės įkvėpto asmens žodžių aiskintojas.® Vienaip ar kitaip, jam 
buvo priskiriama tarpininkaujamoji funkcija, kuriai būdin- 


" Plg. L. Taran, „Academica: Plato, Philip of Opus and the Pseudo- 
Platonic Epinomis“, Memoirs of the Americ Philosophical Society, vol. 
107, Philadelphia, 1975, p. 223—4. 

e Plg. M. C. van der Kolf, str. „Prophetes“, in: Paulys Realenzyk- 
lopädie der classischen Altertumswissenschaft, Bd. 23/1, Stuttgart, 1957, 
S. 797-816. 

gas gebėjimas reikštis dviejose plotmėse. Kartais kalbėta 
apie šėlimo apimtųjų (arba pranašų) tarpininkavimą tarp die- 
vų ir žmonių, kartais apie tarpininkavimą tarp žmonių ir 
paties tarpininko. 

Šie jtarpinantys uždaviniai taip pat galioja ir &pumveuc. 
Vienoje dažnai cituojamoje vietoje poetą Platonas apibūdi- 
na kaip ėpunvję tæv Yewv (Ion 534e). Tačiau tame pačia- 
me dialoge poetų kūrinius atlikdavę rapsodai pavaizduoti 
kaip interpretatorių interpretatoriai (ėpunveov Epumviis, Ion 
535a). Taip pat, atrodo, ir prophetes esąs Epumveüg, ir tarpi- 
ninkas tarp dievų ir žmonių, ir tarpininkas tarp žmonių ir 
(šelstančio) tarpininko. Tuomi hermeneutas yra tarpininko 
tarpininkas, ėpunveta tarpininkas — šią funkciją galima iš- 
plėsti iki begalybės, nes visuomet esama daugiau ko pasakyti 
ir įtarpinti, negu gali apimti žodžiai. 

Hermeneutikos tarpininkaujamasis tarnavimas jau Antiko- 
je buvo atvedęs prie to, kad ėpunveus ir špunveuTUxN žodžių 
šeima etimologiškai buvo susieta su dievu tarpininku Hermiu. 
Sąsaja, žinoma, pernelyg akivaizdi, kad drauge būtų ir tei- 
singa. Taigi beveik visoje vėlyvesnėje tilologijoje į ją žiūrėta 
iš aukšto ir skeptiškai.? Tačiau visuotinai įsitvirtinti nepajė- 
gė joks geresnis etimologinis prasmės aiškinimas, taigi klau- 
simas apie ėpunvevetv semantinio lauko kilmę lieka atviras. 

Žodžių reikšmės lygmenyje mus iki šiol sulaikė pirmiau- 
sia sakralus ėpunveuTUxn horizontas. Su daug profaniškesniu, 
tačiau giminingu prasminiu klodu mes susiduriame jau pseu- 
doplatoniškose „Definitiones“ (414 d1), kuriose būdvardis 
Eoumveurixn nurodo tik į „kažką reiškiantį“. Šis semantinis 


* Plg. P. Chantraine, Dictionnaire etimologique de la langue gregue, 
Paris, 1968. Išsaugoti sąsają tarp Hermio ir hermeneutikos reikalauja 
F. K. Mayr, „Der Gott Hermes und die Hermeneutik“, in: Tijdschrift 
voor Philosophie, 30 (1968), S. 535-625. 

skaitymas visas glūdi žodyje &pumveta. Šis reiškia ne tik išta- 
rą, bet ir kalbą apskritai,'” vertimą, aiškinimą, taipogi ir stilių 
arba atlikimo būdą (elocutio).'' Pavyzdžiui, Demetrijo tept 
špunvetas (lot.: De elocutione!) yra traktatas apie stilistiką. !? 
Ir čia į akį krenta susiejanti ėpunveta funkcija. Ji visuo- 
met reiškia perteikti padarant suprantamu tai, kas jau pa- 
mąstyta. Taigi ar kuo skiriasi „stilius“ nuo įvaldyto prasmės 
perdavimo? Ši sąsaja buvo pagrindinė ir vėliau, ankstyvojoje 
lotyniškoje raštijoje bei patristikoje, kai Epunvedverv būdavo 
perteikiama kaip interpretari, o £pumveta, net kai ji žymėjo 
vien tik ištarą, visais atvejais — kaip interpretatio. Labai gražiai 
apibrėžia Boecijus (480-525 m.): interpretatio est vox articu- 
lata per se ipsa significans.” Filonas Aleksandrietis (apie 13— 
54 m.) špunveta taip pat supras kaip išsakytą loga.'* Bažnyčios 
tevas Klemensas Aleksandrietis (150-215 m.) irgi A tig òta- 
votag Epumvela mąsto kaip minties išreiškimą kalba.'” 


16 Plg. Aristotelis sutapatino ėpunveta ir Öıadextıxos (kalbeseng, 
kalbą, tarmę), in De Anima, II, 2, 420 b 18-20. 

!! Plg. J. Pépin, op. cit., S. 726 (su gausiomis nuorodomis). 

'* Knyga remiasi peripatetikų idėjomis (plg. rinktinį leidinį: Aristot- 
le, The Poetics Longinus, On the Sublime, Demetrius, On Style, Camb- 
ridge-London, 1927, 4: 1946), tačiau jos atsiradimo metai nežinomi. 
Taip pat plg. K. Kerényi, „Origine e senso dell'ermeneutica“, in Erme- 
neutica e tradizione, a cura di E. Castelli, Roma, 1963, p. 134. 

13 Boetius, Commentarii in librum Aristotelis „Peri hermeneias“ , liber 
primus, ed. C. Meiser, Leibzig, 1877, p. 32 (repr.: Commentaries on 
Aristotle's „De interpretatione“, New York-London, 1987). 

4 De migratione Abrahami, 1, 12 (Les Oeuvres de Philon d’Alexan- 
drie, t. 14, Paris, 1965, p. 100: Epunveta=npopopa& Aöyov). 

"> Stromateis, 8, 20, 5. Plg. J. Pépin, op. cit., S. 732. Toliau H.-E. 
Hasso Jaeger, op. cit., S. 64-5, kuris labai taikliai išaiškina, kad Epun- 
veia iš esmės reiškia mąstymo išreiškimą, taigi to, kas pamąstyta, verti- 
mą išraiška. Tačiau visiškai klaidinga Hasso Jaegerio toli siekianti, prieš 
šiuolaikinę hermeneutiką nukreipta tezė, kad taip suprasta £punveia ne- 
turinti nieko bendra su prasmės aiškinimu ar interpretacija. 

Čia filosofinei hermeneutikai yra svarbus Antikoje įžvelg- 
tos sąsajos tarp kalbos, kaip minčių perteikimo arba inter- 
pretatio, ir špumvevetv platumas, neimplikuojantis jokio mig- 
lotumo (nes ši sąsaja visiškai tanki). Mat aiškinimas arba 
vertimas, kurie jau yra plačiai vadinami ėpunveta, reiškia bū- 
tent darymo suprantamu proceso, iš prigimties būdingo kal- 
bai, apgręžimą. Šiuolaikinės hermeneutikos universalumo rei- 
kalavimui šią įžvalgą tereikės naujai atsikovoti. 


3. Alegorinės mito prasmės 
aiškinimo motyvai 


Tačiau ši kalbinė savaime suprantamybė, kalbą atsklei- 
džianti esmiškai esant interpretatio, bet pateikianti tik uzuo- 
mazgas eksplicitinei interpretacijos teorijai, jokia sistemine 
prasme dar nėra hermeneutika. Darymas suprantamu tam- 
pa aktualiai problemiškas pačiam sau tik tada, kai jis ima 
nebepavykti. Būtinybė tiksliai apmąstyti aiškinimą, kalbos 
kaip interpretatio, kaip minčių perteikimo pirmapradį įvykį, 
atsiranda del — ir tai yra labiausiai žmogiška — nesuprantamu- 
mo patirties. 

Šis apmąstymas prasidėjo tik tuomet, kai supratimui bu- 
vo mestas papiktinančiais tapusių religinės mitinės tradici- 
jos elementų iššūkis. Kadangi helėnizmo laikais dieviškumas 
vis labiau imtas tapatinti — štai kaip toli buvo pažengusi filo- 
sofija — su racionaliu logu, tai ėmė atrodyti nebederama die- 
viškumo ir proto atžvilgiu kalbėti apie tokius pernelyg žmo- 
giškus nutikimus dievų Olimpe, kaip apgaudinėjimas ir 
pavydas, dievams priskiriamus epe. Mitinę kalbą dabar nebe- 
tiko suvokti pažodžiui arba jos tiesiogine prasme. Jai reikėjo 
„alegorinio“ prasmės peraiškinimo. Pastarojo užuomazgos 
daugiausiai būdavo aptinkamos stoikų filosofijoje, išplėto- 

jusioje sisteminį, racionalizuojantį, taigi alegorinį mitų pras- 
mės aiškinimą. 

Alegorijos praxis, kiek ji tarnavo senų idėjų priderinimui 
prie vėlesnių epochų laiko dvasios, yra neabejotinai senesnė, 
nes jau Platonas ir Aristotelis pateikė racionalų mitų pras- 
mės aiškinimą. Net patys rapsodai, be abejo, bent jau atliki- 
mo stiliumi (&punveta!) atidavė duoklę epochos salygotam 
savo klausytojų skoniui. Net ankstyvojoje rabinų egzegezėje 
būta nukrypimų nuo tiesioginės prasmės!“ — kai ši būtų sukė- 
lusi papiktinimą. Ši praktika, galima sakyti, pagrindžia epun- 
veta kaip prasmės tarpininkavimo esmę. Pati pilna cpunveverv 
sąvoka atskleidžia, kad už to, kas paraidžiui ištarta, slypi kažkas 
kita, šis tas daugiau, kam reikia hermeneutinės pastangos, 
nes tiesioginė, pažodinė prasmė, yra nesuprantama. 

Tik Stojoje ši praktika buvo susisteminta ir suvokta meto- 
diškai. Tačiau abejotina ir, atsižvelgiant į trūkinėjantį tradi- 
cijos pobūdį (nėra išsaugotas nė vienas ištisas stoikų trakta- 
tas), sunkiai nustatoma, ar Stojoje taip pat buvo prieita ir prie 
alegorijos teorijos. Mat stoikai neturi net išraiškos &AAnyo- 
pta.” Tačiau paplitęs buvo beveik tą patį reiškiantis terminas 
urrovota, kurį alegorine prasme vartojo jau Ksenofanas ir 
Platonas. ‘H Onzovocx yra netiesioginio pranešimo forma, kai 
ką pasakanti, idant būtų galima suprasti kažką kita — vyks- 
mas, kurį nusakančia sąvoka taps veiksmažodis &AAnyopeiv, 
pažodžiui reiškiantis išsakyti (@yopeverv) kažką kita (doc), 
ir būtent išsakyti viešai (čia galima nugirsti dyopa). Už ago- 
rai skirtos prasmės esama kai ko kito, gilesnio, kas iš pradžių 
agorai kaip viešam išaiškintumui yra svetima. 

Alegorizuojančio mitų aiškinimo praktika tad reiškė už 

'6 Plg. J. Pépin, op. cit., S. 744. 


' Plg. kruopštų žodinį tyrimą: H.-J. Klauck, Allegorie und Allegorese 
in synoptischen Gleichnistexten, Münster, 1978, S. 39. 

šokiruojančios tiesioginės prasmės surasti ką gilesnio. Tie- 
sioginės prasmės papiktinantis pobūdis ar absurdiškumas užsi- 
mena buvus numanytą alegorinę prasmę, kurią atskleisti tu- 
ri patyręs skaitytojas arba klausytojas. Tačiau kame glūdi ši 
kitoniška prasmė? Ar nepasiduodama savivalei, nusigręžiant 
nuo tiesioginės prasmės? Net jei šio pavojaus nebuvo galima 
išvengti, ir alegorezė jau Antikoje turėjo blogą vardą, alego- 
riniai aiškintojai pabrėždavo, kad visuomet reikią peržengti 
tiesioginę prasmę, siekiant j4 teisingai suprasti. Labiausiai 
pamegtas būdas čia buvo etimologija. Kaip tik stoikai laikėsi 
nuostatos, kad seniausiai gyvenę Žmonės turėjo savy dar ne- 
suklastotą logą ir todėl galėjo įsiskverbti į dalykų esmę.!* Ši 
praktika ypač vaizdi Cicerono veikalo De natura deorum ant- 
roje knygoje, kurioje atpasakojama stoikui Balbui priskiria- 
ma kalba. Balbas siekia įrodyti, kad graikai moralines savy- 
bes arba palankias gamtos jėgas pavertė dievais. Saturną reikią 
suprasti kaip laiką, nes „Saturnas“ juk ir reiškiąs „pasotintas 
metais“ (quod saturetur annis”). Taip etimologija galėjo pa- 
rūpinti paslėptos reikšminės srovės, peržengiančios tiesiogi- 
nę prasmę, aiškinimą. 

Iš tikrųjų sąvoka čMyopLa yra kilusi iš retorikos ir buvo 
nukalta gramatiko, Pseudoherakleito (I a. po Kr.). Jis alego- 
riją apibreze kaip retorinį tropą, leidžiantį kai ką pasakyti ir 
tuo pat metu užsiminti apie ką kita.” Visų pirma alegorija 
apibūdina ne intelektinį aiškinimo vyksmą, ji jau yra įsikū- 


Iš Plg. Stoa und Stoiker, vertė M. Pohlenz, Zürich-Stuttgart (1950) 
2: 1964, S. 29, 

? Cicero, De natura deorum, liber II, cap. XXV. Plg. čia J. Pépin, 
Mythe et allėgorie, Les origines grecques et les contestations judėo- chrétien- 
nes, Paris, 2: 1976, p. 125-127. 

2 Pseudo-Herakleitos, Quaestiones Homericae, ed. F. Oelmann, Leip- 
zig, 1910, p. 2. Plg. šiuo klausimu H.-J. Klauck, op. cit., S. 45-53 ir J. 
Pépin, 1976, S. 159-167. 

rusi kalboje. Ji tarsi yra būdinga kalbos kaip istaros funkci- 
jai, jos gebėjimui tame, kas ištarta leisti nuskambėti kam 
kitam. Visiškai aišku, kad stoiškoji Aoyog mpopopıxóç ir 
Aoyog EvöLaderog perskyra parengė šio retorinio sąvokinio 
darinio atsiradimą.*! IStarta kalba nėra sau pakankama, ji nu- 
rodo į ką kita, ko ženklas ji yra. Akivaizdu, kad aiškinantis 
prasmę ir suprantant kalbama apie šį vidinį logą, ne apie 
patį žodį. Taigi kalba kviečia atpažinti tiesioginį (Jiterarisch) 
logą jo ribose ir jį peržengti. Iki tapdama aiškinimo techni- 
ka, alegorija paprasčiausiai buvo kalbos forma (kaip ir Uno- 
vota), ir būtent retorinė, nes juk retorinė elgsena turėjo tiks- 
la tarpininkauti prasmei. Tokiu būdu tyrimuose tapo įprasta 
brezti skirtumą” tarp alegorijos kaip pirminės kalbos figūros, 
peržengiančios tiesioginę prasmę netiesioginės link, ir alego- 
rezės, reiškiančios išsamų aiškinimo vyksmą, raidę grąžinant 
prie ja persiduodančios įprasminančios valios (tiksliau sa- 
kant, alegorijos apgręžimą). 

Alegorinio mito prasmės aiškinimo, taigi alegorezės pa- 
skatos yra trejopos.” Pirmoji yra moralinė: ji turėtų pagel- 
bėti mitinę raštiją išvalyti nuo to, kas skandalinga. Kaip tai 
tiksliai įvardijo Pseudoherakleitas, alegorezė funkcionavo kaip 
Avtıpappaxov Tic doeBetac, kaip gydymo priemonė nuo 
nedievobaimingumo. Antroji, gimininga paskata buvo racio- 
nali. Stoja norėjo atskleisti, kad protingas pasaulio prasmės 
aiškinimas sutaria su mitu, nes tai patvirtintų jos įsitikinimą, 
kad visa apimantis logas visur yra tas pats.“ Galiausiai, ko 


*! Ryšium su tuo H.-J. Klauck, op. cit., S. 39 nurodo į stoikų kalbos 
filosofiją. 

2? Plg. H.-J. Klauck, ibid., S. 52. 

Plg. H. de Lubac, Histoire et esprit. L'intelligence de L’Ecriture 
d'après Origėne, Paris, 1950, p. 160. 

“ Plg. H.-J. Klauck, op. cit., S. 39: „Vienas, protą atitinkantis logas, 


vienijantis visą visumą, reiškiasi kalboje, mite bei poezijoje.“ 

gero, prisijunge utilitaristine motyvacija. Tuo metu ne vienas 
autorius nenorejo atsisakyti senyjy poety autoriteto. Stojai 
buvo be galo svarbu išlaikyti mito autoritetą. Seniau įtari- 
mas nedievobaimingumu galėjo paprasčiausiai paskatinti at- 
mesti mitinį kūrinį, kaip tai darė Ksenofanas” ir neretai — 
Platonas”. Stoja to sau jau negalėjo leisti. Jai reikėjo tradici- 
jos ramsčio, idant išlaikytų uždarą pasaulėvaizdį, nepaisant 
benutrūkstančio ryšio su senesniuoju graikų pasauliu. Juo 
problemiškesnė ir labiau atitolusi tampa tradicija, juo neati- 
dėliotiniau reikia ją išgelbėti, kai būtina — ir dirbtinai, su 
alegorezės pagalba. 

Nė viena šių trijų paskatų nėra iš esmės pasenusi. Net ir 
šiandien šen bei ten pasitelkiamas alegorinis prasmės aiški- 
nimas, idant būtų peraiškintos moraliai nepriimtinos vietos, 
idant protas būtų suderintas su poetine kūryba arba liktų 
nepaliestas klasikų autoritetas. Tiek, kiek jis kilęs iš šios 
paskatos, stoiškas teorijos apie vidinį ir išorinį logą sukon- 
kretinimas alegoriškai išaiškinant mitus, davė esminį postū- 
mį hermeneutikos raidai. 


4. Filonas: alegorijos universalumas 


Iš atsargumo mes vis dėlto neaptareme Stojos hermeneuti- 
nės teor1jos, taigi — hermeneutikos. Anksčiausi tokios teorijos 
kontūrai aptinkami vieno Stojos stipriai paveikto žydiškos 
tradicijos autoriaus, Filono Aleksandriečio raštuose (apie 13— 
54 m.). Jis visuotinai pripažįstamas esąs alegorijos tėvas.“ 


25 Fig. 11 (Diels): „Homeras ir Hesiodas priskyrė dievams visa, kas 
žmonėms visuomet yra negarbe ir gėda: vogimą, svetimavimą ir viens 
kito apgaudinėjimą “. 

26 Plg. J. Pépin, 1976, S. 112-121. 

*7 Plg. naujesnį Pėpino straipsnių rinkinį La tradition de l'allégorie de 
Philon d 'Alexandrien d Dunte, Paris 1987. 

Vis delto jis niekur neapibrezia savo hermeneutinio meto- 
do.“* Jis taip pat visų pirma yra praktikas, nes nori Senojo 
Testamento knygoms pritaikyti alegorezę, ir retai mąsto apie 
savo veiksenos pagrindinius bruožus. 

Jo alegorezės motyvas yra apologetinis. Ji pasitelktina ta- 
da, kai aiškinant pažodiškai kyla klaidingo mitinio suprati- 
mo pavojus. Tačiau kaip sužinoti, ar biblinis tekstas aiškin- 
tinas tiesiogiai, ar alegoriškai? Kaip teigia Filonas, autorius, 
šiuo atveju Dievas, rūpinasi tuo, kad jo tekstas būtų supras- 
tas alegoriškai, savo Rašte išbarstydamas objektyvius alegorijos 
ženklus arba atramas.” Pirmoji Mozės knyga, pavyzdžiui pa- 
sakoja apie Rojaus medžius, gyvybės ir pažinimo medžius 
(Pr 2, 9), kurie taip skiriasi nuo mūsiškių, kad pažodinis 
aiškinimas pasirodo esąs neįtikimas. Taigi pačiame Rašte esa- 
ma alegorezės atspirties taškų, kaip antai paraidiškume ap- 
tinkama aporija, absurdiškumas, keistumas arba klaida - jų 
Šventojo Rašto autorius galėjo sumanyti iš anksto, nes die- 
viškame Apreiškime negali būti jokios netiesos.” Juolab, kad 
jis nori apreikšti nekūniškus ir dieviškus slėpinius, kuriems 
„kūniška“ prasmė iš principo yra netinkama. Taigi alegori- 
nis kelias yra būtinas dėl paties turinio. 

Filonas palygina santykį tarp pažodinės ir alegorinės pras- 
mes su santykiu tarp kūno ir sielos — metafora, kuri dėl jos 
milžiniškos vėlesnės jtakos verta ilgesnės citatos iš svarbiau- 
sios pastraipos: „Šventųjų Raštų aiškinimas (šEyjoeę) vyks- 
ta apsvarstant alegorijose paslėptą reikšmę. Nes visos įstaty- 
mo knygos šių vyrų požiūriu yra tarsi būtybė, kaip kūną 
turinti žodinius įsakymus, o kaip sielą — žodžiuose paslėptą 

* Plg. I. Christiansen, Die Technik der allegorischen Auslegungswis- 
senschaft bei Philon von Alexandrien, Tübingen 1969, S. 134. 


? Plg. J. Pépin, 1987, S. 34 ir t. („Les indices de l’allegorie”). 
2 Plg. J. Pépin, 1987, S. 36 ir t. ir I. Christiansen, op. cit., S. 152. 

nematomą reikšmę. Kaip tik čia protu apdovanota siela pra- 
deda regėti tai, kas jai gimininga. Ji įžvelgia žodžiuose, pa- 
našiai kaip veidrodyje, perteklingą juose pasirodančių min- 
čių grožį?!; ji išskleidžia alegorinius simbolius ir juos pašalina, 
o žodžių nuogą reikšmę veda į šviesą tiems, kurie menkų 
žymių padedami įstengia įžvelgti, tai, kas nematoma, pade- 
dant tam, kas matoma. “?? 

Tai, kad alegorezė nori pasiekti tai, kas yra nematoma ir 
aukščiau, drauge reiškia, kad ši prasmė ne visiems skaityto- 
jams gali tapti iš karto prieinama. Tik įšvęstasis, turintis pa- 
šaukimą ir patyręs prasmės aiškintojas gali prasiskverbti prie 
šios aukštesnės prasmės, kurią Dievas norėjo apsaugoti nuo 
prasčioko skaitytojo, tvirtai besilaikančio paraidiškumo. Pa- 
sak Filono, tai tėra tik tie, kurie iš menkų požymių gali įžvelgti 
tai, kas nematoma per tai, kas matoma (totç duvanevorg Ex 
ULXPAC ÜTOUVNGEWG TA apavi ðt TOV pavepwv Yewpeiv); 
kurie geba suprasti gilesnę Rašto prasmę. Taip Filonas ne 
kartą pasitelkė orfine mistagogų kalbą, idant pavaizduotų 
pakilimą iki alegorinės prasmės. Ji esanti ne daugelio (npog 
TOUG TOMOUS), o kelių (mpos òàryoús), kurie domisi siela, 
o ne raidėmis.” Rašto raktas priklauso tik ezoteriniam ratui 
vertųjų to, kas nematoma. Iš tikrųjų visiškai aišku, kad reli- 


3! Čia atrodo esama sąlyčio su jau minėtu Filono atliktu išorinio ir 
vidinio Logo teorijos atnaujinimu. Plg. šiuo klausimu K. Otte, Das Sprach- 
verstūndnis bei Philo von Alexandrien. Sprache als Mittel der Hermeneu- 
tik, Tübingen, 1969, S. 131-142. 

* De vita contemplativa, $78 (vert.: Philo von Alexandria: Die Wer- 
ke in deutscher Übersetzung, Bd. VII, Berlin, 1964, S. 67-8 bei Les Oeuvres 
de Philon d Alexandrie, Paris, 1963, p. 139.) 

* Apie šį Filono mistagoginį antrąjį planą plg. J. Pépin, 1987, S. 
13. Jis tebeturėjo didelės reikšmės pirmiesiems Bažnyčios Tėvams. Kai 
kurios Naujojo Testamento vietos, visų pirma ketvirtojoje evangelijoje 
(Logas atėjo į pasaulį, bet pasaulis jo nepažino) atrodė skatinusios tekstą 
aiškinti mistagogiškai. Plg. /n 1,5; 3,12. 

ginis kalbejimas sugestijuoja savo paties alegorinj suprati- 
mą, nes jis siekia perdėm žemiška kalba pasakoti apie tai, kas 
nežemiška. Šią nuostatą ir sustiprino požiūris, kad išsakytas 
logas, Aoyog rpowopıxög, visada jau siekia ženklinti kitą, 
nematomą logą. 

Apskritai anuometinėje epochoje, taigi nuo Stojos iki pa- 
tristikos, buvo plačiai paplitęs įsitikinimas, kad visam, kas 
religiška turėtų būti būdinga kažkas simboliška, netiesiogiška, 
paslaptinga.” Religijoje kalbama apie dvasią, vadinasi, apie 
tai kas ezoteriška, ko dvasinę, pneumatinę, prasmę atsklei- 
džia tik alegorija. Palengva įsitvirtino požiūris, jog religiją 
sudarantys vien tik slėpiniai, tai atrodė esant visiškai teisinga 
jos turinio (dieviškumo) ir žmogiškojo adresato (priklausan- 
čio nuo kūniškumo) atžvilgiu. 

Nors kartkartėmis ir pabrėždamas pažodinę prasmę esant 
būtiną bei perspėdamas dėl radikalaus alegorizavimo pavo- 
jaus, pats Filonas šio pavojaus nėra išvengęs. Jo darbuose 
aptinkama pasakymų, anot kurių viskas Rašte susidedą iš 
slėpinių. Kiekviena vieta esanti slaptinga ir jai reikią alegore- 
zės. Taigi pirmosios tikros alegorijos teorijos, kurią pasiūlo 
Antika, pasiekta viršūnė yra intuicija, jog tai, kas alegoriška, 
yra universalu. Čia pirmą kartą teorijos žemėje apie save duoda 
žinią (nes tai jau glūdėjo pačioje žodžio ėpunveix samprato- 
je) tolima pradinė hermeneutikos universalumo reikalavimo 
pakopa. Ji apmąstymui pateikia idėją, kad visa, kas pažodiš- 
ka, turi nurodyti į tai, kas pra-žodiška, idant tai būtų galima 
pilnai suvokti. Raštui nepakanka pačiam savęs“?, jam reikia 


* Plg. H.-J. Klauck, op. cit., S. 43. 

3 Akivaizdžiai čia įtaką tebedaro platoniško. „Faidro“ (274-278) 
palikimas. Apie čia nurodytos problematikos universalumą Platono dar- 
buose plg. Th. Szlezako straipsnį „Dialogform und Esoterik. Zur Deu- 
tung des platonischen Dialogs „Phaidros““, in: Museum Helveticum 35 

Kito pagalbos arba šviesos — šį poreikį, patenkinti siekia 
alegorija. Jos universalizavimas nurodo būtinybę atsitraukti 
nuo Aoyog rpopopıxög link jį gaivinančios dvasios. Vien 
tik ji rūpi interpretatoriui. 

Tačiau alegorijos universalumas — kuris pats savaime nėra 
apskųstinas, kadangi joks užrašytas žodis negali būti pats sau 
pakankamas — gali sugundyti apleisti pažodinį logą, jame ir 
tik jame pasireiškiančią ištaros valią, o tai interpretatoriaus 
savivalei gali atverti duris ir langus. Šiuo būdu filoniškasis 
džiaugimasis alegorija jau Antikoje įgijo blogą vardą. Filoną 
tai pernelyg stipriai atitraukė nuo Įstatymo pažodinio aiški- 
nimo pirmenybės, būdingos žydų Toros aiškintojams, ma- 
žiau užsikrėtusiems orfiškuoju helenizmu. Veikiausiai dėl to 
jo poveikis Palestinos egzegezei buvo menkas, ir rabinistinis 
judaizmas jį tyliai išstūmė iš judaistinės tradicijos kanono.“ 


5. Origenas: tipologijos universalumas 


Tačiau juo didesnis buvo filoniškosios alegorezės paveikumas 
ankstyvajai krikščionijai. Ši gi nuo pat pradžių buvo išstaty- 
ta priešais ypatingą iššūkį, kurį sukėlė Jėzaus skelbimas ir 
jam implicitiškas žydų įstatymo sureliatyvinimas. Remiantis 
jo mokymu nebebuvo galima pažodžiui suprasti Mozės įsta- 
tymo ir ypač pranašaujamojo Mesijo laukimo. Tačiau kadangi 
kaip tik Jėzus aiškiai rėmėsi jo autoritetu, judėjiškos tradi- 
cijos taip pat nebuvo galima paprasčiausiai nepaisyti. Taigi 
prašyte prašėsi jos prasmę aiškinti alegoriškai ir ją taikyti 
vien Jėzaus asmeniui. Jėzus tapo dvasia, pagal kurią reikėjo 
(1978), S. 18-32, ir jo knygą: Platon und die Schriftlichkeit der Philo- 
sophie. Interpretationen zu den frühen und mittleren Dialogen, Berlin- 


New York, 1985. 
* H.-J. Klauck, op. cit., S. 98. 

aiškinti Senojo Testamento raidę. Tai nurodė jau patys Jė- 
zaus žodžiai, bent kaip liudija vėlesnė evangelija: „Jūs tyri- 
nėjate Raštus [...]. Tie Raštai ir liudija apie mane“ (Jn 5, 
39). „Jeigu jūs tikėtumėte Moze, tai tikėtumėte ir manimi, 
nes jis rašė apie mane.“ (5, 46). 

Kad taip esą, buvo mažiau negu akivaizdu, nes anksčiau 
judėjiškasis mesianizmas buvo įsakęs laukti galingo valdovo, 
kuris atstatytų žydų valstybę su jos senąja šlove; bet kuriuo 
atvėju ne tokio, kuris nusisuktų nuo Įstatymo ir mirtų ant 
kryžiaus kaip religinis prasikaltėlis. Rašto pažodinės prasmės 
čia nebuvo galima iškraipyti. Taigi alegorinis prasmės aiški- 
nimas turėjo būti panaudotas pritaikius hermeneutinį raktą, 
kurį pateikė Jėzaus asmuo. Šis alegorizuotas su Jėzumi susie- 
jantis Senojo Testamento aiškinimas vėliau - ir tik XIX a. — 
įgavo „tipologijos“ vardą. Jo tikslas buvo Senajame Testamen- 
te surasti £ypoi, tai yra Kristaus figūros provaizdžius, kurie 
iki pasirodant Kristui kaip tokie turėjo išlikti neatpažįstami. 
Šis tipologinis Biblijos perskaitymas, kurį pasiūlęs pats Jėzus, 
tuo metu, nesant geresnio įvardijimo, bet atliepiant laiko 
dvasią, vadintas „alegoriniu“. 

Bažnyčios apologetai ilgai mėgino” atskirti tipologiją ir 
alegoriją. Kaip tik pastaroji buvo laikoma pagonišku klyst- 
keliu, kuris suvedžiojąs aiškinti savavališkai ir lengvabūdiš- 
kai, tuo tarpu tipologija lyg ir turinti visai kitaip suformuotą 
tikslą Senajame Testamente surasti konkrečius istorinius Jė- 
zaus asmens išankstinius nusakymus ir analogijas. Abraomo 
atliekamas Izaoko aukojimas turėjo iš anksto atvaizduoti Kris- 
taus aukos mirtį jo Tėvui, trys Jonos dienos, praleistos bang- 
žuvės pilve — laikotarpį tarp Kristaus mirties ir prisikėlimo. 
Žinoma, tai būta labai savitai sukonkretintos alegorinės pras- 


>” Būtent iki epochinės reikšmės H. de Lubaco straipsnio „Typologie 
et allėgorisme“, in: Recherches de science religieuse 34 (1947), p. 180-226. 

mes aiškinimo srovės, tačiau ji jau tuomet vadinosi „alego- 
rija“. Pirmasis čia expressis verbis kalbėjęs apie alegoriją, bu- 
vo ne kokia menka figūra, o pats apaštalas Paulius, Laiške 
galatams (4, 21-24). Ten Paulius atliko „tipologinę“ dviejų 
Abraomo sūnų, vieno — iš vergės (Hagaros) ir kito - iš lais- 
vosios (Saros), istorijos interpretaciją. Ji, praneša Paulius, 
buvo papasakota alegoriškai (GA MyYopoUUeva). Nes iš ver- 
gės gimęs sūnus atitinka dabartinę Jeruzalę, kuri vergauja, 
tai yra paklūsta įstatymui. Gimęs iš laisvosios, priešingai, 
nėra įstatymo (arba kūno) vergas, tačiau laisvas, nes jis yra 
Dvasios paveldėtojas. Taigi alegorija buvo vardas, kurį seno- 
ji Bažnyčia suteikė savo tipologiniam prasmės aiškinimo me- 
todui?: taip visas Senasis Testamentas tapo Naujojo alego- 
rija. Naujasis apreiškė dvasią, pagal kurią buvo suprastina 
Senojo raidė. 

Itakingiausias šios alegorinės praktikos teoretikas buvo 
Bažnyčios tėvas Origenas (apie 185-254). Savo traktato „Apie 
pradus“ ketvirtojoje knygoje jis pateikė Vakaruose „pirmą 
sisteminį hermeneutines problemos aptarimą “*?. Ten, remda- 
masis Filonu,*?jis išplėtoja savo garsiąją teoriją apie tris Šven- 
tojo Rašto prasminius sluoksnius, parengusią dirvą vėlesnei 
teorijai apie ketveriopą Rašto prasmę. Origenas keistame Sa- 
liamono pasakyme (Par22, 20), pagal kurį Raštas turėjęs būti 


? Dar Augustinas kalba apie allegorica praefiguratio Senajame Te- 
stamente (De civitate Dei, liber XVII, cap. 5, n. 2). Plg. H. de Lubac, 
ibid., 1947, S. 189. 

3 Žr. G. Ebeling, op. cit., S. 247. Taip pat plg. J. Pépin išvadą jo 
hermeneutikai skirtame Reallexikon straipsnyje, op. cit., 1988, S. 753: 
hermeneutikos tema tai buvęs „neabejotinai reikšmingiausias graikiškas 
krikščioniškas tekstas“. 

4 Šiuo klausimu (nukreiptą prieš H. de Lubac, 1950, p. 159-161, 
kuris sušvelnina jo priklausomybę nuo Filono, kad pabrėžtų Pauliaus 


liniją) plg. J. Daniélou, Origene, Paris, 1948, p. 179-190). 

parašytas „triskart“*!, idant galėtų liudyti savo tiesą, įžvelgia 
raktą Rašto prasmės aiškinimui. Tai turi reikšti, kad ir Rašto 
prasmės aiškintojas privalo rašyti savo sieloje“?, iš pradžių kū- 
nišką, po to sielos ir galiausiai dvasinę prasmę. Šis trejopu- 
mas atitinka Naujojo Testamento ir tiloniškąjį žmogaus kūno, 
sielos ir dvasios trejopumą.“* Origenas teikia ypatingos reikš- 
mes dvasios tobulėjimu, kurį jo teorija siekia pabrėžti. Kūniš- 
ka, būtent paraidinė prasmė, kuri buvo vadinama ir somatine 
arba istorine, yra skirta paprastiems arba naiviems žmonėms. 
Dėl to ji nėra atmestina, nes apie jos naudą liudija daugybė 
tų, kurie jos dėka nuoširdžiai tiki.“ Sieliška prasmė yra pa- 
siųsta adresu tų, kurie jau yra pažengę tikėjime ir kurių aki- 
ratis gali būti išplėstas pagelbstint Rašto sielai. Tik „tobulie- 
siems“ atsiskleidžia dvasinė prasmė, turinti atskleisti giliausius 
dieviškosios išminties slėpinius, paslėptai glūdinčius raidėse. 

Trys biblinės prasmės sluoksniai yra sumanyti Dievo, kad 
krikščionims būtų suteikta galimybė žengti į priekį nuo ma- 
tomo link nematomo, nuo kūniško link suvokiamo protu.“ 
Dievas siekė išvengti, kad kiekvienas savo žinioje turėtų slė- 
pinius ir juos tryptų kojomis. Taip Šventoji Dvasia (kuri 
laikoma Rašto autore) po įprasto pasakojimo uždanga paslė- 
pė gilesnę prasmę (IV, 2, 7). Ji tikslingai savo pasakojime 
išbarstė netikslumus ir neatitikimus, kad pastabaus ir verto 
skaitytojo dvasia suklustų ir jis persiimtų būtinybe peržengti 
raidę. Sulaikytas supratimo kliūčių, jis bus paragintas surasti 
paslėptą, vidinę, dvasinę, moralinę, žodžiu, Dievui derančią 


*! Origenas seka senesniu skaitymu; šiandien skaitoma „trisdešimt“. 

*2 Origenes, Apie pradus, IV, 2, 4. 

* Apie Origeno terminologinius ir iš dalies dalykinius nukrypimus 
nuo šio mokymo plg. H. de Lubac, Histoire et esprit, 1950, p. 141 ir t. 

4 Apie pradus, IV, 2, 6. 

“5 Ibid., IV, 4, 10, remiasi Kol 1, 16. 

prasmę (IV, 2, 9). Kaip vieną iš daugelio pavyzdžių Orige- 
nas pamini nesąmonę, kad pasakojant sukūrimo istoriją kal- 
bama apie pirmą, antrą ir trečią dieną, kol nebuvo sukurti 
saulė ir naktis. Šventoji Dvasia negali klysti arba paskelbti 
mokymą, nederamą Dievui. Taigi Raštas, pranokstantis pa- 
raidinę prasmę, kyla ne iš kokio nors mistinio troškimo ale- 
gorizuoti, bet siekiant išgelbėti Rašto ir drauge pačios raidės 
nuoseklumą““— rūpestis, bendras Origenui ir Filonui, net jei 
abiejų praktinio veikimo pobūdis ir darė priešingą įspūdį. 

Origenas nuo Filono skiriasi tuo, kad jo alegorijos taiky- 
mas pirmiausia yra „tipologinis“. Tai ypač galioja ko gero 
svarbiausiam interpretaciniam iššūkiui ankstyvajai krikščio- 
nijai: kristologiškai aiškinti Senąjį Testamentą. Aiškinti pradė- 
ta priimant tą patį nusistatymą, kuriuo vadovavosi Kristus, 
skelbęsis įvykdęs mesijiškąją pranašystę. Kadangi negalėjo būti 
ir kalbos apie įvykdymą pagal raidę. Kaip tik raidės neįvyk- 
dymas Origenui buvo ženklas to, kad reikia dvasiškai aiš- 
kinti Rašto prasmę.“ Todėl dažnai dvasinė prasmė būdavo 
issemiama surandant atitikimus tarp Senojo ir Naujojo Testa- 
mento, taip kad iš tiesų de facto būta dviejų Rašto prasmės 
sluoksnių: tiesioginės prasmės bei kristologinės prasmės“*, 
kurią Origenas, universalizuodamas tipologiją, aptikdavo vi- 
same Senajame Testamente. 

Tačiau Origenas alegorinį-tipologinį prasmės aiškinimą 


16 Žiūrėti J. Daniélou, op. cit., p. 180. Plg. H. de Lubac, 1950, 
p. 107: „Jei už raidės nebūtų paslėpto Šventos Dvasios sumanymo, ku- 
ris pranoksta tai, kas yra pasakyta, ši raidė pati savaime neretai būtų 
neįtikima, dėl to, kad ji kai kada šokiruoja, arba dėl to, kad ji akivaiz- 
džiai prieštaringa, nelogiška, galiausiai dėl to, kad ji kaip tokia banali 
[...]. Dvasinė prasmė, suteikianti tekstui tikrą vertę, taip pateisina raidę 
pačiame jos pažodiškume. Ji, be to, išgelbsti šią raidę.“ 

* Plg. J. Daniélou, ibid., p. 147 ir H. de Lubac, 1950, p. 170. 

* Plg. J. Daniélou, ibid., p. 163. 

pritaiko ir Naujajam Testamentui, kuris irgi turėjo savą dalį 
neatitikimų ir slaptingumo (prisiminkime Apokalipsę). Nes 
ir Naujasis Testamentas siekia būti pranašingu ženklu Atei- 
nančiajam, būtent dieviškajai paruzijai, ankstyvąją krikščio- 
niją išskiriančiam Viešpaties greito naujo atėjimo laukimui. 
Kaip Senasis turėjo būti Naujojo Testamento tipologija, taip 
ir šį savo ruožtu reikia laikyti „amžinosios Evangelijos“ tipo- 
logija, anot pasakymo Apreiškimo knygoje, kuriuo Origenas 
remiasi savo De principiis.’ Taip Origenas atvėrė krikščioni- 
jai kelią į alegorinį-simbolinį Naujojo Testamento, kaip to, 
kas kita ir aukščiau, simbolio prasmės aiškinimą. Tačiau savo 
atradimo laimėjimą Origenas pralošė savo įtikinamai atro- 
dančia teze, kad visas vietas reikėtų aiškinti dvasiškai (zveu- 
uattxov).?? Visa, kas užrašyta, susideda iš slėpinių, šaukė Ori- 
genas, universalizuodamas tipologiskumo matmenį: Raštas, 
kurio pirminis siekis yra apreikšti slėpinį, turįs visose savo 
raidėse slėpti paslaptį. 

Tačiau ši tezė ankstyvajai krikščionijai buvo pernelyg 
radikali, juolab kad Origenas daug ką neleistinai skolinosi iš 
stabmeldžių, būtent Filono ir orfikų misterijų kalbos. Dažnai 
gana savavališkas alegorijos-tipologijos taikymas jo teologiją 
darė įtartiną, nors ji ir padarė neregėtą poveikį. Galiausiai iš 
jo teorijos apie tris Biblijos prasminius sluoksnius kildinamas 
mokymas apie ketveriopą Rašto prasmę, kuris yra svarbiausias 
Viduramžių hermeneutikos pasiekimas. Šis mokymas, ku- 
riam galutinį pavidalą suteikė Jonas Kasianas (apie 360-430/ 
35)?!, teigia, kad Raštas gali atverti ketveriopą, Dievo norėtą 


* Ibid., S. 172. 

? Apie pradus, IV, 3, 5, (ir kt.). Be to, J. Daniélou, ibid., p. 182. Gau- 
sios nuorodos visų pirma aptinkamos: H. de Lubac, 1950, p. 92 ir t. 

?! Plg. šiuo klausimu keturtomį H. de Lubaco aptarimą Exegese 
médiévale. Les quatre sens de L Ecriture, Paris, 1959-1964. 

prasmę: tiesioginę (arba somatinę ar istorinę), alegorinę, mo- 
ralinę bei anagoginę (kuri turėtų atskleisti pasaulio pabaigos 
misterijas). Vėlesniaisiais Viduramžiais Augustinas Dakas tai 
pateikė įžymiąja eiliuota sentencija: /íttera gesta docet, quid 
credas allegoria, moralis guid agas, guo tendas anagogia („pažo- 
dinė prasmė moko, kas įvyko; alegorinė — kuo turi tikėti, 
moralinė — ką turi daryti ir anagoginė — kurlink tu sieki“). 
Kaip paaiškėja iš Tomo Akviniečio šios teorijos aptarimo??, 
faktiškai buvo naudojamasi dviem prasminėmis galimybė- 
mis, tiesiogine ir dvasine, ši savo ruožtu galėjo turėti tris 
horizontus. Anagoginė prasmė, Tomo aiškinimu, sietina su 
amžinąja šlove (guae sunt in aeterna gloria), o moralinė (arba 
tropologinė) — su pamokymais kaip elgtis. Alegorinė prasmė 
siūlosi tada, kai Mozės Įstatyme aptinkama tipologinė Evan- 
gelijos nuojauta (kai, pavyzdžiui, Jeruzalė, šventasis žydų mies- 
tas, simbolizuotų amžinąją Bažnyčią). Mokymą apie ketve- 
riopą Rašto prasmę, padarydamas didelį poveikį kitiems, 
atmetė Liuteris, tačiau jis vis dar gyvuoja paplitusiame tiesio- 
ginės ir figūrinės arba metaforinės prasmės skyrime, tai yra 
įtampoje tarp žodžio ir to, ką norima išsakyti; iš šios įtam- 
pos iškyla hermeneutikos būtinybė. 

Origeno tipologijos universalizacija jau jo laikais užtrau- 
kė nemalonę dėl savavališkumo ir stabmeldiškų ištakų smer- 
kiamai alegorezei. Kaip atkirtis alegorijos universalizavimui, 
siejamam su „Aleksandrijos mokykla“ (nes Filonas ir Orige- 
nas veikė Aleksandrijoje), susiformavo „Antiochijos mokyk- 
la“, kurios pagrindiniai atstovai buvo Diodoras Tarsietis (mi- 
res prieš 394), Teodoras Mopsvestietis (apie 350-428), Jonas 
Auksaburnis (apie 349-407) ir Teodoretas Kirietis (393-apie 


466).?? Jiems atmetant alegoriją ar šios universalizavimą, át- 


22 Summa theol., q. I, art. 10, conclusio. 
*? Plg. svarbiausia išliekančią knygą: Christoph Schäublin, Untersu- 

sirado paskata naujai atkreipti dėmesį į istoriškumą ir pažo- 
diškumą, kas ir buvo išdėstyta kruopščiuose komentaruose 
ir tekstų rengimuose. Jų nuosaikus moksliškumas, kontrasta- 
vęs su Filono ar Origeno spiritualistiniais pilotažais, parodo 
juos esant labai arti istorinio-kritinio Naujųjų amžių meto- 
do. Tad Antiochijos mokykla tobulino xptovę praktiką kaip 
teksto kritiką. Ji ypač rėmėsi empiriškai orientuotu gydy- 
tojo, kartu ir Hipokrato egzegeto Klaudijaus Galeno (apie 
131-201), metodu. Ateityje, Renesanso epochoje, Galenas 


bus pripažintas prižadintos ars critica protėviu.“ 


6. Augustinas: vidinio logo universalumas 


Augustinas (354-430) mūsų tyrime yra pirmasis iš filosofų, 
turėjusių didelės įtakos šiuolaikinės hermeneutikos atstovams, 
net jei į jos mastą iki šiol ir buvo atkreiptas menkas dėmesys. 
Tai galioja ir Heideggeriui bei Gadameriui. Jaunasis Heideg- 
geris, atsidėjęs religijos fenomenologijai, labai anksti susido- 
mėjo Augustinu. 1921 m. vasaros semestre jis skaitė iki šiol 
nepublikuotą paskaitų kursą apie Augustiną ir neoplatoniz- 
ma” ir dar 1930 m. — taipogi neišspausdintą pranešimą tema 


%4 Plg. H.-E. Hasso Jaeger, „Studien zur Fruehgeschichte der Her- 
meneutik“, in: ABg 18 (1974), S. 45. Plg. taip pat taiklų Galeno &&nyn- 
otg apibrėžimą kaip aoapoüg špunvetas Ebaniworz (ibid., 72). 

5 Plg. GA, S. 60; taip pat plg. J. Barasch, „Les sciences de Phistoire 
et le problėme de la thėologie: autour du cours inėdit de Heidegger sur 
saint Augustin“, in: Saint Augustin, ed. P. Ranson, Lausanne, 1988, p. 
421-433; bei nuorodos: O. Pöggeler, Der Denkweg Martin Heideggers, 
Pfullingen (1963) 21983, S. 38 ir t. 


chungen zu Methode und Herkunft der antiochenischen Exegese, Köln- 
Bonn, 1974. Apie Teodoretą Kirietj plg. A. Viciano, „„Homeron ex 
Homerou saphenizein“, Principios hermenėuticos de Teodoreto de Ci- 
ro en su Commentario a las Epistolas paulinas“, in: Scripta Theologica 


21 (1989), p. 13-61. 

„Augustinus: Quid est tempus? Confessiones lib. XI“. Nuo- 
rodos į Augustiną „Bütyje ir laike“, kaip ir nepublikuotose 
paskaitose, dažniausiai esti pozityvios, o tai verta pabrėžti, 
nes tuometinis Heideggeris jau buvo angažavęsis kritinės Va- 
karų ontologijos istorijos destrukcijos programai. Gadame- 
rio liudijimu, Heideggeris Augustiną matė kaip vieną, gal 
net svarbiausią jo koncepcijos apie ištaros atlikties prasmę 
(Vollzugssinn), kurią jis priešpriešino metafizinei-idealistinei 
tradicijai, liudytoją, nes Augustinui priskiriamas principinis 
actus signatus, predikatyvios ištaros, ir jos atlikimo, actus exer- 
citus, skyrimas. Šiuo burtažodžiu, kaip pamena Gadameris, 
Heideggeris buvo užkerėjęs savo anuometinius klausytojus 
Freiburge ir Marburge, o ir patį Gadamerį.?“ 

Galima įrodyti Augustiną giliai paveikus ir Gadamerį. 
Pratarmėje jau buvo užsiminta apie pokalbį, kurio metu Ga- 
dameris hermeneutikos universalumo reikalavimą susiejo su 
Augustinu. Jam buvo skirtas ir pagrindinis skyrius baigia- 
mojoje „Tiesos ir metodo“ dalyje. Pasakymas „pagrindinis“ 
nėra per stiprus, nes ten Augustinas Gadamerį įgalino įveik- 
ti nominalistiškai techniškai kalbą supratusios graikiškosios 
ontologijos kalbos uzmarstj. Remdamasis Augustinu Gada- 
meris galėjo parodyti — čia ir paaiškėja jo milžiniška reikš- 
me, — kad tradicijoje ši kalbos užmarštis niekada nėra buvusi 
visiška.” Vien augustiniškoji mintis apie verbum tradicijoje 
atliepty kalbos būčiai. Suprantant žodį kaip procesualų įsi- 
kūnijimą dvasios, — kuri, nors ir būdama žodyje visiškai duota, 
vis dėlto nurodo į kita, išryškėja hermeneutinio artėjimo kal- 
bos link universalumas. 

Kiek mes įžvelgiame, Heideggeris kaip ir Gadameris, bu- 


** H.-G. Gadamer, „Erinnerungen an Heideggers Anfänge“, in: Dil- 
they-Jahrbuch 4 (1986-87), S. 21. 
7 WM, S. 395 (= GW, I, S. 422). 


61 


APIE HERMENEUTIKOS PRIESISTORE 


vo spekuliatyviai sujaudinti visų pirma „Išpažinimų“ ir De 
trinitate. Tačiau taip jau nutiko, kad Augustinas greta to 
buvo ir hermeneutinio traktato De doctrina christiana auto- 
rius, kurį Ebelingas ne be pagrindo tvirtino buvus „istoriškai 
didžiausio poveikio turėjusį hermeneutikos veikalą'?*. Hei- 
deggeris apie jį irgi turėjo gerą nuomonę, — tai netrukus 
paaiškės iš jo, deja, tik bendrais bruožais apžvelgtos herme- 
neutikos istorijos, kurią jis apibrėžia pradėdamas 1923 m. 
vasaros semestro paskaitų kursą apie faktiškumo hermeneuti- 
ką. Ten jis entuziastingai perskaito trečios Doctrina christia- 
na knygos pradžią, ne tik lotyniškai, bet ir vokiškai: „Augus- 
tinas pateikia pirmąją didaus stiliaus „hermeneutiką“ [toliau 
lotyniškas tekstas, mes pateikiame tik vokišką vertimą, — aut. 
past.): „Kuo apsirūpinęs žmogus turėtų pradėti aiškinti ne- 
skaidrias Rašto vietas: Dievo baime, vieninteliu rūpesčiu Rašte 
ieškoti Dievo valios; būti išlavintas maldingume, idant jo ne- 
įtrauktų žodiniai barniai; apsiginklavęs kalbos žinojimu, kad 
neužgaištų prie nežinomų žodžių ir kalbėsenų; aprūpintas 
žinojimu tų prigimtinių daiktų ir įvykių, kurie pasitelkiami 
paaiškinimams, idant neliktų neįvertinęs jų jrodomosios ga- 
lios, palaikomos tiesos turinio...““?? 

Heideggeris aiškiai išskiria šią „didaus stiliaus“ hermeneu- 
tiką iš vėlesnės, jo požiūriu formalesnės, pvz., Schleierma- 
cherio hermeneutikos: „Vėliau Schleiermacheris susiaurino 
plačiai ir gyvai matytąją hermeneutikos idėją (plg. Augusti- 
na!) iki „Supratimo meno (meno teorijos)“ [-..]““?. Kiek tik- 
rovę atitinka Augustino veikale įžvelgta „plačiai ir gyvai ma- 
tytoji hermeneutikos idėja“? Heideggeriui, žinoma, buvo 

? G. Ebeling, op. cit., S. 249. 

® M. Heidegger, Ontologie (Hermeneutik der Faktizität), Frankfurt 


a. M., 1988, S. 12. 
 Ibid., S. 13. 

padariusi įspūdį neginčytina sąsaja, Augustino išdėstyta anks- 
čiau pateiktoje įžangoje, tarp to, kas turi būti suprasta ir 
uolaus suprantančiojo elgsenos, vedamos vienintelio rūpesčio 
ieškoti gyvos tiesos. Šis ryšys augustiniškajai hermeneutikai 
suteikia akivaizdų „egzistencinį“ bruožą, pasikartojantį visuose 
jo raštuose ir jau seniai jam atnešusį egzistencializmo prano- 
kėjo šlovę. Norėjimas suprasti Raštą nėra joks indiferentiš- 
kas, grynai episteminis procesas, vykstantis tarp subjekto ir 
objekto; jis liudija apie pamatinį prasmės siekiančios štai- 
būties nerimą ir būties būdą. 

Toliau Augustino tekste, ir tai mums ypač svarbu, krenta 
į akis tai, kad jis savo hermeneutinį tyrimą apriboja Rašto 
„tamsių vietų“ (ad ambigua Scriptuarum) problema. Mat Au- 
gustinas remiasi prielaida apie principinį Rašto aiškumą, pri- 
einamą netgi mažutėliams“!. Taip jis pastebimai atsiriboja 
nuo Origeno, kuriam Rašte viskas galėjo būti alegoriška. Au- 
gustinui specialios hermeneutinės meditacijos reikia tik tuo- 
met, kai kyla sunkumų suprantant tamsias vietas. De doctri- 
na christiana (pirmiausia trečia knyga) bus visa skirta pateikti 
nurodymams (praeceptae), kaip tvarkytis su neaiškių vietų 
problema. /n extenso mes negalime aptarinėti šių nurodymų, 
iš kurių galėtų paaiškėti, kad Augustinas yra ne tik egzisten- 
cialistinės, bet in nuce ir taisyklėmis besivadovaujančios her- 
meneutikos tėvas. Čia turi pakakti trumpo aperçu. 

Augustinas pirmiausia primena, kad kiekvienas mokslas 
turi trejopą pamatą: tikėjimą, viltį ir meile.° Iš to darytina 
išvada, kad net ir laikantis visų taisyklių, šviesa, reikalinga 
prasiskverbti į tamsiuosius Rašto pasažus, vis dėlto turi ateiti 
iš Dievo. Taigi viskas priklauso nuo interpretatoriaus dvasi- 


6! Plg. De trinitate, I, 2: „Sancta Scriptura parvulis congruens.“ 
6 De doctrina christiana, I, cap. XXXV. 

nio nusiteikimo, visy pirma nuo caritas. Tas, kuris ketina su 
meile ir apdaira kreiptis į Raštą, pirmiausia perskaitys visas 
kanonines knygas, idant su jomis bent susipažintų, net jei jis 
ne viską supranta.“ Šiame kelyje jis susipažins su Rašto kalba 
ir taip bus atvestas į tokį lygį, kad galės tamsias vietas nušviesti 
šviesiųjų pagalba. Taip yra padedami pagrindai imanenti- 
niam Rašto prasmės aiškinimui juo pačiu (sola scriptura, avant 
la lettre). Nes Raštas siekia būti suprantamas visiems. Augus- 
tinas dar pataria rūpintis hebrajų ir graikų kalbos mokėjimu. 
Jis taip pat pabrėžia naudą, kurią galima išgauti iš interpre- 
tacijų“* ir vertimų įvairovės, skverbiantis į tamsias vietas. Jo 
hermeneutikoje taip pat yra įkomponuotas istorinis-kritinis 
aspektas: kritiškas krikščionis visuomet ieškos Dievo vertos 
prasmės ir prietaringy Rašto pasakėčių nesuvoks žodis žo- 
din. Reikią atsižvelgti ir į istorinį kontekstą, ypač aiškinant 
Senąjį Testamentą. Taip galima įgyti supratimą, kad būta 
laikų, kai vyras galėjo būti skaistus gyvendamas su daug mo- 
terų (pvz., Abraomo ir Saros santykiai, jau Paulių vertę imtis 
alegorinio aiškinimo), tuo tarpu kai šiandien kas nors, turė- 
damas vienintelę žmoną, gali gyventi išties palaidai.“? 

Visas Rašto neaiškumas, privertęs atsirasti jo dar bevardę 
hermeneutiką, Augustino nuomone, kyla supainiojus tiesio- 
ging prasmę su perkeltine.““ Čia taip pat, šalia caritas taisyk- 
lės, kurią Augustinas taiko visur ir sistemingai, turi pagelbė- 
ti visuotinė taisyklė, pagal kurią tamsias vietas, jei tik galima, 
"reikią apšviesti aiškiomis paralelėmis vietomis. Taip pat ne- 
reikią pažodžiui priimti to, kas buvę pasakyta metaforiškai. 


% Ibid., Il, cap. VIII. 

6 II, cap. XII. 

65 III, cap. XVIII. 

° III, cap. 1: „ut per nos instrui valeat, sciat ambiguitatem Scriptu- 
rae aut in verbis propriis esse, aut in translatis.“ 

Idant Rašto metaforos būtų išaiškintos iki jų dvasios, 
Augustinas pataria įgyti retorikos žinių, padedančių įval- 
dyti įvairius „tropus“ arba posakius (nuo ironijos iki katach- 
rezes).°” Tačiau Augustinas apdairiai atsisako iki galo išaiš- 
kinti visus posakius, kurie yra taip plačiai išbarstyti, kad joks 
protas negali jų visų apimti. Trečiąją savo traktato knygą 
(jos vidury ištiko mažas, trisdešimt metų trukęs pertrūkis) 
Augustinas užbaigia kviesdamas maldai, nes tik Dievui pa- 
dedant sužimba raidės dvasia. Kaip paaiškina paskutinė pa- 
straipa, tuo ir baigiasi, ką mes turėjome pasakyti apie ženklo 
ir žodžio, arba mąstymo, santykį (de signis, quantum ad ver- 
ba pertinet) “5 

Trečios knygos pabaiga apeliuoja į santykį tarp ženklo 
(signum) ir verbum, kuris tyrinėtinas papildomai pasitelkiant 
Augustino De trinitate, juolab, kad šiuo mokymu pabrėžti- 
nai remiasi Gadamerio kalbos hermeneutika. Šio santykio 
nustatymas De trinitate kontekste žinoma, paliečia, teologi- 
nę problemą: kaip galima Dievo Sūnų mąstyti kaip verbum 
arba /ogos, to verbum nesuvokiant kaip Dievo paprasto jusli- 
nio suišorinimo, ko pasekmė būtų trinitarinis subordinacio- 
nizmas? Šiam tikslui Augustinas paskutinėje XV De trinitate 
knygoje grįžta prie stoikų vidinio (žvd:49eToc) ir išorinio 
(npo@opıxög) /ogos arba verbum perskyros. Pirmapradis kal- 
bėjimas arba mąstymas yra vidinis, tai širdies kalba“?, sako 
Augustinas. Šis vidinis kalbėjimas dar neturi jokios juslinės 
arba materialios formos, jis yra grynai intelektinis arba uni- 
versalus, t. y. jis dar nėra įgavęs konkrečios, juslinės arba isto- 
rinės kalbos pavidalo. Kai mes, pavyzdžiui, girdime žmo- 


“ III, cap. XXIX. 

6 III, cap. XXXVII. 

© De trinitate, XV, cap. X, 19: „verbum est quod in corde dicimus: 
guod nec graecum est, nec latinum, nec linguae alicujus alterius.“ 

gaus žodį, pasakytą konkrečia kalba, akivaizdu, kad sten- 
giamės suprasti ne atskirą, atsitiktinį pavidalą, o jame įsikū- 
nijantį verbum arba protą — žinoma, įsikūnijantį netobulai, 
kaip ir kiekviena to, kas dvasiška, inkarnacija mumyse, žmo- 
nėse. Taigi norint pasiekti tiesą atitinkantį žmogiškąjį ver- 
bum, reikia transcenduoti juslinę, išreikštą kalbą (sed tran- 
suenda sunt haec, ut ad illud perveniatur hominis verbum)!“ 
Tai, kas trokštama išgirsti, yra Verbum, nesileidžiantis būti 
išsakytas (propherieren) jokiu tonu, bet nepaisant to glüdintis 
kiekviename kalbėjime ir esantis anksčiau už bet kokius žen- 
klus, į kuriuos jis gali būti „išverstas“. Kai šis sielos ar širdies 
vidujis žodis (verbum intimum) įgauna juslinį konkrečios kal- 
bos pavidalą, išsakoma ne tai, kaip jis yra, tačiau — kaip jis 
gali būti pamatytas būtent mūsų kūnų dėka (nam quando 
per sonum dicitur, vel per aliguod corporale signum, non dici- 
tur sicut est, sed sicut potest videri audirive per corpus).’' 
Teologinė nauda, kurią Augustinas gali pasiekti šiuo mo- 
kymu, yra didžiulė. Šis skyrimas per analogiam galioja net 
Kristui, Dievo Verbum. Dieviškojo Verbum, kuris tam tikru 
metu yra atėjęs į istorinį pasaulį, nereikia painioti su Ver- 
bum, kuris amžinai yra pas Dievą. Ši perskyra leidžia Augus- 
tinui mąstyti istoriškai apreikštą Verbum kaip skirtingą ir 
tapatų Dievui. Kaip už žmogiškąjį išsakymą pirmesnis yra 
vidinis žodis, taip ir pas Dievą prieš sukūrimą ir žemiškąjį 
Kristaus pasirodymą preegzistavo Verbum, kurį tradicija su- 
prato kaip sapientia ar Dievo savęs pažinimą.” Ir šiam Ver- 


” Ibid., XV, cap. XI, 20. 

7! Ibid. Suvokti ėpunveia kaip įtarpinančią tai, kas pamąstyta plg. 
dar Augustin, De civitate dei, VIII, cap. XIV: „ideo ‘Epuñs Graece, 
quod sermo vel interpretatio, quae ad sermonem utique pertinet; ėpun- 
veta dicitur ..., per sermonem omnia cogitata enuntiantur.“ 

72 Čia buvo remiamasi / Kor 1, 24. Plg. De trinitate, IV, cap. XX, 
27; VI, cap. I, 1; VII, cap. III, 4-6; XV, cap. XII, 222, ir kitur. 

bum taip pat galioja, kad jis tam tikru metu įgavo juslinį 
pavidalą, idant galėtų save pranešti žmonėms. Kadangi mū- 
sų kalba nėra tiksli mūsų vidinių minčių kopija, tai turi būti 
teisinga ir Dievui, kad jusliškai pasirodžiusį Verbum, jo išo- 
rin} ir atsitiktinį turinį reikia skirti nuo Dievo Verbum, kaip 
jis yra savaime. Nepaisant to - ir tai galioja tik Dievui - šis 
pasirodymas savo esme buvo tapatus Dievo sapientia, tad 
Dievas galėjo būti pilnai esantis savo suišorintame Žodyje. 

Šio mąstymo ir konkretaus žodžio esmės tapatumo mums, 
žmonėms, beveik niekuomet nepavyksta pasiekti, ir čia Au- 
gustinas brėžia savo analogijos su žmogaus žodžiu ribą. Nes 
Dievo Verbum žymi tobulą Dievo savęs pažinimą. Žmogiš- 
kasis verbum nepasižymi analogišku disponavimu savimi. Tik 
rekarčiais mūsų verbum yra tvirto žinojimo atspindys. Ar 
mūsų verbum kyla, klausia Augustinas, tik iš to, ką mes ži- 
nome vien tik iš mūsų mokslo??? Ar nėra priešingai, kad mes 
daug ką pasakome, neturėdami galutinio aiškumo dėl tam 
panaudoto žinojimo? Priešingai negu Dievo Verbum, mūsų 
verbum nelemta turėti galutinio akivaizdumo sau. Priežastis 
čia yra ta, kad mūsų būtis neišsiskleidžia grynu ir teisingu 
savęs pažinimu (quia non hoc est nobis esse, quod est nosse). 
Mūsų verbum visada semia iš implicitinio žinojimo, iš „je ne 
sais quoi“ (quiddam mentis nostrae),"* idant pagelbėtų išreikšti 
savo mintis. Šis je ne sais quoi (Augustinas čia, ko gero, turi 
omenyje konkrečią kalbą) nėra tvirtai įformintas, nes jis ne- 
kyla iš aiškios vizijos, o yra nepabaigiamai formuotinas (hoc 
formabile nondumgue formatum). Augustinas čia ypač pa- 
brėžia priešingą dieviško savęs įdabartinimo pobūdį, apie kurį 
liudija Sūnaus Verbum. 


3 De trinitate, XV, cap. XV, 24: „numquid verbum nostrum de sola 
scientia nostra nascitur?“ 


”* Ibid., XV, cap. XV, 25. 

Si jzvalga mus gali dominti tik del hermeneutiniy pa- 
sekmių, iš dalies radusiy kelią į šiuolaikinę hermeneutiką. 
Pirmiausia Gadameris sekdamas šia įžvalga, primena, kad 
žodis, kurį siekiame suprasti, yra ne vien tik garsinis skam- 
bėjimas, o ir tai, kas pažymėta šiuo ženklu, taigi kas pama- 
nyta arba pamąstyta, galiausiai — pats proto žodis savajame 
universalume./? Tačiau ką tas vidinis žodis reiškia šiuolaiki- 
niam filosofavimui? Ar jis reiškia mentalinį vaizdinį, taip 
sukeldamas nuopolio į mentalizmą, psichologizmą ir pan., 
grėsmę? Taigi kartu su Gadameriu ir mes turime „apklausti 
„vidinį žodį“, ką jis reiškia“./* Galime pradėti nuo Augusti- 
no pastabos, kad ženkliškumui, kurio dėka mes trokštame 
išreikšti kažką, mūsų „dvasią“, yra būdingas tam tikras sąly- 
ginumas ir materialumas. Jis visuomet atskleidžia tik vieną 
to, kas išsakytina aspektą, ne visą dalykų padėtį. Mokymas 
apie verbum cordis mus perspėja šio kalbinio ženklo nepri- 
imti kaip galutinio. Jis visuomet pateikia tik netobulą verti- 
mą (interpretatio), kuris priklauso nuo tolesnio kalbėjimo, 
jei mėginama apžvelgti visą dalyką: „Taigi vidinis žodis, ži- 
noma, nėra susietas su konkrečia kalba, ir jis anaiptol nėra 
vaizduotės pagimdytų žodžių, iškylančių iš atminties, pobū- 
džio, tačiau jis yra iki galo apmastyta dalykų padėtis (forma 
excogitata). Jei kalbama apie apmąstymą iki galo, tai jam 
taip pat priskirtinas procesualumo elementas. “7” 

Šis procesualus elementas susijęs su žodžio ir jį atitinkan- 
čio supratimo paieška. Kiekviena ištara tėra fragmentas dia- 
logo, kuriuo gyvena kalba. „Iki galo pamąstyta dalykų padė- 
tis“, actus exercitus arba kalbėjimo atliktis, kuri nesileidžia 
būti įkalinta realiai išreikštos kalbos apčiuopiamame actus 


> Plg. WM, S. 398 (= GW, I, S. 425). 


"6 Thid. 
7 Ibid., S. 399 (= GW, I, S. 426). 

signatus, gyvena tik šiame supratimo reikalaujančiame dia- 
loge. Iš Augustino Gadameris išmoko, kad prasmė, kurią 
įtarpina kalba, „yra ne abstrahuojama loginė ištaros prasmė, 
o joje įvykstanti sampyna '**. Vakarų mąstymo dėmesio su- 
telkimas į ištarą drauge reiškia kalbos susiaurinimą jos svar- 
biausios dimensijos, t. y. kiekvienos kalbos įtrauktumo į dia- 
logą, sąskaita. Logistinis koncentravimasis į tai, kas ištarta, 
atriboja nuo žodžio kaip būtinai jau atsakymo”, nuo jo pri- 
klausymo nuo buvusiojo anksčiau, taigi nuo klausimo. Šioje 
klausimo ir atsakymo dialektikoje glūdi tikrasis kalbos uni- 
versalumas, kuriuo gyvena ją apmąstančios hermeneutikos 
universalumo reikalavimas. Nors Gadameris ją ir menkai su- 
prato straipsnyje, kaip tik ir pavadintame „Hermeneutinio 
fenomeno universalumas“ (1966), ji buvo neklaidingai su- 
vokta kaip „hermeneutinis profenomenas , „kad nėra ištaros, 
kurios negalima būtų suprasti kaip atsakymo į klausimą, ir 
kad tiktai šitaip ištarą galima suprasti.“® Šiame dialoginia- 
me požiūryje ataidi Augustino mokymas apie verbum cordis, 
kurį pasitelkęs Gadameris nori įveikti vakarietišką kalbos už- 
marstj, būtent dėmesio sutelkimą į gryną mąstymo procesą, 
atsiribojant nuo jo kalbinio atlikimo. 

Ištaros tiesa glūdi ne joje pačioje, ne tą akimirksnį pasi- 
rinktame ženkle, tačiau visumoje, kuri ją atrakina: „Žodį 
reikia ne tik traktuoti kaip į tam tikrą reikšmę nukreiptą 
ženklą, tačiau reikia drauge išgirsti ir visa tai, ką jis teikia.“?!. 
Jau revoliuciniame 1957 m. straipsnyje „Kas yra tiesa?“ Gada- 


78 Ibid., S. 404 (= GW, I, S. 431). 

” Plg. Ibid., S. 404 (= GW, I, S. 431): „Žodžio vienovė, išsiskleidžianti 
žodžių daugybe, leidžia matomu tapti tam, kas neatsiveria logikos struk- 
tūroje ir išreiškia kalbos įvykinį pobūdį: sąvokų susidarymo vyksmą.“ 

0 GW, II, S. 226 (išskirta autoriaus). 

8! H.-G. Gadamer, „Von der Wahrheit des Wortes“, in: Jahresgabe 
der Martin-Heidegger-Gesellschaft (1988), S. 17. 

meris norėjo kalbos tiesos reikalavimą išlaisvinti nuo ištari- 
nio pagrindo: „Nėra ištaros, kurią, norint suvokti jos tiesą, 
galima būtų aiškinti tik pagal jos pateikiamą turinį. Kiekvie- 
na ištara motyvuota. Kiekviena ištara turi prielaidas, kurių ji 
nepasako.“32 Čia paaiškėja, kad kalbos universalumas tegali 
būti ne išsakytos kalbos, bet „vidinio žodžio“ universalumas, 
kaip galėtume tarti kartu su Augustinu, savaime suprantama, 
negrabiai. Tai anaiptol neimplikuoja, kad apleidžiama konk- 
reti kalba. Tai tereiškia, kad šią kalbą įstatome į jai prideran- 
tį hermeneutinį horizontą. „Dvasios“ žodžio mes negalime 
išgirsti, tačiau kaip tik į jį nusikreipiame, kai siekiame su- 
prasti tai, kas kalbiška. 

Gadamerio „Tiesoje ir metode“ atliktos Augustino inter- 
pretacijos aštrumas yra tas, kad šio duotos ištaros „anapus“ 
savo ruožtu galima ieškoti ir tai mąstyti tik kalbiskai, net jei 
tai niekuomet nėra išsemiama. Mat tai nežymi grynai noeti- 
nės mąstymo sferos, kurioje mąstymas galiausiai būtų išlais- 
vintas iš kalbos ribotumy. Būdami žmonės, mes niekaip ne- 
galime mąstyti nekalbiskai. Mastyti reiškia ieškoti žodžių tam, 
kas pasakytina. Pasak „Tiesos ir metodo“, į kalbiškumą nu- 
rodo prielaida apie kalbos, tiksliau ištaros, ribų patirtį. Išta- 
ra yra ribota tik šviesoje viso to, ką reikėtų išsakyti. Taigi ji 
nurodo į kitus žodžius, tačiau kaip tik del jos ribotumo. 

Taigi sekdama Augustinu, hermeneutika pabrėžia du as- 
pektus, kurie galėtų pasirodyti prieštaraują vienas kitam, ta- 
čiau iš tikrųjų vienas kitą papildo: pirmiausia, kalbama apie 
mąstymo ir jo kalbinės raiškos formos tapatumą, nes mes 


5 GW, II, S. 52; plg. toliau tame pačiame puslapyje: „Logikoje 
pirmenybė tenka ne sprendiniui, bet klausimui, kaip istoriškai rodo Pla- 
tono dialogas ir dialektinė graikų logikos kilmė. Bet klausimo pirmeny- 
bė prieš ištarą reiškia, kad ištara esmiškai yra atsakymas. Nėra ištaros, 
kuri nebūtų tam tikras atsakymas.“ 

niekaip negalime mąstyti mąstymo nekalbiškai. Antra, vis 
dėlto reikia saugotis to, kad paskiras kalbinio išreiškimo, /o- 
gos prophorikos ištaros, atvejis nebūtų užfiksuotas kaip galu- 
tinė ir visiška mąstymo (logos endiathetos) manifestacija, t. y., 
kad į ją nebūtų žvelgiama kaip į pilną išraišką viso to, kas 
turėtų būti pasakyta, idant taptų deramai suprasta. 

Jei aš teisingai suprantu, Gadameris „Tiesoje ir metode“ 
akcentavo veikiau pirmą dalį, būtent esminį viso mąstymo 
kalbiškumą, antai „hermeneutikos universalumą“ matydamas 
tame, kad kalbą aplenkia „visi prieštaravimai dėl jos kompe- 
tencijos“, ir ji tad galinti koja kojon „žengti su proto univer- 
salumu“.*? Bet tai, ką jis nedviprasmiškai padarė centriniu 
dalyku savo paskutiniuose darbuose, buvo veikiau vidinio 
žodžio neišsakomumas. Tad daugelį tyrimų jis paskyrė „Kal- 
bos ribų“ (tokia yra 1985 m. tyrimo antraštė) patirčiai, kuri 
galiausiai jį viename 1993 m. tekste privedė prie „aukščiau- 
sio filosofinės hermeneutikos principo“ įžvelgimo tame, „jog 
mes niekuomet iki galo negalime pasakyti to, ką pasakyti 
norėtume“ .** 

Žinoma, čia galima įžvelgti akcentų perkeitimą, gal net 
Gadamerio raidą, tačiau svarbiau matyti, kad abu herme- 
neutinio universalumo aspektai - žmogiškojo mąstymo pri- 
klausymas nuo kalbos ir įžvalga apie kiekvienos kalbinės iš- 
taros ribas — sudaro visumą. Tačiau kaip tik Augustinas įgalina 
apčiuopti šią sąsąją, nes atsiremdamas į Dievo tapimą kūnu, 


WM, GW 1, 405. 

“ GW 10, 278. Plg. taip pat Gadamerio pasakymą in: „The Philo- 
sophy of Hans-Georg Gadamer“, The Library of Living Philosophers Vol. 
XXIV, ed. by L. E. Hahn, Chicago et La Salle, Illinois, Open Court, 
1997, p. 496: „Čia glūdi reali problema, mano visą dėmesį iš tikrųjų 
patraukusi tik Heideggerio dėka, ir ji buvo išreikšta scholastine actus 
signatus ir actus exercitus perskyra. Ji susijusi su faktu, kad ne viskas, kas 
žinoma ir gali tapti žinoma, iš tikrųjų yra pasakoma teminiu teiginiu.“ 

jis mėgino mąstyti abu dalykus, būtent esmės tapatumą, o 
taip pat Dievo ir jo žemiškos manifestacijos skirtingumą.” 

Hermeneutikos universalumas visai nėra paliečiamas, kai 
antai su Jūrgenu Habermasu nurodoma į ikikalbinę patirtį 
arba kalbos ribas. Gi hermeneutika ir yra kalbos ribų masty- 
mas iki galo. Juk „kai kalba neveikia, patvirtinamas jos suge- 
bėjimas ieškoti išraiškos visam kam.“® Iš Augustino kilusios 
hermeneutikos nereikia mokyti apie išsakytos kalbos ribų 
buvimą. Jai būdingas universalumas yra supratimo paieškos, 
mėginimo ar sugebėjimo viskam surasti išraiškas universalu- 
mas. Tai pagrindinė Gadamerio tezė, kad ištara iš principo 
turi ribas, kurios atsiranda dėl mūsų istorinio baigtinumo ir 
mūsų priklausomybės nuo jau esančios, tačiau atviros kalbos 
tankumo: „Iš pavyzdžių mes matome, kokios yra principi- 
nės ištaros ribos. Ji niekad negali pasakyti visko, ką reikia 
pasakyti. [...] Platonas pavadino mąstymą vidiniu sielos po- 
kalbiu su pačia savimi. Čia dalyko struktūra tampa visiškai 
aiški. Tai vadinama pokalbiu, nes esama klausimo ir atsaky- 
mo, nes savęs klausiama taip, kaip klausiama kito, ir sau 
sakoma taip, kaip kam nors ką nors sako kitas. Į šį kalbėji- 
mo būdą yra nurodęs jau Augustinas. Kiekvienas yra tarsi 
pokalbis su savimi pačiu. Net įsitraukęs į pokalbį su kitu, jis 
turi likti pokalbyje su pačiu savimi tiek, kiek jis mąsto. Taigi 
kalba vyksta ne ištarose, bet kaip pokalbis, kaip prasmės vie- 


5 Kaip detalesnę Augustino reikšmės hermeneutikai apžvalgą turiu 
nurodyti savo naujesnį darbą: „Unterwegs zur Rhetorik. Gadamers Schritt 
von Platon zu Augustin in Wahrheit und Methode‘, in: G. Figal, J. Gron- 
din, D. Schmidt (Hrsg.), Hermeneutische Wege, Tübingen, 2000, 207- 
218. Jis atsirado del kritinių prieštaravimų, kuriuos pirmam šios knygos 
leidimui pateike D. Kaegi („Was heisst und zu welchem Ende studiert 
man philosophische Hermeneutik?“, in: Philosophische Rundschau 41, 
1994, 128 ir t.). 

* GW, II, S. 185. 

numa, susidedanti iš sakymo ir atsakymo. Tiktai taip kalba 
įgyja jos pilną ratiškumą.'*7 

Šiuo augustiniškai gadamerišku vidinio logo universalumo 
supratimu mes galime užbaigti mūsų trumpą ikireformacinės 
hermeneutikos istorijos apžvalgą. Pasiekę kulminacinį šio uni- 
versalumo tašką mes, žinoma, galime tik pridurti Ebelingo 
nuosprendį apie likusius Viduramžius: „Hermeneutiniu po- 
žiūriu ilgą maždaug tūkstantmečio laikotarpį po Augustino 
nebuvo iškelti jokie esmiškai nauji klausimai ir požiūriai.'** 
Vis dėlto, žinoma, būtų neteisinga iš naujo pateikti įprastą 
vertinamąjį sprendinį apie „tamsų“ Viduramžių tūkstantme- 
tį.*? Siekiant išvengti šios paplitusios, iš nežinojimo kilusios 
išankstinės nuostatos, siūlytina kreiptis patarimo į puikų aist- 
ringą keturiatomį Henri de Lubaco veikalą apie viduramžiš- 
ką hermeneutiką bei išsamų Brinkmanno aptarimą.” 


7. Liuteris: sola scriptura? 


Liuterio „hermeneutikai“, ko gero, yra skirta daugiau antri- 
nės literatūros negu bet kuriam kitam hermeneutikos klasi- 
kui. Tai neabejotinai susiję su milžiniška Liuterio įtaka dva- 
sios ir Bažnyčios istorijoje, tačiau galbūt ir su aplinkybe, kad 
hermeneutikos istorija pirmiausia buvo plėtojama protestan- 
tizmo, nuo Flakijaus iki Schleiermacherio, Dilthey'aus, Bult- 
manno, Ebelingo ir galbūt taip pat Gadamerio.?! Dilthey’ui, 


7 Grenzen der Sprache, S. 97-89. 

38 G. Ebeling, Hermeneutik, S. 249. 

° Tuo serga nauja G. Gusdorfo knyga Les origines de Ü'hermeneuti- 
que, Paris, 1988, ypač p. 68-70, 77 („jų darbai turėtų būti eksponuoja- 
mi istorijos klaidų ir siaubų muziejuje“ ir kitur). 

** H. de Lubac, Exegese médiévale. Les quatre sens de VEcriture, Paris, 
1959-1964; H. Brinkmann, Mittelalterliche Hermeneutik, Tübingen, 1980. 


*! Plg. ypač Gadamerio straipsnį, atsiradusį 1961 m. artimiausiame 

pirmajam hermeneutikos istorikui, buvo aišku, kad herme- 
neutikos mokslas atsirado tik su protestantizmu.” Žinoma, 
reformacinė Liuterio veikla išpildė hermeneutinės revoliuci- 
jos premisas, tačiau reikia blaiviai savęs paklausti, ar Liuteris 
pats iš tiesų išplėtojo hermeneutinę teoriją. Jo „hermeneuti- 
ka“ reiškiasi vien tik jam aiškinant Raštą. Kaip profesorius, 
jis skaitė tik egzegezės paskaitas, kas tuometiniais laikais bu- 
vo šis tas nauja.” Būdamas susitelkęs prie Rašto ir jo žodžio, 
Liuteris, kaip žinia, nemėgo filosofijos ar teorizavimo, ku- 
riuos jis buvo linkęs tapatinti su tuščia scholastika. Taigi jo 
hermeneutinę koncepciją tektų išvesti vien tik iš jo Rašto 
egzegezes metodo.’ 

Be abejonės, čia Liuterio priimtas atspirties taškas buvo 
reformacinis sola scriptura principas, kurį jis nukreipė prieš 
tradiciją ir Bažnyčios magisteriumą. Šis naujai suformuotas 
principas, žinoma, reiškė įžeidimą tuometinei, tekstą užmir- 
šusiai Bažnyčiai. Tačiau grynai hermeneutiniu požiūriu tai 


?2 Pasak pirmojo sakinio Dilthey'aus tyrime: „Das hermeneutische 
System Schleiermachers in der Auseinandersetzung mit der älteren Her- 
meneutik“ (in: GS, XIV/1, S. 597). Plg. šia tema C. von Bormanno str. 
„Hermeneutik“, in: op. cit., S. 112. 

2 Plg. G. Ebeling, „Die Anfänge von Liuters Hermeneutik“, in: 
Zeitschrift für Theologie und Kirche, 48 (1951), S. 174, išn. 

*4 Atitinkamai elgiasi G. Ebelingas, ibid. 


WM kontekste, o jo rinktinių raštų t. II net apibūdintą kaip WM pirmasis 
„tolesnis plėtojimas“: „Zur Problematik des Selbstverständnisses. Ein 
hermeneutischer Beitrag zur Frage der Entmythologisierung“ (GW, II, 
S. 121-132) bei gausius darbus apie Heideggerio minties religinį mat- 
men; bei jo ryšį su Marburgo teologija in: Heideggers Wege, Tübingen, 
1983 (dar kartą skelbiamas GW, III). Apskritai Gadamerio hermeneuti- 
kos istorijos tyrimai, taip pat ir WM, bei straipsnis apie hermeneutiką, 
išspausdintas 7WaPh (GW, II, S. 92-120) ir įvadas kartu su G. Boeh- 
mu redaguotai knygai: Seminar. Philosophische Hermeneutik, Frankfurt 
a. M., 1977, buvo ryškiai paženklinti protestantiškos tradicijos. 

vis dėlto nebuvo kažkas nebūta. Pavyzdžiui, jau patristika 
akcentavo Rašto pirmumą. Augustinas, kaip mes galėjome 
pastebėti, nurodė, kad visuomet reikią remtis scriptura. Taip 
visos tamsios vietos būsiančios paaiškintos paralelėmis Raš- 
to vietomis. Doctrina christiana pradžioje Augustinas skaity- 
tojui patarė pirma perskaityti visą Raštą, pasikliaujant ap- 
šviečiančia dvasios šviesa. Priešingai aleksandriečių polinkiui 
alegorizuoti, jis toliau rėmėsi principiniu Rašto supranta- 
mumu. Visiška tiesa, kad Bažnyčia Liuterio laikais buvo iš- 
leidusi iš akių šią savaiminę suprantamybę, tačiau grynai her- 
meneutinėje perspektyvoje tai neturi didelės reikšmės, nes 
juk reformacijos kalbėta tik apie pradingusio akivaizdumo 
atgavimą. Sola scriptura, taip pat ir principinis Rašto aišku- 
mas buvo jau patristinės hermeneutikos atramos, kurių svar- 
bos Liuteris juk nemenkino. Šiuo požiūriu tai, kad jis atme- 
te alegoreze ir ketveriopg Rašto prasmę, reiškė provokuojantį 
patristinių nuostatų atgaivinimą. Pozityviai kalbant, alego- 
rezės, dar taikytos jaunojo Liuterio, atmetimas ženklino ryž- 
tingą posūkį link sensus /iteralis.?? Pamatinė Liuterio intuici- 
ja čia buvo ta, kad teisingai suprasta tiesioginė prasmė kaip 
tokia turėjo dvasinę reikšmę. Iš teisingo to, kas pažodiška, 
supratimo išauga Rašto Dvasia. Dvasia nėra spiritualistiškai 
išsklidusi Žodžio anapusybė, ji pasireiškia tikinčiame Žodžio 
išpildyme. Žodis lieka negyva raidė, kai jis nėra patiriamas jį 
išpildant, siekiant dvasinio pasikeitimo, kurį jis žymi, — ši 
koncepcija gali priminti Augustino mokymą apie verbum. 
Įžymusis Liuterio posakis, kad Raštas esąs suí ipsius inter- 
pres, raktas sau pačiam, reiškia kaip tik tai, kad Žodis kaip 
Dievo savęs pasiūlymas laukia išpildymo, įvykstančio tikin- 
čiai suprantant Raštą. Kitaip tariant, scriptura Žodis visuo- 


5 Plg. ibid., S. 176. 

met siekia būti prasmingai išaiškintas, tai galima įvykdyti 
tik išpildant patį Verbum bei taip leidžiant suskambėti išlais- 
vinančiai reikšmės, kurią jis nori išreikšti per malonę, visu- 
mai. Teisingai, t. y. pagal savo vidinį nukreiptumą, suvoktas 
Žodis jau yra dvasia. Nusikreipimas į žodį išpildo viską, ką 
Raštas ketina apreikšti. Liuteriui tai yra hermeneutinio uni- 
versalizmo forma. 

Sola scriptura, esančios interpres sau pačiai, principas, jį 
pagrindžiantis mokymas apie Verbum bei pamatinio scriptu- 
ra suprantamumo numatymas anaiptol nėra Liuterio atradi- 
mai. Tačiau kyla klausimas, ar jų pakaktų konstituojant griež- 
tą aiškinimo teoriją. Juk jie nepasitelkiami sprendžiant opią 
Rašto tamsių vietų (ambigua) dilemą. Tik dėl jos Augusti- 
nas parengė hermeneutinius nurodymus savojoje Doctrina 
christiana. Raštas iš principo yra aiškus ir suprantamas, ta- 
čiau būtent ne visuomet. Todėl oficialioji Bažnyčia ir rėmėsi 
tradicijos ir magisteriumo autoritetu. Kaip protestantizmas 
susidorojo su šia problema? Protestantiškas rėmimasis Šven- 
tosios Dvasios įkvėpimu arba Raštu, kuris visur ir vienareikš- 
miškai esąs sui ipsius interpres, atrodė visiškai nepatenkina- 
mai ir iš dalies naiviai bei neatrodė galintis kaip nors užkirsti 
kelią vienas kitam prieštaraujančių prasmės aiškinimų savi- 
valei. Kontrreformaciniam Tridento susirinkimui (1546) bu- 
vo lengva įtvirtinti nuostatą, jog Raštas esąs hermeneutiškai 
nepakankamas ir esą būtina remtis tradicija. Kaip įtikinantis 
buvo pateiktas argumentas, kad esą nenatūralu įsteigti prieš- 
priešą tarp Rašto ir tradicijos, nes ir viena, ir kita auga iš tos 
pačios Šventosios Dvasios. Katalikybė vėliau galėjo susikrauti 
kapitalą vien tik iš didelio nuomonių skirtingumo protestan- 
tizmo viduje, Rašto, kurio prasmė visada turėtų būti aiški ir 
nedviprasmė, principą privesdama ad absurdum. Taigi tam- 
sioms vietoms suprasti ir toliau nepamainomas esąs liudiji- 

mas tradicijos ir Tevy, kuriy graiky ir hebrajy kalbos Zinoji- 
mas juk turejes büti daug geresnis negu Liuterio. 

Taigi kontrreformacijos sąjūdis atvėrė silpnąją ankstyvo- 
sios protestantiškos hermeneutikos vietą, tiksliau, atkreipė 
dėmesį į jos kaip tokios nebuvimą apskritai. Taip vienu la- 
biausiai neatidėliojamu protestantizmo poreikiu tapo išplė- 
toti detalią hermeneutiką. Dėl dramatiškos jos stokos Liute- 
rio atveju, netruko susiformuoti mokslinė Šventojo Rašto 
hermeneutika. 


8. Melanchthonas: retorikos universalumas 


Philippui Melanchthonui (1497-1560) atitenka svarbiau- 
sias darbas išplėtojant ankstyvąją protestantiškąją hermeneu- 
tiką. Išmokslintas pagal humanistinę retorikos tradiciją stu- 
dijų Heidelberge ir Tiubingene metu, taigi prieš jam sutinkant 
Liuterį, jis labai anksti įsisąmonino artes liberales svarbą. Jų 
reikalingumą jis gynė ir savo Vitenbergo inauguracinėje pa- 
skaitoje, pasakytoje dalyvaujant Liuteriui, (1519) (De corri- 
gendis adolescentiae studiis). Tai, kad žlugo Biblijos studijos, 
paaiškina jis, taip pat yra susiję su artes liberales žlugimu. Ne 
tik scholastiniai menai (kuriuos Liuteris linko atmesti) pa- 
dedą aštrinti intelektą ir šitaip galį vaidinti svarbų vaidmenį 
kovoje su erezija, bet ir pačios šventosios knygos esančios 
parašytos remiantis retorikos kriterijais.” Taigi parodyta, kad 
retorika esanti privaloma aiškinant Rašto prasmę. Šis her- 
meneutinis akcentas labai aiškiai pasirodo jau paties Melan- 
chtono retorikos vadovėlių (jų buvo trys skirtingos versijos: 
1519, 1529 ir 1531 m.) iškeltame tiksle: Retoriniai moky- 


% Plg. fundamentalią J. R. Schneiderio studiją: Philip Melanchton 5 
Rhetorical Construal of Biblical Authority. Oratio Sacra, Lewiston, 1990, 
p. 18. 

mai privalantys „jauniems žmonėms ne tiek nurodyti, kaip 
jiems patiems korektiškai išsireikšti, kiek — kaip protingai 
suprasti kitų sukurtus tekstus (non tam ad recte dicendum, 
quam ad prudenter intelligenda aliena scripta)“ 9" Retorikos 
mokoma, idant „jauniems žmonėms būtų pagelbėta skaityti 
žymius autorius (ut adolescentes adiuvent in bonis autoris le- 
gendis), kurių jie priešingu atveju išties nebūtų pajėgūs su- 
prasti“.?ė Taip įvyksta retorikos posūkis nuo (aktyvaus) jtiki- 
nančio kalbėjimo i$ugdymo link (pasyvaus) tekstų skaitymo 
arba prasmės aiškinimo. Ars bene dicendi tampa ars bene le- 
gendi: „Retorikos teorija užsiimama ne tam, kad būtų išug- 
dytas iškalbingumas, tačiau kad išlavintinam jaunimui būtų 
suteikti metodiniai įgūdžiai kompetentingai spręsti apie su- 
dėtingus tekstus.“?? Kaip išaiškino jau Dilthey'us, ši retorika 
buvo „tam tikra prasme pakeliui į hermeneutiką.'!90 

Taip pat ir Gadameris svarbioje 1976 m. studijoje „Re- 
torika ir hermeneutika“ Melanchtoną įtaisė Naujųjų amžių 
hermeneutikos istorijos pradZioje.!” Ten „retorinės tradici- 
jos atgręžimą į klasikinių tekstų skaitymą *** jis paaiškino 
tuo, kad iškalbos menas buvo praradęs „savo centrinę pozi- 
ciją politikoje nuo Romos respublikos pabaigos“. Melan- 
chtono humanistiniais sumetimais atliktas retorikos atnau- 
jinimas taip pat „laikiškai sutampa su dviem dalykais: knygų 
spausdinimo meno išradimu ir smarkiu skaitymo ir rašymo 


"7 Philips Melanchtons „Rhetorik“, hrsg. von J. Knape, Tübingen, 
1993, S. 63, 121. 

* Ibid., S. 64, 121. 

” Ibid., S. 107, 158. 

190 W., Dilthey, GS, XIV/1, S. 601. 

19 H.-G. Gadamer, GW, II, S. 276-291. Plg. taip pat J. Knape's 
„Einleitung zu Melanchtons Rhetorik, 1“. 

12 H.-G. Gadamer, GW, II, S. 208. 

10 Ibid., S. 279. 

paplitimu del reformacijos poveikio, drauge mokymu apie 
visuotinę kunigystę. “!% 

Pagal tradicinį gramatikos, dialektikos ir retorikos triviu- 
mą Melanchtono retorika skleidžiasi glaudžiai sąveikauda- 
ma su dialektika, kuri reiškia teisingo argumentavimo me- 
ną. Retorika, iš pradžių Melanchtonui buvusi dialektikos dalis, 
išsikovojo vis didesnį savarankiškumą“ : dialektika parodanti 
dalykų padėtis, taip sakant, nuogas, o retorika, kalbiškai įpa- 
vidalindama, papildomai apdengianti rübu.'” Tačiau kadangi 
dalykų padėtis galima išreikšti tik kalbiškai, tai galima teigti, 
kad Melanchtono atveju retorinis ir dialektinis požiūriai vis 
labiau susilieja. 

Retorika pirmą kartą pritaikoma tekstų skaitymui, kai 
Melanchtonas 1519 m. veikale Rhetorica aptaria egzegeze 
(de enarratio genere) ir komentavimą (de commentandi ratio- 
ne).'°. Ten Melanchtonas sukyla prieš alegorizuojančius pra- 
smės aiškinimo metodus sensus litteralis naudai. Esą klaidin- 
ga alegoriškai peraiškinti istorijas, kurios mums atrodo 
moraliai papiktinančios. Biblija kaip tik siekė pavaizduoti 
tai, kas žmogiškai papiktinama, idant mums primintų mūsų 
prigimties nuodėmingumą ir tuštybę. Šitaip Melanchtonas 
aiškina istoriją apie Izaoko aukojimą, atliekamą jo tėvo Ab- 
raomo. Ši istorija visiškai nesanti nedora (zgnobilis). Iš Abra- 
omo paklusnumo Dievui mes, priešingai, galėtume išgauti 
moralinių pamokymų (apie kūno afektų skaidrinimą ir jų 
būtiną sunaikinimą). Prieš mokymą apie ketveriopą Rašto 


106 Plg. J. Knape, 6 ir t. ir J. R. Schneider, 55 ir t. 

15 Philipp Melanchtons „Rhetorik“, 65, 122. 

16 Philippi Melanchtonis de rhetorica libri tres, Wittenberg 1519, 
29-41. Jau Kvintilijono retorikoje Institutio oratoria (I, 9), išsamiausia- 
me Antikos retorikos vadovėlyje, enarratio (gr. E&önynoıs) buvo vieno 
skyriaus tema. 

prasmę Melanchtonas pareiškia, kad tekstas, kai jam šitaip 
priskiriamas daugeriopas turinys, tampa neaiškus.” Šis dirb- 
tinis skaidymas liudijąs apie retorinio išsilavinimo stoką. Me- 
lanchtonas labiausiai išskiria jo požiūriu nevykusį „tropinės“ 
prasmės suvokimą. Tropologija esanti klaidingai supranta- 
ma kaip moralinis peraiškinimas. Sąvokos „tropologia“ pra- 
dinė reikšmė žymi ne moralinę veiklą, tačiau — kažką retoriš- 
ka, t. y., kas išreikšta figürmiskai.'”® 

Tačiau Melanchtono hermeneutinėje praktikoje ryšku, 
kad jam vis dėlto labai svarbu moraliai išaiškinti sensus litte- 
ralis prasmę. Visame Šv. Rašte jis regi dėstymą apie išgany- 
mui būtinas oci communes, kurios apskritai jo teologijoje 
vaidina išskirtinį vaidmenį ir kurioms jis 1521 m. paskyrė 
atskirą veikalą. Loci communes („bendri teiginiai“) yra uni- 
versaliai galiojantys mokymai apie pagrindinius žmonėms 
dalykus (dorybę, nuodėmę, malonę ir t. t.). Taigi didaktinis 
Šv. Rašto tikslas yra mūsų pamokymui pateikti pavyzdžius 
(exempla) iš loci communes. Tad loci funkcionuoja kaip her- 
meneutinis Biblijos raktas. Taip Melanchtonas iš Aristotelio 
komentatorių, ypač Simplikijaus,'” perima hermeneutine sco- 
pus taisyklę, ypatingos reikšmės suteikdamas Šv. Rašto sco- 
pus. kiekviena paskira vieta turi būti hermeneutiškai sugrą- 
žinta prie Biblijos pagrindinio sumanymo, kuris iš esmės yra 
per įstatymą, nuodėmę ir malonę perteikti /oci.''? Čia į akis 
krenta, kad mokymui apie scopus interpretacines ribas nu- 
stato Liuterio mokymas apie nuteisinimą. Melanchtonas spe- 
cialiai neapmąstė, ar čia teologinė prielaida nenumato, kad 
Raštą reikią suprasti ratiškai, ir kartu nedaro abejotino solą 


17 Pilipp Melanchtons „Rhetorik“, S. 95, 145. 
108 Ibid., S. 95, 146. 

'» Plg. H.-E. Hasso Jaeger, op. cit., S. 46 ir t. 
"° Plg. J. R. Schneider, S. 201. 

scriptura principo absoliutaus galiojimo, į ką prikaišiodama 
nurodys katalikiškoji pusė.!!! Tačiau pasiremdamas retoriškai 
didaktiškai įpavidalintu Biblijos prasmės sugrąžinimu prie 
Rašto bendresnio scopus, Melanchtonas pateikia dėmesio vertą 
dalies ir visumos hermeneutinio rato formuluotę: „Kadangi 
nepatyrusieji negali suprasti išsamių ir komplikuotų trakta- 
tų, kai jie tik paviršutiniškai susipažįsta su tekstu, būtina 
jiems parodyti teksto visumą (universum) ir jo sudedamąsias 
dalis (regiones), idant jie taptų pajėgūs išskirti paskirus ele- 
mentus ir patikrinti, kaip labai jie dera“.''* Akivaizdu, kad 
čia, dar grynai didaktiniais sumetimais pavaizduojant her- 
meneutinį ratiškumą, nekyla mintis apie jo epistemologinį 
abejotinumą. Kad čia glūdi vengtina klaidinga jungtis, bus 
pradėta nujausti tik XIX a., žvelgiant iš pozityvistiškai išašt- 
rinto kartezianizmo perspektyvos. 

Melanchtono retorikai buvo lemta turėti didžiulę pavei- 
kos istoriją, kurios čia neįmanoma apžvelgti (dar jam gyvam 
esant skirtingos jo retorikos versijos buvo išleistos 80 atskirų 
leidimų)!!?. Drauge su kitais veiksniais ji įgalino Reformaci- 
jos sąjūdį sutaikyti su antikine lavinimo tradicija, kuri rodė 
kelią protestantiškajai hermeneutikai nuo Flakijaus iki Schlei- 
ermacherio ir toliau. Ryškiausias šios retoriškai grįstos herme- 
neutikos vaisius aptinkamas Melanchtono mokinio Motiejaus 
Flakijaus Ilyriečio (1520-1575) darbuose. 


9. Flakijus: gramatikos universalumas 


Flakijus 1567 m. veikalu Clavis scripturae sacrae siekė pa- 
teikti raktą (clavis) tamsioms Biblijos vietoms iššifruoti. Jis 


II Ibid., S. 180. 


I? Philipp Melanchtons „Rhetorik“, S. 85, 140. 
"5 Plg. J. Knape įvadą į: Philipp Melanchtons „Rhetorik“, S. 23. 
8 P PP 

atsirado kaip atsakymas į Tridento susirinkimo, patvirtinusio 
sola scriptura principo nepakankamumą šifruojant tamsias 
(ambigua) vietas, užpuolimus. Rašto neaiškumas, atsakė Fla- 
kijus, susijęs ne su juo pačiu, bet su tuo, jog šiandienos Rašto 
mokslininkai stokoja kalbos žinių. Tokiam uždaviniui atlik- 
ti Flakijus buvo puikiausiai apsiginklavęs. Jis išsimokslino 
pas humanistą Joną Krikštytoją Egnacijų Vienoje ir greta kit- 
ko buvo įgijęs išskirtines hebrajų kalbos žinias. Melanchtonas 
parūpino jam hebrajų kalbos profesoriaus vietą Vitenberge.!!“ 

Prieš imdamasis opios tamsių vietų problemos antroje 
Clavis knygoje, savo pratarmėje Flakijus stipriai atnaujino 
liuterišką bendro Rašto suprantamumo principą. Jei Dievas 
mums Raštą davė mūsų išganymui, tai būtų šventvagiška 
Dievo filantropijos atžvilgiu teigti, kad jis esąs tamsus ir kad 
jo nepakanką krikščionių išganymui.!!? Rašto tamsumas, toks 
buvo Flakijaus atsakymas Tridento susirinkimui, — susijęs 
ne su juo, o su gramatikos ir kalbos žinių stoka, dėl ko bu- 
vusi kalta tuometinė Katalikų Bažnyčia. Pirmoji Clavis dalis 
yra tikras Biblijos leksikonas, pasiūląs išsamią paralelių vietų 
rodyklę. Taip buvo, padarant platų poveikį, pabrėžta gra- 
matinių žinių svarba protestantiškajai hermeneutikai. Šiuo 
požiūriu Clavis įgijo lemiamos reikšmės sisteminant pro- 
testantiškąją teologiją.!!* Įvaldant raidę, gramma, įgyjamas 
universalus Rašto raktas. 


114 Apie įvykių turtingą Flakijaus biografiją plg. L. Geldsetzerio duo- 
menis, pateiktus antros Clavis scripturae sacrae dalies naujo leidimo įva- 
de: De ratione cognoscendi sacras literas. Über den Erkenntnisgrund der 
Heiligen Schrift, Düsseldorf, 1968. 

115 „Clavis“ pratarmė (puslapiai nepazymeti): horrendum in modum 
blasphemant, vociferantes Scripturam esse obscuram, ambiguam, non etiam 
sufficientem ad plenam institutionem hominis Christiani ad salutem... Plg. 
t. p. W. Dilthey, GS, XIV/I, S. 600 ir t. 

116 Taip pat ir L. Geldsetzeris (De ratione įvade) pagrįstai įžvelgia 

Pasitelkdamas šį universalų raktą, Flakijus II knygos 
pradžioje paaiškina Šventojo Rašto keliamų sunkumų prie- 
žastis kaip grynai kalbines arba gramatines. Visos kliūtys su- 
sidaro dėl pačios kalbos tamsumo, už kurį atsakinga prasmės 
aiškintojo, taigi šiandienio skaitytojo, gramatinio išsilavini- 
mo stoka. Kadangi: „taigi kalba yra daikto ženklas arba atvaiz- 
das ir kartu lyg kokie akiniai, per kuriuos mes žvelgiame į 
pačius daiktus. Todėl kai kalba arba pati savaime arba mums 
yra tamsi, tai jos pagalba mes, dėdami pastangas, pažįstame 
pačius daiktus.“!'" Kalba čia pasirodo esanti kito perteikimo 
būdas arba vaizdinė priemonė. Šią gramatinę priemonę reikia 
įvaldyti, jei norima prasiskverbti iki Rašto dvasios arba esmės. 

Po to Flakijus nuo grynai gramatinių Rašto sunkumo 
pasiūlo keletą gydymo priemonių (remedia). Greta ritualinio 
kreipimosi į Šventąją Dvasią Flakijus vėl ir vėl ypatingos 
reikšmės teikia kalbos žinioms: „Čia kaip tik veikiausiai glū- 
di pagrindinis Švento Rašto sunkumo šaltinis, nes beveik 
niekuomet teologai itin kruopščiai nesistengė pilniau pažin- 
ti arba paaiškinti kitiems Šv. Rašto ir teksto.“!!8 Taigi Flaki- 
jus turi galvoje griežtai imanentinį Rašto, įtraukiant parale- 
les vietas, prasmės aiškinimą, kuris būtų tarsi liuteriškos 
intuicijos, kad Raštas esąs suí ipsius interpres, įpavidalinimas. 
Kaip ir dauguma Flakijaus siūlomų nurodymų, šis paralelių 
principas aptinkamas jau pas Augustiną. Flakijus, beje, dažnai 
remiasi Augustino ir kitų Bažnyčios Tėvų autoritetu, veikiau- 
siai dėl jam ypač būdingo!” siekio, protestantizmo naujumą, 
pasitelkiant pirmtakus, įrodyti esant tai, kas sena ir kartu 


hermeneutinę Clavis reikšmę, nes tai buvo „žingsnis, vedęs link to [...], 
kad Flakijus teologine dogmatiką grindė ir vien bibliniu tekstu ir todėl 
Biblijos egzegezei suteikė svarbiausią vietą teologijos mokslo viduje.“ 

"7 Flacius, De ratione, p. 7. 

118 Ibid., p. 25. 

1? Plg. L. Geldsetzerio įvadą į De ratione. 

gerai pagrįsta: „Taip Augustinas visai teisingai teigia, ne- 
lengva aptikti kokį nors perkeltine [reikšme] pavartotą sa- 
kinį, kuris nebūtų suprantamai paaiškintas kitoje vietoje.“ !*0 
Griežtas turinio siejimas su ankstesne Bažnyčios tradicija, 
kurią Flakijus aiškiai priešpriešina savo laikų Katalikų Baž- 
nyčiai, galiausiai parodo jo paties hermeneutinę teoriją esant 
nelabai originalią. Flakijus nepateikia beveik jokios herme- 
neutinės taisyklės, kurios jau nebūtų galima aptikti Bažny- 
čios Tėvų raštuose — hermeneutikos istorikams ši aplinkybė 
nepraslydo pro akis. Kaip pažymi Dilthey'us: „Atskirais ga- 
balais paimta beveik visa Augustino de doctr. ketvirtoji kny- 
ga [...]. Taigi iš tiesų ši knyga [C/avis] radosi nuėmus visos 
ankstesnės egzegezės derlių.“!*! Žiūrint iš katalikų pozicijų 
jam buvo netgi nedovanota. Richardui Simonui atrodė stebė- 
tina, kad Flakijus tiek gausiai pasiskolinęs iš Bažnyčios Tėvų, 
į ką jis ir sutelkė dėmesį savojoje pratarmėje.'** Tai, kad Cla- 
vis buvo aptarinėjamas dar 1685 m., kai Simonas dėstė savo 
kritiką, patvirtina ją vis dėlto turėjus platų ir ilgalaikį povei- 
kį. Dėl naudingo Biblijos leksikono bei „sumos“ tipo herme- 
neutinių taisyklių, šis veikalas tapo pamatine senosios pro- 
testantiškos hermeneutikos knyga iki pat vėlyvojo XVIII a.'? 

Flakijų stipriai inspiravo ne tik Augustinas, bet ir Me- 
lanchtono atgaivinta retorikos tradicija. Pagarsėjęs jo moky- 
mas apie scopus, apie būtinumą paisyti ketinimo, kurį turint 
buvo parašyta knyga, yra tiesiogiai pasiskolintas iš retori- 


120 Flacius, De ratione, p. 27. 

2! W, Dilthey, GS, XIV/1, S. 602. 

122 R. Simon, Histoire critique du Vieux Testament, chez Reiner Leers, 
Rotterdam, 1685, p. 430: „Kalbant apie taisykles, kurias jis nurodo, 
kaip vieną neaiškų pasakymą paaiškinti kitu aiškiu ir turėti geras Bibli- 
jos interpretacijas, tai jas galima rasti Bažnyčios tėvų knygose.“ 

125 Plg. J. Wach, Das Verstehen, Bd. I, Tübingen, 1926 (naujas leid.: 
Hildesheim, 1966), S. 14. 

kos.!?* Tai yra išeities taškas pereinant nuo gramatikos prie 
ją pagrindžiančios intencijos. Kai Flakijus kalba, jog reikia 
neišreikštąjį logą iššifruoti, tai liudija apie reliatyvią gryno- 
sios gramatikos, taigi ir jo scopus, ribą. Drauge šitaip jis pri- 
artėja prie ankstesniojo mokymo apie verbum interius ir ypač 
prie jo ezoteriškumo pagundos. Nesunku įrodyti, kad Fla- 
kijui įtakos padarė alegorinė tradicija. „Clavyje“ neretai vis 
pasitaiko Origeną primenančių ezoteriškų požymių. Jie pa- 
brėžiami retai, nes akivaizdžiai sunkiai dera su reformaciniu 
gramatikos universalumo principu. Tenka pacituoti kiek il- 
gesnes pastraipas, idant vaizdas būtų teisingas: „Daug ką Die- 
vas pasakė tyčia palyginimais, nes juk ne visiems yra duota 
pažinti slėpinius [...]. Daug kas nuo maldingųjų yra paslėp- 
ta, idant jie juo stropiau ištirtų Šventąjį Raštą ir siektų aiškes- 
nio Apreiškimo.“ '*? Atrodo, kad buvo perimtas ir origeniškasis 
sensus literalis ir spiritualis priskyrimas dviems išminties pako- 
poms: „Jam būdingu būdu Šventajame Rašte esama dvigu- 
bo mokslo apie tuos pačius dalykus. Antai vienas jų yra lyg 
kvailiams ir kūdikiams, ir metaforiškai yra vadinamas pienu. 
Tačiau antrasis yra brandiems ir stipriems, tai yra kietas mais- 
tas (1 Kor 3, 2 ir Hbr 5, 13 ir 14). Anas gi yra pirmesnis 
mokymas, pagrindinių skyrių katechezė, kuri išdėstoma trum- 
pai, bendrai ir paprastai. Tačiau vėlesnis apima tą patį daly- 
ką, tačiau daug tiksliau ir pilniau, kruopščiau ištirdamas daik- 
tų priežastis ir išaiškindamas daugelį paslėptų klausimų bei 
slėpinių [...]. Taigi reikia atidžiai stebėti, kad neišmanantys 
gautų tą pirmą minėtą kuklų ir paprastą pienišką maistą ir 


124 Atsižvelgti į teksto tikslingumą, ką pasiūlė jau Melanchtonas (plg. 
H.-G. Gadamer, GW, II, S. 282), buvo ir ankstesniosios egzegezės tai- 
syklė. Galiausiai ji aptinkama jau Platonui „Faidre“ perspėjant, kad už- 
rašant kalbas reikia atsižvelgti į visą prasminį sąryšį (žr. H.-E. Hasso 
Jaeger, op. cit., S. 46). 


15 Flacius, De ratione, p. 23. 

čia nusiramintų, tačiau kad stipresnieji būtų greičiau nuves- 
ti prie to tikresnio mokymo kietesniojo maisto.“!?° 

Siekdamas reformacijai įteikti universalų raktą tamsioms 
vietoms išaiškinti, Flakijus sinkretiškai sujungė senas herme- 
neutines atšakas, nors ir pabrėždamas gramatikos reikšmę, 
bet vis delto drauge perimdamas kai kuriuos alegorezės mo- 
tyvus. Klaustina, kiek ši sintezė ir alegorinės tradicijos dalių 
išsaugojimas yra suderinami su Liuterio alegorezės atmeti- 
mu. Kad ir kaip būtų, ir toliau gyvuojantys alegorinio mąs- 
tymo motyvai liudija negalimybę išplėtoti grynai gramatinę 
hermeneutiką, reiškiančią ryšių su ankstesniąja praktika nu- 
traukimą, ir ypač — negalimybę atsispirti alegorijos mokymo 
žavesiui. Nes žmogaus protui, regis, sunkiai sekasi įsisavinti 
mintį, esą raidei gali pakakti savęs pačios. Daug artimiau 
jam už raidės (ar tiksliau su raide) kartu išgirsti prasmės visu- 
mą. Dėl jos juk ir esti hermeneutika. Žodžio „hermeneuti- 
ka“ pasirodymas ilgiau negalėjo versti savęs laukti. 


126 Thid., p. 69. 

II. Hermeneutika tarp 
gramatikos ir kritikos 


Įžangoje mes nurodėme hermeneutikos istorijos savimonės 
teleologizavimo pavojų. Neprošal yra sveikas skepsis, kai su- 
siduriame su paplitusiu hermeneutikos vaizdiniu: ši artėjan- 
ti link savęs pačios, laikanti save išsivysčiusia nuo interpreta- 
cijos taisyklių pabiros sankaupos aukštyn link universalios 
problematikos. Iš jos „priešistorės“, kuri taip pavadinta tik 
dėl to, kad joje nebuvo žodžio „hermeneutika“, buvo maty- 
ti, kad toks teleologinis vaizdas nėra pakankamai patvirti- 
namas. Vis dėlto to, kas nusipelno būti vadinama herme- 
neutika, t. y. interpretacijos teorija, tarpsniais buvo keliamas 
universalumo reikalavimas. Šiam reikalavimui autoriai, kaip 
antai Filonas, Origenas, Augustinas, Melanchtonas arba Fla- 
kijus suteikė skirtingas formas, kurios buvo maitinamos bend- 
ros įžvalgos, jau įsišaknijusios žodžiuose Epunveverv ir ép- 
unveia taip, kaip juos suvokė graikai. Tai yra idėja, kad 
(kalbinis) žodis visuomet yra dvasiškumo (tikriausia šio žo- 
džio prasme) perteikimas arba vertimas. Tiek kiek perteiki- 
mas tampa aiškus kaip toks, klausytojui nereikia ypatingo 
įtarpinančio pranešimo. Žodis kaip toks tai išpildo ir yra ne 
kas kita kaip šis išpildymas. Hermeneutinio jtarpinimo ( Ver- 
mittlung) (ir tik nuo Filono - teorijos) prireiks tik tada, kai 
neliks natūralios nurodančios žodžio funkcijos. Supranta- 
miausias šio įgimto kalbinio ryšio sutrikimo išsprendimas 
tuomet buvo alegorinis: žodis reiškia tai, kas dvasiška, ką jis 
sykiu paslepia ir apreiškia tik pašventintiesiems. Religinės 

kalbos ribose tai tebuvo menkas Zingsnelis, nes juk slepinys 
neturėjo nieko bendra su tuo, kas Zemiska. Origenui alego- 
rezė konkretizavosi uždavinyje tipologiškai aiškinti Senojo 
ir Naujojo testamento prasmę (iš čia matyti, kaip problemiška 
būtų kalbėti apie pažangą nuo Filono iki Origeno — abiem 
atvejais kalbama apie skirtingą universalios logo funkcijos 
simbolizavimą). Augustinas ne tik sukūrė, kaip pripažįstama, 
didžiausią įtaką padariusią antikinio pasaulio hermeneuti- 
kos teoriją, bet ir subtiliausiai išgvildeno pirminę logo reikš- 
mę. Tam jis pasinaudojo stojiška vidinio ir išorinio žodžio 
perskyra, ir sugebėjo parodyti, kad verbum interius kaip tik 
yra būdingas išreikštajam logui. Dievo Žodžio atveju galima 
netgi kalbėti apie abiejų esmių tapatybę. Mums, žmonėms, 
priešingai, šis sutapatinimas ne visada pavyksta, todėl tam 
reikia hermeneutinio santykio su išreikštu žodžiu, jį įstatant 
į jam tinkamą horizontą. Tai, kas išreikšta, ne visiškai sutampa 
su tuo, kas pamąstyta ir kas sumanyta, net jei ir tesiekiame 
šitai įkūnyti. Mes matėme, kad ir šiuolaikinė Gadamerio 
hermeneutika galėjo pasitelkti šį požiūrį, kuris elgiasi teisin- 
gai kalbėjime pasireiškiančio žmogiško laikinumo atžvilgiu. 
Tai taip pat galioja reformacijos atgaivintam žodžio suprati- 
mui. Čia gilinimasis į žodį pasitelkiant sola scriptura, kuri 
esanti sui ipsius interpres, principą nuosekliai vedė į alegore- 
zės atmetimą. Kam toji alegorezė, jei žodžio prasmė yra aki- 
vaizdi? Tačiau sola scriptura vis dėlto nepakanka, kai susidu- 
riama su tamsių vietų problema, kuri buvo vienintelis dalykas, 
paskatinęs plėtoti hermeneutiką augustiniškoje tradicijoje. 
Iš esmės alegorizuojančiam mitų prasmės aiškinimui pagrin- 
das buvo padėtas jau Stojoje, aptikus juose esant „tamsių“ 
ar papiktinančių vietų. Idant atremtų šį iššūkį, Melanchto- 
nas ir Flakijus, ištikimi Liuterio bendražygiai, netrukus pa- 
siūlė raktą imanentiniam Rašto aiškinimui, ypač pabrėžda- 

mi retorinio ir gramatinio pasirengimo bütinybe. Turint tin- 
kamas retorikos ir gramatikos žinias bus išpildyta pirmiau- 
sioji ir universaliausia, nors ir retai patenkinama sąlyga pra- 
siskverbimui į Dievo Žodį. Ši hermeneutikai lemtinga nauja 
pradžia susivokė esanti patristinio žodžio, taigi ir dvasios su- 
pratimo renesansas. Vis dėlto idėja apie visiems bendrą, vi- 
suomet iš naujo hermeneutinėmis pastangomis atkovotiną 
branduolį yra savita. 

Gali kristi į akį, kad ankstesnis hermeneutikos universa- 
lumas ribojosi religinės šnekos sritimi. Viduramžiais tai ne- 
reiškė jokio susiaurinimo, kadangi Raštas apėmė viską, ką 
buvo privalu žinoti. Rašto aiškinimas šia prasme turėjo un- 
versalų įkainį. Skaitymo bei kartu prasmės aiškinimo verčių 
ratas išsiplėtė Naujaisiais amžiais. Šie naujieji laikai galiau- 
siai buvo pasekmė Renesanso, pabrėžusio graikų ir lotynų 
klasikų studijavimą. Senųjų autorių studijos ir leidyba tuo- 
met vyko disciplinos, XVI a. turbūt plačiausiai Zinotos ars 
critica vardu, rėmuose!. Tada taip pat ir kitos sritys buvo 
susijusios su interpretacija, štai ypač teisininkai turėjo inter- 
pretuoti įstatymą, bei medikai, kurių pagrindinis uždavinys 
buvo (ir vis tebėra) aiškinti simptomus. 

Tuometinėje Naujųjų amžių saviieškos situacijoje, visur 
sudygus mokslams, pabudo naujos metodo teorijos poreikis. 
Buvo užklausta apie naują žinojimo organoną, galintį pakeisti 
ar papildyti aristoteliškąjį, tapusį vienu svarbiausių filosofijos 
dezideratų. Kaip žinia, aiškiausiai jį paliudijo Bacono Novum 
Organum (1620), save pateikęs kaip naują mokslų propedeu- 
tiką, bei Descartes'o Discours de la methode (1637). Kaip tik 


tarpsnyje tarp Bacono ir Descartes'o neologizmas „hermeneu- 


! Plg. C. von Bormanno apžvalgą str. „Kritik“, in: Historisches Wörter- 
buch der Philosophie, Bd. IV, Basel-Stuttgart, 1976, S. 1249-1262. 

tica“ išvydo pasaulio šviesą, ir, svarbiausia, iš pastangos per 
ją pateikti įnašą, papildantį tradicinio organono sąskaitą. Sis 
naujas tvarinys ir ši nauja programa buvo Strasbūro teologo 


Johanno Conrado Dannhauerio (1603-1666) darbas. 


1. Dannhaueris: 
hermeneutine ir dalykinė tiesa 


De solo sensu orationum, 
non autem de earum veritate laboramus. 


Dannhauerį ilgai ignoravo hermeneutikos istoriografija, ku- 
riai jis atrodė ne visai pritinkantis. Dilthey'us jam neteikė 
beveik jokios reikšmės, o Gadameris „Tiesoje ir metode“ jį 
praleido tylomis?. Enciklopediniuose žodynų straipsniuose 
jis geriausiu atveju būdavo pristatomas kaip pirmąkart pavar- 
tojusysis žodį „hermeneutika“ knygos pavadinime, — būtent 
jo 1654 metų Hermeneutica sacra sive methodus exponenda- 
rum sacrum litterarum. Šie duomenys patys savaime būtų 
menkareikšmiai, jei čia Dannhaueris būtų tik pasigavęs žodį 
pažymėti uždaviniui, panašų į tą, kurį Melanchtonas norėjo 
atlikti savo „Retorikoje“ ar Flakijus — savo Clavis. Žodžio 
buvimas, žinia, anaiptol neimplikuoja, kad dalykas, į kurį jis 
nurodo, prieš tai nebūtų egzistavęs. Ligšioliniai pateiktos re- 
konstrukcijos skyriai būtų buvę tušti, jei prieš Dannhauerį 
nebūtų buvę jokių interpretacijos teorijų. 

Tačiau Dannhauerio reikšmė toli pranoksta atsitiktinę 
aplinkybę, kad jis pirmasis knygos pavadinime pavartojo žo- 
dj hermeneutica. H.-E. Hasso Jaegeriui pedantiskame straips- 

* Spinoza, Tractatus theologico-politicus (1670), cap. VII. 


° Tas pat išlaikyta ir dviejuose tyrimuose aštuntajame dešimtmetyje 


(plg. GW, II, S. 276-291, 292-300). 

nyje* pavyko ne tik įrodyti, kad Dannhaueris jau 1629 m. 
buvo suteikęs pavidalą naujai kuriamai hermeneutikai, bet 
ir kad jis savo, lig šiol mažai paisytame, 1630 m. veikale 
„Gero interpretatoriaus idėja“ jau buvo numatęs universalios 
hermeneutikos, nedviprasmiškai pavadintos ermeneutica ge- 
neralis, apmatą. Tai kaip tik gali dominti mūsų neteleologi- 
nius hermeneutikos universalumo reikalavimo tyrimus. 
Tokios hermeneutikos idėja buvo apmesta beieškant 
naujos, nuo scholastikos atsiskiriančios mokslų metodo te- 
orijos. Dannhaueris to imasi, idant parodytų, jog visų mokslų 
prieškiemyje, taigi propedeutikoje (už kurią atsakinga buvo 
filosofija), privaloma turėti visuotinį interpretavimo moks- 
la. Neregėta šitokio universalaus mokslo idėja įvedama pasi- 
telkiant silogizmą: visa tai, kas žinotina, turi kokį nors ati- 
tinkamą filosofinį mokslą; interpretavimo veikla irgi yra toks 
žinotinas dalykas; taigi ši veikla turi turėti atitinkamą moks- 
la.° Ši „filosofinė hermeneutika“ yra universaliai nukreipta 
ta prasme, kad ji turi galėti atrasti pritaikymo būdus visiems 
mokslams. Privalo būti tik viena hermeneutika, kurios ob- 
jektai kiekvienąkart yra atskiri.” Taigi Dannhaueris iškelia 


í „Studien zur Frühgeschichte der Hermeneutik“, in: Archiv für Be- 
griffsgeschichte, 18 (1974), S. 35-84). 

? Knygų pavadinimai anuomet dažnai būdavo nepaprastai ilgi: /dea 
boni interpretis et malitiosi calumniatoris quae obscuritate dispulsa, verum 
sensum a falso discernere in omnibus auctorum scriptis ac orationibus do- 
cet, & plene respondet ad questionem Unde scis hunc esse sensum, non ali- 
um? Omnium facultatum studiosis perguam utilis. Knyga sulaukė penkto 
leidimo Augsburge 1670 m. 

6 Idea boni interpretis, str. 1, $ 3: „Omne scibile habet aliquam res- 
pondentem scientiam philosophicam. Modus interpretandi est aliquod 
scibile. Ergo: Modus interpretandi habet aliquam respondentem scien- 
tiam philosophicam.“ Plg. čia L. Geldsetzer, „Che cos'è l’ermeneuti- 
ca?“, in: Rivista di filosofia neoscolastica, 73 (1983), p. 594—622. 

7 Idea boni interpretis, $ 6: „Una generalis est hermeneutica, quam- 
vis in obiectis particularibus sit diversitas.“ 

visuotinę, filosofijos pagrindu ispletoting bermeneutica, ku- 
ri kitus fakultetus (teisės, teologijos, medicinos) įgalintų 
prasmingai aiškinti raštu išdėstytas ištaras.ė Tuo metu su- 
dygo idėja, kad visos žinojimo šakos susijusios su aiškinimu, 
ir pirmiausia būtent tekstų. Ši žinojimo priklausomybė 
nuo prasmės arba teksto aiškinimo, be abejonės, buvo susi- 
jusi su principiniu pokyčiu, kurį anuomet reiškė spausdi- 
nimo meno paplitimas.? Įžymusis kartezininkas Clauber- 
gas, kuris taip pat savo logikos rėmuose buvo parengęs 
danhauerišku sumanymu besiremiančią visuotinę herme- 
neutiką, konstatavo, kad mokslininkai kur kas labiau užsii- 
minėja įžymių autorių raštais negu pačių daiktų tyrinėjimu.!“ 
Universalios hermeneutikos būtinumas buvo suvoktas Re- 
nesanso poveikiu skaitomumui peržengus vienos Šventosios 
Knygos ribas. 

Šitaip universaliai nusistačius derėjo kalbėti tik apie „pro- 
pedeutinį“ mokslą, kurio vietą klasikinio mokslo spektre už- 
emė logika. Tad Dannhaueris savo hermeneutica universalis 
plėtojo paraleliai, ir kaip aristoteliškos metodų teorijos (Or- 
ganono) tradicinės logikos papildinį. Šios logikos kadastras 
buvo Aristotelio traktatas nep} ėpunvetas. Jis visuotinai te- 
matizavo sąvokų sąryšius, užfiksuotus išsakančioje kalboje. 
Drauge žodis špunveia sugestijuoja aiškinimo veiklą (inter- 
pretatio), kuri Dannhauerio laikais, sekant viduramžiškais 
Aristotelio komentatoriais, buvo suvokiama kaip „analitinė“. 
Loginė analizė buvo būtent ištarų sugrąžinimas (Rückführung) 


* Plg. H.-E. Hasso Jaeger, op. cit., S. 50. 

* Plg. /bid. ir H.-G. Gadamer, in: GW, II, S. 279, 296. 

° Johannes Clauberg, Logica vetus & nova, 11654; cit. iš reikšmingo 
M. Beetzo straipsnio „Nachgeholte Hermeneutik. Zum Verhältnis von 
Interpretations- und Logiklehren in Barock und Aufklärung“, in: Deut- 
sche Vierteljahrsschrift für Literaturwissenschaft und Geistesgeschichte, 55 
(1981), S. 591. 

prie jomis pamąstytos prasmės (Analizė visuotinai reiškė su- 
grąžinimą nuo sudėtinio darinio prie jį sudarančių elemen- 
tų)!!. Prisiminkime kad ir formulę, Boecijaus panaudotų sa- 
vajame Peri hermeneias komentare, kur &pumveta suprantama 
kaip vox articulata per se ipsam significans. Ištara visuomet 
yra pamąstytos prasmės pranešimas. Logika, kaip bendroji 
tiesos teorija savo uždavinį suvokė kaip šį ištarų sugrąžinimą 
prie jų loginės prasmės, atskiriant loginius (t. y. susijusius su 
dalyku) teiginius nuo neloginiy.'? Šis sugrąžinimas, jau nuo 
seno suteikdavęs postūmį hermeneutinėms pastangoms, ir 
vėl buvo svarbiausias originaliai Dannhauerio universalios 
hermeneutikos idėjai. Kaip logika, taip ir hermeneutika sie- 
kia surasti tiesą, idant paneigtų tai, kas klaidinga. Tačiau kai 
grynai loginė analizė užsiima dalykines pamąstytos prasmės 
tiesos nustatymu ją sugrąžinant prie aukščiausių principų, 
tai hermeneutica pasitenkina nustatydama pamąstytą prasmę 
kaip tokią, t. y. nepriklausomai nuo to, ar ši prasmė taip pat 
ir paties dalyko atžvilgiu yra teisinga ar klaidinga. Mąstymo, 
Sıavora, lygyje yra sumanoma prasmė, ir tai savaime gali 
pasirodyti tamsu arba painu. Prieš patikrinant sumanymo 
dalykinę arba loginę tiesą, privalu nustatyti jo prasmę pasi- 
telkus visuotinę mokslinę hermeneutica. Čia aptikta senten- 
tia (teigimo tiesos) ir sensus (prasmės reikšmės) perskyra buvo 
žinoma jau daug anksčiau prieš Dannhauerį.!? Nauja čia yra 
tai, kad perskyra pasitelkiama pirmam universaliai orientuotos 
hermeneutikos tikslui nustatyti. 

Suformuodamas žodį hermeneutica, Dannhaueris akivaiz- 
džiai pasiremia pavadinimu Peri hermeneias. Taip jis siekia 
pateikti Aristotelio traktato tęsinį, anot jo paties, jį „pratur- 


! Plg. H.-E. Hasso Jaeger, op. cit., S. 52. 


2 Ibid. 
B Ibid., S. 56; plg. M. Beetz, op. cit., S. 598. 

tindamas nauju miestu“.!“ Jis iš tiesų iki galo tiksliai apmąs- 
tė pradinę ėpunveta prasmę, kuri reiškia ne ką kita kaip 
prasmės įtarpinimą ar pranešimą. Kol bus gauta duomenų 
apie jos dalykinę tiesą, esant probleminių vietų, bermeneuti- 
ca esanti pakviesta nustatyti „hermeneutinę tiesą“, t. y. nu- 
skaidrinti tai, ką norėjo pasakyti autorius, neatsižvelgiant į 
tai, ar tai yra griežtai logiška ir dalykiškai teisinga. Tad Dan- 
nhaueris šitaip apibrėžia interpres (jo veikalo antraštėje kal- 
bama apie „gerąjį ): jis esąs analitikas visokiausių šnekų (Re- 
den), jeigu jos esančios tamsios, bet vis dėlto „eksponibilios“ 
(arba išaiškinamos), atskiriantis teisingą prasmę nuo klai- 
dingos.'? Kad būtų prieita prie šios perskyros, Dannhauerio 
hermeneutica pateikia grupę direktyvų arba media interpre- 
tationis, tarp jų, žinoma, atsižvelgimą į scopus, autoriaus su- 
manymą.“ Prie šių hermeneutiniy taisyklių, papildančių 
ankstesniąsias, mes čia atskirai neapsistosime. 

Dannhauerio logikoje įrikiuotos universalios hermeneuti- 
kos programa susilaukė gausių pasekėjų tarp XVII ir XVIII a. 
racionalistų, kaip antai J. Claubergo, J. E. Pfeifferio," J. M. 
Chladenijaus ir G. F. Meierio. Žinoma, hermeneutinė isto- 
riografija apsirinka, Zymiajame Schleiermacherio pasakyme, 
kuriuo prasidėjo jo Lücke’s išleistoji hermeneutika („herme- 


14 Idea boni interpretis, S. 4: „Hermeneuticam [...] organi Aristoteli- 
ci adjectione novae civitatis aucturi.“ Plg. H.-E. Hasso Jaeger, op. cit., 
S. 51 kaip ir H.-G. Gadamer, GW, II, S. 287. 

> Idea boni interpretis, S. 29: „interpres enim est analyticus oratio- 
num omnium guatenus sunt obscurae, sed exponibiles, ad discernen- 
dum verum sensum a falso.“ 

'6 Plg. patikslinimui H.-E. Hasso Jaeger, op. cit., S. 46 ir apie scopus 
M. Beetz, op. cit., S. 612 (Dannhauer, /dea boni interpretis, S. 231: 
„---SCOpus est certissima interpretationis clavis.“). 

" Plg. duomenys apie antraštes jau nurodytuose Hasso Jaegerio, Geld- 
setzerio ir Beetzo darbuose. 

neutika kaip supratimo menas dar neegzistuoja kaip visuoti- 
ne hermeneutika, egzistuoja tik keletas specialiy hermeneu- 
tikų !*) jzvelgdama pirmąją hermeneutikos universalizavi- 
mo užuomazgą. Savo ruožtu Apšvietoje netrūko specialiųjų 
hermeneutikų. Vieną pateikė pats Dannhaueris 1654 m. pa- 
vadinimu Hermeneutica sacra, kurioje jis kartoja, ką sakęs, ir 
ištisuose puslapiuose remiasi ankstesniais Augustino pasie- 
kimais.!? Filosofiškai reikšmingesnis buvo jo programos pa- 
vidalu išlikęs 1630 m. hermeneutica generalis mėginimas, 
kuriuo jis, įsiterpdamas tarp Bacono Novum Organum ir Des- 
cartes'o Discours de la methode norėjo našiai prisidėti praple- 
čiant logikos ir mokslo metodo teoriją. 


2. Chladenijus: pedagogikos universalumas 


Tarp gausių universalių XVI ir XVII a. hermeneutikų Jo- 
hanno Martino Chladenijaus (1710-1759) „Teisingo pro- 
tingų kalbų ir raštų aiškinimo įvadas“ (1742) nusipelno ypa- 
tingo dėmesio. Jis filosofinei hermeneutikai atvėrė naujus 
horizontus, ją išvedusius už to grynai loginio uždavinio, ku- 
rį iškėlė Dannhaueris. Visuotinė hermeneutika ar aiškinimo 
teorija yra tiesiog atskiriama nuo logikos ir įsteigiama šalia 
jos kaip kita didelė žmogiškojo žinojimo šaka. Mokslininkų 
nuveikimus galima būtų, savo aiškinimo teorijos pratarmėje 
dėsto Chladenijus, — suskirstyti į dvi pagrindines klases: iš 
dalies jie praplečia pažinimą mąstydami patys ir savo pačių 
išradimais, tačiau jie savo ruožtu užsiima tuo, „ką kiti prieš 
mus yra pamąstę naudingo arba įspūdingo, [...] ir duoda 
nurodymus, kaip šiuos raštus ir paminklus suprasti, t. y., jie 


'8 F, Schleiermacher, Hermeneutik und Kritik, hrsg. von M. Frank, 
Frankfurt a. M., 1977, S. 75. 
> Plg. H.-G. Gadamer, GW, II, S. 288. 

aiškina“.? Kiekviena iš dviejų žinojimo galimybių, turinčių 
savų nuopelnų ir klystkelių, privalo turėti savą mokslinių 
taisyklių rūšį. Pirmosios mus moko teisingai mąstyti ir su- 
daro „proto teoriją“, o taisyklės, mums padedančios teisin- 
gai aiškinti, susitelkia į visuotinį aiškinimo meną (Auslege- 
Kunst). Jau išlavintą aiškinimo įgūdį būtina sustiprinti. Iš 
šitaip bendrai suformuluoto tikslo galima pastebėti Chlade- 
nijaus hermeneutiką turint pedagoginę ypatybę — Apšvietos 
palikuonę — kurią mes sutiksime visur. 

Kaip įprasta hermeneutikos tradicijoje, aiškinimo meno 
objektą sudaro pirmiausia tamsūs teiginiai ar vietos. Tačiau 
nauja yra tai, kad hermeneutika turi svarstyti ne visas tamsias 
vietas, o tik tam tikrą jų rūšį, mat esama tamsūmų, kurių 
nesiekia hermeneutikos kompetencija. Chladenijus pateikia 
griežtą rašto tamsumų suskirstymą*!, kuris yra nepaprastai 
informatyvus, riktuojant hermeneutiką ir kitus XVIII a. fi- 
lologinius pagalbinius mokslus pagal santykinę vertę: 

1. Tamsumas dažnai gali atsirasti dėl leidžiant sugadintų 
vietų. Jas pašalinti yra criticus ir jo ars critica reikalas. Prieš 
būdamas filosofiškai išgarbintas Kanto raštuose, „kritikos“ 
vardas nuo Renesanso priklausė filologijos mokslui, užsiėmu- 
siam senesnių raštų leidimu, pagerinimu ir ištaisymu. Šis 
kritikos supratimas išsilaiko iki pat XIX a. pabaigos ir užima 
privilegijuotą vietą detaliuose filologinių-hermeneutinių pa- 
galbinių mokslų aptarimuose. 1838 m. Schleiermacherio her- 


20 J. M. Chladenius, Einleitung zur richtigen Auslegung vernünftigen 
Reden und Schriften, Leipzig, 1742 (Pakart. leid.: Düsseldorf, 1969, 
su L. Geldsetzerio įvadu). Apie hermeneutikos atsiskyrimą nuo logikos 
XVIII a. plg. M. Beetz, op. cit., S. 608. Apie Chladenijaus įnašo jverti- 
nimą filologiniu literatūros mokslo požiūriu plg. P. Szondi, Einführung 
in die literarische Hermeneutik, Frankfurt a. M., 1975. 

*! Plg. apie tai, kas dėstoma toliau J. M. Chladenius, op. cit., pratar- 
me (puslapiai nežymėti). 

meneutikos leidimas, parengtas Lücke’s, turėjo tradicijos iš- 
bandytą antraštę „Hermeneutika ir kritika“, kurią sėkmin- 
gai perėmė M. Frankas pakartotinai ją išleisdamas 1977 m. 
Ten kritika, atstovaujanti antrajai fiologijos meno teorijai 
šalia hermeneutikos, yra apibrėžiama kaip „menas teisingai 
įvertinti bei patvirtinti raštų ir raštų vietų autentiškumą, es- 
ant pakankamų liudijimų ir duomenų.“** F. A. Wolfas sava- 
jame klasikinės filologijos pagrindimui reikšmingame „Se- 


2 


novės mokslo muziejuje“?? gramatiką, hermeneutiką ir kritiką 


apibūdino kaip pagalbinį žinojimą, sudarantį klasikinių se- 
novės mokslų organoną. Netgi Augustas Boeckhas herme- 
neutikos ir kritikos perskyrą padarė savo filologinių mokslų 
enciklopedijos ir metodo teorijos pagrindu.” 

Kritika, regis, turėjo būti grynas faktų mokslas. Pagal jos 
taisykles visų pirma turėjo būti išaiškinta teksto būklė, prieš 
imantis aiškintis jo prasmę hermeneutikos pagalba. Tačiau 
išskyrus kelias išimtis??, buvo beveik neatsižvelgiama į tai, 


2 F. Schleiermacher, op. cit., S. 71. 

3 F, A. Wolf, Museum der Altertumswissenschaft, Berlin, 1807 (Per- 
spausd. su J. Irmscherio baigiamuoju žodžiu: Weinheim, 1986). 

4 Plg. A. Boeckh, Enzyklopädie und Methodenlehre der philologischen 
Wissenschaften, hrsg. von E. Bratuscheck; pirmoji pagrindinė dalis: For- 
male Theorie der philologischen Wissenschaft, Leipzig 2: 1886 (Pakart. 
leid.: Darmstadt, 1966). Taip Boeckhas iš filologiniy pagalbinių moks- 
lų išstūmė gramatiką (plg. apie šį žingsnį: G. Pflug, „Hermeneutik und 
Kritik. August Boeckh in der Tradition des Begriffspaars“, in: Archiv 
für Begriffsgeschichte, 19 (1975), S. 138-196). Taip pat čia paminėtinas 
detalus aptarimas, veikiausiai paskutinis parašytas šia dvasia, išleistas 
F. Blasso 1892 m., pavadinimu „Hermeneutika ir kritika“ (op. cit.). 

23 Toks yra F. Schlegelis. Kalbant apie kritikos ir hermeneutikos 
pirmumą, jo nuomone, susiduriama su tikra antinomija (F. Schlegel, 
„Zur Philologie“, in: Kritische Friedrich-Schlegel-Ausgabe, hrsg. von E. 
Behler, Bd. 16, Paderborn-München-Wien, 1981, S. 55), kurią jis iš- 
reiškia taip: „Jei sekama istoriniu įspūdžiu, tai svarbiausias esąs teksto 
restitutyvumas. Čia taip pat esama vietos aukstesniajai kritikai. — Atsi- 

kad teksto leidimas, pavyzdžiui kokios nors vietos įvertinimas 
kaip „sugadintos“, galėtų būti pirmojo rango hermeneutinis 
uždavinys. Jei filologija būtų galėjusi įsisteigti kaip mokslas, 
ji būtų pirmiausia turėjusi remtis grynų faktų pagrindu. Anks- 
čiau už XIX a. hermeneutikos ir kritikos dvejetą, XVIII a. 
įprastas buvo gramatikos, hermeneutikos ir kritikos trejetas, 
pagal kurį iš dalies yra padirbdinta šio skyriaus antraštė. Visos 
trys funkcionavo kaip formalūs ar įvadiniai mokslai. Mat jos 
liečia ne materialius dalykus, konkrečią filologinių mokslų 
medžiagą, o (gramatikos, hermeneutikos ir kritikos) taisykles, 
kurias kiekvienas privalo valdyti, idant išmanančiai suprastų 
ir paaiškintų rašto paminklus. Jau Dannhaueris hermeneu- 
tiką manė esant propedeutika, iš kurios buvo kildinamas jos 
universalaus pritaikomumo medžiaginiuose sisteminiuose 
moksluose reikalavimas. Labiau filologiškai negu logiškai ori- 
entuotas Chladenijus imasi atskleisti universalią aiškinimo 
meno funkciją, pasitelkdamas mokslinį tamsuminių vietų 
suskirstymą. Sugadintos vietos atitaisymą, kuriuo užsiima 
criticus, jis nelaiko esant tikrajam hermeneutui principine jį 
išskiriančia raiška. 

2. Antra, tamsumas gali atsirasti „dėl nepakankamo susi- 
pažinimo su kalba, kuria yra parašyta knyga“. Net ir šiuo 
atveju nereikia aiškinimo menininko įsikišimo, nes tamsu- 
mą pašalins „philologus“ arba kalbos mokytojas. Ten, kur 
nėra pakankamai įvaldyta kalba, iš tiesų nėra ko ir aiškinti 
prasmės. Čia padėti gali tik geresnės kalbos arba gramati- 
kos žinios. Taigi nei sunkiai sugadintų vietų tamsumas, nei 


26 J. M. Chladenius, op. cit., pratarmė. 


žvelgiant į meną, virtuoziškumą ir pan. kritika taip pat nusipelnanti 
pirmumo hermeneutikos atžvilgiu. Jokiu būdu! Jos yra visais atžvilgiais, 
bent jau moksliniu, to paties statuso. Kam man reikalingas tekstas, kai 
aš jo nesuprantu?“ 

stokojamas kalbos Zinojimas nepriklauso hermeneutikos 
kompetencijai. 

3. Po to Chladenijus pamini trečią tamsumo pavidalą, 
taip pat esantį anapus hermeneutikos veikimo ribų. Kalbama 
apie vietas ar žodžius, kurie yra „dviprasmiai savaime“. Ati- 
taisyti savaime dviprasmiškas vietas nėra paskirta jokiam at- 
skiram menui, kaip tai buvo dviem ankstesniais atvejais. Nes 
dviprasmybę, kuri glūdi pačiame tekste, iš tiesų reikia ne 
panaikinti, tačiau kaip tokią priimti ir galbūt pasmerkti. Her- 
meneutinis jos išsprendimas, akivaizdu, iškraipytų tekstą. 

Tačiau ar mes jau nesame pamažu išsėmę tamsumų lau- 
ko? Iš esmės gi ligšiolinėje hermeneutikoje hermeneutai ir 
teturėjo vien retinti tamsumus, atsiradusius dėl gramatikos 
žinių stokos arba dviprasmių vietų. Koks tamsumas dar lieka 
hermeneutikai, ypač kai ji privalo būti tokia universali, ko- 
kios jos siekia Chladenijus, kaip visuotinį aiškinimo meną ją 
sugretindamas su proto teorija? Tamsumas, liečiantis her- 
meneutikos kompetenciją, yra aprašytas tokiu būdu, kuris iš 
pirmo žvilgsnio gali atrodyti marginalus, bet kurio universa- 
lumas vis delto išryškės pažiūrėjus iš arčiau: „Tačiau daugy- 
bę kartų nutinka taip, kad vis dėlto nėra suprantamos ir tos 
vietos, kuriose neaptinkama nei vienas iš šių [trijų jau pami- 
nėtų] tamsumy: juk antai skaitytojai dažnai negali pažengti 
pirmyn skaitydami filosofinę knygą, net jei jiems nei ne- 
trūktų kalbos žinių, nei knyga nebūtų parašyta dviprasmiškai, 
ir kruopščiai pasirengusiems skaitytojams būtų kuo prasmin- 
giausia. Lygiai toks pat užsikirtimas dažnai įvyksta su istorinė- 
mis knygomis, net jei autorius ir knygos sandara čia būtų 
mažiausiai kalti. Įdėmiau ištyrus atrandama, kad šis tamsu- 
mas atsiranda todėl, kad nuogi žodžiai ir sakiniai ne visuomet 
pajėgia skaitytojui parodyti tą mintinę pagavą, kurią autorius 
buvo su jais susiejęs, ir kad vien kalbos žinojimas mūsų neįgali- 

na tuo pačiu suprasti ir visas parašytas knygas bei vietas.“ 

Tamsumas, kurį čia Chladenijus išdėsto, yra nesamų ar 
stokojamų foniniy žinių tamsumas. Iš tiesų dažnai atsitinka 
taip, visų pirma senesniųjų raštų atvejais, kad kalba ir tekstai 
atrodo esą visiškai aiškūs, tačiau suprasti vis tiek nepavyksta, 
nes mes stokojame istorinio ar dalykinio žinojimo, kitaip 
tariant, nes mes neturime supratimo, apie ką kalbama arba 
ką autorius iš tikrųjų norėjo pasakyti. Šis tamsumo atvejis, 
kaip minėta, gali iš pradžių pasirodyti nereikšmingas. Tačiau 
Chladenijus čia paliečia kaip tik pamatinį kalbos fenomeną. 
Kalba visuomet siekia kažką išreikšti raidėmis, tačiau šis „kaž- 
kas“ gana dažnai lieka tamsoje, nes adresatui iššaukia ne tą 
pačią prasmę ar tą patį poveikį, kurio siekė kalbėtojas. Taip 
pat ir Chladenijus tai traktuoja kaip grynai kalbinį vyksmą. 
Jo hermeneutikos kaip universalaus mokslo idėjos įvade to- 
liau tęsiama: „Mintis, kuri padedant žodžiams turi būti pa- 
sakyta skaitytojui, dažnai jau suponuoja kitas mintines pa- 
gavas, be kurių ji nėra suvokiama. Todėl, kai skaitytojas dar 
neturi šių mintinių pagavų, tai žodžiai jam negali padaryti 
to mintiniy pagavų sukeliamo poveikio, kuris tikrai ištiks 
kitą, tinkamai i$mokyta, skaitytoją.“ 

Taigi hermeneutika privalo užsiimti tomis vietomis, ku- 
rios „yra tamsios ne dėl kokios kitos priežasties, o tik dėl 
mūsų dar neįgytų mintinių pagavų ir žinojimo, reikiamo 
joms suvokti.“ Krenta į akis šios situacijos universalumas: 
kada gi įvyksta taip, kad mes įgyjame foninį žinojimą, būti- 
'na suvokiant tai, kas ištarta? Nebūtina apsiriboti tik senes- 
nių autorių liudijimais, kurių supratimui mes neturime tin- 
kamo kontekstinio žinojimo. Tokio foninio žinojimo taip 
pat reikia siekiant suvokti trivialiausius kito pasakymus. Kas 
išties tiksliai žino, kas vyksta kito sieloje, kai šis ištaria šį ar 
aną sakinį? Praktikoje mes tai visuomet numanome, tačiau 

toks prasiskverbimas į kito verbum interius niekada nėra vi- 
siškas. Tai skatina vis toliau klausti ir diskutuoti, tačiau taip 
pat ir klaidingai suprasti. 

Chladenijus šią problemą mano esant grynai didaktinę. 
Ir čia jis remiasi šnekamąja žodžio „aiškinti“ reikšme. Aiški- 
nant paprastai norima pasiekti, kad tie, kurie dar nėra ko 
nors pakankamai suvokę, būtų išmokyti tai suprasti. Privalu 
jiems perteikti mintines pagavas, kurių pakaktų kuriai nors 
vietai suprasti. Taip Chladenijus priartėja prie savo pabrėž- 
tinai pedagoginio apibrėžimo: „Todėl aiškinti yra ne kas ki- 
ta kaip išmokyti tų mintinių pagavų, kurios yra būtinos vi- 
siškam vietos supratimui.“ Tik taip suvokiant, — paaiškina 
Chladenijus, — pajėgiama pateikti „tvirtą pagrindą filoso- 
finiam aiškinimo menui“. Šioje vietoje iškilusi „filosofinės 
hermeneutikos“ sąvoka, žinoma, skatina suklusti, kadangi 
Chladenijus, kuris buvo pirmasis, pateikęs vokiškai parašytą 
hermeneutiką, „aiškinimo meną“ ir „hermeneutiką“ vartoja 
kaip sinonimus.” 

Tiesą sakant, esama bendro filosofinio konteksto, į kurį 
yra įterpiamas šis pedagoginis požiūris į hermeneutiką. Iš 
kai kurių pavyzdžių, pateikiamų Chladenijaus, aiškėja, kad 
čia kalbama apie mokinio-mokytojo santykį. Taigi aiškini- 
mas skleidžiasi kaip didaktinis vyksmas, kurio metu moky- 
tojas perteikia platesnį žinojimą, mokinį įgalinantį teisingai 
suprasti autoriaus mintis. Šis didaktinis modelis anaiptol nėra 
vienpusis, nes jis galioja ir individo santykiui su tekstu bei 
apskritai su kalba. Kiekvienas, kuris mokosi - o mes niekada 
nepaliaujame būti besimokantieji, — pats turi pasirūpinti sa- 
vo foniniu žinojimu, taip jis kreipiasi tiesiog į žodynus, ži- 

7 Plg. Ibid., $ 176, S. 96: „Nėra jokios abejonės, kad pagal taisykles 


netgi aiškinti yra mokslas, kuriam mes turime išraišką hermeneutika. 
Mūsų kalboje ji pagrįstai yra vadinama aiškinimo menu.“ 

nynus arba platesnę literatūrą.” Pranokdami Chladenijy ga- 
lėtume taip pat sakyti, kad šitai galioja ir kai kalbame patys. 
Norėdami ką nors pasakyti, mes galime pasitelkti žodynus, 
sinonimus, metaforas ir t. t., idant pasakytume tai, ką turi- 
me „dūšioje “. Nors sielos nėra aptikęs joks medikas, tačiau 
kaip kitaip galima aprašyti tą stoką, kurią mes patys patiria- 
me mūsų pačių pasakymuose, palyginę juos su tuo, kas pa- 
sakytina. Mes net kaip mokiniai ir kalbantieji negalime išsi- 
versti be mokytojo ir svetimos pagalbos, kurią tačiau galime 
suteikti sau ir patys. 

Šis pedagoginės hermeneutikos universalumas nėra nie- 
kur kitur taip matomas kaip Chladenijaus mokyme apie „Se- 
he-Punckt“, kurį del jo modernumo pabrėžė visi hermeneu- 
tikos istorikai. Tačiau už patį šį mokymą svarbesnė yra jo 
didaktinė santykinė vertė. Savaime žodis „regėjimo taškas“ 
yra ne kas kita kaip vertimas lotyniškojo scopus, kuris buvo 
centrinė hermeneutikos tema nuo Augustino, Melanchtono 
ir Flakijaus. Vis dėlto Chladenijus sudėlioja naujus akcentus, 
kurie parengia dirvą universaliam šiuolaikinės hermeneuti- 
kos perspektyvizmui. Regėjimo tašką pirmiausia peraiškina 
kaip asmens padėtį: „Tas aplinkybes, kuriose yra atsidūrusi 
mūsų siela, mūsų kūnas ir visas mūsų asmuo, kurios lemia ar 
sudaro pagrindą, kad mes kokį dalyką suvokiame būtent taip, 
o ne kitaip, mes norime pavadinti regėjimo tašku.“? Po Chla- 
denijaus, nenurodžiusio į mokymą apie scopus, „regėjimo taš- 
ko“ terminą pirmasis nukalė Leibnizas, kuris šitaip apibūdi- 
"no nepanaikinamą monadų perspektyvizmą, kurios gi neturi 
jokių langų, įgalinančių pliku žvilgsniu pažvelgti į išorę. Taigi 
kiekvienas iš to, kas vyksta išoriniame pasaulyje, susikuria 
savo perspektyvas ar vaizdus, kurie yra visiškai sąlygoti sub- 


28 Plg. L. Geldsetzerio įvadą in: /bid., S. xx. 
2 J. M. Chladenius, /bid., $ 309. 

jektyvaus regėjimo taško. Šią perspektyvų teoriją Chladeni- 
jus įtraukia į savo didaktinę-filosofinę hermeneutiką. Regė- 
jimo taškas juk esąs „nepamainomas, kai privalu pateikti ata- 
skaitą apie gausią ir nesuskaičiuojamą sąvokų įvairovę, kurią 
žmonės sieja su vienu dalyku“? Iš to seka, kad perspekty- 
vizmo įvedimas Chladenijui neatrodė keliąs kokią nors grės- 
mę „objektyvumui“, kaip dažniausiai būna nuogastaujama 
šiandien, o kaip tik priešingai: taip pirmiausi siekiama įga- 
linti teisingą pažinimą ir geresnį supratimą. Tik kai atsižvelgia- 
ma ir į regėjimo tašką, tampa galima pateikti ataskaitą apie 
„įvairovę, kurią žmonės sieja su vienu dalyku“. Taigi kalba- 
ma tik apie teisingą kalbos supratimą, ją sugrąžinant prie ją 
valdančio regėjimo taško. Kalbinis objektyvizmas, nekreipian- 
tis dėmesio į regėjimo tašką, visiškai nepaisys ir dalykų. Tai 
yra pamatinis universalios hermeneutikos mokymas. Taigi 
regėjimo taško sąvoka motyvuota pedagogiškai-hermeneu- 
tiškai. Ji taip pat tarnauja ir „įdiegiant“ pagavas (plačiausia 
prasme), reikalingas kuriai nors vietai suprasti. Chladenijus 
manė esant būtina Apšvietos amžiui patarti priimti visuoti- 
nę hermeneutiką, apmąstančią šį požiūrį. Jis, ko gero, manytų 
tai esant būtina ir šiandien. 


3. Meieris: ženklo universalumas 


Pradžioje mes nurodėme, kad tik per pasirinktus autorių 
pavyzdžius galėsime apžvelgti hermeneutikos raidą, kiek ji 
buvo filosofinio, tiksliau, universalaus pobūdžio. Paskutinė 
universaliųjų Apšvietos hermeneutikų pavyzdinė stotis, pa- 
reikalausianti ypatingo mūsų dėmesio, yra Georgo Friedri- 
cho Meierio (1718-1777) „Visuotinio aiškinimo meno ap- 


> Thid. 

mastymas“.?! Išleistas 1757 m., šis veikalas pateikia ne tik 
racionalizmo epochoje paskutinę visuotinę hermeneutiką, bet 
taip pat ir iš esmės naują formą universalumo reikalavimo, 
su kuriuo mes buvome susidūrę propedeutiniuose Dannhaue- 
rio ir Chladenijaus darbuose, ir netgi jį pranoksta. Naujas, 
net jo laikmečiui itin reprezentatyvus universalizavimo po- 
stūmis yra tas, kad visuotinio aiškinimo meno taikymo sritis 
nuo šiol nusitęsia toli už rašto horizonto, kad įtrauktų visą 
ženklų, taip pat ir natūralių, visatą. Tai, kad Chladenijui 
hermeneutika buvo „apribota“ raštiniais liudijimais, paaiš- 
kėja iš jo veikalo antraštės „Teisingo protingų kalbų ir raštų 
aiškinimo įvadas“. „Visuotinis“ Meierio „Visuotinio aiškinimo 
meno apmąstyme“ reiškia, kad dabar visi pasaulio ženklai 
patenka jo galion. Žmogiškos šnekos hermeneutika taigi tėra 
dalis universalios hermeneutikos, nukreiptos į visas ženklų 
rūšis. Tai aiškiai išsako pirmasis jo hermeneutikos teiginys: 
„Aiškinimo menas plačiąja prasme (hermeneutica significatu 
latiori) yra mokslas taisyklių, kurių laikantis gali būti pažin- 
tos reikšmės iš jų ženklų; aiškinimo menas siaurąja prasme 
(hermeneutica significatu strictiori) yra mokslas taisyklių, kurių 
reikia laikytis, jei norima šnekoje pažinti prasmę ir ją per- 
teikti kitiems.“ Kalbinių dalykų aiškinimas tėra fragmen- 
tas universaliame aiškinimo mene, kuris pritaikomas visiems, 
natūraliems bei padarytiems, ženklams. Šios koncepcijos fone 
glūdi visuotinė ženklų teorija arba semiotika, kaip ją apmetė 
Leibnizas, suteikdamas programinę „characteristica univer- 
salis“ antraštę. Universalis čia reiškia, kad šiame pasaulyje 
viskas yra ženklai, ir nurodo į universalų visų ženklų sąryšį, 
kurį panorėjęs [nustatė] dieviškasis visų ženklų kūrėjas. Taip 


71 G. F. Meier, Versuch einer allgemeinen Auslegekuns, Halle, 1757 
(Perspausd. su L. Geldsetzerio jvadu: Düsseldorf, 1965). 
2 G. F. Meier, Ibid., $ 1. 

hermeneutika yra integruojama į visų daiktų s7veženklų uni- 
versalią charakteristiką: „Charakteristika yra ženklų moks- 
las. Kadangi aiškinimo menas užsiima ženklais, tai jis yra 
charakteristikos dalis, ir savo principus semiasi iš visuotinės 
charakteristikos.“ Tačiau ženklas nėra specifiškai kalbinis 
dalykas. Kiekvienas pasaulio daiktas yra ženklas, signum ar 
charakteris, nes jis yra priemonė, per kurią gali būti pažinta 
kito daikto tikrovė. Taigi aiškinti plačiąja prasme reiškia pa- 
žinti reikšmę iš ženklų, tiksliau: sugebėti jį įtraukti į visuoti- 
nę visų daiktų charakteristiką. 

Sulig Meierio semiotine hermeneutika pirmąkart įsitvir- 
tina požiūris, anot kurio suprasti reiškia ne ką kita kaip įtraukti 
į ženklų sąryšį. Už ženklų nėra aptinkama jokia prasmė arba 
dvasia, tėra vien universalus, sąryšingas ženklų horizontas. 
Pažinta arba suprasta yra ne tiek prasmė, kiek aiškus ryšys 
tarp ženklo ir viso ženklų pasaulio: „Aiškintojas plačiąja pras- 
me aiškiai suvokia ženklo sąryšį su jo reikšme. Taigi aiškinti 
plačiąja prasme reiškia ne ką kita kaip aiškiai įžiūrėti pažy- 
mėtų dalykų sąryšį su jų ženklais.“** Esama tik skirtingų laips- 
nių ženklų sąryšio įžvalgos, ir tai taip pat primena Leibnizo 
pažinimo teoriją: jei įžvalga yra aiški (t. y. Leibnizo nuomo- 
ne,?? kai jos pakanka išskirti dalyką iš visų kitų kūnų), turi- 
me racionalų aiškinimą. Šis yra netgi loginis (interpretatio 
logica erudita, philosophica), jei įvyksta tobulai. Neaiskus 
aiškinimas vadintinas jusliniu arba estetiniu. 

Universali hermeneutika vargu ar mąsto: kaip visuotinis 


3 Ibid., § 3. 

34 Ibid., $ 9. 

3 Plg. G. W. F. Leibnitz, Betrachtungen über die Erkenntnis, die 
Wahrheit und die Idee, Ausg. Gerhardt, IV, S. 422 ir t. (t. p. rinkinyje: 
Fünf Schriften zur Logik und Metaphysik, Stuttgart, 1966). 

% G. F. Meier, Versuch, § 9. 

aiškinimo menas ji yra taikoma visiems ženklams, nes viskas 
šiame pasaulyje yra ženklai. Be to, kiekvienas ženklas gali 
nurodyti į kiekvieną kitą, kadangi šiame pasaulyje viešpatauja 
optimalus ženklų sąryšis. Leibniciška teorija apie geriausią iš 
visų pasaulių yra juo labiau pritaikoma semiotikai: „Šiame 
pasaulyje, kadangi jis yra geriausias, esama paties plačiausio 
visuotinio ženklinančio sąryšio, koks tik yra įmanomas pa- 
saulyje. Taigi kiekviena reali šio pasaulio dalis gali būti kiek- 
vienos kitos realios pasaulio dalies betarpiškas arba tarpiš- 
kas, tolimesnis arba artimesnis natūralus ženklas.“?' 
Telieka pažymėti, kad visuotinė hermeneutika siekia nu- 
šviesti gryną ženklų sąryšį. Pritaikius šnekai aiškinti, šitai impli- 
kuoja, kad hermeneutika, kaip mokė jau Dannhaueris, priva- 
lo turėti reikalą tik su hermeneutine, ne su logine ar metafizine 
tiesa. Kadangi žmogus dėl savo baigtinumo gali apsigauti, tai, 
aiškinant žmogiškąją šneką, reikia skirti hermeneutinę tiesą 
nuo dalykinės.?3 Šios hermeneutines tiesos suieškojimas vyksta 
išimtinai iš autoriaus pozicijos,” to, kas dažniausiai vadinama 
mens auctoris. Drauge pirmenybė suteikiama paties autoriaus 
aiškinimui, kol nebus kokiu nors būdu parodyta, kad autorius 
yra pakeitęs savo poziciją.“ Joks baigtinis aiškintojas negali su 
tokia tikrybe pažinti autoriaus valios ir tikslo, kaip pats auto- 
rius. Todėl kiekvienas yra geriausias savo žodžių aiskintojas.“' 
Didelės hermeneutinės svarbos turi ir Meierio hermeneu- 


* Ibid., § 35. 
38 Ibid., $ 118: „Ta šnekos prasmė yra hermeneutiskai teisinga (sen- 
„sus hermeneutice verus), kuri yra teisinga šnekos reikšmė [...]. Nes juk 
baigtinis autorius gali apgauti ir būti apgautas: taigi pagal hermeneutinę 
prasmės tiesą, žinoma negalima spręsti apie jos loginę, metafizinę arba 
moralinę tiesę.“ 

3 Ibid., $ 123, apie nepaprastai didelę autoriaus intencijos reikšmę 
Apšvietos hermeneutikai plg. M. Beetz, op. cit., S. 611. 

40 G. F. Meier, Versuch, $ 138. 

41 Thid., $ 136. 

tinio nešališkumo (aequitas hermeneutica) principas. Tai jis 
supranta kaip „aiškintojo polinkį hermeneutiškai teisingo- 
mis laikyti tas reikšmes, kurios labiausiai atitinka ženklų kū- 
rėjo tobulumą, kol bus įrodyta priešingai.“*2 Praktiškai šis 
principas reiškia, kad aiškinimas turi remtis tobuliausio ženklų 
sąryšio anticipacija. Pritaikytas natūraliems ženklams jis įgau- 
na „hermeneutinio pagarbumo priešais Dievą“ (reverentia 
erga deum hermeneutica) forma, kai natūralūs ženklai priva- 
lo būti geriausi, nes jie geriausiai atitinka Dievo tobulumą ir 
jo išmintingiausiąją valią. Pritaikyta baigtinei būtybei ir jos 
raštams, išankstinė nešališkumo nuostata apima tai, kad išaiš- 
kintiną šneką reikia laikyti teisinga, kol nebus įrodyta prie- 
šingai. Čia iš skaitytojo pusės reiškiasi lūkestis, kad visada 
galima šio to išmokti iš to, kuris vertas prasminio aiškinimo. 
Kitais žodžiais tariant: ženklai, kuriuos reikia išaiškinti, nors 
ir nurodantys į kitus ženklus, kartu siekia pranešti ir kas tei- 
singa, ką kiekvienas teisingas („nešališkas“) aiškinimas iš anks- 
to priima kaip savaime suprantamą. Kaip priemone šiai her- 
meneutinei tiesai arba mens auctoris pasiekti Meieris nurodo 
„kritiką“ (kaip „mokslą taisyklių, kuriomis remiantis turi būti 
sprendžiama, ar šneka ir visos jos dalys iš tiesų esanti ta šneka, 
kuria aiškintinasis autorius naudojosi““*), autentišką auto- 
riaus aiškinimą, kalbos ir gramatikos įvaldymą, paralelių vietų 
įtraukimą bei tikslo, kurį autorius buvo iškėlęs, žinojimą. 
Šie visuotinio arba teorinio aiškinimo mokymo principai 
turi būti konkretizuojami praktinėse hermeneutikos šakose, 
ir čia turimas galvoje pritaikymas konkretiems hermeneuti- 
niams objektams.“ Praktinis aiškinimo menas, kuris bend- 
rąsias hermeneutines taisykles pritaiko Šventajam Raštui, bus 


42 Ibid., § 39. 


3 Ibid., § 134. 
“ Ibid., § 249. 

vadinamas šventuoju arba teologiniu aiškinimo menu (ber- 
meneutica sacra). Jo pirmoji taisyklė, žinoma, bus nešališku- 
mas arba hermeneutinis pagarbumas priešais Dievą.*? Kaip 
tolesnio teorinės hermeneutikos pritaikymo laukūs Meieris 
mini teisinę (vadinamą juris arba legalis), diplomatinę (kuri 
tikrina dokumentus), moralinę, taip pat mantinę (kuri pra- 
smingai aiškina gamtos ženklus) ir hieroglifine (atsitiktiniams 
ženklams) hermeneutiką. „Mantinėje“ hermeneutikoje mes 
tarytum išvystame jau Platono raštuose aptinkamos graikiško- 
sios £punveurimn kibirkštėlę. Jos atsiradimas šviečiamojoje 
ir racionalistinėje epochoje neturėtų labai stebinti. Pasauly- 
je, kur viskas gali būti ko kito ženklas, tikrai esama ateities 
ženklų, nes nėra to, kas nebūtų (ženkliškai) susietas su kitu. 
Užtat ir turi būti menas, mantinė hermeneutika““, simboliš- 
kai pritaikanti visuotinį aiškinimo meną, kas savo ruožtu 
yra characteristica universalis dalis. 

Čia negalima nepakankamai įvertinti leibniciško mąsty- 
mo įspaudo. Juk nieko nėra racionaliau už pasaulį, kuriame 
viskas nurodo į ką kitą, kaip savo paties pagrindą, kurio pa- 
grindas vėlgi yra ženklas, nurodantis į kitą ir taip toliau iki 
pat išmintingo visų ženklų kūrėjo. Hermeneutikos universa- 
lumas atrodo koja kojon einąs su universalia charakteristika 
arba semiotika. Universaliam Leibnizo genijui išraiška herme- 
neutica be abejo, buvo žinoma,*? tačiau atrodo, kad jis pats 


45 Ibid., $ 251. 

46 Net racionalistas A. G. Baumgartenas mantikai paskyrė privilegi- 
juotą vietą. Ją sudarė bemaž trisdešimt poskyrių, tarp jų onirinė kritika 
arba sapnų aiškinimas, rhabdinė mantika (aiškinimas su pagaliukų pa- 
galba), libaninė mantika (naudojantis smilkalais), alektrinė mantika (iš 
gaidžių) ir t. t. Plg. A. G. Baumgarten, Texte zur Grundlegung der Asthe- 
tik, Hamburg, 1983, priedas. 

* Pasirodo jau jo jaunystės veikale „Methodus Nova Discendae Do- 
cendaegue Jurisprudentiae“, 2 dalyje, $ 67. Plg. čia H.-E. Hasso Jaeger, 
op. cit., S. 74, išn. 

jos tokia plačia reikšme nevartojo. Veikiausiai universalus 
ženklų sąryšis jam buvo toks akivaizdus, kad ir specialus her- 
meneutinis menas turėjo atrodyti esąs nereikalingas. Kad ir 
kaip ten būtų, jo mąstymas turėjo pastebimas įtakos dviems 
žinomiausiems XVIII a. hermeneutinio universalumo reika- 
lavimo pavidalams. Viena vertus, jis paleido į apyvartą regė- 
jimo taško arba universalaus perspektyvizmo sąvoką, kurią 
Chladenijus pasigavo pedagogikos sumetimais. Kita vertus, 
jo universalios charakteristikos programa parengė dirvą ma- 
jeriškam ženklo sampratos universalizavimui, peržengiant kal- 
bos ribas. Taip jis iš dalies iš anksto nubrėžė du šiuolaikinės 
hermeneutinės diskusijos frontus: viena vertus perspektyviz- 
mo (kuris po XIX a. scientizmo manėsi turįs vadintis relia- 
tyvizmu) visuotinį paplitimą kontinentinėje teritorijoje; ki- 
ta vertus, hermeneutinio mąstymo semiotinį prasiskverbimą 
į struktūralistinę lingvistiką, kuria minta postmodernioji de- 
konstrukcija, kuriai kiekvienas žodis signalizuoja ženklus nu- 
krypus nuo jų kurso. Universalumo reikalavimas šiuolaiki- 
nėje hermeneutikoje ir jos varijacijose tikrai nėra naujas. Jis 
buvo visiškai išplėtotas jau Apšvietoje, kurios relatyvistinis 
ir semiotinis nesuvaržytumas mus dar galėtų šio to išmokyti. 


4. Pietizmas: afekto universalumas 


Meierio 1757 m. visuotinio aiškinimo meno apmatas buvo 
galutinis kulminacinis universalių Apšvietos hermeneutikų 
pasiektas taškas. Jam nebuvo lemta padaryti beveik jokio 
poveikio.“ XIX a. pradžios klasikiniai hermeneutikos teore- 


* Plg. L. Geldsetzerio įvadą į J. M. Chladenius, op. cit., S. xviii: 
„Georgo Friedricho Meierio „Visuotinio aiškinimo meno apmąstymas“ 
žymėjo visų šių tendencijų konstituoti visuotinę hermeneutiką tuome- 
tinę pabaigą. Jas visiškai užgožė abiejų didelių dogminių disciplinų, te- 

tikai (Astas, Schleiermacheris ir kt.) jo nebežinojo. Dera kalbė- 
ti apie universaliy hermeneutiky susiskaldyma, del kurio jos 
tapo nematomos artimiausioms naujoms kartoms. Sis susi- 
skaldymo procesas veikiausiai prasidėjo jau XVIII a. Kaip mes 
jau Leibnizo atveju turėjome priežasčių numanyti, Apšvietai 
galėjo pasirodyti kiek keista idėja specialaus meno, padedančio 
įgyti pažinimą iš užrašytų (arba natūralių) ženklų. Raciona- 
lizmo dvasia juk daug labiau vertino savojo proto veiklą negu 
studijavimą ankstesnių autorių, kurių prietaringumas buvo 
vis labiau demaskuojamas. Ne kas kitas, o pats Chladenijus 
Apšvietoje hermeneutikai išraiškingai prirašė šią esančios re- 
liatyvia reputaciją: „Nuo šiol mums filosofijoje aiškinimo 
meno taip nebereikia, nes kiekvienas mąstydamas turi naudo- 
tis savo paties galia, ir tas teiginys, kurį turėtume išgauti Iš 
filosofinio veikalo gausiai aiškindami, mums negali labai pasi- 
tarnauti, nes tik po to yra klausiama, ar jis yra teisingas ir kaip 
jį reikėtų įrodyti, o tai ir yra tikrasis filosofijos menas.“* 
Tačiau kad mąstydami patys nesame autonomiški ir priklau- 
some nuo tradicijoje ankstesnio mąstymo atlikto darbo, yra 
iki Apšvietos galiojusi įžvalga, kurią vėl atras Romantizmas. 

Greta visuotinės hermeneutikos XVIII a. klestėjo specialios 
hermeneutikos, ypač teologinė ir teisinė. Šio darbo rėmuose 
dalyko apribojimo sumetimais mes turime atsisakyti jas ap- 
tarti, juo labiau kad daugelyje parankinių knygų jos jau yra 
išnagrinėtos. Leisime sau padaryti mažą išimtį, trumpam at- 
kreipdami dėmesį į pietistinį įnašą į hermeneutica sacra, ypač 
del to, kad ją neabejotinai perėmė nūdienos sisteminė her- 


? J. M. Chladenius, op. cit., $ 187. 


ologijos ir jurisprudencijos, specialiosios hermeneutikos; ir Apšvietos fi- 
losofija taip pat veikiausiai vengė kultivuoti pagalbinę priemonę, vargi- 
nančiu būdu padedančią išgauti žinojimo turinius, kuriuos ji šiaip ar 
taip geriau išplėtoti ketino mąstydama pati.“ 

meneutika”, bei kad yra svarbi tarpinė grandis tarp ankstes- 
nės protestantiškos hermeneutikos ir Schleiermacherio.?! 

Ji taip pat padaro matomą svarbią hermeneutikos uni- 
versalumo reikalavimo sudedamąją dalį, kurią mes galėtume 
apibūdinti kaip afekto universalumą. Taip pietistinės herme- 
neutikos tėvas Augustas Hermannas Francke moko, kad kiek- 
viename žodyje, kurį išsako žmogiška šneka ir kuris iškyla iš 
sielos vidujybes, glūdi „afektas“.?* Jei norima aiškinti Dievo 
Žodį, o hermeneutica sacra ir neturi jokio kito tikslo, reikia 
turėti pakankamą Šventojo Rašto afektų teoriją arba „pato- 
logiją“. Čia matyti, kaip pietistinis požiūris pagelbsti per- 
spėjant dėl griežto žodinio objektyvizmo, kurį jis pastebėjo 
esant protestantiškoje ortodoksijoje. Už kiekvieno žodžio esti 
vidujybe, būtent afektyvi sielos būklė, kuri veržiasi būti išreikš- 
ta. Pietizmas irgi jam labai savitu būdu atlieka grįžtamąjį 
judesį nuo Aöyog rpopopıxög prie Aöyog Evöradterog kaip 
pirmojo sielos. Taigi kad Raštas būtų suprastas tinkamai, rei- 


5 Dilthey'us norėjo joje atpažinti psichologinės interpretacijos pra- 
matymą. Heideggerio hermeneutikos istorijos apžvalgoje (GA, 63, S. 
13) tik Rambacho 1723 m. Institutiones hermeneuticae sacrae ir palygin- 
ti išsamiai, greta Augustino, Flakijaus ir Schleiermacherio. Gadameris 
remdamasis pietizmu išves savo teoriją apie esminę subtilitas applicandi 
funkciją. Vėliau Gadameris, debatų su Derrida metu, atkreips dėmesį į 
savo paties „savęs supratimo“ sąvokos, kuri reiškia ne tiek būti duotam 
sau pačiam, kiek to kaip tokio negalimybę, pietistinius prietonius („De- 
konstruktion und Hermeneutik“, in: Philosophie und Poesie. Otto Pögel- 
ler zum 60. Geburtstag, Stuttgart, 1988, Bd. I, S. 8). 

?! Apie pietizmo įtaką Romantizmui plg. H.-G. Gadamer, GW, II, 
S. 97 ir G. Gusdorf, Les origines de Vhermėneutigue, Paris, 1988, p. 118. 

?2 A. H. Francke, Praelectiones Hermeneuticae, ad viam dextre inda- 
gandi et exponendi sensum scripturae S. Theologiae Studiosis ostendendam, 
Halle, 1723, p. 196: „Omni, quem homines proferunt sermoni, ex ipsa 
animi destinatione unde is procedit, affectus inest.“ Plg. W. Dilthey, 
GS, XIV/1, S. 619. Mokymas apie afektus buvo apmesta jau priede prie 


Francke 1693 m. „Manductio ad lectionem S. Scripturae“. 

kia atsiduoti tai sielos būklei, kuri jame save išsako.?? Ką gi 
kita reiškia aiškinti, jei ne iš raidžių išgauti pilną sielišką pras- 
me, t. y. suprantant įsisavinti tai, ką žodis teikia? Todėl su- 
prantama, kad prieš sausą ortodoksijos žodžių fetišizmą pie- 
tizmas sėkmingai į pirmą vietą kėlė afektyvų žodžio aspektą. 

Afekto universalumas kaip (teologinės) hermeneutikos rak- 
tas platų poveikį turėjusiose 1723 m. Rambacho /neuitiones 
hermeneuticae sacrae grindžiamas kalbos raiškumo ypatybe. 
Rambachas tvirtai gina tezę, kad „auctoris žodžių negalima 
visiškai suprasti ir interpretuoti, kai nežinoma, iš kokio afekto 
jie yra išsilieję.“ Kadangi: „mūsų šneka yra mūsų minčių 
išraiška. Mūsų mintys yra beveik kiekvienu metu susietos su 
tam tikru slaptu afektu [...], todėl per kalbą mes duodame 
kitiems suprasti ne tik mūsų mintis, bet ir su jomis susietus 
mūsų afektus. Taigi iš čia seka šis consectarium, kad niekaip 
neįmanoma scriptoris žodžių nuodugniai suvokti ir paaiškinti, 
jei nežinoma, kokie afektai jo sieloje buvo su jais susiję, kai 
jis šiuos žodžius kalbėjo.“?* Afektas nėra vien tik lydimoji 
apraiška, jis taip pat yra „anima sermonis“, šnekos siela.?? Jis 
yra tai, ką skaitytojui, skaitančiam Raštą, siekiama perteikti. 

Ši intuicija įspūdingiausiu pavidalu pasirodė pietistinia- 
me mokyme apie applicatio. Akivaizdu, kad nepakako pažinti 
(intelligere) ar paaiškinti (explicare) Rašto afekta,?° nes dar rei- 


3 Plg. W. Dilthey, ibid. 

54 Cituojama pagal ištrauką, pateiktą H.-G. Gadamer, G. Boehm, 
Seminar. Philosophische Hermeneutik, Frankfurt a. M., 1977, S. 62. 

55 Ibid., S. 65. 

56 Šį dvigubą uždavinį liudijo dar Meierio (op. cit., $ 1) hermeneutikos 
apibrėžimas kaip mokslo taisyklių, kurių reikia laikytis, „kai norima (1) 
prasmę pažinti iš šnekos, ir (2) ją pranešti kitiems“. Plg. toliau J. A. Ernes- 
ti, Institutio interpretis Novi testamenti, Leipzig, 1775, $ 4, p. 4: „Interpre- 
tatio igitur omnis duabus rebus continetur, sententiarum (idearum) ver- 
bis subiectarum intellectu, earumgue idonea explicatione. Unde in bone 
interprete esse debet subtilitas intelligendi, et subtilitas explicandi.“ 

kia pasiekti klausytojo sielą. Taip prie subtilitas intelligendi 
ir explicandi, nuo seno žymėjusių hermeneutų veiklą, prisi- 
jungė trečia atžyma: įgūdis Rašto afektą tarsi įrašyti į klausy- 
tojo afektą. Savaime suprantamiausia šios subtilitas veiksmo 
vieta buvo pamokslas. Jo metu Rašto prasmę reikėjo perkel- 
ti (ėpunvevetv!) į bendruomenės narių sielas. Gadamerio 
hermeneutika vėliau iš to išves teoriją, kad suprasta prasmė 
visuomet kartu turi būti mums pritaikyta prasmė, reikšmė 
man. Pritaikymas suprantančiajam nėra joks priedas prie 72- 
telligere, jis sudaro sėkmingo supratimo esmę. 

Gadameris, remdamasis Apšvietos hermeneutiky subtili- 
tas intelligendi ir explicandi, „Tiesoje ir metode“ vartojo išraiš- 
ką subtilitas applicandi ir, sekdamas apibūdinti šį gebėjimą 
pritaikyti, ją išpopuliarino. Tačiau konstatuotina, kad šios 
formulės nesama Rambacho /nstitutiones hermeneuticae sac- 
rae.” Tačiau kalbant apie dalyką, Gadamerio požiūris yra 
pakankamai pagrįstas. Nes Rambachas jau savo 1723 m. Insti- 
tutiones pradžioje praktinę hermeneutica sacra paskirtį api- 
būdina trimis veiksmažodžiais: pirmiausia kalbama apie Rašto 
prasmės „ištyrimą (investigandum), po to apie jos paaiškinimą 
kitiems (aliis exponendum), ir galiausiai — apie jos protingą 
pritaikymą (sapienter adplicandum) °° Nors nešnekama apie 
subtilitas applicandi, tačiau hermeneutikos teoretikai neliko 
nepastebėję, kad Rambachas prie prasmės supratimo (čia — 


7 Del šio išaiškinimo dėkoju savo kolegai iš Budapešto Istvanui M. 
Fėheriui, kuris mane informavo apie vengriškuosius debatus šiuo klau- 
simu. Plg. čia I. M. Fėher, „Hermeneutik und Philologie: Verständnis 
der Sachen, Verständnis des Textes“ (rengiama spaudai). 

58 Instiutiones hermeneuticae sacrae, Jena, 1752, p. 2: „Posteriore modo 
accepta hermeneutica sacra, est habitus practicus, quo doctor theolo- 
gus, necesariis adminiculis sufficienter instructus, praelucente spiritus 
sancti lumine, idonus redditur, ad sensum scripturae legitime investi- 
gandum, investigatumque aliis exponendum, X sapienter adplicandum.“ 

investigare) ir paaiškinimo (čia — exponere) gebėjimų pridėjo 
ir trečią. Idėja, kuria remiantis pietizmas subtilitates intelli- 
gendi et explicandi buvo priskyręs pritaikymo funkciją, ap- 
tinkama būtent pas pirmąjį Schleiermacherio leidėją, Fried- 
richą Lücke. Žinoma, Lücke šitai pamini idant parodytų, 
jog šį motyvą atgaivina naujesni autoriai (vertinantis spren- 
dimas, už kurio galima būtų nujausti stovint patį Schleier- 
macherj). Cituodamas lotynišką Ernesti pasažą apie dvi kla- 
sikines subtilitates, Lücke išties pastebi: „Unde in bono 
interprete esse debet, subtilitas intelligendi et subtilitas explicandi. 
Anksčiau J. Jac. Rambachas „Intuitiones hermeneuticae sac- 
rae“, p. 2 pridėjo dar ir trečią, sapientes applicare [sic], kurią 
deja, naujieji vėl pabrėžia.“*? Labai tikėtina, kad kaip tik šis 
1838 m. parašytas Lücke’s tekstas Gadamerį nuvedė iki iš- 
raiškos subtilitas applicandi sudarymo, ją retrospektyviai pri- 
taikant Rambachui(!). Taigi Gadamerio atliktas subtilitas 
applicandi sugrąžinimas prie Rambacho savaime buvo filolo- 
giškai-istoriškai neapdairus („klaidingas“, jei norime) žingsnis, 
tačiau dar neturįs sau sąvokos dalykas, kurį tai lietė, veikiau- 
siai čia buvo. 

Kad ir koks naujas atrodytų šis pietistinis „sumanumas 
pritaikyti“, jis vis dėlto tik reaktualizuoja mokyme apie ket- 
veriopą Rašto prasmę aptinkamą sensus tropologicus“", t. y. 
moralinį tikinčiojo pasikeitimą liečiančią prasmę. Čia priva- 
lu prisiminti ir augustinišką mokymą apie Verbum; jame Die- 
vo Sūnus suprantamas kaip Verbum tuo būdu, kad jis mums 
galėjo tapti svarbiu tik per mus liečiančią Gerosios naujienos 
formą. Tad Gadameris rašo: „Šiuo požiūriu labai reikšminga 
teologinė verbum sąvoka, nes „Žodis“ yra Gerosios naujie- 


5° F., Schleiermacher, Hermeneutik und Kritik, hrsg. von Manfred 
Frank, Frankfurt a. M., 1977, S. 99, išn. 
6 Plg. M. Beetz, op. cit., S. 602. 

nos visuma, ir būtent pro me aktualybėje.“*! Tik pozityvizmo 
persisunkusiame XIX a. šis pro me galėjo išsigimti į pasaulė- 
žiūrinį reliatyvizmą. 

Pietistiniame applicatio žodžio supratimas iškyla kaip išties 
hermeneutinis ir universalizuojamas. Visiškai nestebina, kad 
pietistinė hermeneutika turėjo daug didesnio poveikio nei, 
nors ir filosofiškiau sumanytos, bet gana schematiškos univer- 
salios Dannhauerio, Meierio ar netgi Chladenijaus herme- 
neutikos. Kaip priešprieša visuotinės characteristica rigidiš- 
kam ženklų pasauliui galiausiai įsitvirtino nuostata siekti 
matyti žodį esant išreiškimą sielos (ir sielai), ir tik tai. Kai 
buvo beveik visiškai užmiršti racionalistiniai parengiamieji 
darbai, šia pažiūra pasirėmusios hermeneutinio universalu- 
mo paieškos Romantizme galėjo įgauti naują pagreitį. 


6 GW, II, S. 80. 

ir Schleiermacheris 


Aš dėstau hermeneutiką ir stengiuosi tai, 
kas ligšiol yra tik nerišlių ir iš dalies visiš- 
kai nepatenkinamų stebėjimų rinkinys, pa- 
kelti iki mokslo, apimančio visą kalbą kaip 
stebinį ir siekiančio iš išorės prasiskverbti į 
jos vidujausias gelmes.! 


1. Pokantinis perėjimas nuo Apšvietos prie 
Romantizmo: Astas ir Schlegelis 


Jei Romantizmą gana supaprastintai suvoksime kaip nepaso- 
tinamą tobulybės ilgesį, tai XIX šimtmetis hermeneutinės teo- 
rijos požiūriu bus buvęs romantinis. Jis iš tiesų pasižymėjo 
negirdėta nedrąsa publikuoti darbus. Vargu ar nors vienas her- 
meneutikos klasikas nuo Schlegelio, Schleiermacherio, Boeck- 
ho ir Droyseno iki Dilthey'aus išdrįso bent pateikti spausdinti 
savo hermeneutinius darbus. Reikia padėkoti jų mokiniams, 
kad jų tyrinėjimai buvo perduoti būsimoms kartoms. 
Perėjimui nuo Apšvietos prie Romantizmo ypač būdin- 
gas didelis netolydumas. Jau vien paviršutiniškai žiūrint ma- 
tyti, kad Schleiermacheris, regis, nebežinojo praėjusių šimtme- 
čių gausių visuotinių hermeneutikų. Jis težino tik „keletą 


! F. Schleiermacherio 1805 m. birželio 13 d. laiškas Ehrenfriedui 
von Willichui; cit.: W. Virmond, „Neue Textgrundlagen zu Schleier- 
machers früher Hermeneutik“, in: Schleiermacher-Archiv, Bd. I/1, Ber- 


lin-New York, 1985, S. 584. 

specialių hermeneutikų * (visų pirma teologines), tęsusių savo 
ramią nesisteminių pagalbinių disciplinų egzistenciją grynų- 
jų mokslų paraštėje. Labiau principais remtos, visuotinės her- 
meneutikos kaip supratimo meno išplėtojimą jis pateikia 
kaip - ir istoriografija čia juo seka — naują ir siekiamą, ir tai 
atlikti esanti pašaukta tik jo mąstymo pastanga. Prasidedantį 
XIX šimtmetį nuo ankstesnių racionalizmo dešimtmečių ski- 
ria praraja. Peteris Szondi, kuris yra įdėmiai ištyrinėjęs šį lai- 
kotarpį, pagrįstai pastebi, kad „pusė amžiaus, skiriančio Meier] 
ir Schleiermacherį, ženklina vieną ryškiausių lūžių dvasios 
istorijoje“? Kas gi įvyko? 

Vienu žodžiu, arba vardu: Kantas. Kantiškoji kritika pa- 
darė daugeriopą poveikį, tačiau paveikos istorijoje ji reiškė 
viena, būtent racionalizmo, kuriam buvo prisiekę Dannhaue- 
ris, Spinoza, Chladenijus ir Meieris, žlugimą“. Tai, ką patei- 
kė Kanto grynojo proto kritika, nepaisant gamtą konstituo- 
jančios grynojo intelekto galios iškėlimo, vis dėlto buvo proto 
nužeminimas. Pamatinė racionalizmo prielaida juk buvo ta, 
kad, nors ir baigtinis, žmogaus protas vis dėlto pajėgus pa- 
dedamas savo mąstymo pažinti logišką ir taisyklėms paklūs- 
tančią pasaulio struktūrą. Už tai atsakingas buvo pirminis 
principas (nihil est sine ratione), glūdintis mūsų sieloje. Iš jos, 
t. y. iš mūsų proto principų esančios atskleistinos proto tie- 
sos (vėritės de raison, sakė Leibnizas tuometine vokiečių kal- 
ba) a priori. Taigi dėl aplinkybės, kad pirminis principas 
kyla iš mūsų intelekto, Kantas padaro išvadą, kad jo įsteigia- 
moji tiksliau, suieškotoji tvarka galioja vien tik fenomenų 


2 F, Schleiermacher, Hermeneutik und Kritik, S. 75. 

3 P. Szondi, Einführung in die literarische Hermeneutik, S. 136. 

* Mažiau tūžmingo kantiskosios revoliucijos pateikimo vardan te- 
būnie nurodyta į mūsų ankstesnį tyrinėjimą Kant et le probleme de la 
philosophie: Va priori, Paris, 1989. 

pasauliui, daikty, kaip jie mums pasirodo ir kaip mes juos 
istyrinejame. Daiktų pačių savaime pasaulis nuo šiol atsi- 
traukia kaip visiškai nepažįstamas. Šioje fenomenų ir daiktų 
pačių savaime perskyroje glūdi viena slaptųjų Romantizmo 
ir nuo to laiko hermeneutiką ištikusio pakilimo šaknų. Jei 
kiekviena prieiga prie pasaulio, o mūsų atveju — prie teksto, 
įvyksta subjektyviai aiškinant prasmę arba išreiškiant nuo- 
mong, tai šis subjektas turi būti išeities taškas esminiu sie- 
kiančiam būti filosofiniam apmąstymui. Pavyzdžiui, subjekto 
lygiu, būtina klausti, kaip ir ar moksliniame sive hermeneu- 
tiniame ieškojime galima pasiekti objektyvumą. Šiuo požiū- 
riu Schleiermacherio apibrėžimas hermeneutikos kaip supra- 
timo meno teorijos įkūnys tam tikrą naujumą. Tačiau jo 
atsiradimo prielaida yra nutraukti ryšiai su beprobleme, gry- 
nai racionalia prieiga prie pasaulio. 

Šioje vis labiau nuo pasaulio atitrūkstančio subjekto situ- 
acijoje pirmiausia magiškai sužavėjo graikiškos dvasios pa- 
vyzdys, kurio iškėlimas susijęs su Goethe's, Schillerio ir Win- 
ckelmanno vardais.? Kanto dialektikai apkarpius žmogiškojo 
proto autarkiją, pasirodė privalu vėl pažadinti menamai gy- 
venimą gražinančią bei malonią heleniškąją dvasią. Esant šiai 
padėčiai, suprantama, nebeturėjusiai nieko bendra su Kan- 
tu, „idealistinė“ hermeneutika iškėlė sau uždavinį pagelbėti 
šiai graikiškai dvasiai užgimti iš naujo. Tai, ko gero, yra bend- 
riausias vardiklis ankstyvųjų romantinių pastangų, aptinkamų 
tokių skirtingų autorių kaip Friedrichas Astas ir Friedrichas 
Schlegelis darbuose, kurie neliko nepadarę įtakos Friedri- 
chui Schleiermacheriui. 

1808 m. Schellingo mokinys Astas galėjo paskelbti veikalą 


pavadintą „Gramatikos, hermeneutikos ir kritikos pagrindai“, 


> Plg. P. Szondi, op. cit., S. 135-136. 

kuriame besąlygiškai buvo siekiama „intuicijos (Abndung)“ 
būdu atgauti Antikoje ir visoje istorijoje pasireiškusios dva- 
sios vienybę. Apšvietai toks aferistinis uždavinys hermeneu- 
tikos pavadinimu dar būtų buvęs neįsivaizduojamas. Astas 
remiasi tapatybės filosofijos išvada, kad be pirminio viso, kas 
dvasiška, vienumo būtų neįmanomas joks supratimas.“ Bet 
koks supratimas yra save visur iš naujo pažįstanti dvasia, ir 
šiai dvasiai nėra nieko svetimo. Tačiau norint hermeneu- 
tiškai suvokti šį dvasiškumą, reikia pradėti nuo Antikos dva- 
sios žinojimo. Astas paaiškina taip: „Todėl hermeneutikos ar- 
ba egzegetikos (Epumveurınn, Eönynruen, taip pat vadinama 
LoTOPIAXN: enarratio auctorum iš Quintil. Inst. Orat. I, 9.1.) 
pradinė sąlyga yra Antikos supratimas apskritai, visų jos išori- 
nių ir vidinių aspektų, ir tuo jos grindžia Antikos rašytinių 
darbų paaiškinimą.” 

Asto užmojis, žinoma, yra, universaliai matuotas, nes kal- 
bama juk apie vienos, tapačios visose savo iš Antikos kilu- 
siose apraiškose, dvasios hermeneutinį savęs supratimą. Šia- 
me kontekste hermeneutiniam mokymui apie scopus, pagal 
kurį kiekvieną vietą reikią paaiškinti iš jos užmanymo ir kon- 
teksto, suteikiama papildomo naujo reikšmingumo: kiekvie- 
nas paskiras pasakymas dabar privalo būti suvokiamas iš dva- 
sios visumos. Taip jau Melanchtono pateikta „hermeneutinio 
rato“ idėja, kaip ji bus vėliau pavadinta, įgyja, ko gero, pirmą 
ir drauge universaliausią išraišką: „Pagrindinis bet kokio su- 
pratimo ir pažinimo dėsnis yra iš atskirybės išgauti visumos 
dvasią ir iš visumos suvokti atskirybę.“* Šis „pagrindinis dės- 


6 F. Ast, Grundlinien der Grammatik, Hermeneutik und Kritik, Land- 
shut, 1808, $ 70 (plg. ištrauką in: H.-G. Gadamer, G. Boehm, 1977, 
S. 112). 

7 Ibid., § 71 (Gadamer/Boehm, S. 113 ir t.). 

8 Ibid., § 75 (Gadamer/Boehm, S. 116). 

nis“ ateities hermeneutikai veikiau iškels bendrą problemą ir 
skatins savęs paklausti, kaip gi galima visumą išgauti iš atski- 
rybės, ir ar išankstinis visumos numanymas neturi žalos at- 
skirybės suvokimui. Astui šis dėsnis dar yra grynai aprašomojo 
pobūdžio: viena yra suprastina per kita, ir atvirkščiai. Nė 
viena jų nėra ankstesnė už kitą, abi abipusiškai sąlygoja vie- 
na kitą ir yra „vienas harmoningas gyvenimas“? Šiai harmo- 
nijai tapus problemiška, čia aptinkama hermeneutinio rato 
teorija taps lemiamu vėlesnės hermeneutikos nesantaikos 
obuoliu. Astui ji reiškė tik savaiminę suprantamybę, kad kiek- 
vieną raidę reikią grąžinti prie už ją aukštesnės dvasios. 

Ilgai nedokumentuota liko Schlegelio hermeneutikos sam- 
prata. Ji užfiksuota 1796-1797 m. sudarytuose filologiniuo- 
se sąsiuviniuose, kurie tebuvo publikuoti 1928 m., o nuo 
1981 m. prieinami filologinio-kritinio leidimo pavidalu. 
Nežinomus XIX a., juos čia paminėti verta, nes daugiau nei 
tik tikėtina, kad Schleiermacheris žinojo apie jų buvimą.!? 
Jų užrašymo metu Schleiermacheris ir Schlegelis gyveno ta- 
me pačiame name ir buvo sumanę bendrai versti Platoną, ką 
vėliau Schleiermacheris įgyvendino vienas. 

Šlėgeliškų meditacijų pagrindinis siekis buvo parengti fi- 
lologijos filosofiją, tiksliau, filologijos filologiją. Iš Kanto 


? Ibid. Apie šios rato teorijos kelius praskinančią funkciją plg. W. Dil- 
they, GS, XIV/1, S. 657-9. 

!% Friedricho Schlegelio „Filologijos filosofija“ su Josefo Körnerio 
. įvadu, publikuota in: Logos 17 (1928), S. 1-72. Dabar pavadintas Zur 
Philologie in: Friedrich-Schlegel-Ausgabe, Bd. 16, 1981, S. 33-81. Apie 
tai, kad Schleiermacheris žinojo apie šiuos sąsiuvinius žr. H. Patsch, 
„Friedrich Schlegels “Philosophie der Philologie’ und Schleiermachers 
frühe Entwürfe zur Hermeneutik. Zur Frühgeschichte der romantischen 
Hermeneutik“, in: Zeitschrift für Theologie und Kirche, 63 (1966), S. 432- 
474. Toliau plg. mokslingus Dilthey’aus samprotavimus apie Schlegel; 
in: GS, XIV/1, S. 670-677. 

metafizikos kritikos sąlygotos filosofinio proto savigriovos, 
sekė, kad filosofiją atnaujinti gali tik filologinė savivoka. 
Schlegelis orientuojasi pagal klasikinį filologijos skirstymą į 
gramatiką, kritiką ir hermeneutiką. Gramatika nustatoma 
esanti pagrindu. Kritikos ir hermeneutikos santykis atsi- 
skleidžia esąs kiek antinomiškas, ką mes buvome palietę anks- 
čiau: idant teisingai suprastume, turime disponuoti kriti- 
niais tekstų leidimais, tačiau jiems parengti jau prisireikia 
hermeneutikos. 

Toks svyravimas ir antinomijų mąstymas nėra netipiškas 
Romantizmui ir, žinoma, Schlegeliui. Aišku, kad metodolo- 
ginė filologijos savivoka priešais akis turi Antikos pavyzdį. 
„Kritinė ir hermeneutinė veikla jau suponuoja istorinį tiks- 
la“. Jei hermeneutika kada nors norės būti užbaigta, jai prisi- 
reiks istorinių Antikos žinių.!! Tačiau kaip konkrečiai susi- 
klosto hermeneutikos santykis su antikine filologija? Keblu 
išgryninti realią programą iš labai bendrais bruožais apmes- 
tų Schlegelio škicų. Atrodo, jis įsivaizduoja tokią „filosofinę 
hermeneutiką“!?, kuri būtų pajėgi dirbtinai suformuoti pavyz- 
dinį Antikai būdingą tobulumą. Ji mėgintų tai, kas buvo jos 
intuityvus gebėjimas, perduoti sisteminei meno teorijai kaip 
naujai filologijos metodo teorijai. Kitaip tariant, turi būti 
pasiektas supratimo savęs supratimas, kuris pasimokytų iš 
klasikų pavyzdžio, nes „Antika yra filologinio meno arena.“ 
Jei mes teisingai suprantame, šitaip Schlegelis gina gali- 


"| F, Schlegel, Kritische Ausgabe, Bd. 16, S. 38 [III, 49). 

1? Plg. programiškai, tačiau ir simptomiškai netikrumo paženklintą 
sakinį in: KA, Bd. 16, S. 69 [IV, 93]: „Netgi hermeneutikos filosofija 
veikiausiai turėtų sparčiai pažengti priekin. Ji, ko gero, yra atskiras moks- 
las, panašiai kaip gramatika. Ar tai nėra veikiau menas? — Jei tai yra 
menas, tai taip pat yra ir mokslas.“ 


D KA, Bd. 16, S. 37 [III, 25). 

mą universalią pokantinės hermeneutinės teorijos funkciją, 
tuo metu skubiai suformuotiną supratimo meną sugrąžin- 
damas atgalios prie „išbandyto“ klasikinio Antikos modelio. 
Atitrūkęs nuo pasaulio ir vis labiau svyruojantis hermeneutinis 
subjektas tampa romantiniu: jis atsigręžia į Antiką, siekdamas 
apgraibomis išžvalgyti dirbtines savo elgesio taisykles. Taigi 
esminis šiam romantiniam požiūriui yra pamatinis subjekto 
netikrumas, taigi jo priklausomybė nuo ankstesnių tradici- 
jos laimėjimų. Pagrindinis šlėgeliškojo pasaulio bruožas yra 
bendras nesuprantamumas, kurio galioje visąlaik lieka baig- 
tinis subjektas. Suprasti visuomet drauge reiškia nesuprasti, 
nes pasakymo atgalinis vertimas į tai, kas suprantama visuo- 
met yra lydimas tam tikro nuokrypio.'* Iš tiesų, niekuomet 
visiškai nepavyks suprasti tai, kas genialu (o apie tai Schlege- 
lis veikiausiai ir kalba), jei suprasti reiškia sugrąžinti prie to, 
kas žinoma ir įprasta. 

Schlegelis yra romantinės hermeneutikos pramatytojas ir 
atstovas jau tuo, kad jis savo hermeneutinių pažiūrų nepa- 
teikė jokiu sisteminiu pavidalu — ši nesėkmė tarsi buvo užpro- 
gramuota jo koncepcijoje. Jo romantizmo pagrindimas ne- 
abejotinai paveikė Schleiermacherį (1768-1834), kai šis 
pamatinį subjekto netikrumą rengėsi įtraukti į visuotinę su- 
pratimo meno teoriją. 


14 Plg. E. Behler, „Friedrich Schlegels Theorie des Verstehens: Her- 
meneutik oder Dekonstruktion?“, in: E. Behler, J. Hörisch (Hrsg.), Die 
Aktualität der Frühromantik, Paderborn-München-Wien-Zürich, 1988, 
S. 141-160. Plg. taip pat Schlegelio 1800 m. straipsnį „Apie nesupran- 


tamumą . 

2. Schleiermacherio klaidingo supratimo 
universalizavimas 


Nuo pedagoginės veiklos Halėje pradžios 1805 m. iki pat mir- 
ties 1834 m. Friedrichas Schleiermacheris intensyviai svarstė 
hermeneutikos klausimus. Vis dėlto įžymusis, 1809 m. į Ber- 
lyną pakviestasis teologijos profesorius ir Platono vertėjas 
nepateikė spausdinimui subrandinto savo hermeneutinės teo- 
rijos aptarimo. Vertą viešumos jis manė esant nebent savo 
meistrišką, bet vis dėlto kiek įnoringą 1829 m. rugpjūčio 13 
dieną akademijoje skaitytą paskaitą „Apie hermeneutikos są- 
voką, remiantis F. A. Wolfo nuorodomis ir Asto vadovėliu“, 
kur jis polemizuoja su savo filologiniais mokytojais, kurių 
įtaka jo hermeneutikai, nepaisant to, įvertintina kaip antri- 
nė. Šleiermacheriškos hermeneutikos poveikis kildintinas tik 
iš leidimo, kurį 1838 m. iš rankraštinio palikimo ir paskaitų 
užrašų sudarė jo mokinys Friedrichas Lūcke („Hermeneuti- 
ka ir kritika, konkrečiai taikant jas Naujajam Testamentui ). 
Lücke, nedalyvavęs Schleiermacherio hermeneutikos paskai- 
tose!?, rengdamas savo konspektinj leidinį aptiko plačią me- 
džiagą, nes tarp 1805 ir 1832 m. Schleiermacheris skaitė 
devynis hermeneutikai skirtus paskaitų kursus. 1805 m., savo 
teologinės pedagoginės veiklos pradžioje, jis, pagal pietisti- 
nio J. A. Ernesti vadovėlio pavyzdį, tesiüle tik „Hermeneu- 
tica sacra“. Nuo 1809/1810 m. jis jau skaitė paskaitas apie 
„visuotinę hermeneutiką“.!“ Lygiagrečiai paskaitoms, kai ku- 


15 Čia ir toliau plg.: W. Virmond, „Neue Textgrundlagen“, in: Schlei- 
ermacher-Arciv, I (1985), S. 575-590. 

16 Šių ligi šiol nežinomų paskaitų konspektas neseniai išleistas: „Fried- 
rich Schleiermachers „Allgemeine Hermeneutik“ von 1809/10“ (hrsg. von 
W. Virmond), in: Schleiermacher-Archiv, 1 (1985), S. 1269-1310. Čia, 
greta jau turimų Lücke’s, Kimmerle's ir M. Franko leidimų, pateikiama 
labai šviežia Schleiermacherio hermeneutinio projekto santrauka. 

riuos hermeneutinius apmatus jis užrašė sąsiuviniuose, aki- 
vaizdžiai ketindamas juos išleisti. Vis dėlto ši publikacija, 
kurios jam taip ir nepavyko įgyvendinti, buvo tvirtai supla- 
nuota nuo 1805 m.” 

Nelengva nustatyti, kokios šios nedrąsos publikuoti šak- 
nys. Žinoma, jos glūdi ne ten, kad jis hermeneutiką būtų 
laikęs antraeiliu užsiėmimu greta teologinio darbo. Nuolati- 
nis triūsas prie hermeneutikos dalyko ir apmatų liudija priešin- 
gai. Žinoma, atsakingą dėl jos išplėtojimo stygiaus galima 
tarti esant Schleiermacherio „nelauktai ankstyvą mirtį !* (jam 
vis dėlto buvo 66-eri). Ko gero, arčiau tiesos yra spėjimas, 
kad Schleiermacheris kaip tikras romantikas (ir hermeneuti- 
kas!), niekada nebuvo visiškai patenkintas savo apmatais, ar 
veikiau jų išraiška. Tai patvirtina nuolatinis terminologijos 
ir pagrindinių temų nestabilumas iš esmės pastovioje ben- 
droje koncepcijoje, kėlęs daug rūpesčių Schleiermacherio ir 
hermeneutikos tyrinėtojams. Čia svarbiausia gali būti tik kaip 
tokia labai įtikinama bendra idėja ir jos pažymėta herme- 
neutikos naujoji pradžia. 

Kalbėti apie naują pradžią jau reiškia tam tikra prasme 
sugundyti bei iš dalies netinka Schleiermacherio atveju.'” Ka- 
dangi jis iš principo remiasi ankstesniąja hermeneutika, savo- 
sios hermeneutikos pradžioje paaiškindamas, kad „kiekvie- 
nas supratimo veiksmas yra šnekėjimo veiksmo apgręžimas, 
kuriam įvykus turi būti suvokta, koks mąstymas sudaro šne- 


"7 Plg. W. Virmond, op. cit., S. 576. 

'8 M. Frank, Einleitung zu F. Schleiermacher, Hermeneutik und Kri- 
tik, 1977, S. 57. 

"P Taip visai pagrįstai rašo: W. Hübener, „Schleiermacher und die 
hermeneutische Tradition“, in: Schleiermacher-Archiv, I, 1985, S. 565: 
„Dėl beveik visiško hermeneutinės tradicijos nepaisymo istoriografijoje, 
Schleiermacheriui skirtoje literatūroje nesunkai išlieka paprotys akcen- 
tuoti jo pirmakartiškumą.“ 

kos pagrindą“.” Jei tariama, kad „kiekviena šneka [remiasi] 
2 


ankstesniu mąstymu“?!, tai nėra abejonės, kad pagrindinis 
supratimo uždavinys yra posakį sugrąžinti prie jį įkvepiančio 
norėjimo pasakyti: „Bus ieškoma mintyse to paties, ką norė- 
jo išreikšti šnekantysis. 72 

Tai, ką siekiama suprasti, yra šnekos,? t. y. kitybės arba 
to, kas pamąstyta, išraiškos, prasmė. Tad supratimas neturi 
jokio kito objekto kaip tik kalbą. Todėl garsiame Schleier- 
macherio pasakyme, Gadamerio pasitelktame kaip „Tiesos 
ir metodo“ paskutiniosios dalies motto: „Visa tai, ko reikia 
hermeneutikai, tėra kalba.“24 Šis pagrindinis reikalavimas 
Schleiermacheriui turi ypatingą, architektoninę prasmę. Kalbą 
galima nagrinėti dvejopu būdu. Viena vertus, kaskart aiškin- 
tina kalba yra fragmentas esamos bendrijos kalbos vartose- 
nos totalume. Tai yra, kiekviena kalbinė išraiška paklūsta iš 
anksto duotai sintaksei arba vartosenai ir šiuo požiūriu yra 
kažkas antindividualaus. Hermeneutikos dalį, nagrinėjančią 
šį aspektą, Schleiermacheris pavadina interpretacijos „gra- 
matine puse“??. Jai privalu išraišką paaiškinti pagal bendrą 
esamo kalbinio totalumo sąryšį. Tačiau išraiška nėra tik ano- 
nimiška iš principo antindividualios kalbos perteikėja, ji tai- 
pogi yra individualios sielos liudijimas. Žmonės nevisada gal- 
voja tą patį, sakydami tuos pačius žodžius. Jei būtų taip, tai 
turėtume „tik gramatiką“.** Hermeneutika, nenorinti ištirp- 
ti gramatikoje, kaip kad rodytų mūsų septintojo dešimtme- 


2 Hermeneutik und Kritik, hrsg. von M. Frank, S. 76. 

2 Ibid., S. 78. 

2 F, Schleiermacher, Allgemeine Hermeneutik von 1809/10, S. 1276. 
3 Ibid., S. 1276: „Uždavinys yra iš kalbos suprasti šnekos prasmę.“ 
4 Hermeneutik, hrsg. von H. Kimmerle, Heidelberg, 1959, S. 38. 
o Allgemeine Hermeneutik von 1809/10, S. 1276. 

?6 Ibid. 

čio struktüralizme pasireiskusi tendencija, turi atsižvelgti į 
kitą, individualesnę, interpretacijos pusę. Šis antrasis, visų 
pirma hermeneutikai vieningą formą suteikiantis uždavinys, 
yra „techninės“ interpretacijos uždavinys. Techniškumas čia 
veikiausiai reiškia tai, kad interpretatorius siekia suprasti spe- 
cialy meną, kurį autorius panaudojo viename savo tekstų. 
Akivaizdu, čia peržengiamas grynai sintaksinis požiūris į kalbą 
link to, ką kalba iš tikro nori pasakyti. Taikomasi į dvasios 
supratimą, kalbą išlukštenantį iki ją išauginančios sielos. Todėl 
vėliau Schleiermacheris šią interpretacijos pusę galėjo pava- 
dinti „psichologine“? 

Schleiermacherio visuotinė hermeneutika išsišakoja į du 
uždavinius, taigi į dvi dalis: gramatinę ir techninę, tiksliau 
psichologinę. Gramatinė nagrinėja kalbą pagal jos vartose- 
nos totalumą, techninė-psichologinė suvokia ją kaip vidujy- 
bės išraišką. Tačiau hermeneutika siekia būti „meno teori- 
ja“ — šį žodžių junginį Schleiermacheris apaugina naujomis 
antrinėmis reikšmėmis, nes hermeneutikai vis labiau priski- 
riamas uždavinys „dirbtinai“ suformuoti supratimo veiksmą 
(tai daug kuo primena Schlegelį). Dėl to reikšminga yra 
Schleiermacherio laisvesnės ir griežtesnės interpretacijos prak- 
tikos perskyra kartu žyminti dvi iš principo skirtingas her- 
meneutikos paskirties apibrėžtis. Laisvesnė (įprasta ligtoli- 
nėje hermeneutikos istorijoje) praktika remiasi tuo, „kad 
supratimas kyla pats iš savęs ir kad jo tikslas yra išreikštas 
negatyviai: privalu išvengti klaidingo supratimo.“ Nėra abe- 
jonės, kad čia Schleiermacheris turi galvoje klasikinę vietų 
hermeneutiką, siekusią vien tik pateikti instrukcijas tamsių 


*7 Apie dalyką nedaug keičiančią terminijos kaitą, bei del to kylan- 
tį interpretatorių sumišimą žr.: H. Birus, „Schleiermachers Begriff 
der „Technischen Interpretation““, in: Schleiermacher-Archiv, I (1985), 
S. 591-600. 


126 


SCHLEIERMACHERIO KLAIDINGO SUPRATIMO UNIVERSALIZAVIMAS 


vietų iššifravimui. Pats Schleiermacheris, priešingai, kelia 
griežtesnės praktikos tikslą, kuri turėtų remtis tuo, „kad klai- 
dingas supratimas kyla pats iš savęs, o supratimo reikia siekti 
ir ieškoti kiekviename taške“ .?8 

Šioje perskyroje pasireiškia Schleiermacherio hermeneu- 
tinio išeities taško originalumas. Tai, kas nuo šiol vadinama 
„laisvesne“ praktika, sutapatinama su nemenišku, taigi gry- 
nai intuityviu supratimu.?? Žinoma įprastai besiskleisdamas 
supratimas, yra nemeniškas, tai yra neproblemiškas sau. Tra- 
dicinės hermeneutikos požiūriu, viskas suprantama teisingai 
ir sklandžiai, kol nesusiduriama su priestaravimu.” Herme- 
neutikos prisireikia tik tada, kai nebesuprantama. Anksčiau 
pirminis arba įgimtas dalykas buvo suprantamumas, o nesu- 
pratimas veikiau išimtinis atvejis, kuriam reikėjo specialios 
hermeneutinės pagalbos. Schleiermacheris apverčia aukštyn 
kojomis šią „naivią“, periferinę perspektyvą ir daro prielai- 
dą, kad klaidingas supratimas yra pamatinis faktas. Tik pra- 
dėjęs stengtis suprasti hermeneutas saugojasi galimo klaidingo 
supratimo. Taigi supratimas atlikdamas kiekvieną savo žingsnį 
turi elgtis meniškai. „Hermeneutikos veikla turėtų prasidėti 
ne tik tada, kai supratimas tampa netvirtas, o ir nuo pačios 
pradžios, kai imamasi sumanymo suprasti šneką. Nes supra- 
timas paprastai tik tuomet tampa netvirtas, kai jis jau anks- 
čiau yra buvęs užleistas.“?! 

Šią griežtesnę praktiką ir ketina pradėti Schleiermacheris 
savąja hermeneutika. Tad Schleiermacheris aiškiai reikalau- 


“8 Hermeneutik und Kritik, hrsg. von M. Frank, S. 92; Hermeneutik, 
hrsg. von H. Kimmerle, S. 29-30. 

2 Plg. W. H. Pleger, Schleiermachers Philosophie, Berlin-New York 
1988, S. 173-174; dar M. Potepa, „Hermeneutik und Dialektik bei 
Schleiermacher“, in: Schleiermacher-Archiv I (1985), S. 492. 

3 Plg. W. Virmond, Neue Textgrundlage, S. 582. 

31 Allgemeine Hermeneutik von 1809/10, S. 1272. 

ja: „Hermeneutines taisykles turi büti labiau metodas (mehr 
Methode) “3? Šis „labiau metodas“ yra bemaž moderniosios, 
Schleiermacherio įvedamos hermeneutikos devizas. Šitaip su- 
pratimo menas įgyja pabrėžtinai rekonstrukcinę funkciją, be- 
siremiančią klaidingo supratimo problematikos universali- 
zavimu. Ji yra persmelkta tos subjekto sampratos, kurią mes 
buvome aptikę jau aptardami Schlegelį. Pokantinis protas, 
kurio pažinimo reikalavimas buvo suproblemintas, tapo iš 
pagrindų nestabilus, kadangi jam atsivėrė ribotas, perspek- 
tyvus, hipotetinis jo mėginimų suprasti pobūdis. Ateityje 
pradžios taškas turės būti klaidingo supratimo pirmumas. Ši 
supratimo sudedamoji dalis iš tiesų gali būti universalizuota: 
kada iš tikrųjų galima tvirtinti dalyką suvokus iki galo? Kiek- 
vieną kartą suprantant, net ten, kur, atrodo, pasiseka, nėra 
negalimas klaidingo supratimo likutis. Schleiermacheris prie 
to prieina universalizuodamas tą pernelyg žmogišką patyri- 
mą, kad, kaip tai vadinosi 1829 m., „nesupratimas niekuo- 
met nesirengia išnykti visiškai 2? 

Todėl jis hermeneutikos arba supratimo — tik dabar abu 
terminai gali tapti griežtai identiški — pamatinį veiksmą turi 
įvertinti kaip rekonstrukcinį. Idant iš tiesų suprasčiau šneką, 
t. y., kad pašalinčiau visuomet gresiantį klaidingo suprati- 
mo pavojų, turiu sugebėti iš pagrindų rekonstruoti kiekvie- 
ną jos dalį taip, tartum aš būčiau jos autorius. Supratimas 
susijęs ne su prasme, kurią aš įdedu į dalyką, tačiau su pras- 
me, kokia ji pasirodo esanti iš rekonstruotino autoriaus sto- 
vėjimo taško. Šis hermeneutinis teisingumas objekto atžvil- 
giu Schleiermacherį atveda prie tokios uždavinio formuluotės: 
„Iš pradžių šneką suprasti taip pat gerai, o po to — geriau, 

32 Hermeneutik und Kritik, S. 84. 


33 E. Schleiermacher, „Über den Begriff der Hermeneutik“, in: Her- 
meneutik und Kritik, hrsg. von M. Frank, S. 328. 

negu jos autorius“, — tai pirmiausia Kanto vartota formulė, 
kuria Schleiermacheris remiasi visuose savo hermeneutikai 
skirtuose tekstuose.” Geresnio supratimo tikslą galima suvokti 
tik kaip optimalų reikalavimą, nes taip formuluojant nuro- 
doma į „neužbaigiamą uždavinį“, kaip dažnai pabrėžia Schlei- 
ermacheris. Nors imperatyvas geriau suprasti ir gali pasirodyti 
kiek perdėtas, vis dėlto jis, dėl klaidingo supratimo potencia- 
laus universalumo, privalo būti suprastas tik kaip nurodymas 
nepaliaujamai interpretuoti toliau.” Kadangi niekada negali 
būti visiškai tikras dėl savo supratimo, reikia kaskart ir iš 
naujo siekti įsigilinti į dalyką. Geresnis supratimas kaip ne- 
pasiekiamas supratimo telas liudija apie paskata, kuri glūdi 
tame, kad niekada nesuprantame tobulai, tad visuomet ap- 
simoka giliau panagrinėti tai, ko prasmę reikia išaiškinti. 
Vis dėlto kyla klausimas, ar čia išgvildentam dalykui pa- 
kankamas yra pavidalas „meno teorijos“, siekiančios įgyven- 
dinti griežtai rekonstruojančio interpretavimo praktiką. 
Schleiermacheris pats pateikė kai kuriuos kanonus ir taisyk- 
les, pirmiausia gramatinei hermeneutikos pusei. Tačiau jis 
visada suvokė, kad nėra jokių taisyklių pačioms hermeneuti- 
nėms taisyklėms taikyti.” Nors jis pasiūlė visuotinius inter- 


34 Hermeneutik und Kritik, hrsg. von M. Frank, S. 94, 104; „Über 
den Begriff der Hermeneutik“, op. cit., S. 325; Allgemeine Hermeneutik 
von 1809/10, S. 1308. Formulės priešistorę žr.: O. F. Bollnow, „Was 
heisst einen Schriftsteller besser verstehen, als er sich selber verstanden 
hat?“ (1940), in: O. F. Bollnow, Studien zur Hermeneutik, Bd. I, Frei- 
burg-Mūnchen, 1982, S. 48-72. 

3 Plg. W. Hinrichs, „Standpunktfrage und Gesprächsmodell. Das ver- 
gessene Elementarproblem der hermeneutisch-dialektischen Wissenschafts- 
theorie seit Schleiermacher“, in: Schleiermacher-Archiv, I (1985), S. 529. 

% Plg. Hermeneutik und Kritik, S. 81, 360. Plg. t. p. M. Frank, „Par- 
tialität oder Universalität der ‘Divination’“, in: Deutsche Vierteljahrsschrift 
für Literaturwissenschaft und Geistesgeschichte, 58 (1984), S. 249, kaip ir 
W. H. Pleger, op. cit., S. 186. 

pretacijos „metodus“, kurie iš esmės išdavė jį atnaujinant 
senosios hermeneutikos tradicijos taisykles, antai reikalavi- 
mą vietas paaiškinti pagal jų kontekstą, tačiau nuosekliai 
išsižadėjo užtikrinti tai, kad taisyklės būtų pritaikytos arba 
kad jos būtų laikomos lemiančiomis. „Techninėje-psicho- 
loginėje“ dalyje, aptarančioje šneką kaip individo manifes- 
taciją, jis net kalbėjo apie interpretavimo procese būtiną „spė- 
jimą“. Jis nesiejamas su jokia dieviška inspiracija, o tik su 
spėjimo (divinare) vyksmu.?? Kai mus likimo valiai palieka 
dažniausiai komparatyvistinės gramatinio prasmės aiškinimo 
priemonės, kai privalu imtis skaidrinti ypatingą autoriaus 
išraiškos būdą, gana dažnai tenka tiesiog spėti, ką autorius 
norėjo pasakyti. 

Schleiermacheris visur (ir pagrįstai) suponuoja, kad už 
kiekvieno pasakyto ar parašyto žodžio esti kažkas kita, tai, 
kas pamąstyta, kas yra pirminis interpretavimo taikinys. Ta- 
čiau tai, kas pamąstyta, pasireiškia tik žodžiais. Todėl galų 
gale tai galima tik atspėti. Tad Schleiermacheris vis daugiau 
reikšmės hermeneutikoje teikė spėjančiajam supratimui. Taigi 
jis galėjo būti pats save kiek „klaidingai supratęs“, kai jis 
savo hermeneutikos koncepciją įrėmino į taisyklėmis besi- 
remiančios meno teorijos („labiau metodas“) programą. Mat 
jis kaip niekas kitas aštriai juto to, kas metodizuotina ribas ir 
jausmu paremto spėjimo būtinumą interpretacijos karalijo- 
je. Galbūt todėl jis susilaikė nuo savo hermeneutikos skelbi- 
mo meno teorijos pavidalu? 


7 Plg. M. Frank, Das individuelle Allgemeine. Textstrukturierung und 
-interpretation nach Schleiermacher, Frankfurt a. M., 1977, S. 313 ir t. 

3. Hermeneutikos apribojimas psichologija? 


Atsižvelgiant į tai, kad dar neturime pilnų šaltinių, tebėra 
rizikinga samprotauti apie šleiermacheriškos hermeneutikos 
raidą. Tačiau vis dėlto iš esmės Schleiermacherio tyrinėtojai 
nėra visai neteisūs, jo vėlesniuose darbuose surasdami psi- 
chologinės interpretacijos pirmenybę,” kuri pasireiškė ir tuo, 
kad techninė interpretacija buvo pervadinta psichologine. 
Schleiermacheriui vis labiau tapo aišku, kad grynai gramati- 
nio aiškinimo surinktas derlius tebūtų gana kuklus. Galuti- 
nis interpretavimo tikslas šiam romantikui buvo peržengus 
šneką prasiskverbti į vidinį mąstymą.” Juk faktiškai daž- 
niausiai yra taip, kad kurios nors vietos grynai kalbinė arba 
gramatinė būklė yra neproblemiška. Nesuprantama ir vi- 
suomet klaidingai suprasta gali būti būtent tai, ką rašytojas 
norėjo pasakyti. Todėl norima ir reikia jo šneką „interpretuo- 
ti“, t. y. daryti suprantamą, sugrąžinant prie ištaros valios. 
Visa 1829 m. akademijoje pasakyta kalba aiškiai sako, kad 
„Išorinę“ kalbą reikia suprasti ją grįžtamai susiejant su vidi- 


38 Tai yra pagrindinė tezė: H. Kimmerle, Die Hermeneutik Schleier- 
machers im Zusammenhang seines spekulativen Denkens, Diss. Heidel- 
berg, 1957. Kiek mes žinome, nėra buvę iškelta triuškinamų argumentų 
prieš šį raidos pagrindinės krypties modelį, kurį neseniai patvirtino M. Po- 
tepa (op. cit., S. 494) ir H. Birus (op. cit.). Tik diskutuotina, ką čia 
reikėtų suprasti esant „psichologiška“. 

3 Čia Schleiermacheris jautėsi įsipareigojęs retorikos tradicijai, ku- 
rią tačiau užmarštin nugramzdins XIX ir XX a. metodologizmas: „Her- 
meneutikos ir retorikos abipusė priklausomybė reiškiasi tuo, kad kiek- 
vienas supratimo aktas yra šnekėjimo akto apgręžimas, kurio metu turi 
tapti įsisąmoninta tai, koks mąstymas yra šnekos pagrindas“ (Herme- 
neutik und Kritik, S. 76). Šiuo požiūriu ne visai teisinga, kartu su Gada- 
meriu Schleiermacherio rekonstrukcijos ideale norėti matyti vien tik Nau- 
jųjų amžių mokslo pasekmę. Schleiermacheris kaip tik sekė ir ankstesnės 
retorikos įžvalga, kad šneka jau esanti kompozicija, tad ir konstrukcija 
(dispositio), turinti rekonstruoti supratimą. 

niu autoriaus mąstymu.“ Iš tikrųjų jokio kito prioriteto ne- 
turėjo visa ankstesnioji hermeneutikos istorija. 

Tačiau vėlesnioji hermeneutika Schleiermacherio šnekė- 
senai prikišo tai, kad ji, atsižadėdama susietumo su prasme 
bei dalyku prilygsta ankstesnei hermeneutikai. Užuot išsi- 
aiškinus prasmę arba tiesą, Schleiermacheriui tebuvę svarbu 
suprasti autorių ar kūrybos veiksmą. Pasak garsiausiosios Ga- 
damerio prieštaros, Schleiermacherio nuomone interpreta- 
torius turėtų „nagrinėti tekstus nepriklausomai nuo jų pre- 
tenzijos į tiesą, kaip grynus išraiškos fenomenus“*!. Su tuo 
nesutiko daugelis Schleiermacherio žinovų, ypač M. Fran- 
kas, tačiau jie šitai darė apkaltindami visuotinai smerktinu 
laikytą Dilthey'aus hermeneutikos „psichologizavimą“. Jis 
vienintelis atidavęs balsą už interpretatoriaus įsijautimą į au- 
toriaus sielą. Teisinga čia yra tai, kad Dilthey'us perėmė 
Schleiermacherio idėjas jas stipriai psichologizuodamas. Jis 
Schleiermacherio „varomosiomis mintimis“ laikė tai, kad in- 
terpretacija esanti kūrinio kaip gyvo autoriaus veiksmo re- 
konstrukcija, ir iš to sekė, kad hermeneutinės teorijos užda- 
vinys esąs „šią rekonstrukciją pagrįsti moksliškai, remiantis 
produkuojančio veiksmo pobūdžiu.“** Vis dėlto nereikėtų 
elgtis taip, tartum Schleiermacheris nebūtų pats parašęs, kad 
„hermeneutikos uždavinys yra kuo tobuliau nukopijuoti visą 
rašytojo komponuojančios veiklos vidinį vyksmą.“*? Tesvars- 
tytina, ar pridera išorinę kalbą girdėti kaip vidinio mąstymo 
paskelbimą. Būtų visiškai prašauta pro šalį norint rekonst- 
ruoti tik neįsisąmonintą kompozicinį minčių gaminimo pro- 


* Tame M. Potepa (op. cit., S. 495) taikliai įžvelgia pagrindinę Schlei- 
ermacherio vėlesnės hermeneutikos motyvaciją. 

1 WM, S. 184 (= GW, I, S. 200). 

“2 W. Dilthey, GS, XIV/1, S. 689. 

43 Über den Begriff der Hermeneutik“, in: Hermeneutik und Kritik, 
hrsg. von M. Frank, S. 321. 

cesą. Ši siela nieko nedomina. Tačiau ar iš tiesų paklydimas 
yra kalbiškumą ištyrinėti pagal jo savą, foninį ištaros turinį? 
Kiek mes įžvelgiame, Schleiermacherio žiūros lauke tėra vien 
tik š70s vidujybės rekonstrukcija. Ar šitai reikia rimta mina 
atmesti kaip „psichologizavimą ? Juk taip implikuojama vi- 
sai kas kita nei šnekos tiesos turinio atsisakymas. Visai priešin- 
gai, šnekos tiesos reikalavimas būtų apribotas kaip tik nepai- 
sant šio vidinio mąstymo, kurį teikia kiekviena šneka. Prie 
tiesos prieinama tik tuomet, kai nusiteikiama hermeneutiškai, 
t. y., kai jau esama pasirengus pralaužti silpną grynai grama- 
tinės plotmės dogmatizmą ir įžengti į žodžio sielą. 


4. Dialektinis hermeneutikos pagrindas 


Schleiermacherj galima apkaltinti reikalo neliečiančiu psi- 
chologizavimu tik tuomet, kai nepastebimas dialektinis, tiks- 
liau, dialoginis, jo hermeneutikos horizontas. Dialektiką, skir- 
tą būti aukščiausiu filosofiniu mokslu, kuriam paklūsta 
hermeneutika, Schleiermacheris supranta kaip susišnekėji- 
mo (Sichverständigens) meno teoriją. Jos būtinybė kyla iš 
„tobulo žinojimo“ arba Archimedo taško, neprieinamo 
mums, žmonėms. Savo baigtinumo akivaizdoje, mano Schlei- 
ermacheris, mes turėtume veikiau susitaikyti su tuo kad vi- 
sur mąstymo srityje, kaip pakankamai aiškiai moko mokslų 
istorija, esama be galo daug medžiagos ginčui.“ Tad mums 
lemta būti pokalbyje vienas su kitu — ir su savimi pačiais, 
pabrėžia Schleiermacheris, — idant pavyktų pasiekti bendrų 
ir tuo tarpu neginčytinų tiesų. Šios dialektinės pradinės įžval- 
gos, kilusios žlugus metafiziniams mėginimams atrasti galu- 

* F. Schleiermacher, Dialektik, hrsg. von R. Odebrecht, Leipzig, 


1942, $ 1.5 (plg. ištrauką iš: Hermeneutik und Kritik, hrsg. von M. Frank, 
S. 419). 

tin} pagrindimą, žengia koja kojon su klaidingo supratimo 
universalizavimu, kuris jo hermeneutiką daro ypač aktualia: 
iš principo klystantis individas gali atgauti savo žinojimą tik 
kalbėdamasis arba keisdamasis mintimis su kitais. 
Hermeneutika kaip „menas teisingai suprasti kito šneką, 
pirmiausia užrašytą*?, dalyvauja šioje dialoginėje žinojimo 
paieškoje. Norint suprasti tekstą, reikia pradėti su juo pokalbį 
ir taip atsidurti už to, ką jo žodžiai išsako betarpiškai: „Kas 
galėtų bendrauti su nepaprastai sumaniais žmonėmis, nesi- 
stengdamas girdėti tarp žodžių taip, kaip mes protinguose ir 
glaustuose raštuose skaitome tarp eilučių, kas nenorėtų taip 
pat manyti, jog vertas tikslesnio nagrinėjimo reikšmingas po- 
kalbis, taip pat lengvai galintis tapti įvairiopai svarbia veikla, 
iškeliančia gyvybiškai svarbių klausimų, siekiančia suvokti jų 
vidinį sąryšį, toliau sekančia paskui visas tylias užuominas?“*“ 
Hermeneutika remiasi į dialoginį pagrindą: aiškinti tekstą 
reiškia leistis į pokalbį su juo, nukreipti į jį klausimus ir leis- 
tis jo užklausiamam.*? Interpretacija, jei ji nenori tapti per- 
teklinga, turi vis iš naujo peržengti tai, kas vien tik parašyta 
ir taip, kaip vykusiai pasakė Schleiermacheris, „skaityti tarp 
eilučių“. Šis menas labai panašus į pokalbio meną. Kiek- 
vienas parašytas žodis savaime yra pasiūlymas dialogo, kurį 
tekstas nori užmegzti su kitu protu. Tad rašto darbų aiškin- 
tojui Schleiermacheris primygtinai pataria „praktikuotis 
aiškinant reikšmingesnį pokalbį“. Iš tiesų neaišku, ką šis 


45 Hermeneutik und Kritik, hrsg. von M. Frank, S. 71. 

46 Über den Begriff der Hermeneutik“, in: Hermeneutik und Kritik, 
hrsg. von M. Frank, S. 315-316. 

* Plg. H. W. Pleger, op. cit., S. 10. Plg. toliau apie dialektikos ir 
hermeneutikos santykj nurodytus Potepos ir Hinricho darbus bei her- 
meneutikai skirtą C. von Bormanno straipsnį (op. cit., S. 118). 

48 „Über den Begriff der Hermeneutik“, in: Hermeneutik und Kritik, 
hrsg. von M. Frank, S. 316. 

pokalbio menas turety bendra su blogu psichologizavimu. 

Schleiermacheris hermeneutinio rato koncepciją jkurdi- 
na šių dialoginių rėmų viduje. Kalbėdami apie Friedrichą 
Astą mes matėme, kad kiekvieną paskirą dvasios išreiškimą 
reikia suprasti iš jo visuotinio sąryšio, iš jo visumos. Astui ši 
visuma galiausiai buvo visaapimanti dvasios vienovė, išsisk- 
leidžianti pagrindinėse žmonijos epochose. Schleiermache- 
riui tokia idealistinė visuma yra pernelyg didelė. Jo nuomo- 
ne, šią visumą galima apibrėžti kukliau, išryškinant dvi puses, 
atitinkančias jo hermeneutinės koncepcijos dvejopumą. Žiū- 
rint iš gramatinės, čia objektyvia pavadintos, pusės, visuma, 
įgalinanti išaiškinti atskirybę, yra literatūros žanras, iš kurio 
ji kildintina. Tačiau žiūrint iš psichologinės arba subjektyvios 
pusės, atskirybė (vieta, kūrinys) traktuotina kaip „jos auto- 
riaus veiksmas“ ir paaiškintina iš „jo gyvenimo visumos“.*? 
Taip Schleiermacheris individą suvokia kaip galutinę siekia- 
mybe (Woraufhin), link kurios turi artėti interpretacija. Šitaip 
jis pastebimai atsiriboja nuo savo mokytojo Asto drąsaus su- 
manymo „dar kartą suteikti galios“?? ratui ir suvokti indivi- 
dualius pasiekimus kaip dar aukštesnės, idealistinės arba isto- 
rinės visumos grandį. Schleiermacherio atliktas hermeneutinio 
ratiškumo apribojimas individualaus gyvenimo totalumu yra 
būdingas jo pastangoms kalbiškumą suprasti kaip vidinio 
mąstymo emanaciją, t. y. kaip sielos mėginimą duoti žinią. 
Tačiau Astas ratui suteikė galios, pasitelkdamas istoriškumą, 
jis pramatė — labai prieštaraudamas savo idelistinei, visuoti- 
nės istorijos valiai — iškylančiojo istorizmo, kuriam viskas 
taps aiškintina kaip epochos išraiška, epochinį reliatyvizmą. 
Dabar mes atsigręžiame į universalumo reikalavimą, kurį her- 
meneutikai atvėrė šis naujas regėjimo būdas. 


 Ibid., S. 335. 
* Ibid. 

problemas 


Istorija yra žmonijos yvadı oautov.' 


1. Boeckhas ir istorinės sąmonės sušvitimas 


Hermeneutinio rato teoriją Schleiermacheris norėjo apribo- 
ti literatūros žanro visuma bei rašytojo individualybe, idant 
užkirstų kelią siekiui savavališkai suteikti galios ratui, nes 
tai, kaip buvo įteigęs Astas, jau nebėra kontroliuojama. Nors 
rato vaizdinys ir sukelia vengtinos „fallacy“ idėją, iš esmės jis 
remiasi loginiu pagrindu: koherencijos reikalavimas nurodo 
atskirybę suvokti tik sąryšingume su visuma, į kurią ji įsijun- 
gia. XIX a. ši koherentiška visuma buvo įpavidalinta esamo- 
sios epochos istorinio sąryšingumo. Pagrindinė doktrina to, 
kas nuo tada vadinama istorizmu, o kartkartėmis — reliaty- 
vizmu, yra ta, kad kiekvieną paskirą reiškinį reikia suvokti iš 
jo epochos konteksto. Tai nereiškia, kad mūsų laiko kriteri- 
jus reikia taikyti svetimam amžiui; atvirkščiai, kad istorinius 
faktus būtina veikiau aiškinti imanentiškai, o ne suvokti kaip 
savo laiko rodiklius. Šis istorizmas, kurį nuo tol praktikavo 
kiekvienas mokslininkas, vis dėlto paklūsta elementarioms 
pastangoms būti nešališkam istorinių fenomenų atžvilgiu. 
Tačiau jis iškelia labai opius epistemologinius klausimus: jei 


! J. G. Droysen, Historik. Vorlesungen über Enzyklopädie und Metho- 
dologie der Geschichte, hrsg. von R. Hübner, München, 7: 1937 (Pakart. 
leid.: Darmstadt, 1977), S. 267. 

kiekvieną epochą reikia paaiškinti iš jos pačios, tai veikiausiai 
turėtų galioti ir mūsiškei. Mūsų turimas ankstesniųjų epo- 
chų vaizdas taip pat turėtų būti paaiškinamas iš mūsų nū- 
dienos konteksto, tačiau drauge ir sureliatyvinamas. Net mūsų 
epocha tėra viena tarp kitų. Kaip dabar yra galimas pusiau 
griežtas mokslas apie istorinius dalykus? Einant toliau, kaip 
visuotinai pripažinto istorizmo sąlygomis yra gintina įparei- 
gojančios ir kartu nesureliatyvinamos tiesos idėja? Ar viskas 
išsisklaido esamo laikinio sąlygotumo perspektyvinėje visu- 
moje? Kaip galima išeiti už mūsų istoriskumo hermeneuti- 
nio rato, jei tai apskritai galima? Tokie yra pagrindiniai isto- 
rizmo rūpesčiai. 

Tuo tarpu galima lengvai įžvelgti, kodėl būtent hermeneu- 
tika, supratimo mokslas, atrado su jais sąlytį. Atsparos taškas 
čia veikiausiai buvo romantinė įžvalga apie nesunaikinamą 
individualumo netikrumą, kurią Schleiermacheris privedė net- 
gi prie klaidingo supratimo universalizavimo. Kaip matyti, 
Schleiermacheris vis dėlto dar nemanė, kad šis netikrumas 
atsirado pirmiausia dėl epochoms būdingo supratimo sąly- 
gotumo. Istorizmo problemos, kokios jos yra žinomos mums, 
jam beveik nerūpėjo. Ko gero, tai, kad jai grėsė nuolatinio 
klaidingo supratimo pavojus, nulėmė tiesiog subjektyvybės 
metafizinis arba monadinis izoliuotumas o ne jo atmestoji 
pažiūra, kad kiekvienas paskiras reiškinys rekonstruotinas 
iš jo epochos sąryšingumo. Istorizmo sušvitimas suponuoja 
kaip tik kitą patirtį. 

Bet juk XIX šimtmetis buvo ne tik Romantizmo amžius, 
jis išgyveno ir mokslo bei metodologijos (kurią mes čia su- 
prantame kaip filosofinį mokslo pagrindų apmąstymą, tiks- 
liau, filosofijos redukciją į jį) triumfą. Atrodė, kad modernių, 
matematinių-fizikinių mokslų, kaip tik XIX a. išsilaisvinusių 
iš filosofijos globos, triumfo žygis tikrai pagelbėjo įsitvirtinti 

prielaidai, kad vis delto yra galimas visuotinai galiojantis 
mokslas ir tiesa. Ji, šiaip ar taip, buvo neproblemiška gamtos 
mokslams, kurių pagrindus atkasė Kanto „Grynojo proto 
kritika“. Metodologinio XIX a. svarstymams, paskatintiems 
naujos istorizmo problematikos, teliko tik išburti „Istorinio 
proto kritiką“ istoriškam pasauliui. Taigi buvo numatyta, 
prisidengus šiuo metodologiniu klausimo apie istorinio pa- 
žinimo objektyvumo sąlygas apdaru, mūsų istoriškumą ga- 
lėsiant išeiti už hermeneutinio rato. 

Šie klausimai dar nedaug terüpejo Schleiermacheriui. Jo 
hermeneutinės įžvalgos davė metodologinių vaisių tiktai dė- 
ka Augusto Boeckho „Filologinių mokslų enciklopedijos ir 
metodo teorijos“. Čia kalbama apie paskaitas, kurias Berly- 
ne 1809-1865 m. dvidešimt šešis semestrus skaitė Antikos 
tyrinėtojas Boeckhas (1785-1867) ir kurių pagrindas buvo 
1809 m. parašytas sąsiuvinis. Beveik nėra abejonių, kad jas 
lemiamai paveikė Lücke’s išleista Schleiermacherio herme- 
neutika. Boeckhas tai pripažįsta pats: „Schleiermacherio idė- 
jos, kuriomis pasinaudoju savo aptarime, paimtos ne iš šio 
veikalo, o iš anksčiau žinotų, bet vyksta taip, kad aš nebega- 
liu atskirti to, kas sava ir kas svetima.“? Boeckhas, kaip žinia, 
pagilina pamatinę Schleiermacherio intuiciją, pirminį filo- 
logijos uždavinį suprasdamas kaip „pažinimą to, ką produkuo- 
ja Žmogaus dvasia, t. y. kas pažinta“?. Kitaip nei filosofija, 
filologija yra ne produktyvi, o reproduktyvi ir rekonstruo- 
janti. Pažinimą to, kas pažinta, Boeckhas terminologiškai 
suvokia kaip „supratimą“. Tačiau suprantame visuomet jau 
tai, kas pažinta, tiksliau: pažinimo išreiškimą tam tikra ėp- 


“ A. Boeckh, Enzyklopädie und Methodenlehre der philologischen Wis- 
senschaften, hrsg. von E. Bratuscheck, 1877, Leipzig, 2: 1886 (Pakart. 
leid. Darmstadt, 1977), S. 75. 

? Ibid., S. 10. 

unveta, per kurią „jpavidalinamos žmonių mintys“* Taigi 
hermeneutiškai veikiant yra svarbu suprasti, t. y. rekonstruoti, 
šią ėpunveta, pažinimo nuosėdas. 

Boecho pateiktoje pažinimo iš naujo tai, kas jau pažinta, 
formulėje hermeneutiškai įžvalgu tai, kad nurodoma į nuo- 
latinį tolesnį tyrimą, gilesnį skverbimąsi į žodį, ir tai yra kiek- 
vienos hermeneutikos siela: „IStyrineti pasakytą arba parašy- 
tą žodį yra pats pirminis filologinis instinktas“? Iš to galima 
suprasti, kad ženklai ir simboliai, kuriais perteikiamas pra- 
nešimas, simbolizuoja tik vieną dalį, tiksliau baigiamąjį as- 
pekta, to, ką pažino rašytojas. Taigi neturėtų stebinti, kad 
Boeckhas atnaujina Schleiermacherio išvestą autoriaus ge- 
resnio supratimo formulę. Paprastai autorius produkuoja ne- 
įsisągmonindamas, o interpretatorius negali nereflektuoti iš- 
raiškoje sudetg tai, kas pažinta, norėdamas iškelti aikštėn 
nepasakytąjį turinį. Apskritai iš Schleiermacherio koncepci- 
jos, kuri jam pirmiausia buvo patikėta žodžiu, Boeckhas pe- 
rima labai daug. Palyginti su Schleiermacherio koncepcija, 
jo „Hermeneutikos teorija“ ne itin originali. Tačiau istoriz- 
mo aplinkoje tai, kad jis greta gramatinės, individualios ir 
rūšinės interpretacijos padeda žstorinę, reiškia, kad suprasti- 
na prasmė papildoma atsižvelgiant į jos „ryšių su realia pa- 
dėtimi“ istoriškumą. 

Net kai Boeckhas tvirtina neva pateikiąs „mokslinį supra- 
timo dėsnių išdėstymą““, jo hermeneutika lieka labiau deskrip- 
tyvi negu preskriptyvi. Ji teikia iš tiesų ne tiek metodologiją 
kiek „enciklopediją“, kurios noras būtų išryškinti „mokslo 


4 Ibid., S. 80. 

> Ibid., S. 11. Plg. apie formulės aiškinimą interpretacijos proceso 
principinio neužbaigiamumo prasme F. Rodi, Erkenntnis des Erkannten, 
Frankfurt a. M., 1990, S. 70 ft. 

© Ibid., S. 76. 

sąryšingumą *. Boeckhas nori imtis priemonių prieš rapso- 
dinę savo disciplinos išvaizdą, ir sukonstruoti ją kaip orga- 
niškai vieningą. Veikiausiai XIX a. pradžioje - Boeckho ap- 
matai datuojami ankstyvaisiais 1809 m. — dar nebuvo toks 
aktualus grynos metodologijos poreikis. Tačiau jis jau buvo 
toks tada, kai Boeckho mokinys Bratuscheckas 1877 m. 
pirmąsyk išleido jo paskaitas. 


2. Droyseno universalioji istorika: supratimas 
kaip dorovės pasaulio tyrimas 


Tik Johannas Gustavas Droysenas (1808-1886), studijavęs 
pas Boeckhą Berlyne, pirmasis aiškiai suvokia metodologinę 
istorizmo problemą. Jis neabejotinai sekė Boeckho pavyzdžiu, 
savo paties metodologinėms paskaitoms suteikdamas pavadi- 
nimą „Istorijos enciklopedija ir metodologija“. Jis irgi neda- 
vė spausdinti savo paskaitų, jas tik 1936 m. konspektų pavi- 
dalu išleido R. Hūbneris. Tačiau 1868 m. buvo publikuota 
svarbesnė, nors ir schematiškesnė „Istorikos apybraiža“, kaip 
tik ir padariusi tą platų poveikį, siejamą su Droyseno vardu. 

Tačiau reikia konstatuoti, kad Droysenas beveik niekur 
nekalba apie hermeneutiką. Žodis „hermeneutika“ nė karto 
nepasitaiko visoje „Istorikoje“, išskyrus graikiško būdvardžio 
Epunveutiun‘ hapax legomenon. Nors „interpretaciją“ jis te- 
matizuoja, tačiau tik palyginti vėlyvoje savo „Istorikos“ sta- 
dijoje, metodikai skirtame poskyryje, kurio objektas yra šal- 
tinių interpretacija (po kritikos!). Pažintį su romantinė 
hermeneutika ir Boeckhu (Schleiermacheris pasirodo ypač 
retai) atskleidžia supratimo sąvoka, įgyjanti centrinę meto- 


7 Ibid., S. 46. 


? J. G. Droysen, Historik, hrsg. von R. Hübner, München, 7: 1937 
(Pakart. leid.: Darmstadt, 1977), S. 324. 

dologine reikšmę. Nuo šiol supratimas bus pakeltas iki spe- 
cifinio istorinių mokslų, kurių metodo teoriją pateikti ir žada 
„Istorika“, praktikuojamo pažinimo būdo. 

Mūsų epocha, — visiškai pagrįstai tvirtina Droysenas, — 
yra mokslo epocha, kurioje pavyzdiniai yra matematiniai gam- 
tos mokslai. Tačiau kaip paaiškinama neabejotina jų sėkmė? 
Anot Droyseno, tai susiję su tuo, kad jie visiškai aiškiai su- 
vokia savo uždavinius, savo priemones, savo metodus ir kad 
dalykus, įtraukiamus į savo tyrinėjimų sferą, jie svarsto tais 
ir tik tais atžvilgiais, kuriais jų metodas yra pagrįstas.“ Taigi 
aiškiai suvoktas savo metodas yra gamtos mokslų sėkmės pa- 
grindas. Jei istorinis žinojimas, — daro išvadą Droysenas, — 
būtų pakeltas iki moksliškumo ir būtų pasipriešinta mate- 
matines-fizikines metodikos prasiskverbimui į istorijos mokslo 
(Historie) sterą, tai istoriniai mokslai imtųsi plėtoti savo me- 
todus. Taigi istorinių mokslų legitimacijos metodologinė di- 
lema pasirodo esanti tiesioginė tiksliųjų gamtos mokslų trium- 
fo žygio išdava. „Tik nuo tada, kai gamtos mokslai užtikrintai 
ir suvokdami savo kelią patys sau pagrindė savo metodą ir 
taip laimėjo naują pradžią, kilo mintis ir istoriniam duė9o- 
805 VAN parūpinti metodinę pusę.“!? 

Pagelbėdamas istorijai suprasti save pačią metodologiš- 
kai, Droysenas atmeta du galimus išsprendimus: viena vertus, 
pozityvistinį, kai istoriją norima pajungti gamtos mokslų ma- 


* J. G. Droysen, „Erhebung der Geschichte zum Rang einer Wis- 
senschaft“, in: Historik, S. 386. 

° J. G. Droysen, „Kunst und Methode“, in: Historik, S. 417. Plg. 
taip pat J. Droysen, Texte zur Geschichtstheorie, hrsg. von G. Birtsch 
und J. Rüsen, Göttingen 1972, S. 56: „Būtų juokinga nesigėrėti puikia 
matematinių-fizikinių disciplinų pažanga. Tai, kad jų prielaidos, jų me- 
todai, jų rezultatai jau pripažįstami kaip vieninteliai moksliški, autorite- 
tingi, patikimi, nėra joks priekaištas joms, nebent tik papeikimas toms 
mokslinio gyvenimo sritims, kurios nuo jų nesugeba atsiginti.“ 

tematiniams metodams ir nurodoma surasti į statistinius pa- 
našius istorijos dėsnius; kita vertus, suvokimą istorijos kaip 
vien pasakojančio, pramoginio, trumpai tariant, diletantiško 
meno. Kas nors panašaus į tai neturėtų teisės egzistuoti kaip 
mokslas. Tačiau istorijos mokslas gi yra kitokios padermės ne- 
gu gamtos mokslas. Taigi istorikos tikslas yra pateisinti isto- 
rinių studijų siekį turėti nuosavą suvokimą ir nuosavą veik- 
seną. 1867 m. straipsnyje „Menas ir metodas“ glaustai 
nurodoma, kad istorikos uždavinys yra visus „metodus, pritai- 
komus istorinių studijų sferoje [...], suvienyti pagal jų bend- 
rą idėją, išplėtoti jų sistemą, jų teoriją ir taip išaiškinti ne 
istorijos dėsnius, o veikiausiai istorinio tyrimo ir žinojimo 
dėsnius.“!! Nors „istorinio proto kritikos“ formulė yra kilusi 
iš Dilthey’aus, ji jau, tiesą sakant, galioja ir Droysenui, savo 
programą parėmusiam Kanto atliktu metodologiniu darbu: 
„Mums reikia Kanto, kad kritiškai peržiūrėtume ne istorinius 
duomenis, o teorinį ir praktinį požiūrį į istoriją ir istorijoje. '? 

Jis seka Kanto pavyzdžiu, savo „Istoriką“ pradėdamas jos 
antropologiniu gnoseologiniu pagrindimu. Iš jo plaukia, kad 
esama dviejų esminių dvasios suvokimo būdų: gamtos ir is- 
torijos (arba, sakant kantiškiau, erdvės ir laiko). Mūsų siela 
nepasitenkina empirinių faktų surinkimu, ji siekia suvokti, 
juos pajungdama sąvokoms ir kategorijoms, kurių dvi visuo- 
tiniausios yra erdvė ir laikas. Erdvėje ar gamtoje vyrauja tai, 
kas statiška, visuomet vienoda, suvokiama jusliškai, istorijo- 
je ir laike — tai, kas kintama. Šis prieigos prie pasaulio dvily- 
pumas susijęs su žmogiškosios būtybės dvilypumu, kuri kar- 
tu yra ir dvasinė, ir juslinė. Šis tarsi apriorinis dvilypumas 
įgalina aptikti du požiūrius į egzistuojančią būtybę, taigi dvi 
empirijos rūšis, kurių išraiškos yra gamtos ir visuomenės 


11 Historik, S. 424. 
12 Ibid., S. 378. 

mokslai. Gamtamokslinis metodas siekia surasti normatyvi- 
nius dėsnius stebetiesiems reiskiniams,'? o istorinio mokslo 
esmė yra „suprasti tiriant“.'* Kad ir koks naujas atrodytų 
metodologinis horizontas, čia pradžios tašku paimta supra- 
timo sąvoka nesiskiria nuo ankstesnės hermeneutikos turėto- 
sios: suprasti dabar, kaip ir anksčiau, reiškia išraiškas „aiškinti 
tuo, kas jomis buvo norima išreikšti '.!? Istorinis supratimas, — 
čia pat pabrėžia Droysenas, — yra iš esmės lyg kieno nors, 
kalbančio su mumis, supratimas. Šiuo atveju mes visuomet 
paskirą žodį suvokiame kaip vidujybės išreiškimą. Istorinis 
mokslas yra kuriamas darant išvadas apie jėgą, galią, vidujy- 
bę, išreikštas istoriniais liudijimais. Tai, ką mes čia siekiame 
suprasti, yra ne pati praeitis, nes kaip tik jos dabar nebėra, o 
tai, kas iš jos išsaugota dabarties medžiagoje ir šaltiniuose.!* 
Istoriškumo supratimas taikytinas mums perduotoms praei- 
ties liekanoms. Droysenui taip pat yra pritaikomas Boeckho 
pasakymas, kad supratimas yra to, kas pažinta, pažinimas, 
būtent įsiskverbimas į tai, kas išsaugota iš mus dar pasiekian- 
čios tradicijos, idant iš to rekonstruotume praeities dvasią. 
Droysenas kaip iliuzinį užprotestuoja požiūrį, neva istorikas 
turįs reikalą su praeities duomenimis: „Galvoti, kad čia pa- 
liečiami objektyvūs faktai, reiškia neįvertinti prigimties tų 
dalykų, kuriais užsiima mūsų mokslas. Objektyvūs faktai kaip 
realūs visiškai nėra duoti mūsų tyrimui.“ Tai, kas pateikia- 
ma istorikui, yra išsaugoti liudijimai, taigi jau suprantantieji 
to, kas praėję suvokimai, kuriuos dera naujai atgaivinti, atlie- 
kant rekonstrukciją to, kas praėję ir tiesiogiai neduota. Kai 


B Plg. Texte zur Geschichtstheorie, S. 56. 
4 Historik, S. 22, 328. 

5 Ibid., S. 22 

I6 Plg. Ibid., S. 20 

17 Ibid., S. 133. 

istorijos mokslas iš kritiškai tiriančios pozicijos apklausia sa- 
vo šaltinius, jis turi „ne vien pakartoti tai, kas perduota ir 
turima kaip istorija, bet įsiskverbti giliau; jis siekia vėl pri- 
kelti dvasią ir suprasti, kiek tik įmanoma, visa tai, ką galima 
iš naujo surasti praeityje; jis tarsi siekia kurti naujus pirmi- 
nius šaltinius.“'* Kitaip sakant, supratimas, kuriame, remiantis 
šaltinių kritika, reaktyvuojama tai, kas įvykę, laikosi, nuostatos 
istoriją suprasti geriau, nei ji papasakota šaltiniuose. Tai, ką 
mes šitaip pasiekiame, „žinoma, nėra vaizdas savaime to, kas 
įvykę, bet tai mūsų suvoktas ir dvasiškai apdorotas to, kas 
įvykę, vaizdas“.!? Uzklausdami perduotuosius suvokimus, mes 
siekiame kuo tikslesnio vaizdo, ir nieko kito kaip tik to, taigi 
turime kiekvienąkart iš naujo pradėti pažinti tai, kas suprasta. 

Kai istorikas peržengia istorinius parodymus ir tiria jų 
vidujybę, jis siekia rekonstruoti atskirybę iš visumos, iš ku- 
rios ji kilusi, ir atvirkščiai — visumą iš atskirybės, kuria ji 
pasireiškia.” Istorija gi yra liudijimais besiremiąs patirties 
mokslas, tačiau mokslo esama tik ten, kur prie atskirybės, 
kurią pateikia empirija, priartėja visuotinybė, kurią pažįsta- 
me savo tiriančių minčių pagalba.*! Tačiau -kaip galėtume 
apibrėžti šią visuotinybę arba „vidujybę“, kurią istorikas sie- 
kia rekonstruoti? Klausiant Droyseno žodžiais, kaip „gešeftai“ 
tampa istorija??? Ši numanoma visuotinybe ir būtinybė, kuri 
suklijuoja paskirus faktus, glūdi, kaip informuoja Droyse- 
nas, „progresuojančio istorinio darbo ir kūrimo tolydume“”, 
Erttdooıg eig AUTO, istoriniam pasauliui büdraujant (Zusich- 


18 Ibid. S. 23. 

B Ibid., S. 316. 

20 Ibid., S. 25., 329. 

21 Ibid., S. 27. 

22 Ibid., S. 28, 322, 394, 422 kaip ir Texte zur Geschichtstheorie, S. 61. 
2 Historik, S. 28 ff. 

selbstwachen). Progresuojantis istorijos tolydumas tegali bū- 
ti idealus, dorovinis. Istorijos vyksmui, kurį ištirti siekia mūsų 
supratimas, yra būdingas (postuluotas) didėjantis dorovės 
pasaulio tolydumas. Tai, kas įvykę, neretai gali būti atžangu, 
tačiau „atžangu tik tam, kad paskui vėl, su dviguba energija, 
judėtų pirmyn“”* Tiriančio istorijos mokslo objektą trum- 
pai galima apibūdinti taip: istorija savąja esme yra progre- 
suojančiai išsiskleidžiančių dorovinių galių supratimas. Do- 
rovinėse galiose (šeimoje, kalboje, religijoje, teisėje, moksle 
ir t. t.) istorikas aptinka, — kaip ne kartą rašo Droysenas, — 
klausimų grupę, kurią jis nukreipia į istorinę medžiagą, idant 
ją interpretuotų pagal jos dorovinį turinį. Taip išryškėja is- 
torinio tyrimo taikinys. Atskirybės supratimas išsiskleidžia 
ją sugrąžinant prie istoriškai etinės raidos visumos, kaip jos 
vidujybės, jos dėsnio arba prasmės. Kadangi „žmonija yra 
tik visų šių dorovinių galių ir įpavidalinimų suma ir suvieni- 
jimas, o kiekvienas individas būva tik šių dorovinių galių 
tolydume ir bendrijoje“. 

Čia Droysenas apgalvotai kalba apie tiriantį supratimą, 
siekdamas autentifikuoti istorinių studijų „metodą“. Priešin- 
gai nei tai, ką galėjo pasiūlyti pozityvistiniai XIX a. rėmai, 
tyrimas reiškia ne veikseną nenuilstamai ir aktyviai kaupiant 
faktus. Gadameris mano už „tiriančio supratimo“ glūdint 
tylią religinę gaidą, antai kalbant apie sąžinės tyrimą.” Teisin- 
ga čia yra tai, kad Droysenas apie tyrimą kalba tik todėl, kad 
kaip tokia niekada nėra duota istorijos visuma, prie kurios 
artėja supratimas. Suprasti gi reiškia, pasitelkus turimus duo- 
menis ar ženklus, siekti ištirti tai, kas nėra tiesiogiai duota. 

Ši tyrimo konotacija ypač aiškiai matyti, Droysenui pa- 

4 Ibid., S. 14. 


5 Ibid., S. 203. 
26 Plg. WM, S. 204 (= GW, I, S. 220). 

lietus istorijos pabaigos temą. Suprantantis istorikas daro prie- 
laidą, kad istorijos progresas reiškiasi per dorovinius tikslin- 
gumus. Tačiau, žinoma, „tikslingumų tikslingumas“, galutinis 
istorijos tikslas nėra pavaizduojamas empiriškai. Vienintelis 
dalykas, kurį galima pasakyti, yra tas, kad sulig kiekviena 
pakopa mūsų supratimas apie šį tikslingumų tikslingumą ir 
jo išraiška sustiprėja ir pagilėja. Juk kaip tik tai, kad mūsų 
supratimas apie tikslų tikslą išsiplečia ir pagerėja, reikia trak- 
tuoti kaip tik žmonijai būdingą progresavimą. Taip suvokta 
istorija yra ne kas kita kaip nuolat augantis žmonijos suvoki- 
mas ir sąmonė: „Tuo metu, kai peržingsniuojamos šios pako- 
pos, stiprėja žmogiškoji tikslingumų tikslingumo, jo siekimo, 
kelio link jo, išraiška. Taí įr tik tar, kad su kiekviena pakopa 
išraiška išsiplečia, sustiprėja, pagilėja, gali reikšti žmonijos 
progresavimą.“*' Droysenas priduria, kad šitaip istorinės epo- 
chos tampančios žmonijos savęs pažinimo pakopomis, netgi 
Dievo pažinimu.” Kadangi istorija dar nėra užbaigta, istori- 
nis supratimas lieka nevisiškas, t. y. tik „tiriantis“. Tiriantis 
supratimas čia parodomas esąs ypač svarbus. „Tyrimas“ įvyksta 
tik ten, kur mums yra užginta turėti galutinį pažinimą, kur 
mes prasmę, esančią už istorinės išraiškos, tegalime nuspėti: 
„Baigtinei akiai pradžia ir pabaiga yra neįžvelgiamos. Tačiau 
tirdama ji gali pažinti tekančio judėjimo kryptį.“?? 

Iš esmės baigtinei būtybei bet koks supratimas yra Zval- 
gomasis tyrimas. Visuomet jis siekia nurodyti už to, kas be- 
tarpiškai iš anksto duota, esant prasmę, kuri pati vis dėlto 
nesileidžia patvirtinama arba nustatoma. Tik tirdami, t. y. 
spėdami ir numanydami, mes pažįstame mūsų istorinį pasaulį. 


7 Historik, S. 357. 

28 Ibid. Plg. apie istorinio tyrimo kaip Dievo pažinimo idėją: Texte 
zur Geschichtstheorie, S. 17, 20 f., 38. 

2 Historik, S. 358. 

Tiriančio supratimo sampratai antrina puiki Boeckho paži- 
nimo to, kas pažinta, idėja: mūsų supratimas nepaliaujamai 
siekia išeiti už to, kas jau pažinta, ribų, siekdamas išsemti 
šito raides pranokstančią prasmę. 

Ši veiksena, tiriamai suprantant dorovinį pasaulį, pagal 
Droyseno programą, istoriniam čuė90006 GN suteikia tam 
tikrą kryptingumą ir nužymi istorinio mokslo rėmus, kuriuos 
teoriškai pateisinti siekė istorika. Smarkiai abejotina, o galiau- 
siai nesvarbu, ar „tiriantis supratimas“ pateikia ką nors pana- 
šaus į patikimą „metodą“, kuris būtų, pavyzdžiui, palygintinas 
su gamtamoksliniais metodais. Tai, ką Droysenas galiausiai 
pagrindė, yra daug mažiau metodika negu hermeneutinė su- 
prantančiųjų mokslų autonomija, juos apginanti nuo scien- 
tistinių mėginimų jų veiksenai pavyzdžiu imti tiksliųjų ma- 
tematinio pasaulio mokslų veikseną. Ištirta arba suprasta 
tampa kaip tik ten, kur neviešpatauja jokia matematinė tvarka 
ir nuspėjamumas. Kadangi čia mes stokojame tokios gamta- 
mokslinės priemonės kaip eksperimento, — rašo Droysenas 
savo paskaitos pabaigoje,” — mes tegalime tirti ir nieko daugiau 
kaip tirti. Supratimas paremtas tuo, kas jau suprasta, kas 
savo ruožtu remiasi gilesniais suvokiniais. Tai, kad Droysenas 
kiek pompastiskai tikėjo turįs pažadėti griežtai mokslinę isto- 
rijos metodo teoriją, galiausiai tereiškė nuolaidą pozityvisti- 
nei laiko dvasiai, net galima teigti, kad - metodologiškai klai- 
dingą su savimi pačiu kovojančio istorizmo savęs supratimą. 


3. Dilthey'aus kelias į hermeneutiką 


Wilhelmas Dilthey'us (1833-1911) irgi atsispiria nuo meto- 
dologinių istorizmo iššūkių. Nuo pačių pirmųjų savo mąsty- 
mo pastangų apraiškų 1860 m. iki paskutiniųjų užrašų jo 


2 Ibid., S. 316. 

viso gyvenimo darbą lydėjo leitmotyvas „istorinio proto kri- 
tikos“?! kurios uždavinys esąs pažinimo teorijos priemonėmis 
legitimuoti dvasios mokslų mokslinį rangą. Tačiau aistringi 
jo tyrinėjimai šia kryptimi nepasistūmėjo link jokio jį pa- 
tenkinančio užbaigimo. Tad jis atsisakė kurį nors savo veikalų 
paženklinti turininga istorinio proto kritikos' antrašte ir at- 
sižadėjo ketinimų spausdinti sistemiškai suplanuotą savo 
„Dvasios mokslų įvado“ antrą tomą, nors jau disponavo sva- 
riais duomenimis ir buvo atlikęs parengiamuosius darbus, 
kaip tai paaiškėja iš dabar prieinamu tapusio palikimo. 
Dilthey'us suvokė save kaip istorinės mokyklos metodo- 
logą. Siekdamas apčiuopti dvasios mokslus — panašiai kaip 
Droysenas, kuriuo Dilthey'us, nors ir labai keista, vis dėlto 
remiasi mažai — kaip moksliškai autonomiškus ir drauge ap- 
saugoti juos nuo gamtamokslinės metodikos, jis norėjo filo- 
sofiškai pateisinti jų visuotinai galiojančius, gnoseologinius 
pagrindus. Tad „Įvado“, savo neužbaigto pagrindinio veika- 
lo, prakalboje jis klausia apie dvasios mokslų teiginių, turin- 
čių teisę pretenduoti į tikrumą, sąryšingumo „tvirtą atramą ?*. 
Nors Dilthey'us, regis, siekia dvasios mokslų autonomiją iš- 
laisvinti nuo gamtamokslio globos, kurią jis įžvelgė Millio ir 
Buckle'io pozityvizme, vis dėlto kalbėjimas apie ieškomą ne- 
pajudinamą atramą liudija buvus susižavėjimą, kurį jo ap- 
mąstymams kėlė scientistinis modelis. Atrodo buvę aišku kaip 
tik tai, kad mokslams apie žmones, kurie juk turi reikalą su 
žemiečiais, taip pat reikią kažko panašaus į Archimedo tašką, 
idant jie turėtų teisę toliau egzistuoti kaip gerbtini mokslai. 
Šią tvirtą atsparą dvasiamoksliniam tyrimui Dilthey'us 


*! Formuluotė pasirodo jau 1860 m. dienoraščio įraše (plg. Der jun- 
ge Dilthey. Ein Lebensbild in Briefen und Tagebüchern 1852-1870, zu- 
sammengestellt von C. Misch geb. Dilthey, Leipzig 1933, 2: 1960). 

2 W. Dilthey, GS, I, S. XVII. 

pirmiausia sieks surasti vidinėje patirtyje arba „sąmonės fak- 
tuose“. Nors kiekvienas mokslas ir yra patirties mokslas, ar- 
gumentuoja Dilthey'us, tačiau juk patirties sąryšingumas ir 
galiojimas kyla iš struktūruojančio mūsų sąmonės aprioriš- 
kumo.?? Taigi labai tikėtina vidinėje patirtyje atrasti objek- 
tyvias dvasios mokslų galiojimo sąlygas taip, kaip Kantas gry- 
nojo gamtos mūkslo pagrindus išvedė iš grynojo intelekto 
principų. Taigi apie 1880 m. turėjęs būti atliktas dvasios 
mokslų metodologinis tyrimas, vedamas visuotinio „fenome- 
nalumo principo“, pagal kurį visa tikrovė (t. y. visi išoriniai 
faktai, daiktai bei asmenys) priklauso nuo sąmonės sąlygų?“ 
Dilthey'us čia daro išvadą, kad tik psichologinė pagrindų 
refleksija pajėgianti pagrįsti dvasiamokslinio pažinimo ob- 
jektyvumą. Pradedant 1875 m. svarstymu „Apie žmonių, 
visuomenės ir valstybės mokslų istorijos studijavimą“ iki pat 
„Aprašomosios ir analizuojančiosios psichologijos idėjų“ 
(1895), bei tarp jų pasirodžiusiame programiniame istori- 
niame pirmajame „Įvado“ tome, Dilthey'us vis iš naujo įsibė- 
gedamas imdavosi psichologinio dvasios mokslų pagrindi- 
mo uždavinio. Tuomet jis įsivaizduodavo naujesnio pobūdžio 
psichologiją, kuri būtų ne „aiškinanti“, bet „suprantanti“. 
Dilthey'aus nepaminimą Droyseną primenančią aiškinančio 
ir suprantančio veikimo perskyrą jis paaiškina svarbioje 
1895 m. studijoje, kuriai teiktina ypatinga reikšmė, nes Dil- 
they’us čia pirmą ir, panašu, kad paskutinį kartą viešumai 
pateikė medžiagą iš savo „Įvado“ antro tomo, taigi savo nepa- 
rašytosios istorinio proto kritikos.” Po pirmame tome siūlo- 


3 GS, I, S. XVII 

* GS, XIX, S. 60. Plg. taip pat GS, V, S. 148: „Be ryšių su psichiniu 
sąryšingumu, kuriuo remiasi jų santykiai, dvasios mokslai tėra agrega- 
tas, ryšulys, bet ne sistema.“ 

3 Plg. Dilthey’aus laišką P. Natorpui 1895 03 09, in: „Briefe an Dil- 

mos dvasios mokslų istorinės archeologijos kaip tik antrasis 
turėjo pateikti šių mokslų, kaip tai kaskart vadinama, teori- 
nį loginį metodologinį pažinimo pagrindima.” Su dideliais 
lūkesčiais ir pretenzijomis Dilthey'us 1895 m. „Idėjose“ pa- 
teikė savo projekto dalį. Ji susilaukė triuškinamos kritikos, 
daugiausiai iš H. Ebbinghauso,” kuri, regis, Dilthey’y bus 
giliai palietusi ir jį atgrasiusi nuo ketinimų paviešinti savo 
programą, prie kurios jis greta savo gausių istorinių studijų 
(ir apie Schleiermacherį) toliau dirbo iki pat mirties. 
Aiškinančią psichologiją jis suprato kaip grynai priežasti- 
nį psichinių fenomenų išaiškinimą, kuris rengiasi dvasios gy- 
venimą suvesti į ribotą skaičių aiškiai apibrėžtų elementų. 
Panašiai kaip ir chemikas, aiškinantysis psichologas dvasines 
funkcijas linkęs suvokti pasitelkdamas paprastų sudedamųjų 
dalių tarpusavio sąveikos hipotezę. Tokios konstruktyvios 
hipotezės, kurios yra būdingos gamtos mokslams, psicholo- 
gijos srityje, — konstatuoja Dilthey'us, — niekada negali būti 
įpareigojančiai verifikuotos. Kaip atsvarą aiškinančiosios psi- 
chologijos konstruktyvizmui jis įveda veikiau suprantanciosios 
psichologijos idėją, kurios išeities taškas yra gyvenimo sąryšin- 
gumo visuma, kokia ji yra duota išgyvenime. Užuot aiškinusi 
dvasios fenomenus, t. y. juos suvedusi į psichinius arba net 


36 Parengiamieji darbai ir apmatai šiam t. II buvo sudėti į 1982 m. 
išleistą GS t. XIX. Nepaisant nepaprasto šio tomo reikšmingumo dalyki- 
niam tyrimui, negalima pasakyti, kad jame pageidaujamai aiškiai išryškėtų 
tiksli pažinimo teorijos, logikos ir metodologijos bei jų tarpusavio skir- 
' tumo prasmė. Įžvalgi rekonstrukcija atlikta disertacijoje H.-U. Lessing, 
Die Idee einer Kritik der historischen Vernunft, Ereiburg/Mūnchen 1984. 

7 H. Ebbinghaus, Über erklärende und beschreibende Psychologie 
(1896), perspausdinta in: Materialien zur Philosophie Wilhelm Dilthey S, 
hrsg. von F. Rodi und H.-U. Lessing, Frankfurt a. M. 1984, S. 45-87. 


they anlässlich der Veröffentlichung seiner Ideen über eine beschreiben- 


de und zergliedende Psychologie“ (Dilthey-Jahrbuch 3 [1985], S. 200). 

fiziologinius pirminius elementus, ji paprasčiausiai siekia ap- 
rašyti dvasios gyvenimą jos pradiniame struktūriniame sąry- 
šingume arba (nes čia atskirybė privalo būti suvokta iš visu- 
mos) „suprasti“. „Gamtą mes aiškiname, dvasinį gyvenimą 
mes suprantame“ — tokia pagrindinė Dilthey’aus idėja.?* 
Tačiau ar galima grynai aprašanti psichologija? Taip, at- 
sako Dilthey'us, nes dvasiniai fenomenai yra pranašesni už 
išorinius, nes jie gali būti tiesiogiai suvokti-per vidinį išgyve- 
nimą, — tokie, kokie jie yra savaime, taigi netarpininkaujant 
išorinėms juslėms, be kurių neapsieiname suvokdami išorinį 
pasaulį. Kaip deklaruoja Dilthey'us, tiesioginiame vidinių išgy- 
venimų suvokime yra betarpiškai ir objektyviai duota tvirta 


struktūra“? 


? mat dėl jos aprašymas psichologijoje įgyja „neabe- 
jotiną, visuotinai galiojantį pagrindą“. Į tokį tiek patikimą 
fundamentą besiremianti psichologija reikalauja būti pripa- 
zinta metodologiškai svarbia. Ji tampa dvasios mokslų pa- 
grindu taip, kaip matematika yra gamtos mokslų pagrindas.“ 
Amžininkai (atrodo, kad ir pats Dilthey’us) liko nepaste- 
bėję šios metodologiškai sumanytos išgyvenimų psichologi- 
jos nepakankamumo. Ypač išryškėja du trūkumai. Visų pir- 
ma abejotina, ar vien tik aprašanti psichologija, kuri kai kuriais 
aspektais užbėga už akių Husserlio vidinių išgyvenimų feno- 
menologijos idėjai, iš tiesų disponuoja tiesiogine, nehipote- 
tine prieiga prie dvasios struktūrinio sąryšingumo, postu- 
luojamo kaip vidujai akivaizdaus. Jei šis duotumas būtų toks 
aiškus, juk nekiltų jokių metodologinių nesutarimų psicho- 
logijos viduje. Antra, Dilthey'ui nepavyko užmegzti įtikina- 
mo ryšio tarp jo naujo psichologinio išeities taško ir konkre- 
čių dvasios mokslų, kurių pagrindus jis turintis nušviesti. 
38 GS, V, S. 144. 


” Ibid., S. 173. 
* Ihid., S. 193. 

Niekur nera atskleista, kaip suprantanti psichologija büty 
pajegi uztikrinti dvasiamoksliniy teiginiy objektyvuma. Net 
ir čia Dilthey'us užsibuvo programos kūrimo stadijoje. 
Mus pirmiausia domina kita aplinkybė, susijusi su šia 
psichologija ir tuo, ką per ją sužinome apie Dilthey’aus siste- 
minį projektą, būtent, kad čia santykinai nesama hermeneu- 
tikos. 1895 m. veikale ji nepasirodo nė karto — net žodiniu 
pavidalu. Jos kaip ir nėra 400 p. apimties jo „Įvado“ II tomo 
parengiamojoje medžiagoje, kaip dabar yra pateikta rinkti- 
nių raštų XIX tome.*! Visa tai rodytų, kad iš pradžių herme- 
neutika neturėjo vaidinti jokio vaidmens Dilthey'ui klojant 
metodologinius pamatus. Šis hermeneutikos „apleidimas“ 
įstabiai kontrastuoja su jaunojo Dilthey’aus intensyviu domė- 
jimusi hermeneutikos istorija ir vaidmeniu, kuris jai, atro- 
do, yra skirtas vėlesniuose darbuose. Šių vėlyvųjų darbų 
interpretacija susiduria su didžiuliais sunkumais, ypač dėl 
to, kad Dilchey'us po 1895 m. paprastai vengė viesuomenei 
pateikti savo sisteminius darbus. Susipažinti su Dilthey'aus 
dirbtuve leido pirmiausia VII tome, pavadintame „Istorinio 
pasaulio struktūra dvasios moksluose“, surinkti jo vėliausi 
rankraščiai, dėl kurių Dilthey'ui ir teko hermeneutikos mąs- 
tytojo vardas. Vėlyvųjų darbų atramos taškas yra jau 1895 m. 
vartotosios „išgyvenimo“ ir „supratimo“ sąvokos. Raktiniu žo- 
džiu, regis, buvo tapusi ypač išgyvenimo sąvoka. Tačiau išgy- 
venime tebegyvuoja ankstesnieji sąmonės faktai. Jie, kaip ir 
anksčiau, yra „dvasios gyvenimo sąryšingumo“, apimančio 
mūsų vaizdinius ir vertybes, „galutinė duotybė“ ir „pagrin- 
das“.® Visai nuosekliai Dilthey’us toliau suformuluoja „išgy- 


*! Hermeneutika čia yra minima tik atsitiktinai, dažniausiai laisvai 
išvardijant, šalia „kritikos“. Plg. GS, XIX, S. 265, 293, 336. Tiesą sa- 
kant, jai nėra skiriama beveik jokios vietos H.-U. Lessingo mėginime 
rekonstruoti (ten pat) numatytą istorinio proto kritiką. 


* GS, VII, S. 80. 

venimo principą“: „visa tai, kas mums egzistuoja, yra tik tai, 


3, — kuris de facto perima ankstesnio 


kas duota dabartyje“ 
„fenomenalumo principo“ vaidmenį. 

Išgyvenimo susietumas su dvasios mokslais yra daug aiškes- 
nis negu ankstesniosios supratimo sąvokos. Ne savo objektu 
dvasios mokslai skiriasi nuo gamtos mokslų (gamta/dvasia, 
visuotinumas/individualumas, tiziškumas/psichiškumas), o 
kitonišku santykiu su tuo objektu. Dvasios mokslams ypač 
būdinga savita tendencija sumenkinti fizinę įvykių pusę, sutei- 
kiant jiems tik supratimo priemonės vaidmenį. Jų intencija 
yra sugrįžti nuo išorinės išraiškos prie vidujybės — šį veikimą 
Dilthey'us supranta kaip judėjimą link „savęs suvokimo“, 
kuris vis dėlto atsiremia jau į objekto pusę: „Tai yra kryptis 
link savęs suvokimo, tai yra supratimo eiga nuo išorės link 
vidaus. Ši tendencija pasinaudoja kiekvienu gyvenimo išreiš- 
kimu suvokti vidujybei, iš kurios jis kyla.“** Suprasti dvasios 
moksluose reiškia sugrįžti nuo to, kas išreikšta prie vidujy- 
bės, tiksliau prie savęs suvokimo, kuris gali būti atpažintas 
išraiškoje. Kiekviena išraiška atsiranda kaip išdava pasitarimo 
su savimi pačiu (Mitsichselbstzurategehen), kurį po to supra- 
timas siekia iš naujo išgyventi. Tačiau šis supratimas neturi 
nieko bendra su psichologiškumu, pabrėžia dabar Dilthey’us, 
o yra sugrįžimas prie dvasinio darinio.“ Panašiai mes supran- 
tame ir Romos teisės dvasią, nors ji drauge ir neįgalina suvok- 


ti kokios ypatingos uyn. Gyvenimo (tiksliau, išgyvenimo), 


3 Ibid., S. 230 

* Ibid., S. 82. Apie tai, jog savęs suvokimui Dilthey'us suteikia cent- 
rinę reikšmę plg. M. Riedel, „Das erkenntnistheoretische Motiv in Dilt- 
hey's Theorie der Geisteswissenschaften“, in: Hermeneutik und Dialek- 
tik. Hans-Georg Gadamer zum 70. Geburtstag, Bd. I, Tübingen 1970,S. 
233-255; atnaujinta in: M. Riedel, Verstehen oder Erklären? Zur Theorie 
und Geschichte der hermeneutischen Wissenschaften, Stuttgart 1978. 

6 GS, VII, S. 85. 

supratimo ir išraiškos triada vėliau dvasios moksluose įgaus 
esminę funkciją, nes mokslai, antai literatūra arba poetika, 
„turi reikalą tik su [vieno] akivaizdaus žodžių sąryšingumo 
ryšiu su tuo, kas jais yra išreikšta.“ Nuo šiol pagrindiniu 
visų suprasti siekiančių dvasios mokslų uždaviniu tampa už 
išraiškos glūdinčios vidinio žodžio, į kurį buvo nukreipta 
visa hermeneutinė tradicija nuo Stojos iki Schleiermacherio, 
veiksenos tyrimas. Bendra jiems yra „kryptis link savęs suvoki- 
mo“, link vidinio pokalbio, kuris glūdi kiekvienoje išraiškoje. 
Taigi nėra ko stebėtis, kad nuo 1900 m. hermeneutika 
dar kartą nutūpia Dilthey'aus minčių horizonte. Atsižvelg- 
dami į vėlyvųjų darbų fragmentiškumą, galime tik spėlioti, 
koks vaidmuo jai iš tikrųjų skirtas. Anot klasikinio, Mischo 
ir Bollnowo*? jteigto aiškinimo, hermeneutika išstūmus: psi- 
chologiją kaip metodologinį visų dvasios mokslų pagrindą. 
is sargybos pasikeitimas turėjęs būtinai įvykti, nes neįma- 
noma per grynai psichologinę prieigą prisiekti dvasios arba 
sielos gyvenimo, kurį tegalima atskleisti suprantant jo išraiš- 
kas, taigi hermeneutiškai. Šiam sklandžiam aiškinimui priešta- 
raudami atsakome, kad Dilthey'ui juk psichologija buvo išlai- 
kiusi savo esminę funkciją.“ Iš tikrųjų jis pats nekalbėjo apie 
tai, kad hermeneutika panaikina psichologijos galiojimą, ir 
negalima sakyti, kad VII tomas, nors jame ir akcentuojama 


46 Thid. 

1 O. F. Bollnow, Dilthey. Eine Einführung in seine Philosophie, Leipzig 
1936, Schaffhausen, 4: 1980. Šiam perskaitymui dar angažuojasi P. Ri- 
coeur, Du texte a l'action. Essais d’hermeneutique II, Paris 1986, p. 81 ff. 

48 Plg. F. Rodi, „Dilthey’s Kritik der historischen Vernunft — Pro- 
gramm oder System?“, in: Dilthey-Jahrbuch 3 (1985), S. 140-165 (kur 
nurodoma Dilthey’y turėjus polinkį skirtingu metu sureikšminti vis kitus 
paskirus savo vieningos pradinės įžvalgos elementus) taip pat ir M. Er- 
marth, Wilhelm Dilthey. The Critique of Historical Reason, Chicago- 
London 1978, p. 235. 

gyvenimo, išraiškos ir supratimo triada, hermeneutiką būtų 
iškėlęs iki naujos metodologinės pagrindų disciplinos. Faktiš- 
kai ir vėlyvuosiuose darbuose rėmimosi hermeneutika atve- 
jai dažniausiai atsitiktiniai, tačiau jie nusipelno dėmesio. 
1900 m. darbas apie hermeneutikos kilmę mums, žino- 
ma, yra ypač aktualus. „Vėlyvu veikalu“ jį galima laikyti tik 
sąlygiškai, nes jo istorinėje dalyje regis, pasinaudoma nepub- 
likuotu 1860 m. premijuotu esė apie protestantiškos herme- 
neutikos istoriją. Tarsi nutiko taip, kad Dilthey 'us savo stal- 
čiuje būtų suieškojęs 40 metų senumo rankraštį, idant 
1900 m. iš jo parengtų pranešimą. Tai juo reikšmingesnis 
faktas, nes čia negalioja sisteminės žinios apie jo veikalus. 
Tuometiniam Dilthey'aus tyrimui ir jo vis glaudesniam san- 
tykiui su ankstesne hermeneutika yra labai tipiškas požiūris į 
supratimą kaip „procesą, kuriame mes iš ženklų, jusliškai 
duotų iš išorės, pažįstame vidujybę“.® Be to, Schleiermacherio 
meno teorijos idėją primena Dilthey'aus idėja, kad aiškini- 
mas ar interpretacija turėtų meniskai suprasti nuolat fiksuo- 
jamus gyvenimo išreiškimus. Taip pati hermeneutika turinti 
pateikti „raštiškai užfiksuotų gyvenimo išreiškimų suprati- 
mo meno teoriją“. Bet naujas istorinio reliatyvizmo iššūkis 
jam yra stipresnis negu Schleiermacheriui. Iš hermeneutikos 
Dilthey us tikisi, kad nuo šiol bus išspręstas individo „moks- 
linio pažinimo“ klausimas, taigi — visuotinai galiojančių tai- 
syklių, supratimą apsaugančių nuo subjektyvaus elgimosi savo 
nuožiūra klausimas. Net čia viskas lieka programos lygyje. 
Ne pasakoma, kaip tokios taisyklės turėtų atrodyti, o tik po- 
stuluojama, kad tokios turėtų būti. Toliau, abejotina, ar Dil- 
they us tokią hermeneutiką norėjo matyti esant dvasios moks- 
lų metodologija. Tiesa, supratimas, galioja kaip esminė visų 


* GS, V, S. 318. 


155 


ĮSITRAUKIMAS | ISTORIZMO PROBLEMAS 


dvasios mokslų veiksena, tačiau jų metodo teorija turi, kaip 
ir anksčiau pateikti, kaip tai vadinama rankraštiniuose prie- 
duose, „epistemologinę, loginę ir metodinę supratimo ana- 
lizę“??, kuri kaip tik nėra siejama su hermeneutika, o veikiau 
turi ryšį su neišplėtotu „Įvado“ II tomo projektu. 

Iš 1900 m. studijos darytina išvada, kad Dilthey'us iki 
pat mirties išlaikė klasikinį, normatyvų hermeneutikos su- 
pratimą. Geriausiu atveju jis numanė, kad tokia meno teori- 
ja turėtų šį tą bendra su dvasios mokslų epistemologine me- 
todologija, tačiau savo programos jis neišdėstė ir iki galo 
aiškiai neapibrėžė. Šis neišdėstymas gali, kaip dažnai mano- 
ma, būti susijęs su tuo, kad vėlyvasis Dilthey’us vis labiau 
suvokė savo pradinio metodologiškai iškelto klausimo siau- 
rumą. Nes supratimas iš tiesų yra ne tik specifinė dvasios 
mokslų veiksena, tačiau visuomet jau tai, kuo kaip būtinu 
dalyku yra apsirūpinusi istorinė žmonių egzistencija. Pasku- 
tiniuose Dilthey'aus apmatuose kartkartėmis pagarsinama 
universali istorinio gyvenimo filosofija, kurią su malonumu 
pasišovė tęsti jo mokiniai, pavadindami ją „hermeneutine 
filosofija“.?! Galiausiai, paskatintas susirašinėjimo su grafu 
Yorcku von Wartenburgu, Dilthey'us nustojo kreipti dėme- 
sį į savo metodologines ambicijas. Kaip mes vis dėlto mato- 
me, tokio metodologiškumo išsižadėjimo negalime atspėti 
iš paskutiniųjų Dilthey'aus tekstų. Atrodo, daug adekvačiau 
yra kalbėti apie Dilthey'aus darbuose niekad neįveiktą įtam- 
pą tarp scientistinio siekio atrasti tvirtą dvasios mokslų at- 


50 Thid., S. 333. 

>! Plg., pvz., G. Misch, Lebensphilosophie und Phänomenologie. Eine 
Auseinandersetzung der Dilthey'schen Richtung mit Heidegger und Hus- 
serl, Leipzig-Berlin, 2: 1931; taip pat O. F. Bollnow, Studien zur Her- 
meneutik, Freiburg-München 1982 (Bd. I) ir 1983 (Bd. II). 

?2 Plg. H.-G. Gadamer, WM, S. 218 ff. (= GW, I, S. 235ff.) 

ramą ir įžvalgos apie neatšaukiamą žmogaus gyvenimo isto- 
riškumą, — šį įtampa metodologinį projektą daro nejgyvendi- 
namą. Dilthey'aus paskatinta hermeneutinė XX a. filosofija, 
ir siauriau apsibrėžusios Dilthey'aus mokyklos viduje, ir pla- 
čiau siekiančiuose Heideggerio bei Gadamerio užmojuose, 
pripažins šį nesuderinamumą ir pradinio metodologinio pro- 
jekto nenaudai pabrėžtinai remsis istoriskumo universalumu. 

Vėlyvasis Dilthey’us, laikydamasis hermeneutikos klasiki- 
nės savipratos, istorizmo epochoje matė į ją nukreiptą prašymą 
atlikti „naują svarbų uždavinį“: apginti „supratimo tikrumą 
nuo istorinio skepsio ir subjektyvios savivalės“. Galiausiai 
tik pažadu teliko teiginys: „Šiuo metu hermeneutika turi už- 
megzti ryšį su visuotiniu epistemologiniu uždaviniu, parodyti 
esant galimą žinojimą apie istorinio pasaulio sąryšingumą ir 
surasti priemones jam pasiekti.“?? Tai, kas Dilthey 'ui buvo 
programiška, jo pasekėjams tuojau tapo problemiška. Jie visi 
kaip vienas manė, kad naują svarbų uždavinį hermeneuti- 
ka gali atlikti veikiau atsisveikinusi su į visuotinai galiojan- 
čią atramą atsirėmusia metodologija. Tai, kad dvasios moks- 
lams stinga Archimedo taško, nebebuvo laikoma jų trūkumu. 
Priešingai, tuo pasireiškė dvasios mokslų artumas naujam, 
istoriškumo, universalumui. Kelrodis čia buvo pirmiausia Hei- 
deggerio faktinio gyvenimo ontologija, hermeneutiką pada- 
riusi universaliu filosofijos pagrindu. 


2 GS, VII, S. 217f. 

išaiškintumo saviaiška 


To, kas išgyventa viduje ne[galima] sutal- 
pinti į sąvokas, kurios buvo sukonstruotos 
juslėms duotam išoriniam pasauliui. 

W. Dilthey (GS V, 196) 


XIX a. hermeneutika išliko tam tikru, pirmiausia filosofiniu, 
požiūriu daugiau ar mažiau neįsisąmonintai reflektyvi. Nepai- 
sant plačiai užmanytų pamatinių intuicijų hermeneutikos 
klasikams, kurie, atrodo, reprezentuoja šį šimtmetį — Boeck- 
hui, Schleiermacheriui, Droysenui ir Dilthey'ui — nepavyko 
parengti vieningos hermeneutikos koncepcijos, tiksliau, pa- 
skelbti jos sistemine forma. Būdinga tai, kad jų hermeneu- 
tinius tyrimus publikavo tik mokiniai, iš jų palikimo, daž- 
niausiai konspektinio arba fragmentiško. Padėtis pamažu 
kinta nuo Heideggerio (1889-1976), kuriam, kaip galima 
įrodyti, anksti įtakos padarė Schleiermacheris, Droysenas ir 
-Dilthey'us.! Heideggerio mąstymas hermeneutiką ilgam lai- 


' Heideggeris pats nurodo savo ankstyvą susidomėjimą Schleierma- 
cheriu ir Dilthey'umi (in: Unterwegs zur Sprache, Pfullingen, 1959, S. 
96) bei į teologinį savo pirmojo susidūrimo su hermeneutika kontekstą. 
Iš tikrųjų teologijos studentas Heideggeris lankė paskaitų kursą apie her- 
meneutiką 1910 m. vasaros semestre (plg. Th. Sheehan, „Heidegger's 
Lehrjahre“, in: The Collegium Phaenomenologicum. The First Ten Years, 
Dordrecht-Boston-London, 1988, p. 92). Apie ankstyvą domėjimąsi 
Dilthey’umi plg. tyrimą F. Rodi, „Die Bedeutung Dilthey's für die Kon- 
zeption von „Sein und Zeit“, in: Dilthey-Jahrbuch, 4 (1986-1987), S. 
161-177. Kalbant apie Droyseną, čia galėtų pakakti nuorodos į tai, kad 

kui pastumia į filosofinio apmastymo centrą. Vis dėlto net 
Heideggerio atveju hermeneutika, nepaisant „Būties ir laiko“ 
pasirodymo, ilgai buvo paslėpta. Savo naujas hermeneutikos 
pradines įžvalgas jis išskleidė pirmoje trečiojo dešimtmečio 
pusėje skaitydamas paskaitas apie „Faktiškumo hermeneuti- 
ką“, tačiau nepublikuodamas savo tyrimų šia tema. Tai, kas 
svarbiausia, perėmė — ir tai mes šiandien galime teigti tvir- 
tai — „Būtis ir laikas“, tačiau, žinoma, spaudžiant naujiems, 
probleminį lauką susluoksiniuojantiems klausimams, dėl ku- 
rių kartais tapdavo neatpažįstamas sumanyto darbo herme- 
neutinis horizontas. Kaip jau buvo pastebėta, tam kad nu- 
statytų sisteminę hermeneutikos vietą, jam 1927 m. opuse 
teprireikė paskirti ne ką daugiau nei pusę puslapio, kuriame 
daugiau vietos skirta kaip antai ontologiniam klausimui apie 
būties pradinę prasmę ir pagrindines artikuliacijas. Vėlesnieji 
darbai atrodo, žiūrint išoriškai, panašūs į pabrėžtinai atsi- 
sakančius klausimą kelti hermeneutiškai. Jau garsiajame, 
1927 m. vasaros semestre apie pagrindines fenomenologijos 
problemas skaitytame paskaitų kurse (GA 24), kurį galima 


laikyti lengvai pakoreguotu „Būties ir laiko“ tęsiniu“, herme- 


Heideggeris 1926 m. vasaros semestre, taigi „Būties ir laiko“ radimosi 
metu, vedė seminarą apie jo istorikos pagrindus. — Mes pripažįstame, 
kad šnekėti apie hermeneutikos „naują pradžią“ Heideggerio atveju yra 
problemiška, ypač turint galvoje Dilthey 'ų (plg. pastaruoju metu F. Ro- 
di, Erkenntnis des Erkannten, Frankfurt a. M., 1990, S. 89 ir kt.). Juk 
naujos pradžios hermeneutika niekuomet negali turėti. Tačiau net tokie 
Dilthey'aus tyrėjai kaip Rodi (/bid., S. 81) pripažįsta, kad dar 1910 m. 
Dilthey'ui sisteminis ir filosofinis „hermeneutikos“ vardo vartojimas buvo 
toli gražu ne savaime suprantamas. Čia Heideggeris, be jokios abejonės, 
nustatė naujus mastelius. 

` Plg. interpretaciją Th. Sheehan, „„Time and Being“ 1925-27“, in: 
Thinking about Being. Aspects of Heideggers Thought, ed. by W. Shahan 
and J. N. Mohanty, Norman (Oklahoma), 1984, p. 177-219 bei müsy 
veikalas: Le tournant dans la pensėe de Martin Heidegger, Paris, 1987. 

neutikos sąvoka nepavartota nė vienintelį kartą. Ir vėliau vė- 
lyvuosiuose darbuose bemaž ant vienos rankos pirštų galima 
suskaičiuoti rėmimosi, daugiausia retrospektyvaus pobūdžio, 
hermeneutika atvejus. Taigi daugelis taktų liudija, kad tik- 
rosios Heideggerio hermeneutikos reikia ieškoti ankstyvose 
paskaitose. Jos juk buvo šaltinis stiprių paskatų vėlesnei her- 
meneutikai, ypač Gadamerio, vystytis. Dabartinė situacija 
šiuo atžvilgiu yra palanki, nes neseniai buvo paskelbtos kai 
kurios to meto paskaitos ir netgi parengti rankraštiniai darbai". 
Jie jau seniai yra naujesnių Heideggerio tyrimų centre, nes 
atneša tiek daug šviesos į tai, kas anksčiau buvo nežinoma ir 
tik numanoma. Deja, detalios juose išskleistos faktiskumo 
hermeneutikos analizės, kurią dar reikia atlikti, negalime pa- 
teikti šiame siaurų rėmų įvade.* Tegalime siekti, kad jų filo- 
sofinis derlius atneštų deramo hermeneutinės „Būties ir laiko“ 
problematikos ir jos paveikos istorijos supratimo vaisių. 


? Plg. ypač GA 20, 21, 24, 25, 56/57, 61, 63 tomus bei tekstus: Der 
Begriff der Zeit, Tübingen, 1989 ir „Phänomenologische Interpretatio- 
nen zu Aristoteles (Anzeige der hermeneutischen Situation), in: Dil- 
they-Jahrbuch, G (1989), S. 237-269 (toliau — Anzeige); Kasseler „Vor- 
träge“ (1925), in: Dilthey-Jahrbuch, 8 (1992-1993), S. 143-180. 

* Plg. studijas apie ankstyvą Heideggerio faktiškumo hermeneutiką 
mano knygoje: Der Sinn für Hermeneutik, Darmstadt, 1994, S. 71- 
102; t. p.: „Zur hermeneutischen Wahrheit. Heidegger und Augusti- 
nus“, in: E. Richter (Hrsg.), Die Frage nach der Wahrheit, Frankfurt a. 
M., 1997, S. 161-173; „Die Wiedererweckung der Seinsfrage auf dem 
Weg einer phänomenologisch-hermeneutischen Destruktion“, in: Th. 
Rentsch (Hrsg.), Heidegger: Sein und Zeit, München, 2001. Siuo požiū- 
riu itin informatyvūs nauji Gadamerio straipsniai apie pradines Heideg- 
gerio idėjas (kurios jį formavusios daug stipriau už „Būtį ir laiką“), pir- 
miausia iš jo GW III (1987) ir X (1995) tomų. Klasikinis veikalas apie 
hermeneutinę „Būties ir laiko“ atsiradimo istoriją: T. Kisiel, The Genesis 
of Heidegger's Being and Time, Berkley. 1993. Plg. t. p.: T. Kisiel, J. van 
Buren (ed.), Reading Heidegger from the Start, Albany, 1994. 


160 


BESIRŪPINANTIS SUPRATIMO IŠANKSTUMAS 


1. Besirūpinantis supratimo išankstumas 


Pernelyg gerai yra žinoma Heideggerio įžvalga apie vadina- 
mąją supratimo išankstinę struktūrą. Teologas Rudolfas Bult- 
mannas ją apibūdino vėlesnei hermeneutikai autoritetingu 
tapusiu pasakymu, kad žmogiškasis supratimas vadovaujasi 
iš esamos egzistencinės situacijos kylančiu išankstiniu supra- 
timu, kuris nubrėžia kiekvieno mėginimo paaiškinti temati- 
nius rėmus ir galiojimo plotį. Tačiau retai buvo susimąstoma 
apie tai, „iš anksto kur (w0v07)“ ši išankstinė struktūra iš 
tikrųjų operuoja. Manieristiškai formuluojant: didžiąja dalimi 
liko nenušviestas šis „ten po to (danach), kuriam tą „iš anksto 
kur“ perduoda ši struktūra. Ar šiam Heideggerio pabrėžtam 
„Iš anksto“ nepridera suteikti ypatingos svarbos? Ką jis turė- 
tų reikšti hermeneutiškai orientuoto tyrimo aplinkoje? Jei 
grynai heuristiniais sumetimais paimtume 31-33 paragrafus 
kaip „egzoterinį „Būties ir laiko“ hermeneutikos branduolį, 
pirmą atsakymą duotų paskutinio paragrafo antraštė: „ištara 
kaip išvestinis aiškinimo modusas“. Todėl tai, kas yra „ten 
po to“, kuriam išankstinis supratimas patiekia tą „iš anksto 
kur“, būtų ištara, jei ne pati kalba. Taigi išankstinė struktū- 
ra reiškia, kad žmogiškąją Stai-bütj apibrėžia jai būdingas 
išaiškintumas (Ausgelegtheit), — kuris turimas zš anksto prieš 
bet kokią ištarą. Šis išaiškintumas yra fundamentalaus rūpes- 
čio pobūdžio ir jam gresia būti uždengtam, nes propozicinis 
sprendinys turi tendenciją sulyginti. Iš pradžių šis požiūris 
gali nustebinti, tačiau mes galvojame turį teisę manyti, kad 
Heideggerio faktiškumo hermeneutika iš esmės siekia būti 
hermeneutika to, kas veikia ten, kur yra visiškas-už ištaros. Ji 
yra aiškinimas to, kas yra „iš anksto“ ir „už“ bet kokio sprendi- 
nio, kuriuo save išsako rūpesčio struktūra žmogiškosios Stai- 
būties, kurios elementariausia atlikimo forma yra supratimas. 

Iš pradžių šis supratimas, būdamas stiprioje ir originalio- 
je priešpriešoje hermeneutikos tradicijai, nusisiaus savo gry- 
nai „episteminę“ ypatybę. Supratimas juk anksčiau buvo su- 
vokiamas kaip teorinis intelligere, kai buvo kalbama apie 
intelektą atitinkantį prasmingos dalykų padėties suvokimą. 
Droysenas ir Dilthey'us supratimą iškėlė beveik iki autono- 
miškos pažintinės veiksenos, kuriai buvo skirta pagrįsti isto- 
rinių dvasios mokslų metodologinį savitumą. Heideggeris šį 
epistemologinį supratimą teigia esant antrinį, tačiau tik tam, 
kad savo supratimo hermeneutiką įsteigtų dar universaliau. 
Savo naują supratimo koncepciją jis išgvildena išmatuodamas 
gylį formulės „būti ką nors suprantančiam“, kuri rodo ne tiek 
žinojimą, kiek įgūdį ar sugebėjimą. „Suprasti dalyką“ reiškia 
būti iki jo „priaugusiam“, sugebėti jame gaudytis. Galima 
pasakyti apie sportininką, kad jis šį tą supranta apie futbolą. 
Žinoma, čia mes numanome ne kokį žinojimą, o dažniausiai 
aiškiai neišsakytą sugebėjimą, meistriškumą, taigi „meną“. 
Čia reikia galvoti ne vien tik apie puikų atlikimą. Visas mūsų 
gyvenimas yra persmelktas tokių „įgūdžių“: šitaip mes esame 
suprantantys, kaip bendrauti su žmonėmis, apsirūpinti daik- 
tais, leisti laiką ir t. t., drauge šiuose interesuose neturėdami 
specialaus žinojimo. Šį, pavadinkime jį „praktiniu“, suprati- 
mą Heideggeris mąsto kaip „egzistencialą“, t. y. kaip būties 
būdą arba pagrindinį modusą, kuriuo mes šiame pasaulyje 
gaudomės ir siekiame susigaudyti. Supratimas reiškia ne tiek 
„pažinimo būdą“, kiek rūpesčio vedamą „susižinojimą“? pa- 
saulyje. Negirdėtas šio supratimo universalumas pateisina lū- 
kesčius tuo, kad netgi dvasios mokslų atstovo epistemologi- 
nį supratimą galima suvokti kaip tokio meistriškumo raiškos 
būdą. Teoriškai suprasti dalykų padėtį iš tiesų reiškia: būti 


> Plg. GA, 20, S. 286. 

ligi jos priaugusiam, su ja susidorojusiam, idant galetum pra- 
deti ka nors veikti. 

Sis kasdienis supratimas, tvirtina Heideggeris, beveik vi- 
suomet išlieka neišreiškiamas. Kaip „būties būdas“ jis pats 
savęs netematizuoja. Mes jame gyvename pernelyg giliai, nei 
tai būtų būtina, idant taptų išsakyta. Nepaisant to, visi „daik- 
tai“ ir nutikimai, su kuriais mes mūsų gyvenamajame pasau- 
lyje dorojamės, yra šio už akių užbėgančio supratimo iš anksto 
interpretuojami kaip daiktai šiam ar kitam vartojimui. Hei- 
deggeris pažymi, kad graikiškas žodis daiktui, „pragma“, yra 
kilęs iš praktikos sąryšingumo, aprūpinančio santykio su da- 
lykais. Šis instrumentalizuojantis, interpretacinis „kaip“, kuris 
yra konstitutyvus žmogiškajam supratimui, įvardija neišsa- 
kytą štai-būties santykių būdą jos pasaulyje. Heideggeris šią 
neišsakomybę išreiškia atskirdamas „hermeneutinį“ ir „apo- 
fantinį“ (arba ištaros) „kaip““. Kaip labiau pirminis už apo- 
fantinį „kaip“, tai yra už išaiškintumą fenomeny, kurie atsi- 
spindi ištarose, veikia hermeneutinis „kaip“, kuris elementarų, 
interpretuojantį išankstinį aplinkos daiktų supratimą atlieka 
štai-būties plotmėje. Ši tezė kalbos apsėstai šiuolaikinei filo- 
sofijai gali pasirodyti kiek svetima. Nepaisant to, ją galima 
gerai pavaizduoti fenomenologiškai. Tarkime, kai mes pro 
duris įžengiame į kambarį, mes tuo metu turime supratimą to, 
kam čia yra durys, t. y. kaip priemonė įeiti arba išeiti, neiš- 
švaistydami žodžių šiai trivialybei: „Si kaip-struktüra drauge 
yra nebütinai taikoma predikavimui. Büdamas santykyje su 
kuo nors, aš neatlieku apie tai jokių tematiškai predikatyviy 
ištarų. ’ Taigi ši kaip-struktūra yra iš esmės ikikalbinė, ji griež- 

6 Plg. SZ, S. 158 bei GA, 21, S. 143-161 (skyriai „Pirminio supra- 
timo kaip-struktūra: hermeneutinis „kaip““, „Apibrėžiant kaip-struktū- 


ros modifikaciją: apofatinis „kaip““). 


’ GA, 21, S. 144. 

tai priklauso, rašo Heideggeris, mūsų „elgsenai“ .* Išankstinė 
supratimo struktūra yra filosofinė šio ikipredikatyvumo iš- 
raiška. Be galo reikšminga, kad Heideggeris šiam ikipredika- 
tyviam supratimui nusakyti vartoja kaip tik „hermeneutišku- 
mo“ sąvoką. Tai dera su pagrindine hermeneutikos pastanga 
pasiekti tai, kas yra anksčiau už ištarą, arba joje, arba už jos; 
vienu žodžiu, sielą, kuri save išreiškia žodyje. Nėra abejonės, 
kad Heideggeris remiasi šiuo hermeneutinio supratimo sie- 
kiu, idant jį vis dėlto radikalizuotų, universaliai patalpinda- 
mas supratimą štai-būties rūpesčio struktūroje. 

Tačiau mes neatsitiktinai pasaulį suprantame „hermeneu- 
tiškai“ pagal jo vartojamumą. Už nuveikiamo apsirūpinimo 
pasaulio objektais glūdi pamatinis štai-būties rūpestis, rū- 
pestis dėl jos pačios. Štai-būtis pasižymi tuo, kad jai jos bū- 
tyje svarbi pati ši būtis, jos sugebėjimas-būti pasaulyje. Hei- 
deggeris apie tai rašo ne visur, tačiau krenta į akis, kad 
apdairaus supratimo būties būdo egzistencinė šaknis yra štai- 
būties susirūpinime savimi. Taigi daugiau ar mažiau nejįsisą- 
moninta žmogiškojo supratimo ašis yra rūpestis. 

Pagal jį brėžiasi specifinė mūsų supratimo ypatybė ap- 
mesti. Idant tarsi užbėgtų už akių potencialiai grasinančiam 
pasauliui, mūsų supratimas laikosi neabejojamų, neišreiškia- 
mų apmatų, kurie, — Heideggerio kalba kalbant, — įkūnija 
mūsų pačių, mūsų sugebėjimo būti galimybes. Suprasti juk 
reiškia sugebėti: įtikrovinti šį ar aną supratimo būdą vietoj 
kito. Tačiau, Heideggerio nuomone, nėra taip, kad tenai 
išorėje iš pradžių būtų nuogi daiktai, kurie dėl mūsų subjek- 
tyvaus ir apdairaus supratimo įgautų tam tikrą atspalvį. Ne, 
tai kas pirmiausia ten yra, yra kaip tik mūsų santykis su 
pasauliu suprantančių apmatų modusu. Grynai teorinis pa- 


5 Ibid., S. 146. 

saulio matymas, kurio galimybės Heideggeris niekuomet ne- 
nuneigia, galimas aiškiai suspenduojant tokius aprūpinančius 
apmatus. Tačiau pirminis yra hermeneutinis „kaip“, kuriame 
mums viskas įvyksta ir mus liečia. 

Pirmiausia, mes nepasirenkame savo apmatų. Veikiau mes 
esame į juos „įmesti“. Specifinis štai-būties įmestumas ir is- 
toriškumas yra nesunaikinamas mūsų „faktiškumo“ požymis. 
Faktinei taigi ir pirminei išankstinei supratimo struktūrai 
būdinga, kad ji yra viduje iš anksto duotų perspektyvų, kurios 
kreipia jos prasminius lūkesčius: „Šie paprastai neišreiškiant 
turimi požiūriai, kuriuos faktinis gyvenimas labiau perima 
įpročio keliu, negu juos per išraiškas pasisavina, iš anksto 
pazenklina atlikimo kelius.“ Tačiau mes nesame aklai atiduoti 
šiai išankstinei įprastinio išaiškintumo struktūrai, tarsi mes 
būtume, kaip linkstama manyti, tai paplitusiu būdu išskaičius 
„hermeneutiniame rate“, niekingai sučiupti mūsų išankstinių 
nuostatų. Heideggerio hermeneutika kaip tik yra to priešy- 
bė. Jos tikslas yra išsamiai išaiškinti šią istoriškai iš anksto 
duotą išankstinę struktūrą. Šį išaiškinimą jis vadina aiškinimu. 


2. Jo skaidrumas aiškinime 


Žodžių stoka neturėtų paskatinti daryti 
išvadą apie aiškinimo stoką.!? 


Tradicinei hermeneutikai aiškinimas (interpretatio) funkcio- 
navo savaime suprantamai kaip priemonė suprasti (intellige- 
re). Jei kas nors nesuvokė kurios nors teksto vietos, turėjo 
kreiptis į aiškinimą, kurio natūralus telas buvo privesti prie 
supratimo.!! Tariant drauge su Chladenijumi, įtarpinanti aiš- 


° Anzeige, S. 241. 
0 SZ. S. 157. 

kinimo funkcija yra pateikti supratimui būtinas priemones. 
Taigi iš pradžių būdavo aiškinimas, po to ir iš jo kildavo 
supratimas. Nauju, iššūkį tradicijai metančiu atsakomuoju 
ėjimu Heideggerio egzistencinė hermeneutika tiesiog apgręš 
šį teleologinį santykį. Pirminiu nuo šiol taps supratimas, o 
aiškinimas bus suvokiamas kaip vien tik supratimo formavi- 
mas arba parengimas. 

Ši aiškinimo sąvoka yra išimtinai kritinė. Kaip mes ma- 
tėme, supratimas gyvena tam tikro jo situacijai specifinio 
išaiškintumo viduje arba juo. Supratimas kaip rūpesčio sava 
štai-būtimi eksponentas turi galimybę save kaip tokį sufor- 
muoti, tad save patį suprasti. Aiškinimą — pažodžiui kaip to, 
kas jau implicitiškai iš anksto suprasta, iš-dėstymą (Aus-ein- 
anderlegung) — atlikti turi ne kas kitas kaip šis savęs paties 
išaiškinimas. Kaip jo išgvildenimas jis įvyksta „po“ pirmo 
supratimo, tačiau būtent tam, kad būtų užbaigta supratimą 
ženklinanti požiūrio paieška ir požiūrio atlaisvinimas. Sa- 
vęs išaiškinimas kaip supratimo savęs paties pasisavinimą 
pateikė esant iki galo arba iki savęs paties privestą suprati- 
mą: „Jame suprasdamas supratimas pasisavina tai, kas jo su- 
prasta. Aiškinimo kelyje supratimas tampa ne kažkuo kitu, 
o pačiu savimi.“! 

Iš tikrųjų aiškinimas siekia pagelbėti išankstiniam suprati- 
mui pasiekti skaidrumą. Tai tarnauja visų pirma tam, kad bū- 
tų įsisavinta sava supratimo situacija ir išankstiniai manymai!?, 

'! Apie šį natūralų teleologinį santykį tarp aiškinimo ir supratimo 
plg. E. Betti, Zur Grundlegung einer allgemeinen Auslegungslebre (1954); 
pakart. leid.: Tübingen, 1988. 

2 SZ, S. 148. 

>» Plg. GA, 61, S. 41, 160. Apie tai, jog terminas „darymas-skaid- 
riu“ buvo ypač svarbus ankstyvajam Heideggeriui plg.: H.-G. Gada- 


mer, „Heideggers ‘theologische’ Jugendschrift“, in: Dilthey-Jahrbuch, 6 
(1989), S. 232. 


166 


JO SKAIDRUMAS AISKINIME 


kurie nulemia parūpintą pažinimą ir elgseną. Aiškinimo kri- 
tinis smaigalys atsiranda iš pastangų kiek įmanoma labiau 
užkirsti kelią klaidingam savęs supratimui. Kadangi mūsų 
supratimas gali apsirikti, kiekvienai supratimo pastangai rei- 
kia ją lydinčių „įsisavinimo, sutvirtinimo ir saugojimo.“ * 
Tad pirmasis kiekvieno nuoširdaus aiškinimo uždavinys turi 
būti reflektyviai iki sąmonės pakelti savo paties supratimo 
išankstinę struktūrą. 

Tiesa, Heideggerio intencijos nereikėtų klaidingai suprasti 
taip, tarsi teksto aiškinimas išsisemtų išskleidus aiškintojo 
subjektyvų išankstinį supratimą, lyg neatsigręžiant į tekstą, 
kurio prasmė yra aiškintina. Tuomet interpretacija, kuri juk 
godisi, kad kitas jai taptų prieinamas, išsigimtų į keistą inter- 
pretatoriaus monologą su savo paties išankstiniu supratimu. 
Heideggeris akivaizdžiai turi galvoje kai ką daug paviršesnio: 
antai kad teisingai aiškintume tekstų prasmę, privalu pirmiau- 
sia sau nuskaidrinti savo paties hermeneutinę situaciją, idant 
visų pirma galėtų išryškėti teksto svetimumas ar kitokumas, 
t. y., kad mūsų neišaiškinti išankstiniai sprendiniai nepa- 
stebėtai neviešpatautų ir taip neužstotų teksto savasties. Kas, 
pasitikėdamas savimi, nuginčija savo hermeneutinį situaty- 
vumą, tam kyla pavojus juo nekritiškiau jam atsiduoti. Štai 
ką Heideggeris, pavyzdžiui, pastebi apie filosofijos ir jos is- 
torijos polemiką: „Visi aiškinimai filosofijos istorijos lauke, 
lygiai kaip ir kituose, tvirtai siekiantys nieko į tekstus ne-j- 
aiškinti bei būdami nukreipti prieš problemų istorines „kon- 
strukcijas“, turi kartu leistis nutveriami už tai, kad taip pat 
į-aiškina, tačiau nesiorentuodami ir dėl sąvokinių priemo- 
nių, kurių kilmė visiškai kitoniška ir nesukontroliuojama.“"? 
Priešingai, pirmiausia tik reflektyvaus sugrįžimo prie savo 


4 GA, 20, S. 358. 
D Anzeige, S. 237-238. 

paties išankstinės struktūros keliu tampa įmanoma iš dalies 
kontroliuoti foninį išaiškintumą, kad jo atžvilgiu save galėtų 
atskleisti paaiškintinų dalykų kitumas. Šiomis kritinėmis pa- 
stangomis susivokti savyje paaiškinama tai, kad Heideggeris 
priima hermeneutinį ratą, kurį transcenduoti stengėsi isto- 
rizmas. Žinoma, esama rato tarp aiškinimo ir supratimo, 
t. y. šiuo atveju tarp kiekvienos interpretacijos ir ją maiti- 
nančių išankstinių pagavų, tačiau šis ratiškumas kaip tik ir 
priklauso štai-būties ontologinei arba nepanaikinamai rū- 
pesčio, taigi ir išankstinei, struktūrai. Tai nereiškia, kad svarbu 
užmerkti akis prieš šį „piktą“ ratą ir labai norėti, kad jis iš- 
nyktų, idant būtų pasiektas kažin koks štai-būties neturintis 
objektyvumas. „Svarbiausia“, — rašo pabrėždamas Heideg- 
geris, — yra kaip tik ne „iš rato išeiti, tačiau į jį tinkamu 
būdu jeiti.“'°] jį teisingu būdu įšokti konkrečiai reiškia, kad 
išlieka prioritetinis ir pastovus doros interpretacijos uždavi- 
nys, sau pačiai išplėtoti ir išsiaiškinti savo išankstines paga- 
vas. Tačiau tokias išankstines pagavas ketinama ne apmąsty- 
ti paprasčiausiai nukenksminant, o reflektyviai iškelti savo 
išankstinę struktūrą, idant būtų pradėtas dialogas tarp dvie- 
jų specifinių pozicijų, taigi su dalykais ir su svetimu mąsty- 
mu. Tokio aiškinančio, iš anksto nuskaidrinančio iškėlimo 
neturintis supratimas yra pavojuje, kad leis nekritinėms „iš- 
monems ir populiarioms sąvokoms iš anksto nustatyti“! savo 
žvilgsnio kryptj. Suprantama, kalbėti galima ne apie iš anks- 
to struktūruojančio išaiškintumo, kuris pirmiausia motyvuoja 
interpretacinį užklausimą, išjungimą, tačiau apie jo tapimą- 
įsisąmonintu, kiek tai įmanoma. Taigi aiškinimo metu su- 

1° SZ, S. 153. Apie Heideggerio ir Gadamerio hermeneutinio rato 
problematiką plg. mano: Einführung zu Gadamer, Tübingen, 2000, 


S. 125-134. 
17 Ibid. 

formuotą išankstinę struktūrą, kuri taip yra iškelta, reikia 
kartu atsinešti į interpretacijos pradžios tašką.!š 


3. Filosofinės faktiškumo 
hermeneutikos idėja 


Heideggerio hermeneutika, kaip filosofinė programa, suvo- 
kia save kaip supratimui imanentiškos tendencijos aiškinti 
radikalizaciją. Hermeneutika taip ima atitikti „pradinę žodžio 
reikšmę“, pažymi Heideggeris, „anot kurios ji žymi aiškini- 
mo darbą“.!? Šis supratimas nukreiptas prieš nuo Schleier- 
macherio ir Dilthey'aus vyravusią nuomonę, pagal kurią her- 
meneutika turinti pateikti metodinę supratimo meno teoriją, 
idant metodologiškai pagrįstų dvasios mokslus. Ne aiškinimo 
teorija, o pats aiškinimas yra į filosofijos statusą pakeltos 
hermeneutikos darbas, ir būtent siekiant štai-būtį padaryti 
skaidrią sau pačiai, kai filosofinis nuskaidrinimo darbas tik 
užbaigia tą aiškinimą, kurį suprantanti štai-būtis jau visuomet 
atlieka. Šitaip filosofinės hermeneutikos tikslas tampa fak- 
tiškumo saviaiška, tarsi aiškinimo aiškinimas, kad štai-būtis 
galėtų tapti sau pačiai skaidri. Būtent aiškinant štai-būčiai 
privalo „tapti praneštos pamatinės jos būties struktūros“. Iš 
štai-būties nerimavimo dėl savęs kilusi filosofija, suvokta kaip 
„tendencijos aiškinti pamatinės gyvenimo nerimastis auten- 


'8 Plg. M. Heidegger, „Anmerkungen zu Karl Jaspers’ Psychologie 
der Weltanschauungen (1919/21)“, in: Wegmarken, papild. leid., Frank- 
furt a. M., 2: 1978, S. 9. 

2 SZ, S. 37. 

2 Ibid. Apie hermeneutiką kaip savęs aiškinimą plg.: C. F. Geth- 
mann, Verstehen und Auslegung. Das Methodenproblem in der Philoso- 
phie Martin Heideggers, Bonn, 1974, S. 117; R. Thurnher, „Hermeneu- 
tik und Verstehen in Heideggers „Sein und Zeit“, in: Salzburger Jahrbuch 
für Philosophie, 28/29 (1984-1985), S. 107. 

tiškas nuodugnus įgyvendinimas“, taiko aiškinimo savišvie- 
čiamąją funkciją pačiai štai-būčiai. 

Šis filosofinis užmanymas aiškiausiai pasireiškia 1923 m. 
vasaros semestro paskaitų kurse apie „Faktiskumo herme- 
neutiką“. Hermeneutika ten žymi „vieningą būdą paskirti, 
nukreipti, prieiti, užklausti ir paaiškinti faktiškumą'*!, kuris 
pasitaiko kaip „galimo būdravimo žinia“. Nors ir apmesta 
atsižvelgiant į štai-būties skaidrumą sau pačiai, hermeneuti- 
ka vis dėlto neprivalo pati praskinti kelio link šio būdravimo 
arba patarti, kaip jį nutiesti. Esamai štai-būčiai turi būti palik- 
ta spręsti apie nuosavo kelio tiesimą link skaidrumo-pačiai- 
sau. Filosofine hermeneutika pasitenkina uždaviniu, Stai-bü- 
čiai priminti esant šį aiškinimo egzistenciale iš anksto 
nužymėtą kelią. Tiksliai sakant, „hermeneutikos uždavinys 
juk yra nuosavą štai-būtį taip, kaip ji būva, padaryti šiai pa- 
čiai štai-būčiai prieinamą, duoti žinią, kad užsiimtų susveti- 
mejimu su pačia savim, su kuriuo Stai-bütis yra suplakta. 
Hermeneutikos dėka štai-būčiai sukuriama galimybė tapti ir 
būti sau pačiai suprantančia.“*? 

Ankstyvosiose paskaitose paskelbta kova.„susvetimėjimui 
su pačia savimi“ atrodo energinga, ir tai joms suteikia bemaž 
jaunahegelininkišką, netgi ideologinę kritinę žymę:*? Tai, kam 
priešinasi hermeneutika, yra štai-būties klaidingas savęs supra- 
timas, prasilenkimas su savimi. „Būtis ir laikas“ tai vadina su- 
griuvimu, o ankstesnieji tekstai — sužlugimu. Stai-bütj kaip tik 
yra ištikęs palinkimas nepastebėti savęs pačios, nepripažinti 


*! Anzeige, S. 246. 

2 GA, 63, S. 10. 

? Plg. mano straipsnį: „Die Hermeneutik der Faktizität als ontolo- 
gische Destruktion und Ideologiekritik“, in: Zur philosophischen Aktua- 
lität Heideggers, Frankfurt a. M., 1990/1991; dabar in: Der Sinn für 
Hermeneutik, Darmstadt, 1994, S. 71-89. 

savųjų saviškiausių skaidrinimo galimybių kaip tokių, kurios 
yra įpavidalintinos. Tai pasireiškia pirmiausia tuo, kad žmogus 
nesuvokdamas buvoja savo pasaulyje ir taip tampa prarastu 
sau pačiam. Užuot ėmęsis savojo savęs paties aiškinimo, jis 
perima įprastinį, nuo jo nuimantį saviaiškos naštą. Taigi kriti- 
nės faktiškumo hermeneutikos, esamą štai-būtį sugrąžinančios 
prie savęs pačios ir prie jos galimos laisvės, tikslas būtų šias 
perduotas, jau nebeužklausiamas Stai-büties eksplikacijas išar- 
dyti arba sugriauti. „Hermeneutika savo uždavinį įvykdo tik 
destukcijos keliu.“?* Destrukcija čia reiškia tradicijos išardymą 
tik tuo atveju, jei ji egzistenciją uždengia nuo jos pačios ir 
atleidžia nuo savęs pasisavinimo būtinybės. Įgyvendinta po- 
zityviai, ji siekia iš naujo padaryti prieinamas tas pradines 
štai-būties patirtis, kurios tykoja už perduotų, tuo tarpu vargu 
ar vėl pasisavintų ontologinės tradicijos kategorijų. 
Siekdama šias pamatines patirtis padaryti vėl prieinamas, 
filosofinė hermeneutika pati, žinoma, negali neparengti savo 
sąvokinio aparato. Heideggeris šiuo klausimu yra labai atsar- 
gus. Idant kiek galima geriau užkirstų kelią naujo scholasti- 
zavimo pavojui, jis savo sąvokas įveda kaip grynai „formaliai 
nurodančias“. Ankstyvasis Heideggeris principine „forma- 
lios nuorodos“ sąvoka norėjo nurodyti, kad ištaros apie Stai- 
būtį reikalauja iš suprantančiojo pusės būti atlikusiam savo 
paties pasisavinimą. Jos nėra suvoktinos kaip teiginiai, kurie 
teoriškai aprašo esamą dalykų padėtį, tačiau kaip kvietimai 
savęs pasisavinimui dabartinės štai-būties pagrindu. Taigi jų 
„pirminė ištaros prasmė“ yra ne „nurodymas į tai, kas esti“, 
o „štai-būties leidimas būti suprastai“??, skatinantis atlikti 
štai-būties specifinį aiškinimą. Filosofiniai teiginiai yra nu- 
rodymai, kuriuos galime suprasti tik tiek, kiek juos patys sie- 


%4 Anzeige, S. 249. Plg. GA, 63, S. 105. 
3 Plg. GA, 21, S. 410. 

kiame įvykdyti konkrečiai asmeniškai angazuodamiesi — sa- 
vuoju būdu ir savo atsakomybe. Suvokdami kaip ištaras apie 
esamus faktus, jas suprastume iš pagrindų klaidingai: „Jos 
tik nurodo štai-būtį, tuo tarpu kaip išsakyti teiginiai jos juk 
reiškia pirmiausia tai, kas esti [...]. Jos nurodo galimą su- 
pratimą ir tokiu supratimu prieinamą štai-būties struktūrų 
galimą suvokiamumą. (Kaip šie į Epumveverv nurodantys tei- 
giniai jos yra hermeneutines nuorodos pobūdžio.)“?* 

Čia galima tik pasveikinti atnaujintą santykį su herme- 
neuein. Jis aiškiai rodo esant būtina supratimo metu atlikti 
dabartinės štai-būties pasisavinimą. Hermeneutiškai suvo- 
kiant, štai-būtis turi save pačią pateikti supratimo išeities 
taške. Kadangi filosofijoje tegalima kalbėti apie štai-būties 
nerimaviną dėl savęs, šį formaliai nurodantį savitumą reikė- 
tų suvokti kaip visų filosofinių sąvokų metodinę pagrindinę 
prasmę.” Tam tikslui Heideggeriui reikia kaip tik „hermeneu- 
tiniy sąvokų“, taigi išraiškų, kurios ne tik ketintų perteikti 
esantį, neutralų faktą, bet ir būtų „prieinamos tik kiekvie- 
nąkart nukreipiamai atnaujinant interpretaciją.“** Taigi her- 
meneutinis yra tas teiginys, kuris ragina patiems atlikti savęs 
refleksijg ir aiškinimą, taigi pritaikyti patiems sau. Be to, tai 
reiškia prasibrauti už bendros visiems sąvokos fasado, idant 
būtų atgautos specifinės patirtys, kurios ja parodo į save. 


4. Išvestinis ištaros statusas? 


Šis hermeneutinis sugrįžimas už to, kas pasakyta, pirmiausia 
tapo atpažįstamas atskyrus hermeneutinį „kaip“ nuo apofan- 


26 Ibid. (išskirta aut.). Plg. toliau GA, 63, S. 80: „Formali nuoroda 
visuomet yra klaidingai suprasta, jei ji [...] suvokiama kaip tvirtas, ben- 
dras teiginys.“ 

7 Plg. Anmerkungen zu Karl Jaspers, S. 10-11. 

28 Ibid., S. 32. 

tinio. Heideggeris iš tiesų niekada nepaliove nurodinėjęs į 
to, kas hermeneutiška, esminį ikipredikatyvumą. Tačiau Hei- 
deggerio intencijas suprastume klaidingai manydami, kad 
štai-būties savęs pačios aiškinimas turėtų vykti už kalbos. 
Net čia reikia Heideggerį ne gaudyti už žodžio, o, Schleier- 
macherio žodžiais tariant, skaityti tarp eilučių. Tinka kalbė- 
ti ne apie kalbos neįvertinimą ar išstūmimą. Heideggeris tik 
tesiekia, kad kiekviename pasakytame žodyje kartu būtų iš- 
girstas štai-būties pranešantis rūpestis. Jo protestas tėra nu- 
kreiptas prieš ištaros palinkimą sulyginti. Kaip tik joje įvyksta 
pirminio hermeneutinio santykio su pasauliu „modifikacija“. 
Čia pat prisimintinas garsusis Heideggerio pavyzdys apie sun- 
kų plaktuką. Iš pradžių nebylus darbavimasis su įrankiu ama- 
tininkui laipsniškai tampa varginantis. Dėl to plaktukas ima- 
mas suprasti „kaip“ sunkus (štai-būčiai). Tad šis „kaip“ yra 
užuomina į aiškinimo vyksmą, kuriam vis dėlto nereikia apie 
save pranešti išsakant: „Pirminis aiškinimas atliekamas ne 
pateikiant teorinę ištarą kaip teiginį, tačiau apdairiai besirū- 
pinančiai atidedant į šalį, kitaip tariant, pakeičiant netinka- 
mą įrankį, 'nepasakant nė žodžio'“.? Atidedant jau pasireiškia 
aiškinantis hermeneutinio „kaip“ santykis su pasauliu. Sa- 
vaime suprantama, tai galima išreikšti žodžiais: „plaktukas 
yra sunkus“, tačiau tada hermeneutinis „kaip“ išgyvena tam 
tikrą perkeitimą. Pradinis „kaip“, kuriuo apie save pranešė 
išgyvenanti amatininko pasaulio patirtis, tampa predikatyvia 
ištara kaip teiginiu apie esantį objektą (plaktuką), kuriam 
yra priskiriama savybė (sunkumas). Formuluojant Heidegge- 
rio terminais: „Ištarai jgaunant predikavimo formą [...] kar- 
tu iki gryno paprasto daikto apibrėžimo niveliuojasi pirmi- 
nis suprantantis „kaip“. > Ištara, kitaip tariant, įdaiktina 


2 SZ, S. 157. 
* GA, 21, S. 153. 

pradinį, hermeneutinį, santykį, tad: „veiklus santykis“ su kuo 
pakeičiamas savybes priskiriančiu nusakymu apie ka“. 

Be abejo, galima prieštarauti, kad pakeitimas iš tiesų nėra 
toks didžiulis, jeigu kiekvienas teiginį suvoktų kaip pasaky- 
mą apie iki jo privedusią štai-būtį, o ne kaip esančio daikto 
apibūdinimą. Heideggeris nemano, kad kiekviena ištara im- 
plikuoja, jog iškraipomas pradinis, neišsakytas „kaip“. Kalba 
vėlgi nėra tokia silpna. Jei mes teisingai aiškiname Heideg- 
gerio mintį, jis pirmiausia nori įspėti dėl palinkimo ištaras 
traktuoti kaip paprastus teigimus apie esančius, galimus nu- 
statyti objektus, nes tada nekreipiama dėmesio į tai, kad kal- 
ba yra įsišaknijusi štai-būties rūpesčio struktūroje. Užuomi- 
na apie ikipredikatyvų, hermeneutinį „kaip“ primena, kad iš 
principo kiekviena ištara liudija esant šį įsišaknijimą ir, vadi- 
nasi, jai yra būtina, kad jis būtų suprastas. Kas nori kalbiš- 


kumą suprasti hermeneutiškai, visuomet turi atsižvelgti ir į 


tai, ko jis tiesiogiai nepasako, tačiau ką tik kartu numano.?* 


%1 Ibid., S. 154. Plg. SZ, S. 158. 

?2 Iš šios perspektyvos galima suvokti, kuria prasme Gadameris galė- 
jo tarti, išraišką vartojąs hermeneutiškai, „remiantis Heideggerio anks- 
tyvuoju laikotarpiu išplėtota kalbėjimo vartosena“ (GW, 2, S. 219). Tu- 
rima galvoje, j jog suprantantysis kartu jsitraukdamas atlieka tai, ką numano 
ištara, Nors viso to ir negali išsakyti. Šiame kontekste atkreiptinas dėme- 
sys į tai, kad Heideggerio tezė apie kilminį ištaros pobūdį susilaukė svar- 
bių pasekėjų, ką rodo Georgo Mischo (1878-1965) ir Hanso Lippso 
(1889-1941) darbai. Mischas, Dilthey'aus mokinys, išplėtojo dėmesio 
vertą „evokacinio“ kalbėjimo, peržengiančio tik tai, kas yra ištara, koncep- 
ciją bei išvystė idėją „hermeneutinės logikos“, užsiimančios loginių ka- 
tegorijų sugrąžinimu prie praktinio gyvenimo sąryšingumo, iš kurio jos 
yra kilusios. Plg. minėtą 1993 m. F. Rodi ir G. Kühne-Bertramo parü- 
pintą Mischo paskaitų leidimą: G. Misch, Der Aufbau der Logik auf 
dem Boden der Philosophie des Lebens, Freiburg-München, 1993; bei 
tyrimą: O. F. Bollnow, Studien zur Hermeneutik, Bd. II: Zur Hermeneu- 
tischen Logik bei Georg Misch und Hans Lipps, Freiburg-München, 1983. 


į sumanytą darbą, sudedamas naujus akcentus, pratęsė Hansas Lipp- 

Hermeneutinis žvilgsnis nėra nukreiptas prieš kalbą. Jo 
objektas taip pat nekybo kažkur užkalbiniame „iš anksto“ ko- 
kia nors trivialia mentaline ar ezoterine prasme. Jis tesiekia, 
kad kalba būtų suvokiama iš ryšio su jos ištaros valia, ir nusi- 
kreipia prieš potencialiai jdaiktinantj kalbos matymą, susting- 
dytą ties grynu loginiu to, kas išsakyta, turiniu. Net jei Hei- 
deggeris kalba apie ištaros „išvestinį pobūdį“ ir, jausdamas 
neabejotiną pasitenkinimą nurodo, kad kalba tampa temati- 
zuojama tik palyginti vėlyvoje „Būties ir laiko“ fazėje’, vis 
dėlto 1927 m. veikale, pabrėžiant pradinį „šnekos“ pobūdį, 
buvo savaip atsižvelgta į aplinkybę, kad mūsų supratimas ir 
aiškinimas galiausiai yra esmiškai kalbiški. Šneka, tiksliau, 
šnekėjimas yra štai-būties savęs pačios aiškinimas, pasireiškian- 
tis įprastinėje, nerimaujančioje kalbos vartosenoje. Familia- 


sas, Husserlio ir Heideggerio mokinys, nepaprastai įdomiuose, nors ir 
manieristiškai parašytuose Untersuchungen zu einer hermeneutischen Lo- 
gik, Frankfurt a. M., 1936. Lippso dėmesio centre yra atsižvelgimas į 
kontekstualų arba pragmatinį kiekvieno sprendinio pobūdį. Programiš- 
kai jis rašo: „Logika sprendinio morfologijos vietoje privalo išvystyti šnekos 
tipiką“ (S. 134), t. y. logika, kuri siekia užgriebti tai, kas yra už objekty- 
vios šnekos formų, idant suprastų jomis išsireikšti siekiantį elgesį. Da- 
bar jau įvertintas Lippso artumas pragmatizmui ir vėlesnei hermeneuti- 
kai. Plg.: R. Bubner, Modern German Philosophy, Cambridge, 1981, S. 
43—46; t. p. naujesnius tyrimus, skirtus jo šimtajam jubiliejui in: Dilr- 
hey-Jahrbuch, 6 (1989). Tačiau pastebetina, kad terminas „hermeneutiš- 
kas“ net Lippso darbuose pasitaiko retai. Tik parašęs ir po ilgų dvejonių 
jis jau spausdinant veikalą apsisprendė hermeneutikos sąvoką įrašyti į 
knygos antraštę (plg. O. F. Bollnow, S. 27 ir t.). Daug labiau pamatuo- 
tas mūsų buvimo-pasaulyje kalbinio pobūdžio įvertinimas išdėstytas ne- 
seniai prieinamomis tapusios retorikos paskaitose, skaitytose 1924 m. 
vasaros semestre. Aliuzijų į šias svarbias paskaitas kyla iki pat „Būties ir 
laiko“ (S. 138), kai Heideggeris aristoteliškąją retoriką pamato esant „pir- 
ma sistemine suvokto buvimo-kartu kasdieniškumo hermeneutika“. Ta- 
čiau kaip tik šiai buvimo-kartu hermeneutikai ir jos kalbiniam pobūdžiui, 
atrodo, „Būtyje ir laike“ pritrūkę vietos. 
Plg. SZ, S. 160. 

ri šneka, kuria $tai-büties rūpestis dar atvirai išsako save, tuo- 
met yra „lygiai tiek pat pradinė“?* kaip ir supratimas, — žodi- 
nė gebėjimo suprasti artikuliacija, kurios viduje vyksta bet 
kuris supratimas. Natūralaus bendravimo šneka dar kai ką 
išsaugo iš atdairios štai-būties rūpesčio struktūros. Ji vis dėl- 
to negali būti terminologiškai ir polemiškai sutapatinta su 
ištara kaip loginiu konstruktu. Tik susiaurinančiu loginiu 
požiūriu kalba redukuojama į gryną predikaciją ar logiškumą, 
į veikseną, kuria egzistuojančiam subjektui priskiriamos savy- 
bės, nepastebint ir drauge savęs išsakančios štai-būties. Norėti 
iš logikos pašalinti konstruktyvią Stai-büties rūpesčio pozici- 
ją reiškia bemaž tą patį, kaip norėti nupjauti tai, kas nepasė- 
ta, norėti užfiksuoti Adyoc be realios būtybės, kuri reiškiasi 
xEyeıv išraiškingumo dėka. 


5. Hermeneutika po grįžties 


Tik iš pažiūros Heideggeris vėlyvuosiuose darbuose iš pa- 
grindų peržiūrėjo „Būtyje ir laike“ skleistą požiūrį į kalbą. 
Žinoma, nuo šiol buvo imtasi ryžtingiau pabrėžti kalbos kaip 
„būties namų“ vaidmenį, tartum ji nūnai kaip pirminis ir 
nepranokstamas būties apreiškimas būtų užėmusi štai-bū- 
ties vietą. Nepaisant to, Heideggerio nepasitikėjimas ištara 
nė kiek nesumenko. Nors jis pats nemažai rašė, tačiau, kaip 
ir anksčiau, net dar ryžtingiau nei anksčiau, Heideggeris per- 
spėjo dėl susipainiojimo, kai į ištaras kaip teiginius žvelgiama 
kaip į pilną filosofinės tiesos išraišką. Neseniai paskelbtas 
1936-1938 m. parašytas veikalas „Filosofijos klausimais“, ko 
gero, išsamiausiai liudijantis apie naujai apsibrėžiantį mąsty- 
mą, pakartoja tai jau pirmuose puslapiuose: „Filosofijoje tei- 


* SZ, S. 161. 


176 


HERMENEUTIKA PO GRIZTIES 


giniai niekuomet nėra jrodomi [...], nes tai, kas čia yra tei- 
singa, yra visiškai ne „teiginiai“ >. Šis priminimas išliko svar- 
bus iki pat pranešimo „Laikas ir būtis“ (1962), kurį pagrįstai 
galima laikyti paskutine stotimi heidegeriškojo mąstymo ke- 
lyje. Paskutinės jo eilutės yra šios: „Pastoviai tenka įveikti 
kliūtis, kurios tokį sakymą [apie įvykį] lengvai padaro nepa- 
kankamą. Tokio pobūdžio kliūtis yra taip pat ir sakymas 
apie įvykį skaitant pranešimą. Jis kalbėjo tik ištaromis kaip 
teiginiais.“?* Tai lengviausias kelias — eksponuoti aporetiką 
sakymo, kuris tokiu mastu nebepasitiki ištaromis kaip teigi- 
niais, kad progai pasitaikius sau prieglobstį randa sigetikoje” 
arba nutilimo filosofijoje. Tačiau aporija nustoja galios, vos 
tik nugirstama šiose imtynėse su kalba glūdinti pastanga ap- 
ginti hermeneutinį kalbos aspektą. Filosofija, kuriai neduo- 
tumas yra atsivėręs kaip pagrindinis būties pavidalas, negali 
toliau naiviai tikėti, kad baigtinės būtybės kančios gali būti 
išreikštos aiškiomis, sau pakankamomis ištaromis kaip teigi- 
niais. Todėl galima paaiškinti, kodėl Heideggeris sizifiškai 
sukilo prieš universalią kibernetiką ir globalios technikos pa- 
reikalautą kalbos susiaurinimą iki informavimo priemonės, 
kurioje viską galima išsakyti ir kalkuliuoti, funkcijos. Šios 
vėlyvųjų darbų ypatybės, savaime suprantama, išeina už siaurų 
mūsų tyrimo remy.” 

Jei hermeneutinis kalbos supratimas nėra dingęs iš mąs- 
tymo po grįžties, tai taip pat išlikęs yra ir kritinis uždavinys 
aiškinant nušviesti savo hermeneutinę situaciją. Heidegge- 


35 Beiträge zur Philosophie, GA, 65, Frankfurt a. M. 1989, S. 13. 

3% Zur Sache des Denkens, Tübingen, 1969, S. 25. 

7 Plg. Beiträge zur Philosophie, S. 78 ir t. 

°® Apie grįžties hermeneutinį matmenį plg. mūsų ankstesnį tyrimą: 
Hermeneutische Wahrheit? Zum Wahrheitsbegriff Hans-Georg Gadamers, 
Königstein-Ts., 1982, S. 83-95 (III. 3: „Die hermeneutische Bedeut- 
samkeit der Kehre“). 


177 


HEIDEGGERIS 


rio svarstymas apie būties istoriją, dažnai smerkiamas kaip 
nesuvokiamas atsisveikinimas su Apšvieta, vis dėlto yra ne kas 
kita kaip tąsa „Bütyje ir laike“ reikalautos tradicijos destruk- 
cijos, kuri suprastina kaip reflektyvus mūsų istorinės supra- 
timo situacijos pasisavinimas. Išankstinėje mūsų supratimo 
struktūroje glūdįs išaiškintumas nuo šiol turi būti nuosekliai, 
remiantis būties istorija, iškeliamas, kad taptų skaidrus, t. y. 
aiškinamas. Vėlyvasis Heideggeris taip gerai suvokia Zmo- 
giškojo supratimo įmestinį pobūdį, kad jo mąstymas sklei- 
džiasi beveik vien tik aiškinant ir polemizuojant su mus su- 
formavusia ontologine tradicija. Kas galėtų paneigti, kad 
destruktyvus įsisavinanatis pražygiavimas skersai išilgai tra- 
dicijos, net jei tai neišsakoma, vyksta vardan būdravimo, kurį 
kiekviena štai-būtis turi pasiekti ir palaikyti? Žinoma, šio 
skaidrumo pačiai sau nereikėtų suvokti kaip permatomumo 
sau pačiai, tačiau suvokti — kaip ir delfiškąjį „pažink pats 
save“ — kaip savų ribų, mūsų nenukeliamo jmestumo pama- 
tymą, net kaip mūsų baigtinumo būties istorijos atžvilgiu 
jsisamoninima. 

Filosofine grjztis galiausiai iškilo pamąsčius-iki-galo štai- 
būties įmestumą, kuris buvo išplėtotas iš faktiškumo herme- 
neutikos. Štai-būtis jau nebėra, kaip tai atrodė 1927 m., po- 
tencialus savo supratimo apmatų autorius, ji juos veikiau 
gauna iš būties Istorijos, dažniausiai nepastebimos, ir jos išaiš- 
kinimas turi tapti pirmuoju hermeneutinio aiškinimo užda- 
viniu. Taigi Heideggerio mąstymas, žvelgiant iš jo aiškinimo 
praktikos perspektyvos, vėlyvuosiuose darbuose išlikęs ištisai 
hermeneutinis, netgi sukonkretintas. Tačiau tai, kad nebuvo 
išsaugotas, kaip bemaž visi raktiniai „Būties ir laiko“ žodžiai, 
„hermeneutikos“ pavadinimas, susiję veikiausiai su tuo, kad 
buvo nuvainikuotas žmogiškasis subjektyvumas, paskui ką 
turėjo sekti įmestumo ir drauge baigtinumo radikalizacija. 

Gali büti, kad Heideggeris kiek klaidingai suprato pats sa- 


3, manydamas turįs kaip tik hermeneutinį mąstymą lai- 


ve 
kyti transcendentalia subjektyvia modernybes ypatybe. Ka- 
dangi savo paties hermeneutinį mąstymą „Bütyje ir laike“ 
juk buvo suvokęs kaip subjektiškumo apsėstos modernybės 
priešingybę, dėl to juo labiau buvo sukelta ontologinės tra- 
dicijos destrukcija. 

Bemaž visos nuorodos į hermeneutiką iš tų kelių aptin- 
kamų vėlesniuose darbuose atsiranda veikale „Pakeliui į kal- 
bą“ (1959), konkrečiai jo pokalbinėje dalyje. Paklaustas apie 
hermeneutikos prasmę, Heideggeris beveik nekomentuoda- 
mas cituoja Schleiermacherio hermeneutikos apibūdinimą 
(iš jo paskaitos, kurią kaip tik turėjo „po ranka“) kaip „meno 
teisingai suprasti kito šneką, pirmiausia užrašytą“. Dabar pri- 
tariant perimamas šleiermacheriškai nusakytas hermeneutikos 
uždavinys, nuo kurio buvo eksplicitiškai atsiribojęs 1923 m. 
vasaros semestro paskaitų kursas apie faktiškumo hermeneuti- 
ką ir implicitiškai — „Būtis ir laikas“. Kaip jo pagrindiniame 
veikale tiksliau suprantama hermeneutika, — jis tai paaiškina, 
slaptingai ir beveik tautologiškai, kaip mėginimą „aiškinimo 
esmę pirmąkart apibrėžti remiantis tuo, kas hermeneutiška“.*? 
Ką čia turėtų reikšti „hermeneutiška“? Nėra ko pernelyg daug 
tikėtis, atkerta Heideggeris, — „nes dalykas yra mįslingas, ir 
galbūt apskritai negalima kalbėti apie kokį nors dalyką“ .*! 
Naujai susiduriame su hermeneutiniu įtarumu to, kas daiktiš- 
ka ir kuo disponuojama atžvilgiu, nurodant į neišsakomumą 
arba slėpiningumą, kuriam suprasti reikia hermeneutikos. 


3 Plg. čia: M. Riedel, „Vieles ist zu sagen“. Die Antwort des Denkens 
in der Zeit. Zum 85. Geburtstag des Philosophen Hans-Georg Gadamer. 
Apie „transcendentalinio hermeneutinio“ mąstymo atsisakymą būties- 
istorinio naudai plg. M. Heidegger, Nietzsche, Bd. II, Pfullingen, S. 415. 

1 Unterwegs zur Sprache, Pfullingen, 1959, S. 98. 

* Ibid. 

Vis dėlto Heideggeris netikėtai po gerų 20 puslapių pa- 
teikia atsakymą į klausimą, kas gi iš tikrųjų esą tai, kas her- 
meneutiška. Tai esą suprastina pagal graikišką veiksmažodį 
Epunveverv. Epunveverv esąs „tas išaiškinimas, kuris atneša 
žinią, kiek jis įgalina girdėti pranešimą.“ Anksčiau už kiek- 
vieną aiškinimą hermeneutiškumas pasireiškia kaip „pra- 
nešimo ir žinios atnešimas.“* Šią informaciją, kaip ir beveik 
visą pateiktą vėlyvuosiuose darbuose, reikia priimti su jos 
grynu paprastumu. Paprasčiausiais žodžiais tariant, hermeneu- 
tiškumas reiškia įteikimą pranešimo, kurį prisišaukia girdė- 
jimas. Niekur savo darbuose Heideggeris nėra artimesnis her- 
meneutinei tradicijai, kaip čia. Šį pranešimą atnešti galima 
tik per kalbą, net jis pasirodo esąs elementariausia pačios kal- 
bos elgsena. Kalba ir yra tai, paaiškina Heideggeris, kas nešioja 
„hermeneutinį apvalkalą“. Pabaigoje klausimas apie herme- 
neutiškumą nuosekliai susilieja su klausimu apie kalbą. Kas 
gi kita yra kalba kaip pranešimo paskelbimas, kurį turi pri- 
imti suprantantis girdėjimas? 

„Vadinasi, kai aš Jūsų“, konstatuoja japonas pokalbyje, 
„klausiu apie hermeneutiškumą, ir kai Jūs klausiate apie mūsų 
žodį, išreiškiantį tai, ką Jūs vadinate kalba, tada mes vienas 
kito klausiame to paties.“ „Akivaizdu““*, — skamba baigia- 
masis Heideggerio atsakymas. Taigi hermeneutiškumas vėly- 
vajam Heideggeriui tapo kitu žodžiu kalbai žymėti, supras- 
tas kaip žinios įteikimas atsiliepiant į suprantantį girdėjimą. 
Jei šitai yra teisinga, mes turbūt turėtume įžiūrėti, kad Hei- 
deggerio (ir ne vien tik vėlesnis) mąstymo kelias, kuris suvo- 
kė esąs pakeliui į kalbą, taipogi yra suvoktinas kaip esąs pa- 
keliui į hermeneutiką. 

42 Ibid., S. 121. 


3 Ibid., S. 122. 
4“ Ibid., S. 123. 

1. Atgal prie dvasios mokslų 


Nėra jokios abejonės, kad Gadameris taip pat pasuka link 
hermeneutinės kalbos esmės, paskui vėlyvąjį Heideggerį, ra- 
dikalizuojantį istorinį įmestumą. Tačiau jis siekia šį radika- 
lizavimą mąstyti kartu su jaunojo Heideggerio hermeneuti- 
niu, ties supratimu apsistojančiu išeities tašku. Ką būtent 
žmonių supratimui ir savęs supratimui reiškia žinoti, kad 
esame nešami istorijos, kurią mes perimame kaip perteiktąją 
kalbą? Šioms hermeneutinėms išdavoms aptarti yra skirtas 
jo „Kalbos vedamas ontologinis hermeneutikos posūkis“, — 
taip skamba jo svarbiausio veikalo „Tiesa ir metodas“ (1960) 
paskutinės dalies antraštė. Norint suvokti, ką iš tikrųjų reiš- 
kia šis ontologinis, tiksliau sakant, universalus hermeneuti- 
kos posūkis, reikia grįžti prie pradinės veikalo problemos, 
klausimo apie dvasios mokslus arba apie dvasios mokslus 
atitinkančią hermeneutiką. Heideggeriui nebuvo nežinoma 
dvasios mokslų problema. Ją jam nuoširdžiausiai patikėjo 
Dilthey'us ir jo neokantiškieji mokytojai. Tačiau jau pačios 
pradinės jo įžvalgos faktiškumo žemėje dvasios mokslų su- 
pratimą atkakliai antspaudavo kaip išvestinį arba antrinį. Su- 
pratimo iškėlimas, jį padarant karališkuoju metodo keliu, 
kuriuo vedami dvasios mokslai, jam galiausiai atrodė ne kas 
kita kaip padėties be išeities, kurioje buvo atsidūręs istoriz- 
mas, išraiška. Linkimas į metodizuojamą supratimą esąs iš 
nevilties kilęs mėginimas visų pirma suieškoti „tvirtą atra- 

mą“ XIX a. iškylančio istorinio galvojimo akivaizdoje. Tai, 
su kuo Heideggeris polemizavo, iš esmės buvo idėja gali- 
mybės atrasti tokį Archimedo tašką, kuris įgalintų istorizmą 
atskleisti savo metafizines prielaidas. Amžino, galutinio pa- 
grindo idėja juk kilo žmogui bėgant nuo savo paties laikiš- 
kumo.! Taigi suvokimas, kad esama absoliučios tiesos, išau- 
ga išstūmus savo paties laikiškumą arba jį užmiršus. Užuot 
vaikiusis galutinio pagrindo šmėklos, — pasiūlė Heidegge- 
ris, — reiktų radikaliai įsikurti baigtinumo plotmėje ir išplėtoti 
savą išankstinių nuostatų struktūrą, kaip mūsų supratimo 
pozityvumo, ontologiškumo ženklą, idant iš savo situatyvu- 
mo perspektyvos suvoktume mūsų pačių galimybes. Taip 
Heideggeris įveikė epistemologinę istorizmo problemą. Supra- 
timas siekia ne atrasti šmėklišką visuotinai galiojančią atra- 
mą, pozityvizmo bei metafizikos palikuonę, o atkovoti tai, 
kad štai-būtis pamatytų jos pačios dispozicijoje esančias savo 
galimybes. Neginčijama, kad ieškant visuotinai galiojančios 
tiesos iškyla grėsmė uždengti supratimo tikrovę, o suprati- 
mui nusikreipti link pažinimo idealo, kurio jis juk niekuo- 
met neįgyvendins. 

Atsidėjęs savo paties hermeneutiškai radikalesnių įžvalgų 
išplėtojimui Heideggeris tartum už savęs paliko istorizmo 
problemą, o kartu su ja ir klausimą apie dvasios mokslų me- 
todologiją. Kai Gadameris naujai užmezgė dialogą su žmo- 
gaus mokslais, jis vis dėlto ketino ne išplėtoti „metodologi- 
ją“, kaip tai būtų galėjusi įteigti iš Dilthey'aus paveldėta 


' Plg. čia vėl mano studiją: „Die Wiedererweckung der Seinsfrage 
auf dem Weg einer phänomenologisch-hermeneutischen Destruktion“, 
in: Th. Rentsch (Hrsg.), Heidegger: Sein und Zeit, München, 2001; 
perspausdinta in:: Von Heidegger zu Gadamer, Darmstadt, 2001, kur 
skirtumai tarp Heideggerio ir Gadamerio hermeneutikos sampratų iš- 
nagrinėti tiksliau, negu to reikėjo ir buvo įmanoma šiame „Įvade“. 

„hermeneutika“, o šių suprantančių mokslų pavyzdžiu patvir- 
tinti visuotinai galiojančio pažinimo idėjos nepagrįstumą ir 
taip aukštyn kojom apversti istorizmo problemą. Heidegge- 
rio tik tarp kitko vesta polemika su istorizmu Gadameriui 
tapo pagrindiniu uždaviniu. 

1936-1959 m. Gadameris septynissyk skaitė paskaitų kur- 
są „Dvasios mokslų įvadas“, kur išskleidė teisėtai vienu tų 
mokslų tampančią hermeneutiką. Savo rezultatus viešuome- 
nei jis pateikė šeštajame dešimtmetyje, iš pradžių dėmesio 
vertais straipsniais tiesos dvasios moksluose klausimu bei Lio- 
veno paskaitomis (1957) apie istorinės sąmonės problemą, 
o po to 1960 m. - knygoje „Tiesa ir metodas“. Impulsą šiems 
darbams davė teisingo dvasios mokslų, savęs supratimo prob- 
lema gamtos mokslo akivaizdoje. Juose Gadameris argumen- 
tuoja prieš istorizmo ir pozityvizmo girtąją idėją, kad dva- 
sios mokslai turį parengti savo pačių metodus, idant turėtų 
teisę į mokslo statusą. Juk ši viltis buvo ašis, aplink kurią 
sukosi visos Dilthey’aus, Droyseno ir neokantizmo pastangos. 
Gadameris iš esmės suabejoja šiuo atramos tašku ir klausia 
savęs, ar iš tiesų dvasios mokslams pritinka siekti metodų, 
kaip vienintelių galinčių jiems suteikti visuotinį galiojimą. 
Gadameris pirmiausia orientuojasi į proginę kalbą apie gamtos 
ir dvasios mokslų santykį, pasakytą gamtamokslininko Helm- 
holtzo Heidelberge 1862 m. Pasak šio, dar šiandien skaityti 
verto pranešimo, gamtos mokslai pasižymi loginės indukci- 
jos metodais. Ji iš surinktos empirinės medžiagos iškelia tai- 
sykles ir dėsnius. Dvasios mokslai elgiasi kitaip. Jie prie savo 
išvadų prieina veikiau per ką nors panašaus į psichologinį 
takto jausmą. Helmholtzas čia kalba apie „menišką indukci- 
ją“, kylančią iš instinktyvaus jausmo arba takto, kurio vis dėlto 
negalima apibrėžti jokiomis taisyklėmis. Nedaug perlenksi- 
me teigdami, kad Helmholtzas yra pagrindinis Gadamerio 

pašnekovas pirmoje „Tiesos ir metodo“ dalyje. Jei teisinga 
tai, kad knyga yra suprasta tuomet, kai galima nurodyti klau- 
simą, į kurį ji atsako, tai kaip tik atviras Hermholtzo klausi- 
mas apie dvasios mokslų pažinimo būdą ir davė pradinį im- 
pulsą „Tiesai ir metodui“. Veikalo pradžioje tai nusakoma 
taip: „Dvasios mokslai neturi jokio savo metodo. Tačiau tur- 
būt galima kartu su Helmholtzu klausti, kiek metodas čia 
svarbus, ir ar kitos dvasios mokslams būdingos sąlygos, jų 
darbo apimčiai tikrai yra neabejotinai daug svarbesnės už 
indukcinę logiką. Helmholtzas pateikė teisingą nuorodą, kai 
jis, siekdamas dvasios mokslams atiduoti, kas jiems priklau- 
so, iškėlė atminties ir autoriteto svarbą bei kalbėjo apie psi- 
chologinį taktą, kuris čia užima apgalvoto išvadų darymo 
vietą. Kuo remiasi šitoks taktas? Kaip jis yra įgyjamas? Ar 
galiausiai dvasios mokslų moksliškumas glūdi labiau jame 
negu jų metode?““ 

Gadameris su Helmholtzu sutaria, kad dvasios mokslai iš 
esmės turi daugiau reikalų su taktiskumu, nei su kokių nors 
metodų taikymu. 1862 m. Heimholtzas net remdamasis 
gamtamokslinio metodo provaizdžiu (kitaip ir negalėjo būti 
XIX a. antroje pusėje), Gadamerio supratimu, teisingai suvokė 
dvasios mokslų savitumą. Čia reikia įvertinti, koks provoka- 
tyvus yra gadameriškasis solidarumas: sugrįždamas prie 
1862 m. traktato ir gamtos tyrinėtojo Helmholzo, Gadameris 
peršoka epistemologines diskusijas apie metodologinį dva- 
sios mokslų savitumą, XIX a. pab. - XX a. pr. sukeltas tokių 
autorių kaip Dilthey’us, Mischas, Rothackeris, Weberis ir 
viešpataujantis neokantizmas. Reikalas veikiausiai yra tas, kad 
šiuos varginančius debatus pernelyg jau buvo apsėdusi idėja, 
kad dvasios mokslininkai turėtų, kad pasiektų mokslo ran- 


2 WM, S. 5 (= GW, I, S. 13). 

gą, kažin kaip turėti ir savo metodus. Gadameriui, kuris čia 
seka Helmholtzu, daug tinkamiau atrodo dvasios mokslų 
savitumą kildinti iš ko nors panašaus į taktą arba į nemeto- 
dizuojamą je ne sais quoi. Taip Helmholtzas, o ne Dilthey'us,? 
tampa nebyliuoju hermeneutikos atstovu, pripažįstančiu spe- 
cifinio dvasios mokslų pažinimo būdo teisėtumą. Šia dvasia 
„Tiesa ir metodas“ atliks principinę metodiškumo obsesijos, 
kilusios rūpinantis dvasios mokslų moksliškumu, kritiką. 
Taigi pradinė Gadamerio tezė yra ta, kad dvasios mokslų 
mokslinis pobūdis „[gali] būti suprastas pasitelkus veikiau 
„formavimo“ sąvokos tradiciją negu modernaus mokslo idė- 
ją.“ Čia atsiskleidžia sugrįžimo prie humanistinės tradicijos 
prasmė „Tiesos ir metodo“ pradžioje. Šios tradicijos įsčiose 
kaip tik buvo suformuotos tos sąvokos, kurios įgalina paten- 
kinti dvasios mokslų pretenziją į nuosavą pažinimą. Ši tradi- 
cija, anot Gadamerio, buvo labai gyvybinga dar iki Kanto, 
kol ją išstūmė heteronomiškai įsiviešpatavusi metodo sąvo- 
ka. Tad Gadameris turi svarstyti klausimą, „kaip buvo priei- 
ta prie šios tradicijos sunykimo ir kaip tuomet dvasiamoks- 
linio pažinimo tiesos reikalavimas buvo pradėtas sverti jam 
esmiškai svetimu modernaus mokslo metodiniu mąstymu." 
Kaip įvyko šis humanistinės tradicijos suirimas, vedęs prie 
gamtos mokslų vis geriau įkūnijamos metodiškumo idėjos 
vienvaldystės? Gadameris atsako: lemtingai estetizuojant pa- 
grindines humanizmo sąvokas, visų pirma sprendimo galios 
ir skonio, kurioms kitados tekusi pažinimo funkcija. Tai pa- 
darė, tiksliau taip paveikė (Gadameris kiek svyruoja priskir- 


3 Plg. WM, S. 158 (= GW, I, S. 170): „Šiandienos uždavinys galėtų 
būti išvengti vyraujančios diltėjiškai iškelto klausimo įtakos ir Dilthey’aus 
įsteigtos „dvasios istorijos“ išankstinių nuostatų.“ 

* WM, S. 15 (= GW, I, S. 23). 

° Ibid., S. 21 (= GW, I, S. 29). 

damas), Kanto „Sprendimo galios kritika“, kuri skonj sub- 
jektyvavo, estetizavo ir, tai reiškia tą patį, nuneigė jo pažini- 
mo vertę. Nuo šiol tai, kas nepatenkina objektyvių ir meto- 
dinių gamtos mokslų kriterijų, yra laikoma tik „subjektyviu“ 
arba „estetiniu“, tai yra atskirtu nuo pažinimo srities dalyku. 
Kantui subjektyvavus skonio sąvoką, „bet koks kitas teorinis 
pažinimas, išskyrus gamtamokslinį, buvo diskredituotas ir 
tai paskubino dvasios mokslų apsisprendimą sekti gamtos 
mokslų metodo teorija“.° Taip buvo atsižadėta humanisti- 
nės tradicijos, kurioje dvasios mokslai būtų galėję save suvokti, 
ir pasirinktas kelias link sprendimo galios estetizavimo ir sub- 
jektyvizavimo. Išmatuojamas nuostolis dvasios mokslams: „To 
reikšmę sunku pervertinti. Nes tada iš rankų buvo paleista 
kaip tik tai, kuo gyveno filologinės-istorinės studijos ir tik iš 
ko jos būtų galėjusios įgyti visišką savęs pačių supratimą, kai 
pasivadinusios „dvasios mokslais“ siekė save, greta gamtos 
mokslų, pagrįsti metodiškai.“ 

Nederėtų nepakankamai įvertinti šio vyksmo padarinių 
ir kompozicinei „Tiesos ir metodo“ struktūrai. Mat pirmiausia 
čia turi atsispindėti meno, tiksliau estetikos įtraukimas į veika- 
lo atliekamą nagrinėjimą. Tačiau, atskleidžiant pagrindinių 
humanistinės tradicijos ramsčių subjektyvaciją ir estetizaciją 
iš akių nebuvo išleistas vedamasis klausimas, dvasios mokslų 
savęs apmąstymas. Gadameris tvirtai laikosi šio vedamojo 
klausimo, pradėdamas triuškinamai kritikuoti procesą, vedusį 
į visai naujos ir specifiškai estetinės sąmonės kūrimą. Įžangi- 
nės „Tiesos ir metodo“ dalies branduolys irgi glūdi „esteti- 
nės sąmonės abstrahavimo kritikoje“ Galima teigti, kad ke- 


° Ibid., S. 38 (= GW, I, S. 47). 

" Ibid., S. 38 (= GW, I, S. 46). 

* Toks yra antraštinis pavadinimas WM, S. 84 (= GW, I, S. 94). Plg. 
toliau 1958 m. Venecijoje skaitytą paskaitą „Apie estetinės sąmonės už- 

lias link estetikos „Tiesoje ir metode“ iš tiesų yra tam tikras 
aplinkkelis, jei tinka taip sakyti. Nepaisant visų pozityvių 
įžvalgų apie meną, „Tiesos ir metodo“ įžanginė dalis pateikia 
veikiau anti-estetiką negu estetiką. Tad estetikos sukūrimas 
yra ne kas kita kaip abstrahavimas, kurį verta — ankstyvojo 
Heideggerio žodžiais tariant — sugriauti arba reliatyvizuoti, 
idant būtų (at)gautas adekvatesnis supratimas apie dvasios 
moksluose veiksnų pažinimo būdą. 


2. Hermeneutinė istorizmo savęs įveika 


Dvasios mokslų hermeneutinis specifiškumas atgaunamas 
antrame „Tiesos ir metodo“ skyriuje, kur aptinkama Gada- 
merio, kaip jis ją sistemiškai vadina, „dvasiamokslinė herme- 
neutika“.? Pirmoje dalyje ji tiria XIX a. hermeneutikos isto- 
riją, idant įrodytų istorizmo aporetiškumą. Pagrindinė aporija 
glūdi aplinkybėje, kad istorizmas net pripažindamas visuoti- 
nį žmogiškojo žinojimo istoriškumą, vis dėlto siekia ko nors 
panašaus į absoliutų istorijos žinojimą. Ypač Dilthey'us nie- 
kada nebūtų sugebėjęs suderinti savo atradimo, kad visas 
gyvenimas yra istoriškas, su epistemologiniu troškimu meto- 
dologiškai pagrįsti dvasios mokslus. Tiktai Husserliui pa- 
kėlus gyvenamojo pasaulio vertę ir Heideggeriui aptarus la- 
biau principais besiremiančią faktiškumo hermeneutiką, 
istorizmas atsikratęs pakvaišimo del epistemologiskumo. Jos 
pagrindu antroje sisteminėje savo svarbiausio veikalo dalyje 
Gadameris išdėsto „Hermeneutinio supratimo teorijos pa- 
grindinius bruožus“. 


klausiamumą“, perspausdintą D. Henrich/W. Iser (Hrsg.), Theorien der 
Kunst, Frankfurt a. M. 1982, S. 59-69. 

* WM, S. 245, 266, 293, 294, 297, 307, 436 (= GW, I, S. 246, 
286, 314, 316, 319, 330, 464). 

Jo pradžios taškas yra Heideggerio atrastoji ontologinė 
hermeneutinio rato struktūra. Ontologiška čia Gadameriui, 
kaip ir dažnai, reiškia — universalu. Ratas yra universalus, 
nes bet kuris supratimas priklauso nuo motyvacijos arba iš- 
ankstinių nuostatų. Išankstines nuostatas arba išankstinį su- 
pratimą manau esant, — provokuojamai rašo Gadameris, — 
beveik transcendantaliomis „supratimo sąlygomis“. Mūsų is- 
toriškumas yra ne apribojimas, o supratimo principas. Mes 
suprantame ir siekiame tiesos, nes tokiu keliu mus veda pras- 
miniai lūkesčiai. Ne mažiau provokuojamai skambės pirmoji 
sisteminės antrosios dalies antraštė apie „Supratimo istoriš- 
kumo iškėlimą iki hermeneutinio principo“. Gadamerio nuo- 
mone, istorizmo iliuzija buvo norėti patikimais metodais pa- 
naikinti mūsų išankstines nuostatas, idant dvasios moksluose 
taptų įmanoma pasiekti šį tą panašaus į objektyvumą. Ši iš 
Apšvietos kylanti istorizmo kovinė pozicija pati buvo išsanks- 
tinė nuostata metodologinio XIX a., maniusio, kad objekty- 
vumą galima pasiekti tik panaikinus situatyviai suprantantį 
subjektyvumą. Istorizmas, vadinasi, tampa įveikiamas pri- 
taikius jį sau pačiam: juk jis mokė, kad kiekvieną doktriną 
reikią suprasti iš jos epochos. Šią įžvalgą galima pritaikyti 
istorizmui. Tada paaiškėja, kad istorizmas taip pat buvo savo 
meto, būtent scientizmo, kūdikis. Kai tik, Heideggeriui pa- 
dedant, demaskuojama scientistinio pažinimo idealo priklau- 
somybė nuo metafizikos, galima deramiau suprasti dvasios 
mokslus, o tai įgalina ontologinę išankstinę supratimo struk- 
tūrą tapti vaisinga apibrėžiant dvasios mokslų objektyvumą. 

Galima kalbėti ne apie paprastą išankstinių nuostatų pa- 
šalinimą, o apie jų pripažinimą ir aiškinantį parengimą. Taip 
Gadameris perima Heideggerio idėją, kad pirmasis, kritinis 
aiškinimo uždavinys turi būti parengti jo paties išankstinius 
apmatus, kad jiems įgytų reikšmės dalykas. Kadangi suprati- 

mas gali leistis vedamas klaidinančių išankstinių koncepci- 
jų, ir šis pavojus niekuomet nepraeina visiškai, jis turi steng- 
tis pagal savo situaciją išplėtoti dalyką atitinkančius suprati- 
mo atramos taškus: „Nuolatinis supratimo uždavinys yra 
parengti teisingus, dalyką atitinkančius apmatus, kurie kaip 
tokie yra užbėgos už akių, turinčios pirma pasitvirtinti „da- 
lykuose““!?. Ši citata prastai dera prie įprasto Gadamerio 
paveikslo. Juk veikiau manoma, ir čia galima rasti gausių 
pavyzdžių, kad jo hermeneutinė teorija nurodanti, jog atsi- 
žvelgiant į supratimo išankstinių nuostatų struktūrą negalį 
būti duota jokio „patvirtinimo pačiu dalyku“. Čia jo herme- 
neutika būna truputį klaidingai suprantama. Net jei Gada- 
merio pasakymai ir ne visuomet gali atrodyti visiškai nuo- 
seklūs, vis dėlto jo atlikta išankstinių nuostatų „reabilitacija“ 
veda į kritinį raginimą „suvokti savą išankstinį nusiteikimą, 
idant pats tekstas atsiskleistų savo kitume ir kad rastųsi gali- 
mybe jo dalykinę tiesą nukreipti prieš savas išankstines nuo- 
mones.“!! Kita vertus, Gadameris nepasiduoda pozityvisti- 
niam raginimui atmesti išankstinių nuostatų struktūrą, kad 
siekiant išvengti bet kokio subjektyvaus apniaukimo būtų 
leista kalbėti vien patiems dalykams. Nes juk dalykas gali 
būti prakalbintas tik mano suprantančiuose apmatuose, taigi 
mano nuosava kalba. Tai, ką Gadameris, tartum laikydama- 
sis vidurio tarp pozityvistinio savęs ištrynimo ir universalaus 
Nietzsches perspektyvizmo, kartu su Heideggeriu primena, 
yra tik kritiškai reflektuotas supratimas, kuris sieks „ne tik 
įgyvendinti savo anticipacijas, tačiau padaryti jas sau supran- 
tamas, kad jas galima būtų kontroliuoti ir taip įgyti teisingą 
dalykų supratimą.“!* Bet kyla klausimas, kaip galima jsisa- 


2 WM, S. 252 (= GW, I, S. 272). 


"Ibid., S. 253—4 (= GW, I, S. 274). 
1? Ibid., S. 254 (= GW, I, S. 274). 

vinti tokius „dalyką atitinkančius“ išankstinius apmatus, kurie 
leistų kalbėti „patiems dalykams“? 

Tad viskas susitelkia ties „iš tikrųjų kritiniu hermeneuti- 
kos klausimu“!?, kaip galima teisingas išankstines nuostatas, 
jei mes jas galime įsisąmoninti, atskirti nuo klaidingų, į klai- 
dingą supratimą nuvedančių išankstinių nuomonių? Ar čia 
esama kriterijaus? Jei būtų koks nors kriterijus, veikiausiai 
būtų pašalinti visi hermeneutiniai klausimai, ir nereikėtų dis- 
kutuoti apie tiesos problemą. Šis troškimas turėti vieną, kar- 
tą ir visiems laikams objektyvumą užtikrinantį kriterijų, taip 
pat yra metafizinė istorizmo atauga. Tačiau jei ir nėra jokių 
akivaizdžių kriterijų, esama juk nuorodų. Šiuo požiūriu „Tiesa 
ir metodas“ pabrėžia laikinio nuotolio produktyvumą. Mes 
dažnai esame pajėgūs istoriškai retrospektyviai pripažinti in- 
terpretacines, faktiškai pasiteisinusias, traktuotes. Taip, pavyz- 
džiui, kam nors sekasi įvertinti jo gyvenamojo meto meną. 
Būnant tame pačiame laike, beveik neįmanoma susitarti dėl 
iš tikrųjų vertingų savos dabarties meno krypčių. Istorinio 
nuotolio dėka sprendimas tampa kiek labiau patikimas. Šitaip 
reiškiasi hermeneutinis laikinio nuotolio vaisingumas. Šiuo 
produktyvumu Gadameris rėmėsi 1960 m. išspręsdamas her- 
meneutikos „kritinį“ uždavinį: „Ne kas kita kaip šis laikinis 
nuotolis iš tikrųjų įgalina padaryti išsprendžiamą kritinį her- 
meneutikos klausimą, būtent atskirti teisingas išankstines nuo- 
statas, su kuriomis mes suprantame nuo klaidingų, su kurio- 
mis mes Klaidingai suprantame“ 

Tačiau šis išsprendimas atrodo kiek vienpusiškas. Mat pir- 
miausia klaustina, ar visuomet laikinis nuotolis pasirodo esąs 


toks produktyvus. Juk toks heidegerininkas kaip Gadameris 


13 Thid., S. 282 (= GW, I, S. 304). 
14 Thid. 

tikrai žino, kad istorija labai dažnai yra paslepianti, ir gana 
dažnai pripažinimą iškovoja tos interpretacinės traktuotės, 
kurios užtveria prieigą prie dalykų arba šaltinių. Kartais kaip 
tik hermeneutiškai našus yra šuolis už istoriškai stiprių pra- 
smes aiškinimų." Be to, kalbant apie nūdienių prasmės aiš- 
kinimų įveiką, laikinis nuotolis nesuteikia beveik jokių Zi- 
nių. Gadameris pats neseniai pastebėjo, kad jo įžvalgos šiuo 
klausimu yra vienpusiškos. 1985 m. rinktinių raštų serijoje 
pasirodžiusiame penktame „Tiesos ir metodo“ leidime, jis 
tai aptariančią pastraipą retušavo ir „ne kas kita kaip...“ pa- 
keitė žodeliu „dažnai“, tad dabar tekstas skamba: „Dažnai 
šis laikinis nuotolis iš tikrųjų įgalina padaryti išsprendžiamą 
kritinį hermeneutikos klausimą...“. Net jei problema gyvuoja 
ir toliau, vis dėlto čia mes aptinkame gražų pavyzdį herme- 
neutikai būdingo pasirengimo, savo pačios nuomonę pakeisti 
geresniu suvokimu. 


3. Paveikos istorija kaip principas 


Gadameris ir toliau išlaiko pretenziją atrasti dalykais besirū- 
pinantį supratimą dvasios moksluose, ir tai matyti iš jo pa- 
veikos istorinės (wirkungsgeschichtlich) sąmonės aptarimo. 
Nuo XIX a. literatūros moksle paveikos istorija suprantama 
kaip kūrinio pateikiamų prasmės aiškinimų arba jų recepci- 
jos istorijos tyrimas. Ji aiškiai atskleidžia, kad kūriniai kon- 
krečiose epochose sukelia skirtingas interpretacijas, netgi tu- 
ri sukelti. Ši plėtotina paveikos istorinė sąmonė pirmiausia 
atitinka maksimą atkreipti dėmesį į savo hermeneutinę situ- 
aciją ir laikinio nuotolio produktyvumą. Tačiau Gadame- 
riui paveikos istorinė sąmonė reiškia daug principingesnį da- 


!> Kaip pavyzdį čia galima nurodyti paties Gadamerio rėmimąsi Helm- 
holtzu. 

lyką. Jam ji turi būtent statusą „principo“!“, iš kurio gali 
būti išvesta bemaž visa jo hermeneutika. 

Paveikos istorija, peržengusi literatūros mokslo pagalbi- 
nės disciplinos sritį, pirmiausia išreiškia pretenziją iki samo- 
nės iškelti savo hermeneutinį situatyvumą, idant jis būtų „kon- 
troliuojamas“ analizuojant tradiciją ar tekstus. Tai Heideggeris 
reikalavo aiškinti savąjį išankstinį supratimą. Tačiau Gada- 
meris turbūt pabrėžtiniau už Heideggerį pripažįsta, kad šis 
uždavinys nėra visiškai įvykdomas arba užbaigiamas.” Pavei- 
kos istorija nėra mūsų galioje ar dispozicijoje. Mes jai paval- 
dūs labiau, negu mūsų sąmonė tai gali apčiuopti. Visuomet, 
kai mes suprantame, paveikos istorija veikia kaip iki galuti- 
nio aiškumo neužklausiamas horizontas to, kas mums gali 
pasirodyti prasminga ir abejotina. Taip paveikos istorija įgy- 
ja dabartinį supratimą vedančios instancijos funkcijas. Ji nu- 
lemia bet kurį supratimą, ir netgi tada, kai jis jos buvimo 
nenori pripažinti. Jau parašęs „Tiesą ir metodą“ Gadameris 
surado įtikinamą formulę, kad paveikos istorinė sąmonė iš 
tikrųjų esanti „labiau būtis negu sąmonė“.!š Ji mūsų istorinę 
„substanciją“ persmelkia tokiu būdu, kurio negalima suvok- 
ti galutinai aiškiai ir atsietai. 

Gadameris šią įžvalgą apie mūsų paveikos istorinį sąlygo- 
tumą tuoj pat pritaiko polemikai su istorizmu ir Naujųjų 
amžių metodine sąmone. Istorizmas kaip tik vylėsi išveng- 
siąs istorinio sąlygotumo tuomet, kai galės atsiriboti nuo jį 
nulemiančios istorijos. Anot istorizmo, tai įgalintų mus su- 
sidoroti su savaip išvystyta istorine sąmone, emancipuotis iš 
šio sąlygotumo ir taip padaryti galimą objektyvią istorijos 


'6 Plg. antraštę WM, S. 282 (= GW, I, S. 305). 

7 Ibid. 

Iš Kleine Schriften, I, Tübingen, 1967, S. 127, 158 (= GW, II, S. 
247, 142-3); WM, S. XXI (= GW, II, S. 444). 

fazę. Tačiau Gadameris pareiškia, kad paveikos istorijos ga- 
lia priklauso kaip tik ne nuo jos pripažinimo.” Tad istorinės 
sąmonės iškilimas XIX a. nebuvo naujas tuo, kad būtų įgali- 
nęs nutraukti pogrindinį istorijos veikimą bet kuriame supra- 
time. Istorija toliau veikia ten, kur mes įsivaizduojame esą 
virš jos iškilę (ir būtent taip, kad net istorizmas neatsiminė 
savosios, pozityvistinės kilmės). Kaip tik ji nulemia mūsų ver- 
tinimy, žinių ir netgi kritinių sprendimų foną. „Todėl“, — 
daro išvadą Gadameris, — „išankstinės kiekvieno nuostatos daug 
labiau negu jo sprendimai yra jo būties istorinė tikrovė.“?9 

Tad paveikos istorinės sąmonės sąvoka yra subtiliai dvi- 
prasmiška. Viena vertus ji reiškia, kad mūsų šiandienė są- 
mone buvo suformuota, taigi ją konstitavo paveikos istorija. 
Tad mūsų sąmonė yra „išrūpinta“ istorijos.?! Kita vertus, ji 
ženklina paties šio buvimo-išrūpintam suvokimą, kurį reikia 
vis iš naujo atrasti. Tokia mūsų buvimo-išrūpintam sąmonė 
vėlgi gali turėti dvejopą reikšmę: arba reikalavimą šį mūsų 
istoriškumą išaiškinti, mūsų hermeneutinės situacijos paren- 
gimo prasme, arba taip pat, ir visų pirma, suvokimą tokiam 
išaiškinimui nubrėžtų ribų. Pastaruoju pavidalu 'paveikos 
istorinė sąmonė" yra aiškiausia filosofinė išraiška suvoktam 
savo paties baigtinumui nusakyti. Tačiau pripažinus žmo- 
giškąjį ribotumą refleksijos anaiptol neištinka paralyžius. 
Priešingai, veikiau kliudė istorinis supratimo kreipimas link 
metafıziskai sąlygoto pažinimo idealo. O štai paveikos isto- 
rinė sąmonė čia žada refleksijai naudą. Gadamerio baigtinu- 
mo hermeneutikai yra skirta išmatuoti šį sąmonės gylį, t. y. 
įrodyti mūsų pasaulio patyrimą esant universaliai ir konkre- 
čiai hermeneutin,. 

1 Plg. WM, S. 285 (= GW, I, S. 306) 


2 Ibid., S. 261 (= GW, I, S. 281). 
°! Ibid., S. XXI-XXII (= GW I, S. 44). 

4. Pritaikantis, nes klausiantis supratimas 


Paveikos istoriją įtvirtinęs kaip principą, „Tiesa ir metodas“ 
imasi tikslo atgauti „pagrindinį hermeneutinį fenomeną, 
kuris buvo dingęs metodologiniuose XIX a. klystkeliuose. 
Veiksmingiausias svertas šiam atkovojimui yra pritaikymo 
problema.” Ikiheidegeriškajai hermeneutikai pritaikymas at- 
rodė esąs vėlesnis hermeneutinio supratimo darbas. Suprati- 
mui pirmiausia buvo nustatomas grynai empirinis, taigi no- 
etinis tikslas. Suprasti reikėjo svetimą prasminį turinį kaip 
tokį. Taip suprasti dalykai būdavo panaudojami geriausiu 
atveju vėliau, tokiose disciplinose kaip jurisdikcija, paski- 
ram atvejui pritaikant įstatymą, arba teologija, homiletiškai 
paaiškinant biblinį tekstą. Tačiau Gadamerio nuomone, su- 
prantant pritaikymas yra toli gražu ne vėlesnis. Jis seka Hei- 
deggerio intuicija, anot kurios supratimas visuomet drauge 
yra savęs paties supratimas, taigi susitikimas su savimi. Su- 
prasti tuomet reiškia kaip tik pritaikyti prasmę mūsų situa- 
cijai, mūsų klausimui. Iš pradžių nesama gryno, objektyvaus 
prasmės supratimo, kuris taptų ypač reikšmingas jį vėliau 
pritaikius mūsų klausimui. Kiekvieną kartą suprasdami mes 
pasiimame kartu ir save, ir būtent taip, kad, Gadamerio po- 
žiūriu, supratimas ir pritaikymas sutampa. Tai galima gerai 
pavaizduoti pasitelkus negatyvų nesupratimo pavyzdį: kai 
mes negalime suprasti teksto, tai reiškia, kad jis mums nieko 
nesako arba neturi ką pasakyti. Tad nėra ko stebėtis tuo ar 
įveikinėti tai, kad iš epochos į epochą, nuo individo prie 
individo supratimas skleidžiasi vis kitaip. Savojo dabartinio 
klausimo motyvuotas supratimas nėra vien tik reprodukty- 


22 Plg. WM, S. 290 (= GW, I, S. 312) skyrių antraštes: 2. Pagrindi- 


nės hermeneutinės problemos atgavimas. a) Hermeneutinė pritaikymo 
problema. 

vi, o visuomet ir produktyvi elgsena, nes jis implikuoja pri- 
taikymą.” Drauge supratimą yra taip nulėmusios paskiros 
paveikos istorinės situacijos, kad, regis, nepridera kalbėti apie 
progresą arba, kartu su Schleiermacheriu, apie geresnį supra- 
timą istorijos eigoje. Kiekviename pavykstančiame supratime 
galima atpažinti dalyvavus produktyvų pritaikymą. Tai žymi 
vien pasakymas, kad kuris nors „supranta kitaip“, jei apskri- 
tai supranta, kaip skamba garsioji Gadamerio sentencija.” 

Be to, pritaikymas neturi būti sąmoningas. Net jį yra 
sąlygojusi paveikos istorija. Supratimas arba, kas čia reiškia 
tą patį, pritaikymas yra ne tiek autonomiško subjektyvumo 
veiksmas, kiek „įtraukimas į perdavimo vyksmą, kuriame nuo- 
latos abipusiškai tarpininkauja praeitis ir dabartis“ .*? Suprasti 
tekstą iš praeities reiškia jį išversti į mūsų situaciją, jame gir- 
dėti kalbantį atsakymą į mūsų laiko užklausimus. Istorizmo 
paklydimas buvo manyti, kad objektyvumas atsiranda ištry- 
nus interpretuojantį subjektą, tuo tarpu kai tiesa, čia suvok- 
ta kaip prasmės atskleidimas (aAndeıa), įvyksta tik per pa- 
veikos istorinį pritaikymą. 

Supratimą pavaizduoti kaip įtraukimą į perdavimo vyks- 
mą reiškia, kad subjektyvumas ne visiškai valdo tai, kas jam 
kiekvienąkart atsiveria kaip prasminga arba beprasmiška. Kaip 
pažymėjo jaunasis Heideggeris, į mūsų laikui būdingą išaiš- 
kintumą mes pakliūname veikiau įpročio vedami, negu mums 
aiškiu jo pasisavinimo keliu. Paveikos istorija yra veikiau būtis 
nei sąmonė, hegeliškai kalbant: veikiau substancija nei subjek- 
tyvumas. Tad mes veikiau priklausome istorijai, negu ji mums 
priklauso. Šis pritaikymo istoriškumas pašalina supratimo nu- 
linio taško vaizdinį. Supratimas visuomet yra jau prieš mums 

» WM, S. 280 (= GW, I, S. 301). 


4 Ibid. (= GW, I, S. 302). 
 Ibid., S. 275 (= GW, I, S. 295). 

įsitraukiant pradėto pokalbio tesimas.?° Įprojektuoti į tam tik- 
rą išaiškintumą, mes šį pokalbį tęsiame. Tad mes perimame 
ir modifikuojame savyje mums tradicijos perduotus prasmi- 
nius požiūrius ir jų dabartį, kai naujai prasmingai su jais 
susitinkame. 

Šiuo būdu pritaikymo hermeneutika, kaip ją pavaizduo- 
ja Gadameris, paklūsta klausimo ir atsakymo dialektikai. Ką 
nors suprasti reiškia būti taip mums ką nors pritaikius, kad 
mes tame atrandame atsakymą į mūsų klausimus. Bet „mū- 
sy taip, kad ir jie buvo priimti iš tradicijos ir pakeisti. Bet 
kuris supratimas, ypač savęs supratimas, yra motyvuotas, $u- 
neramintas klausimų, kurie iš anksto supratimui nustato žvel- 
gimo kryptis. Tekstas prakalba tik dėka klausimų, kuriuos 
mes šiandien jam iškeliame. Nėra jokios interpretacijos ar 
supratimo, neatsakinėjančių į tam tikrus būtinai jau orien- 
tuotus klausimus. Nemotyvuotas klausimas, kaip jį įsivaiz- 
davo pozityvizmas, nieko nepaliestų, taigi neatlieptų ir jokio 
mokslinio intereso. Reikia stengtis ne pašalinti mūsų klau- 
siančius prasminius lūkesčius, o juos pabrėžti, idant tekstai, 
kuriuos mes stengiamės suprasti, į juos galėtų kuo aiškiau 
atsakyti. Taip įvyksta supratimas kaip paveikos istorinis daly- 
vavimas klausimo ir atsakymo dialektikoje. Kaip tik čia gali 
įvykti perėjimas nuo antrosios „Tiesos ir metodo“ dalies prie 
trečiosios, kurioje hermeneutika „ontologiškai“ praplečiama 
už dvasios mokslų ribų: „Klausimo ir atsakymo dialektika 
[...] dabar įgalina tiksliau nusakyti, kokio pobūdžio sąmonė 


26 Čia Gadamerio paveikos istorinės sąmonės analizė panaši į Ri- 
coeuro naratyvinę istorinės sąmonės hermeneutiką, išdėstytą: Temps et 
rėcit, t. 3, Paris, 1985, p. 300 ir t. Plg. šiuo klausimu mūsų studiją: 
„L'hermėneutigue positive de Paul Ricoeur. Du temps au récit“, in: 
„Temps et réci de Paul Ricoeur en débat, ed. C. Bouchindhomme ir 
R. Rochlitz, Paris, 1990, p. 121-137. 

yra paveikos istorinė sąmonė. Mat klausimo ir atsakymo dia- 
lektika, į kurią mes nurodeme, atskleidžia supratimo santykį 
esant pokalbio pobūdžio pasikeitimo santykį. Supratimas 
čia nusakomas kaip santykis, o tiksliau — kaip pokalbis. Tai- 
gi savo forma supratimas yra ne tiek noetinio prasminio tu- 
rinio suvokimas, kiek dalyvavimas pokalbyje, „pokalbyje, ku- 
riuo mes esame“, — remdamasis Hölderlinu tame pačiame 
puslapyje priduria Gadameris. 

Ypač svarbu, kad paveikos istorinė sąmonė čia įgauna 
pokalbio pavidalą. Dėl to sąmonė praranda disponavimo sa- 
vimi autonomiją, kuri jai buvo būdinga idealistinėje tradici- 
joje ir atspindžio filosofijoje, nuo kurių Gadameris čia atsi- 
riboja. Baigiamosios „Tiesos ir metodo“ dalies uždavinys bus 
įrodyti, kad šis hermeneutinis pokalbio, kurio atlikimo for- 
ma yra klausimo ir atsakymo dialektika, pobūdis yra univer- 
salus mūsų kalbinės pasaulio patirties požymis. 


5. Kalba pokalbiui 


Mes siekiame iš pokalbio, kuriuo mes esa- 
me, prisiartinti prie kalbos paslapties.?® 


Gadamerio kalbos hermeneutika yra dažniau už kitus klai- 
dingai išaiškinamas jo filosofijos fragmentas. Jos tezei „bü- 
tis, galinti būti suprasta, yra kalba“ priklausomai nuo mo- 
kyklos, buvo inkriminuotas arba joje pagarbintas visuotinis 
bet kurios būties kildinimas iš kalbiškumo. Piktinamasi buvo 
ir kiek miglotu paskutiniosios „Tiesos ir metodo“ dalies sti- 
liumi, dėl kurio kartkartėmis galima pasigesti tikslių sąvoki- 
nių distinkcijų. Tad įžvelgtina tam tikra slapta rezignacija, 


7 WM, S. 359 (= GW, I, S. 383). 
* Ibid., S. 360 (= GW, I, S. 383). 

kai toks iškilus Gadamerio mokinys kaip Walteris Schulzas 
manėsi turįs konstatuoti, kad viskas, ką kalba Gadameris, 
patenka į visaapimančią sinonimiką: „Istorija, kalba, pokal- 
bis ir žaidimas: visa tai yra — ir tai yra svarbiausia — vienas 
kitu pakeičiami dydžiai.'?? Kaip tik klaustina, kodel kalba ir 
pokalbis gali tapti pakeičiamais dydžiais? Prieš ką nusikreipia- 
ma pabrėžiant dialoginę kalbos esmę? Šitaip akcentai sude- 
dami, be abejonės, priešinantis ištaros logikos viešpatavimui 
vakarietiškoje filosofijoje. Privalu suabejoti tradiciniu filosofi- 
nio mąstymo susitelkimu prie teorinio Aóyoç ATTOPAVTLXOG, 
t. y. nurodomosios ištaros kaip teiginio, kuris šiuo atžvilgiu 
„yra teorinis, kad jis abstrahuojasi nuo visko, kas nepasako- 
ma aiškiai.“ Kalba susiaurinama, kai ją norima pritvirtinti 
prie to, kas taip teoriškai išsakyta. „Logikos pagrindimą išta- 
ra“ Gadameris su Heideggeriu laiko „vienu pragaištingiau- 
siu vakarietiškos kultūros apsisprendimų ?! Pasipriešinimas 
tam yra pagrindinis pokalbio hermeneutikos motyvas, kurio 
paprasčiausia įžvalga galėtų skambėti taip: „Kalba įvyksta ne 
ištarose, o kaip pokalbis.“?? Prieš ištaros logiką, anot kurios 
teiginys sudarąs sau pakankamą prasminį vienetą, hermeneu- 
tika primena tai, kad ištara niekuomet nesileidžia atsiejama 
nuo jos motyvacinio sąryšingumo, t. y. nuo pokalbio, į kurį 
ji yra įpinta ir vien tik iš kurio įgyja prasmę. Galiausiai, išta- 
ra yra abstrakcija, su kuria niekuomet nesusiduriama kalbos 
gyvenime. Todėl Gadameris ir meta iššūkį: „Ar esama tokių 
2433 


grynų ištarų kaip teiginių, kada ir kur 


2 W. Schulz, „Anmerkungen zur Hermeneutik Gadamers“, in: Her- 
meneutik und Dialektik, Bd. I, S. 311. 

2 GW, II, S. 195. 

1 Ibid. 

2 H.-G. Gadamer, Grenzen der Sprache, S. 98. 

3 GW, II, S. 195. 

Metodo iškėlimas susijęs, žinoma, su privilegijuota išta- 
ros padėtimi vakarietiškoje ir juo labiau Naujųjų amžių są- 
monėje. Mat metodo idėja savo galią gauna iš to, kad ekspe- 
rimentuojant galima izoliuoti tam tikras sritis arba įvykius, 
idant šie taptų valdomi.“ Tačiau tokia izoliacija yra smurtinė, 
jei taikoma kalbai. Kalbos supratimas kaip tik nesuvestinas į 
intelektinę, subjekto atliekamą objektyvuojamos, izoliuotos 
dalykų padėties pagavą. Jis tiek pat iškyla iš priklausymo 
save toliau formuojančiai tradicijai, t. y. pokalbiui, vien tik 
dėl kurio tai, kas ištarta, mums tampa nuoseklu ir prasmin- 
ga. Taigi nagrinėdamas kalbą Gadameris pasiekia aukščiau- 
sią tašką, prieštaraudamas Naujaisiais amžiais metodiškumui 
suteiktai privilegijai, kurią jis pirmiausia atskleidė esant pro- 
blemiška dvasios mokslų srityje. Ši privilegija juk yra perne- 
lyg savaime suprantama, nes juk metodas pažadėjo įvaldyti 
ir kartu disponuoti tuo, kas metodiškai atskirta, pakartoja- 
ma ir iš naujo vartotina. Tačiau kyla klausimas, ar pavyktų 
tokia izoliacija kalbos, netgi nuosavo supratimo, atveju. Ar 
mes suprantame todėl, kad (ir tiek, kiek) jvaldome? Ar čia 
baigtinė būtybė neapsigauna dėl savęs pačios? Priešingai, at- 
sako hermeneutika, mes suprantame, nes mus kažkas gali 
užkalbinti iš tradicijos, kuriai mes — tegul ir laisvais saitais 
susieti, bet vis dar — priklausome. 

Kaip priešpriešą vyraujančiai ištaros logikai, supratimą 
suvokiančiai kaip disponavimą ir taip suklystančiai, Gadame- 
ris išplėtoja savo hermeneutinę klausimo ir atsakymo logiką, 
supratimą suprantančią kaip dalyvavimą prasmėje, tradicijoje, 
galiausiai — pokalbyje. Šiame dialoge nesama „jokių“ ištarų, 
o tik klausimai ir atsakymai, kurie savo ruožtu iškelia naujus 
klausimus. „Nesama jokių ištarų, kurias galima suvokti vien 


4 Plg. GW, II, S. 49, 186-187. 

pagal jų turinį, kurį jos parodo, kai norima jas suvokti jų tie- 
soje [...]. Kiekviena ištara turi prielaidas, kurių ji neištaria. 
Tik tas, kuris šias prielaidas pri-mąsto, gali iš tiesų spręsti 
apie ištaros tiesą. Taigi aš tvirtinu: paskutinė loginė kiekvie- 
nos taip motyvuotos ištaros forma yra klausimas.“° Čia mes 
prisiliečiame prie hermeneutinės filosofijos širdies, būtent, 
kaip tai suformulavo Gadameris, prie „hermeneutinio prafe- 
nomeno, kad nesti jokios ištaros, kurios negalėtume suprasti 
kaip atsakymo į klausimą ir kad ją tik taip galime suprasti. “$ 

Siekdami išreikšti šią hermeneutikos sielą, šiame darbe 
mes daugkart rėmėmės senu ir, ko gero, į atgyvenusį panašiu 
mokymu apie verbum interius, - nepasakyto, tačiau kiekvie- 
noje kalbinėje išraiškoje ataidinčio „vidinio žodžio“. Juk šį 
stoiškai augustinišką mokymą trečioji „Tiesos ir metodo“ 
dalis matė kaip vienintelį pėdsaką to, kad kalbos užmarštis 
Vakaruose nėra buvusi visiška.” Gadamerio atliktoji retai pa- 
stebima šio mokymo reabilitacija suprastina ne kaip atkriti- 
mas į naivų mentalizmą, o kaip į metodo dominavimą nu- 
kreiptos ištaros logikos hermeneutinė kritika. Iš tikrųjų šis 
mokymas labai plastiškai pavaizdavo, kad žodžiai, kuriuos mes 
vartojame (nes kaip tik jie mums ateina į galvą) negali išsemti 
to, ką mes turime „dvasioje“, t. y. pokalbio, kuriuo mes esame. 
Vidinis žodis „už“ to, kas išsakyta, reiškia ne ką kita kaip šį 
pokalbį, kaip kalbos įsišaknijimą mūsų klausiančioje ir save 
pačią užklausiančioje egzistencijoje, pokalbį, kurio negali visiš- 
kai perteikti jokia ištara: „Kas yra ištarta, nėra viskas. Tik tai, kas 


netarta įgalina tai, kas tarta tapti mus pasiekiančiu žodžiu.“?* 


> Ibid., S. 52. 

% Thid., S. 226. 

” Plg. WM, S. 395 ir t. (= GW, I, S. 422 ir t.); t. p. ankstesnysis 
Augustinui skirtas skyrius. 

* GW, II, S. 504. Beje, Gadameriui neseniai teko atsakyti į klausi- 

Tačiau ir vėl reikia pabrėžti, kad čia siekiama hermeneuti- 
nės kalbos teorijos, o ne kokios nors neišsakomybės misti- 
kos. Idant tinkamai išnagrinėtume pačią kalbą, o ne ją apei- 
tume arba už jos užeitume, reikia kartu atlikti tai, kas 
neištarta, — vidinį pokalbį. Tačiau taip tvirtinti reiškia, kad 
kalbos hermeneutika kyla iš kalbos, tiksliau, iš ištaros ribos: 
„Žinoma, idėja, kad supratimas yra iš principo kalbiškas, 
nenumano, kad bet koks pasaulio patyrimas skleidžiasi tik 
kaip kalbėjimas ir tik kalbėjime.“?? Šitai reikia priminti kar- 
tą ir visiems laikams, nukreipiant prieš skubotus aiškinimus, 
Gadameriui priskiriančius kalbos ontologinę tezę, kad viskas, 
kas yra, turį būti ištariama ištaros forma. 

Jeigu vis dėlto bus tvirtinama, kad mūsų kalbinė patirtis 
yra iš principo kalbiška, tai sietina tik su tuo, kad kalba yra 
vienintelė priemonė (vidiniam) pokalbiui, kuriuo mes esame 
patys sau ir vienas kitam. Todėl hermeneutika sau leidžia teig- 
ti: „Būtis, galinti būti suprasta, yra kalba“. Čia vis dėlto reikia 
pabrėžti šį „galinti“. Supratimas, pats būdamas visuomet kal- 
biškai suformuotas ir kalbiškai paskelbiamas, yra nuolatinė 
ir niekuomet visiškai nesiliaujanti tinkamo žodžio paieška, 
siekiant išlementi būtį. Esminis supratimo kalbiškumas 
reiškiasi ne tiek mūsų ištarose, kiek mūsų paieškoje kalbos 
tam, ką mes turime sieloje ir norime išsakyti. Hermeneuti- 
nei supratimo pusei mažiau konstitutyvu ne tiek tai, kad jis 
įvyksta kalbiškai (tai būtų banalu), kiek tai, kad jis yra palai- 


komas niekada nesibaigiančio „sugavimo žodžiu“ ir paskel- 
8 g p 


mą, ką jis savo gyvenime, apskritai gyvenime mano esant vertą pranešti: 
„Aš manau, kad labiausi.1i verta pranešti yra visuomet tai, ko nesugeba- 
ma pranešti“ („Die Kunst, unrecht haben zu können. Gespräch mit dem 
Philosophen Hans-Georg Gadamer“, in: Süddeutsche Zeitung, Nr. 34, 
1990 02 10/11, S. 16). 

” GW II, S. 496. 

biančios kalbos paieškos proceso, ir yra suvoktinas kaip šis 
procesas. Mat šitas procesas — tinkamas vidinio žodžio at- 
kartojimas — įsteigia hermeneutikos universalumą.*? 


6. Hermeneutinio universumo universalumas 


Hermeneutikos iškelta tema, kai supratimui pareikalaujama 
universalumo, sukėlė gausių diskusijų. Tačiau kur tiksliai 
glūdi šis reikalavimas, dėl kurio taip gyvai deramasi? Ar jis 
suvoktinas kaip gadameriškosios filosofijos reikalavimas ga- 
lioti visuotinai? Kaip šiuo atveju jį galima suderinti su herme- 
neutikos pirmine teze apie bet kokio supratimo istoriškumą? 

Pirmiausia pastebėtina, kad Gadameris, aptardamas uni- 
versalumą, ypač miglotai vartojo žodžius. Jei „Tiesą ir meto- 
dą“ skaitysime tiksliai paraidžiui, universalumas bus pripažin- 
tas labai įvairiems kandidatams. Paskutinio skirsnio antraštėje 
kalbama apie „universalų hermeneutikos aspektą“, ir lieka 
neaišku, ar hermeneutika reiškia pačią (Gadamerio) filosofi- 
nę hermeneutiką, supratimą ar hermeneutiškai suvoktą kal- 
bą. Iš tikrųjų visos trys galimybės yra praktiškai įmanomos 
ir pagrindžiamos. Gadameris de facto kalba apie „supratimo 
kalbiškumo“ „universalumą“ ,*! apie „universalią hermeneuti- 
ką“, turint galvoje bendrą žmonių pasaulio supratimą,“ bei 
apie hermeneutikos praplėtimą „iki universaliai formuluoja- 
mo klausimo“.*3 Dažniau sutinkamos bendros antraštės, pa- 
vyzdžiui „Hermeneutinės problemos universalumas“, kaip 
pavadintas 1966 m. straipsnis, arba „hermeneutinis mat- 


9 Plg. GW, II, S. 497—498. 

* GW II, S. 186. Plg. GW, II, S. 73: „kalbos universalumas“, S. 233: 
„universalus žmogiškojo kalbiškumo fenomenas.“ 

“2 WM, S. 451 (= GW, I, S. 480) ir kt. 

8 Ibid., S. 458 (= GW, I, S. 487). 

muo“.** Negalima tvirtinti, kad del šio universalumo plačiai 
išplitę ginčai būtų įnešę aiškumo. Be to, gerai žinoma, kad 
Gadameris nelabai rūpinasi pedantiškai aiškinti sąvokas, nes 
tai tarsi atiduotų duoklę ištaros logikos tendencijai kalbą su- 
skaldyti į tvirtus prasminius vienetus. 

Tačiau idant paryškėtų Gadamerio turimas prieš akis uni- 
versalumo matmens kontūras, atrodo, reikia pateikti kai ku- 
rias gaires. Iš pradžių atkreiptinas dėmesys, kad visuomet 
kalbama apie „matmens“ universalumą, ir daug mažiau — 
apie filosofijos, pvz., Gadamerio, universalumą, ką sugesti- 
juoja Habermaso šnekėjimas apie „hermeneutikos universa- 
lumo reikalavimą“. Gadameris pats niekada nepretendavo, 
kad jo paties suformuluota pozicija galiotų galutinai visuoti- 
nai, nes tai reikštų absoliutumą: „‘hermeneutine’ filosofija 
nemano esanti [-..] ‘absoliuti’ pozicija.“*° Gadameris kaip tik 
neįveikiamo istoriškumo, būdingo absoliutumo reikalavimui, 
vardu suproblemina, antai transcendentalinę filosofiją kaip 
filosofijos klaidingo savęs supratimo pavyzdį.*“ Ne be reika- 
lo paskutiniai „Tiesos ir metodo“ paragrafai yra paženklinti 
posakio iš Platono „Puotos“: nė vienas dievų nefilosofuoja. 
Mes filosofuojame ne todėl, kad turime absoliučią tiesą, bet 
dėl to, kad mes jos stokojame. Kaip baigtinės būtybės reika- 
las, filosofija turi neužmiršti savo pačios baigtinumo. Jei mes 
ir turime galutinį žinojimą, tai kaip tik apie šį universalų 
mūsų baigtinumą.*? 


4 Plg. GW II, S. 111. 

45 Ibid., S. 505. 

* Plg. Ibid., S. 70. Plg. Šiuo klausimu interviu „Siiddeutsche Zei- 
tung“, op. cit., S. 70. 

* Plg. H.-G. Gadamer, „The Science of the Life-World“, in: The 
Later Husserl and the Idea of Phenomenology, ed. by A.-T. Tymieniecka, 
Dordrecht, 1972: „Nesiekiama žinoti galutinai, su viena išimtimi: pri- 
pažinti žmogiškosios būtybės savaime baigtinumą. Suvokdama čia glū- 

Tačiau šnekėjimo apie „universalų aspektą“ prasmę „Tiesos 
ir metodo“ rėmuose nurodyti nesunku. Jis signalizuoja pir- 
miausia peržengimą tradicinės, būtent dvasiamokslinės her- 
meneutikos link filosofinės, „hermeneutinį fenomeną“ išlais- 
vinančios jo visam pločiui. Šis hermeneutiskai formuluojamo 
klausimo universalumas filosofijai reiškia, kad ji neapsiribo- 
ja šalutine dvasios mokslų metodologijos problema. Supra- 
timo ir kalbos paieška nėra vien metodologinė problema, 
bet ir pagrindinis žmogiškojo faktiškumo požymis. Taigi her- 
meneutikos „universalus aspektas“ priešpriešintinas grynai 
„dvasiamokslinei“ hermeneutikai: „Šiuo požiūriu hermeneu- 
tika yra universalus filosofijos aspektas, o ne tik vadinamųjų 
dvasios mokslų metodologinis pagrindas.“*š Visos filosofinės, 
pabrėžtinai spekuliatyvios Gadamerio pastangos veda link to, 
kad hermeneutikos horizontas būtų taip praplėstas už dvasios 
mokslų ankštumos, jog tai taptų centriniu filosofijos reika- 
lu. Kaip tik tai reiškia hermeneutikos praplėtimas iki univer- 
saliai suformuluoto filosofinio klausimo ir „ontologinis her- 
meneutikos posūkis“, į kurį nurodoma „Tiesos ir metodo“ 
trečios dalies antraštėje. Šioje baigiamojoje dalyje turi būti 
peržengta dviejų pirmųjų dalių dvasiamokslinė hermeneuti- 


* WM, S. 451 (= GW, I, S. 479) WM, S. 451 (= GW, I, S. 480). 
Išskirta mūsų. Plg. toliau priešpriešinimą GW, II, S. 233: „[...] ir šiuo 
atžvilgiu niekaip negalima abejoti hermeneutinės problemos universa- 
lumu. Tai anaiptol nėra šalutinė tema. Hermeneutika nėra kokia grynai 
pagalbinė romantinių dvasios mokslų disciplina“. Apie perėjimą nuo 
dvasios mokslų prie universalios hermeneutikos plg. mūsų straipsnį: „Zur 
Komposition von „Wahrheit und Methode““, in: Dilthey-Jahrbuch, 8 
(1992); t. p.: Der Sinn für Hermeneutik, Darmstadt. 1994, S. 1-23. 


dinčias nepabaigiamo savęs koregavimo galimybes, žmonija progresuo- 
ja, net vykstant nuolatiniam dialogui vieno su kitu apie gyvenamą pa- 
saulį“ (to nesama vokiškoje versijoje: „Die Wissenschaft von der Le- 


benswelt“, in GW, III). 

ka link didesnio, hermeneutiskai suformuluoto klausimo, uni- 
versalumo - taigi link ontologinio arba filosofinio matmens. 

Tačiau kaip galima kalbėti apie hermeneutinio matmens 
arba patirties universalumą, jį apmąstančiai filosofijai nepa- 
rūpinant absoliutumo sau pačiai reikalavimo? Žodis „univer- 
salumas“ čia lengvai nuveda į paklydimą. Sekant Gadamerio 
nuorodomis galima, pasiremiant tekstais, teigti, kad pirmi- 
nis pagrindas, kuriuo remiasi šnekėjimas apie universalumą 
„Tiesoje ir metode“, surastinas „universumo“ semantiniame 
lauke. Taigi kalbos arba supratimo universalumas pažymi, 
kad juos suformuoja mūsų universumas, t. y. stichija arba 
visata, kurioje mes gyvename kaip baigtinės būtybės. Antai 
Gadameris nurodo - regis, visai tarp kitko — į biologo von 
Uexkuellio kalbą, kurioje minimas „universumas gyvenimo, 
kuris nesąs fizikos universumas“*? Be to, Gadameris rėmėsi 
ir Leibnizo formuluote, kad monada esanti universumas ta 
prasme, kad ji savyje gali atspindėti visą pasaulį. Taip univer- 
sumas arba kalbos universalumas „Tiesos ir metodo“ kontekste 
nukreipiamas prieš tezę ribotumo, kurį konkreti kalba neva 
iliustruojanti, nes iš viso juk esama tiek daug skirtingų kalbų. 
Proto apribojimu gali pasirodyti būtent tai, kad jis yra pri- 
kaustytas prie kokrečios kalbos. Tačiau taip nėra, nes kalbai 
būdingas galėjimas ieškoti išraiškos viskam. Šioje aplinkoje 
pirmą kartą sutinkame šnekėjimą apie „kalbos universalu- 
mą“, kuris koja kojon žengia su proto nebaigtinumo idėja.?? 

Šis kalbos matmuo yra universalus ir suformuoja univer- 
sumą, kuriame skleidžiasi kiekvienas supratimas ir kiekviena 
žmogiška štai-būtis. Žinoma, nemanoma, kad kalba viskam 
turi gatavą išraišką. Reali kalba niekada neišsemia to, kas 


© WM, S. 427 (= GW, I, S. 455). 
5 Thid., S. 379 ir t. (= GW I, S. 405). 

pasakytina. Jos universalumas yra kalbos paieškos universa- 
lumas. Todėl universalus matmuo, kuriuo gyva hermeneutika, 
yra vidinio žodžio, pokalbio matmuo, iš kurio kiekviena eks- 
presija gauna savo gyvastį. Žinoma, mes kartu atrandame ir 
gana tikslių, pranešančių žodžių. Tačiau šie žodžiai tarsi yra 
ne kas kita, kaip regima nepatenkinamo kalbos arba suprati- 
mo troškimo riba. Kalboje hermeneutiskai reikšmingas yra 
vidinio pokalbio matmuo, tai, kad mūsų sakymas visuomet 
numano daugiau, negu jis realiai išsako: „Numanymas, keti- 
nimas visuomet pranoksta tai, prasilenkia su tuo, kas, sutelktas 
kalboje, žodžiuose realiai pasiekia kitus. Nepasotintas tiks- 
laus žodžio troškimas veikiausiai ir yra tai, iš ko sudarytas 
savitas kalbos gyvenimas, ir jos esmė.“?! 

Šiuo troškimu reiškiasi mūsų baigtinumas. Mums nėra 
suteiktas joks galutinis disponavimas savimi kalboje arba są- 
vokoje. Mes gyvename pokalbyje ir iš pokalbio, kuris nieka- 
da negali baigtis, nes jokie žodžiai negali apimti to, kas mes 
esame ir kaip mes save turime suprasti. Per šį baigtinumą 
mes žmogiškai suvokiame savo mirtį. Netekęs žado ir ieško- 
damas kalbos jis veržiasi link savo galo. Šitaip Gadameris 
atranda glaudų ryšį tarp to, kad mūsų tinkamo žodžio paieš- 
ka yra neišpildoma, ir „fakto, kad mūsų pačių egzistencija 
esti laike ir mirties akivaizdoje.“?? 

Vidiniame žodyje, — kuris ir yra mūsų baigtinumo uni- 
versumas, — jį konstitutuojančiuose supratimo ir kalbos troš- 
kimuose glūdi hermeneutinio filosofavimo universalumas. 
Ar filosofijai gali būti kas nors universaliau už baigtinumą? 
Šiuo pagrindu universalumo reikalavimą pareiškia šiuolaiki- 
nė filosofija, svarstanti baigtinumo universalumą, kuris sklei- 
džiasi kaip mūsų nesibaigiantis norėjimas suprasti ir pasaky- 


?! Grenzen der Sprache, S. 99. 
2 Ibid. 

ti. Tačiau šis reikalavimas nėra paskelbiamas galutinai pa- 
grįstomis ištaromis. Antraip jis ir baigtinumas prieštarautų 
sau. Hermeneutinė filosofija, priešingai, atlieka žmogiškojo 
faktiškumo saviaišką, mėginančią pateikti ataskaitą apie jo 
baigtinumą kaip universalų horizontą, kurio perspektyvoje 
mums viskas gali turėti prasmę, — gerai žinodama, kad nė 
vienas dievų nefilosofuoja. 

VII. Hermeneutika pokalbyje 


Galimybė, kad Kitas yra teisus, sudaro her- 


meneutikos sielą.! 


Jei kas nors filosofinėje hermeneutikoje yra universalu, tai 
veikiausiai savo baigtinumo pripažinimas, suvokimas, kad 
mūsų faktinės kalbos nepakanka, kad būtų išsemtas vidinis 
pokalbis, kuris mus verčia suprasti. Su šia savitarpio suprati- 
mo priklausomybe nuo pokalbio Gadameris susiejo herme- 
neutinio veikimo universalumą: „Tai, kad pokalbis yra visur, 
kur tik ir apie ką tik, ir su kuo tik kas nors yra pasakoma, ar 
šitai būtų kitas, ar daiktas, žodis, ugnies signalas (Gottfried 
Benn), — tai reiškia hermeneutinės patirties universalumą.“* 
Vien tik pokalbyje, susitikdami su kitaip mąstančiais, kurie 
gali gyventi mumyse pačiuose, mes galime tikėtis išeiti už 
mūsų dabarties horizonto ribotumo. Todėl filosofinė herme- 
neutika nežino aukštesnio principo už pokalbį. 

Gadamerio filosofija pateikia turbūt naujausią originalią 
ir vientisą hermeneutikos koncepciją. Ji yra visuotinai įver- 
tinta kaip vienas lemiamųjų įnašų į filosofiją nuo Heidegge- 


! H.-G. Gadameris per viešų diskusijų 1989 m. liepos 9 d. Heidel- 
berge seminarą, skirtą pagrindinėms hermeneutikos problemoms. 

* „Dekonstruktion und Hermeneutik“, in: Philosophie und Poesie. 
Otto Pöggeler zum 60. Geburtstag, Bd. I, Stuttgart, 1988, S. 5. Plg. t. p.: 
GW, II, S. 505 bei H.-G. Gadamer, R. Koselleck, Hermeneutik und 
Historik, Heidelberg, 1987, S. 30: „Mano paties hermeneutinis projek- 
tas pagal pagrindinį filosofinį sumanymą yra ne daug kas kita, kaip iš- 
raiška įsitikinimo, kad mes tik per pokalbį priartėjame prie dalyko. Tik 
tada, kai mes save pastatome prieš galimą priešingą požiūrį, mes turime 
šansų išsiveržti iš mūsų pačių išankstinio nusistatymo ankštumos.“ 

rio „Būties ir laiko“. Nuo ketvirtojo dešimtmečio Heideggeris, 
nors jo įtaka ir nebuvo menka, kiek pasitraukė iš filosofinės 
diskusijos. Gadameris iš naujo vedė hermeneutiką į filosofi- 
nį pokalbį, kuris po Antrojo pasaulinio karo įgavo didėjantį 
tarptautinį mastą. „Tiesa ir metodas“ nuo 1960 m. turėjo 
didžiulį poveikį filosotijos raidai, kaip antai: pabrėžtinai pa- 
sukdamas link kalbos, dėl ko kontinentinė mintis susitiko 
su anglosaksiškosios filosofijos linguistic turn, po to — reabi- 
lituodamas praktinę filosofiją, pirmiausia sugrįžimo prie nau- 
jojo aristotelizmo pavidalu, kuris kantiškąją privalėjimo etiką 
papildė gyvenimo formų istorinio sąlygiškumo paisymu; taip 
pat — mokslo teorijoje, kur jis, hermeneutiškai kritikuoda- 
mas pozityvizmą, galėjo būti pasveikintas kaip prisiekęs pa- 
galbininkas Kuhno paradigmų kontekstualizmo koncepci- 
jai; galiausiai — hermeneutinj suvokimą išlavindamas 
visuomenės kritinės teorijos uždaviniams, ką jau kalbėti apie 
paskirus mokslinius hermeneutikos pritaikymus literatūros 
moksle (kur H. R. Jaussas ir W. Iseris klausimo ir atsakymo 
dialektiką konkretizavo įsisavinimo estetikos pavidalu), isto- 
rijos moksle (R. Koselleck), teisėje ir teologijoje. Šių herme- 
neutikos sąlygotų, paženklintų ir vestų plėtočių analizė, net 
jei apžvelgtų vien antraštes, suardytų mūsų rėmus ir vis tiek 
liktų nepakankamai detali. Mes priešingai — pasirenkame, 
reikia tikėtis reprezentatyviai, debatus, hermeneutiką inspi- 
ravusius tiesiogiai ir taip dariusius vaisingą paskutiniosios 
kartos filosofinį pokalbį. 

Akstinas pirmiausia buvo tai, kad septintojo dešimtmečio 
pradžioje hermeneutika atsisveikino su metodologizmu ir, 
regis, su objektyvumo reikalavimu; aštuntajame dešimtmety- 
je — hermeneutika pernelyg stipriai rėmėsi perduotomis tradi- 
cijomis, kur buvo galima pasigesti kritiškumo; devintajame 
dešimtmetyje — hermeneutika laikėsi valios idėjos — valios su- 

pratimui, savitarpio supratimui ir tiesai, — kuri buvo įvertin- 
ta kaip atkritimas į metafiziką. Svarbiausi kalbėtojai šiuose 
dar vis aktualiuose debatuose buvo Betti, Habermasas ir Der- 
rida. Nuo Gadamerio Betti gynė metodologizmo, privalančio 
laiduoti objektyvumą, poziciją, Habermasas — ideologijos kri- 
tikos, Derrida — postmoderniosios dekonstrukcijos poziciją. 


1. Betti epistemologinis sugrįžimas prie vidinės 
dvasios 


Žinoma, yra istoriškai neteisinga Emilio Betti hermeneutiką 
į diskusiją įtraukti po Gadamerio. Mat vyresnis teisininkas 
(1890-1968) anksčiau už jį, 1955 m. pateikė pretenzingą 
hermeneutiką, pavadintą „Visuotine aiškinimo teorija“. Iš 
pradžių dėl tūkstančio puslapių apimties veikalas buvo apta- 
riamas saikingai. Tačiau knyga pasirodė — veikiausiai Gada- 
merio iniciatyva — kiek sutrumpintu vokišku leidimu 1967 m. 
Anksčiau Betti vokiečių skaitytojus buvo supažindinęs su 
savo hermeneutinėmis atraminėmis įžvalgomis dviem mažais, 
poleminiais „manifestais“, kurie buvo išleisti 1959 ir 1962 m. 
Diskusijos tarp Gadamerio ir Betti veiksmas galėjo prasidėti 
kaip tik septintojo dešimtmečio pradžioje. 

Žinoma, visai Betti hermeneutikai galioja tai, kad ji yra 
poleminė, net „reakcinga“.* Mes tai suvokiame ne banalia 


3 E. Betti, Teoria generale della interpretazione, 2 t., Milano, 1955; 
vok.: Allgemeine Auslegungslehre als Methodik der Geisteswissenschaften, 
Tübingen, 1967; Zur Grundlegung einer allgemeinen Auslegungslehre. Fest- 
schrift für E. Rabel, Bd. II, Tübingen, 1954, S. 79-168 (pakart. leid.: 
Tübingen, 1988); Die Hermeneutik als allgemeine Methodik der Geistes- 
wissenschaften, Tübingen, 1962. 

* Plg. mūsų klasifikuojantį tyrimą: „L'hermėneutigue comme scien- 
ce rigoureuse selon Emilio Betti (1890-1968)“, in: Archives de philoso- 
phie 53 (1990), p. 177-198. 

ideologine prasme, tačiau taip, kad visa jo aistra nukreipta į 
ryžtingą pasipriešinimą naujosioms „subjektyvistinėms“ ir „re- 
liatyvistinėms“ egzistencinėms hermeneutikoms, kurias jis 
iš pradžių nujautė esant Heideggerio ir Bultmanno darbuo- 
se, ir į reabilitaciją idėjos hermeneutikos, suvaržytos griežtų 
mokslinių standartų, idant dvasiamoksliniams aiškinimams 
būtų garantuotas objektyvumas. Jo paties hermeneutika su- 
manyta ne mažiau universaliai nei Gadamerio. Jis net pats 
kalba apie visuotinę aiškinimo teoriją. Tačiau visuotinumas 
čia turi grynai epistemologinę reikšmę. Jis nurodo, kad visų 
mokslinio aiškinimo formų, kokios aptinkamos filologijoje, 
istorijoje, teologijoje ir teisėje, pagrindas yra bendra gnoseo- 
loginė struktūra, kurios objektyvumo kriterijus, kaip meto- 
dologinį visų dvasios mokslų pagrindą, turi parengti herme- 
neutika. Visiems šiems mokslams bendras yra epistemologinis 
supratimo uždavinys. Čia supratimas yra dvasinis procesas, 
kurio tikslas yra suvokti svetimą dvasią, kaip ji yra pasireiš- 
kusi prasmę teikiančiomis išaiškintinomis formomis. Aiški- 
nimas, kurio teorija yra hermeneutika, pasisiūlė būti prie- 
mone epistemologinei supratimo problemai išspręsti.? Prie 
svetimos dvasios negalima prisiliesti betarpiškai, o tik ap- 
linkkeliu per prasmę teikiančias formas arba objektyvacijas, 
per kurias ji tapo prieinama pažinimui. „Prasmę teikiančios 
formos“ yra čia itališkųjų forma rappresentativa vertimas.“ 
Išaiškintinos objektyvacijos (kalba, o taip pat ir gestai, pamin- 
klai, pėdsakai, tonai ir pan.) reprezentuoja arba pavaduoja 
vidinę dvasią, kurią trokštama suprasti. Žinoma, skleisdamas 
šį požiūrį Betti galėjo remtis visa hermeneutikos tradicija, 
ypač romantinės, kur supratimas turėjo atlikti kūrybinio veiks- 
mo išvertimą iš vidaus į išorę. Betti atvirai vartoja idealistiš- 


> E. Betti, 1962, S. 11 ir kt. 
“ E. Betti, 1955, p. 62; 1967, S. 44. 

kai romantinę kalbėseną, kurios teisėtumo mes čia, vidinės 
dvasios teorijoje, neužginčijome: mūsų supratimas iš tikrųjų 
siekia sužinoti, ką numano žodžiai, kas tartum siekia būti 
pasakyta už išraiškų ir jomis. Čia mažiau svarbu, ar drauge 
būtinai reikia mąstyti ir įdaiktintą vidinę dvasią. 

Vis dėlto, Betti nuomone, reikalas visuomet sukasi tik 
apie suprantantį mens auctoris, prasmės, kurią išreikšti siekė 
autorius, pažinimą. Tad aiškintojas turi kiek galėdamas pa- 
šalinti savo interesus ir projekcijas ir gerbti autoriaus siektos 
prasmės autonomiją. Išankstines nuostatas pateikti kaip „su- 
pratimo sąlygas“ esanti pavojinga reliatyvistinės hermeneu- 
tikos erezija. Šitaip Betti nusikreipia konkrečiai prieš gada- 
meriškąją pritaikymo teoriją. Supratimas neturįs visiškai nieko 
bendra su pritaikymu jei siekiama užtikrinti interpretavimo 
proceso objektyvumą ir kontroliuojamumą. Pritaikoma tik at- 
skiroms aiškinimo formoms, — teologijos ar jurisprudenci- 
jos — kurioms pagrindą sudaryti turi epistemologinis supra- 
timas. Prieš kokią Biblijos vietą arba įstatymą pritaikant 
konkrečiai situacijai, pirmiausia jų prasmė jau turi būti supras- 
ta grynai noetiškai. Žinoma, galima ir aktualizuoti prasmę 
bei priderinti prie mūsų laiko lūkesčių, tačiau reikia atskirti 
šią modernizuotą prasmę nuo pradinės teksto reikšmės. Taip 
Betti nubrėžia svarbų hermeneutinj skirtumą tarp teksto reikš- 
mes ir reikšmingumo, kurį įgauna ta pati prasmė ją skirtingai 
interpretuojant. Abu dalykai nesileidžia supainiojami, kaip 
tai galima būtų suprasti iš Gadamerio pritaikymo sampratos. 
Betti atliktąją perskyrą veikiausiai galima hermeneutiškai ištę- 
sėti. Praktikoje mes negalime išsiversti neatpažinę ir neatskyrę 
nuo pradinės teksto reikšmės pernelyg stipriai modernizuojan- 


7 E. Betti, 1962, S. 27-28. Ši teorija buvo pakartotinai išdėstyta 
įtakingame veikale: E. D. Hirsch, Validity in Interpretation, New Ha- 
ven, 1967 (vok.: Prinzipien der Interpretation, München, 1972). 

čių aiškinimų kaip tokių, priešingu atveju interpretavimas 
būtų grynai savavališkas užsiėmimas. Tačiau, nors reikšmin- 
gumą kaip tokį ir galima atpažinti, lieka abejotina, kad savo 
ruožtu kada nors galėtų būti galutinai užfiksuota pradinė 
reikšmė. Mes galime, pavyzdžiui, pasakyti, kad platoniškos 
idėjos negalima redukuoti į Kanto gryną proto sąvoką arba 
neokantizmo metodus, prieš tai neapčiuopus jos pradinės 
reikšmės. Reikšmė geriausiu atveju yra asimptotinis suprati- 
mo telas, tai, ką siekiama surasti už žodžių. Tačiau ar ji kada 
nors tampa pasiekta, dėl mūsų baigtinumo niekuomet nega- 
lima pamatyti iki galo aiškiai. Be to, nuo reikšmingumo atskir- 
tą reikšmę mes galime suprasti tik iš to, ką ji mums reiškia ir 
ką mumyse sukelia jos ženklai. Tai turi galvoje Gadameris, 
kalbėdamas apie reikšmės ir reikšmingumo susiliejimą. 
Idant aiškinamąjį rekonstrukcijos procesą išgelbėtų nuo 
veikimo savo nuožiūra, Betti hermeneutika siekia nustatyti 
interpretacijos principus arba kanonus, kurie darytų verifi- 
kuojamą jos objektyvumą. Pasiūlomi keturi kanonai: (1) her- 
meneutines autonomijos, arba hermeneutinio kriterijaus ima- 
nentiškumo kanonas (kuris reiškia, kad išaiškintina prasmė 
turi būti pradinė, imanentinė teksto prasmė, o ne aiškintojo 
projekcija); (2) visumiškumo (totalumo) ir hermeneutinio 
svarstymo vidinio prasminio sąryšingumo kanonas, reikalau- 
jantis tekstą suvokti kaip viduje darnią ir koherentišką pras- 
me; (3) labiau subjektyvistinis supratimo aktualumo kanonas, 
galintis priminti Gadamerio pritaikymą, tačiau Betti konteks- 
te reiškia tik tai, kad interpretatoriui privalu „savo vidujybė- 
je regresyviai stebėti kūrimo procesą, jį iš jo vidaus rekonst- 
ruoti; svetimą mintį, praeities dalį, prisimintą išgyvenimą iš 
jo vidaus atgal išversti į savo paties gyvenimo aktualybe“” ; 


° E. Betti, S. 19; plg. 1955, p. 314; 1967, S. 226. 

(4) galiausiai hermeneutinio prasmes atitikimo arba herme- 
neutinio kongenialumo kanonas; pagal jį „interpretatorius 
turi dėti pastangas, idant savo gyvą aktualybę vidujiausiai 
suderintų ir harmonizuotų su impulsu, kurį jis [...] priima 
kaip kilusį iš objekto, tuo būdu, kad viena ir kita dermėje, 
taigi vienam derant prie kito, rezonuotų. '?. 

Jokia filosofinė hermeneutika, jeigu ji laiduoja ribotą gry- 
nai metodologinės dvasios mokslų hermeneutikos teisėtumą, 
nieko neprikiš tokių kanonų motyvacijai. Iš principo kiek- 
viena interpretacija remiasi tuo, kad būtina gerbti jos objek- 
to autonomiją ir koherentiškumą. Abejotina atrodo tik tai, 
kad tokie kanonai patys iš savęs įgalintų pamatuoti dvasia- 
mokslinės interpretacijos objektyvumą, tiksliau, pozityviai 
atskirti teisinga nuo klaidinga. Tiesą sakant, kiekviena inter- 
pretacija siekia būti darni ir atitikti savo objektą. Taigi klau- 
simas yra ne tas, ar prasmės aiškinimas privalo derėti su savo 
objektu, o, kaip klausimą formuluoja Betti, — kada šitai įvyksta 
ir ar tai galima verifikuoti. Tačiau tam juk nesama jokių 
kanonų, taigi ir jokių taisyklių pačiam taisyklių pritaikymui. 
Tad sunku atsikratyti įspūdžio, kad formuluodamas savo ka- 
nonus, Betti pasitenkina grynai verbaliniais sprendimais.!? 

Vėliau, atsakydamas Gadameriui Betti pripažino, kad jo 
taisyklėms tenka grynai negatyvi funkcija: „Beje hermeneu- 
tiniams kanonams ne taip tinka pozityvus, kaip negatyvus, 
kritinis vaidmuo užkertant kelią tokioms išankstinėms nuo- 
statoms ir išankstiniam nusiteikimui, kurie gali vesti klai- 
dingais pėdsakais.“!! Tačiau toks nuolaidžiavimas daro abe- 


? E. Betti, 1988, S. 41—42; plg. 1962, S. 53-54. 

'9 Plg. F. Bianco, „Oggetivitä dell’interpretazione e dimensioni del com- 
prendere. Un'analisi critica dell'ermeneutica di Emilio Betti“, in: Quader- 
ni Fiorentini per la storia del pensiero guiridico moderno, 7 (1978), p. 75. 

"E. Berti, 1967, S. 217, išn. 1. 

jotiną pozityvios hermeneutikos kaip dvasiamokslinio ob- 
jektyvumo metodo teorijos sumanymą. Be abejo, galima kri- 
tikuoti prasmės aiškinimą, kai jis nebėra teisėtas objekto ir 
jo koherentiškumo atžvilgiu, tačiau ar ir kada prasmės aiški- 
nimas galioja objektyviai — o ne tik del retorikos poveikio, — 
negalima pasakyti remiantis jokia metodologija. 

Betti hermeneutika pasirodo esanti vėlyvas istorizmo vai- 
sius. Idant pasipriešintų istorinio reliatyvizavimo pavojui, ji 
sukonstravo siekinį galutinį pagrindimą pateikiančios dva- 
sios mokslų metodologijos, galinčios paklusti griežtoms tai- 
syklėms ir veiksenai. Tačiau galiausiai ji neatlieka to, ką pati 
žadėjo, būtent nepateikia pozityvios, objektyvumą garantuo- 
jančios hermeneutikos. Istoriškumas nenustoja veikęs tada, 
kai scientistiškai postuluojama, esą jis pasibaigęs. Tuomet 
tik tampa tikrai klaidingai suprasta jo, kaip mūsų supratimo 
sąlygos, funkcija. Tačiau ribotas Betti hermeneutinių pastangų 
teisėtumas atsiskleidžia prisiminus, kad iš tikrųjų esama in- 
terpretacijų, kurios yra labiau įpareigojančios ir mažiau leng- 
vabūdiškos už kitas, nes jos išlaiko visuotinius, nors ir nega- 
tyvius, standartus. Reikšmė neišsisklaido modernizuojančiame 
reikšmingume. Tačiau Gadamerio pritaikomojoje hermeneu- 
tikoje tinkamiau išaiškinta tai, kad priartėti prie šios reikš- 
mės ir vidinės dvasios, esančios už prasmę teikiančių formų, 
galima tik atsiremiant į vaisingą mūsų atvirai suformuluotų 
klausimų ir lūkesčių žemę. 

2. Habermaso savitarpio supratimo kritika 
savitarpio supratimo vardu 


Kyla pagunda, prieš Gadamerį 


iššaukti Gadamerį.! 


Šio skyrelio antraštė gali pasirodyti paradoksali. Ja tik siekia- 
ma nurodyti į galimą Habermaso santykio su hermeneutika 
raidą. 1967-1970 m. Habermasas kaip tik mėgino prieš her- 
meneutinio savitarpio supratimo sąvokos universalizavimą 
pareikšti teisę emancipacinės ideologijos kritikos, sumany- 
tos pagal pavyzdį tokio objektyvizuojančio mokslo kaip psi- 
choanalizė. Po to devintajame dešimtmetyje jis apmetė ko- 
munikatyvios veikos teoriją ir, jos pagrindu, diskurso etiką, 
kurias legitimavo universali kalbinio savitarpio supratimo idė- 
ja. Šis vėlesnis posūkis arba akcentų perkėlimas, ko gero, 
atskleidžia čia esant neišsakytą, be abejo, menkai pastebėtą, 
hermeneutinio universalumo reikalavimo palikimą. 
Habermasas pirmą kartą ir produktyviai su hermeneuti- 
ka susidūrė H.-G. Gadamerio kartu su kitais leidžiamų „Fi- 
losofiniy akiračių“ (Philosophischer Rundschau) rėmuose pa- 
sirodžiusioje bibliografineje apžvalgoje „Apie visuomenės 
mokslų logiką“. Habermasui jau tada rūpėjo visuomenės 
mokslus pagrįsti kalbos teorijos pagrindu, plėtojant komu- 
nikatyvios veikos teoriją!*, galinčią sėkmingai priešintis ob- 
jektyvistiniam pozityvizmui. Prieš tariamai nevertybinės so- 
ciologijos pozityvizmą, — kai socialinė veika suprantama pagal 


12]. Habermas. Zur Logik der Sozialwissenschaften, Frankfurt a. M., 
1970, S. 285. 

3 Apie Gadamerio indėlį ugdant jaunąjį Habermasą plg.: R. Wig- 
gershaus, Die Frankfurter Schule, München-Wien, 1986, S. 625; R. Dah- 
rendorf, „Zeitgenosse Habermas“, in: Merkur, 43 (1989), Heft 6, 
Nr. 484, S. 478—487. 

“ Plg. Zur Logik der Sozialwissenschaften, pratarmė, S. 7. 

atomistiškai ir priežastingai tarpusavyje sąveikaujančių ga- 
lios centrų modelį, ir kartu visiškai atsiribojama nuo kalbiš- 
kai perteikto veikiančio asmens gyvenamojo pasaulio, - Ha- 
bermasas leidžiasi ieškoti visuomenės mokslų pagrindimo 
normatyviai ir kalbos teorijos pagrindu. Pirmoji pagrindi- 
mo pribuvėja buvo Wittgensteino lingvistinė teorija ir jo 
kalbinio žaidimo, kuris sykiu yra ir gyvenimo forma, kon- 
cepcija. Vis dėlto Habermasas diagnozavo pozityvizmo liku- 
tį Wittgensteino tezėje apie kalbiškai konstituotų gyvenimo 
formų uždarumą, — tarytum kiekvienas veikiantis asmuo būtų 
monadiskai įkalintas savo kalbiniame pasaulyje. Kaip tik tam, 
kad įveiktų šią ribą, jis į žaidimą įtraukė hermeneutinį požiūrį. 
Iš Gadamerio Habermasas išmoko, kad kalba gali transcen- 
duoti pati save ir kad taip atsiskleidžia proto potencialas.!? 
Hermeneutika parodo, kad kalbinės sferos yra ne monadiš- 
kai atskirtos, o akytos, kaip į išorę, taip ir į vidų, — rašo Ha- 
bermasas.!“ Į išorę, nes iš esmės kalba yra atvira viskam, ką 
apskritai galima pasakyti ir suprasti. Jos horizontai nuolat 
prasiplečia. Tačiau ir į vidų, nes kalbiškai veikiantys asmenys 
gali atsiriboti nuo savo pačių pasakymų, idant juos interpre- 
tuotų, apie juos mąstytų ir t. t. Hermeneutikos universalu- 
mo reikalavimas čia perimamas parankiausiai. Tad Haber- 
masas galės entuziastingai prisijungti prie „Gadamerio atliktos 
puikios dvasios mokslų objektyvistinio savęs supratimo kri- 
tikos“, idant ją įmontuotų į suprantančios ir emancipaci- 
nės sociologijos kalbos teorijos pagrindą. 

Žvelgiant iš šio esminio solidarumo idėjinių pozicijų, ašt- 
rios ir laikiškai sąlygotos prieštaros tarp hermeneutikos ir 
ideologijos kritikos liečia antraeilius dalykus. Pirmasis, šiuo 


5 Ibid., S. 253. 


16 Ibid., S. 258. 
7 Ibid., S. 265. 

metu išspręstas nesusipratimas sukosi apie tradicijos sąvoką. 
Remdamasis įprastomis opozicijomis, Habermasas reiškė pa- 
sipiktinimą tariama Apšvietos diskreditacija, regėjosi, suda- 
riusia sąlygas Gadameriui reabilituoti tradiciją. Pripažintina, 
kad kai kurios Gadamerio formuluotės pasižymi ganėtinu 
provokatyvumu. Atrodo, į veidą Apšvietai trenkiama teigiant, 
kad „autoritetui suteikiamas pažintinis pranašumas“ .'* Tačiau 
dėl to vykę ginčai bei naujas „Tiesos ir metodo“ perskaity- 
mas pamokė, kad Gadameris nuo pat pradžių vadovavosi tuo, 
jog autoritetas, idant būtų pripažintas legitimus, turi remtis 
pripažinimo aktu, taigi ir proto veiksmu.” Ne autoritetas ir 
tradicija buvo buvę pripažinti viršesniais už protą, tačiau, 
veikiau buvo parodytas kiekvieno komunikatyviai įveiksminto 
proto situatyvumas. 

Habermasas taip pat manėsi turįs hermeneutikai prikišti 
„kalbiskumo idealizmą“*?, dėl kurio nepakankamai įvertina- 
mos faktinės kalbos ribos. Jei mūsų tyrimu viliamasi padarius 
ką nors įtikinamo, tai ir yra idėja, kad hermeneutinis kalbos 
supratimas iš pat pradžių yra nukreiptas į šių ribų patirtį. 
Visuomet iš naujo iškeliamas kalbos ir supratimo siekis juk 
suponuoja, jog esama kalbinio supratimo nesėkmės patirties. 
Kalbos universalumas nėra dabartinės kalbos universalumas, 
tarytum galima būtų viską nekliudomai pasakyti ir suprasti: 
jis yra kalbos paieškos universalumas. Iš pažiūros paradoksa- 
lu: hermeneutiškai suprantant, mes siekiame supratimo ir 
kalbos, nes jų esmiškai stokojame. Habermasas laužiasi pro 
atviras duris, kai jis nori būtent prieštaraudamas hermeneu- 


8 GW, II, S. 244. 

> WM, S. 246 (= GW, I, S. 284). 

0 Zur Logik der Sozialwissenschaften, S. 289. Plg. šiuo klausimu 
P. Giurlanda, „Habermas' Critique of Gadamer: Does it Stand Up?“, 
in: International Philosophical Quarterly, XXVII (1987), p. 33—41. 

tiniam universalumo reikalavimui pareikšti, kad juk esama 
„specifiškai nesuprantamų gyvenimo iSraisky *'. Bet tam ne- 
būtina dėti psichoanaltinių arba ideologijos kritikos pastangų. 

Iš tikrųjų ideologijos kritika ir psichoanalizė panaudo- 
jamos įžiebiant kitą konflikto tarp Gadamerio ir Haber- 
maso židinį. Pasiremdamas jomis Habermasas nori surelia- 
tyvinti regimai aštrią priešpriešą tarp (dvasios mokslų, 
gyvenamojo pasaulio) tiesos ir (scientistinio) metodo bei pa- 
rodyti, kad galimas vien tik metodiškai aiškinamasis supra- 
timas, galintis sugrįžti už duotos klaidingos sąmonės (indi- 
vido — psichoanalizės keliu, visuomenės — ideologijos kritikos 
keliu) ir kritikuoti nesuardytų komunikatyvių santykių var- 
du. Psichoanalizė ir ideologijos kritika esą akivaizdžiai įro- 
dančios arba liudijančios tai, kad socialinėje sferoje būtinas 
metodizuojantis ir objektyvuojantis moksliškumas. Aplink 
tai besisukantys ginčai yra ypač laikiškai sąlygoti, nes jie 
juk buvo užbaigti tuomet, kai froidiškai marksistinė psicho- 
analizė ir visuomenės kritika buvo plačiai vartojamas. Jose 
knibždėte knibždėjo ir politinių pustonių (konservatizmas 
versus Visuomenės emancipacija), kurie šiandien mus, ko ge- 
ro, mažiau beklaidina. Taip pat negalima sakyti, kad psi- 
choanalizės ir ideologijos kritikos mokslinis statusas šiuo me- 
tu yra tapęs užtikrintesnis. Tad mes čia turime pasitenkinti 
prieštaravimais šiam požiūriui, paliečiančiais hermeneuti- 
kos savipratą. 

Gadameris pirmiausia atsikirto, kad jam niekada nebuvo 
svarbi tiesos ir metodo priešprieša. Nėra abejonės, kad pasi- 
telkus metodą galima pasiekti tiesą. Tai, kas jam pasirodė 
abejotina, tebuvo Naujaisiais amžiais pareikalauta išimtinu- 
mo teisė metodinei symonei: dogminė tezė, kad anapus me- 


*! J. Habermas, „Die Universalitätsanspruch der Hermeneutik“, in: 
Hermeneutik und Ideologiekritik, S. 133. 

todo negalj büti jokios tiesos. Gadameris nesuabejojo psicho- 
analizės paaiškinamaisiais laimėjimais, nors siülyte siūlėsi 
nuoroda, antai prieš keletą metų pateikta Paulio Ricoeuro,? 
į jos scientistinį klaidingą savęs supratimą ir hermeneutinius 
jos hipotezių pamatus. Gadameriui pirmiausia atrodė prob- 
lemiška psichoanalitinį modelį tiesiogiai perkelti visuomenei. 
Iš tikrųjų terapiniame pokalbyje dalyvauja pagalbos ieškan- 
tis pacientas ir gydytojas, kuris šiuo klausimu yra kompe- 
tentingas ir atsakingas. Tačiau visuomenėje, priešingai, ne- 
pritinka grupei, nesijaučiančiai esant ypač nesveikai, priskirti 
klaidingą sąmonę, pavyzdžiui, laisvės koncepcijos arba vien 
emancipaciniam visuomenės mokslui būdingos kompetencijos 
vardu. Vienintelis bendras dalykas yra „gero gyvenimo anticipa- 
cija“, kaip ją pavadino Habermasas, o ne ideologijos kritikos, 
bemintančios psichoanalitinėmis metaforomis, pirmenybė. 
Retorika irgi atliko svarbų vaidmenį Gadamerio ir Ha- 
bermaso ginče. Juk pirmasis Gadamerio atsakymas Haber- 
masui vadinosi „Retorika, hermeneutika ir ideologijos kriti- 
ka“ (1967),? netiesiogiai nurodant net į Habermaso įkvėptą 
visuomenės emancipacijos retoriką. Diskutuodamas su her- 
meneutiniu požiūriu Habermasas kaip tik pabrėžė, kad „regi- 
mai „protingai“ įsivyravęs konsensas visai gali būti ir pseu- 
dokomunikacijos pasekmė.“?* Dialoginis sutarimas galįs būti 
kaip tik ideologiškai užmaskuotos valdžios struktūros pasek- 
me. Komunikatyvy, tai yra reflektyviai suvoktą sutarimą reikią 
skirti nuo grynai retorinio arba strateginio (tai yra pasiekto 
manipuliuojant) konsenso. Įžvalga, kad „kiekvienas konsen- 
sas, nustatantis ribas prasmės suvokimui, įtarinėjamas tuo, 


*2 P. Ricoeur, De l'interprétation. Essai sur Freud, Paris, 1965 (vok.: 
Die Interpretation. Ein Versuch über Freud, Frankfurt a. M., 1969). 

23 Dabar in: GW, II, 232-250. 

%4 Der Universalitätsanspruch der Hermeneutik, S. 152. 

jog buvo pasiektas prievarta pseudokomunikatyviai ',? yra, 


Habermaso nuomone, meta- arba giluminė hermeneutinė, 
kuri „supratimą susieja su protingos šnekos principu, pagal 
kurį tiesą garantuotų tik tas konsensas, kuris būtų pasiektas 
idealizuotomis neapribotos ir valdžios nevaržomos komu- 
nikacijos sąlygomis“.?* Todėl hermeneutika būtų perleista 
ideologijos kritikai. 

Prieštaraudamas tam, Gadameris atsikirto savo 1970 m. 
replikoje: „Aš manau, jog gąsdinamai netikroviška, kai kas 
nors — antai Habermasas — retorikai priskiria prievartinį po- 
būdį, kurio reikią atsisakyti neprievartinio racionalaus po- 
kalbio naudai. Taip ne tik sumenkinamas iškalbingos mani- 
puliacijos ir proto nuveiksminimo pavojus, tačiau taip pat ir 
iškalbingo savitarpio supratimo šansas, kuriuo yra grįstas vi- 
suomeninis gyvenimas. Jokia socialinė praktika - iš tiesų taip 
pat ir revoliucinė — neįsivaizduojama be retorinės veiklos“? 
Gadamerio nuomone, sukuriama dirbtinė priešprieša, kartu 
su Habermasu „reflektyviai suvoktą sutarimą“ priešpriešinant 
„retoriškai pasiektam“, kadangi jau tai, kas suvokta reflekty- 
viai, gali būti įsisavinta tik kalbiškai, tai yra efektingų argu- 
mentų pagalba, kurie kam nors tampa aiškūs. Pseudo- ir 
tvirto savaime argumento skirtumą reikia apginti retorinė- 
mis priemonėmis. Priemonė šitam yra kalbinis aiškumas, kuris 
yra neįsivaizduojamas be retorikos (pozityviąja prasme). 

Tad Gadameris glaudžiasi prie retorikos tradicijos, nes 
jis, kovodamas prieš vienpusią metodiškai orientuotą moks- 
lo sampratą, pamatė, jog joje yra kritiškai įvertintas kalbinis 
žmonėms pasiekiamo žinojimo pobūdis: „Prie ko dar turėtų 
glaustis taip pat ir teorinis supratimo apmąstymas, jei ne 

5 Ibid., S. 153. 


26 Ibid., S. 154. 
7 GW, II, S. 467. 


221 


HERMENEUTIKA POKALBYJE 


prie retorikos, kuri jau seniausioje tradicijoje yra vienintelis 
tiesos reikalavimo advokatas, nuo mokslinio reikalavimo pa- 
teikti jrodymus ir uztikrintai Zinoti ginantis tai, kas tiketina, 
eikos (verisimile), ir tai, kas yra aišku sveikam protui?“ Ži- 
noma, būtina, kaip Gadameris paaiškino 1993 m.: „retori- 
kai [su]grąžinti jos platų pripažinimą, kurį iš jos prasidedant 
Naujiesiems amžiams atėmė matematiniai gamtos mokslai 
ir metodo teorija. Retorika reiškia kalbiškai suvokto ir kal- 
binėje bendrijoje išaiškinto žinojimo apie pasaulį visu- 
mą.“?. Jei hermeneutiką tinka „apibrėžti tiesiog kaip meną 
naujai prakalbinti tai, kas pasakyta arba parašyta“?“, tai vely- 
vasis Gadameris jos universalų aspektą galėjo sieti su retori- 
kos universalumu.?!. 

Abu, Gadameris ir Habermasas, pasimokė iš savo susiti- 
kimo. Gadameris, paskatintas Habermaso, galėjo ryžtingiau 
negu anksčiau išplėtoti kritinį savo hermeneutikos poten- 
cialą. Jo hermeneutikos neišsemiąs baigtinės būtybės suki- 
masis aplink save, ji siekianti „kritinio reflektyvaus žinoji- 
mo”, kurio paveikumas atsiskleidžia ten, kur objektyvistinių 


2 GW, II, S. 236. 

2 GW, IX, S. 406. 

GW II, S. 305. 

3 GW, II, S. 291. Apie šį vėlyvą hermeneutikos universalaus aspek- 
to susiejimą su retorikos universalumu, kuriam „Tiesoje ir metode“ yra 
tik rengiamasi, plg. mano studiją: „Unterwegs zur Rhetorik. Gadamers 
Schritt von Platon zu Augustin in Wahrheit und Methode“, in: G. Figal, 
. J. Grondin, D. Schmidt (Hrsg.): Hermeneutische Wege, Tübingen, 2000. 
Šis retorikos universalizavimas, mano nuomone, buvo paskatintas dvejo- 
pai, viena vertus, Habermaso retorikos kritikos, atliktos dėl laisvo nuo 
retorikos savitarpio supratimo (kuris, Gadamerio nuomone, yra nejsivaiz- 
duojamas), kita vertus, pamokomy „Ergänzungen aus der Tradition der 
Rhetorik“, kuriais savo dalį įnešė Klausas Dockhornas (svarbus tyrimas 
skelbtų „Göttingischen Gelehrten Anzeigen“, 218 (1966), S. 169-206). 

2 GW, II, S. 254. 

klaidingy saves supratimy korektüra reiskia paskiro indivi- 
do laisvės padidėjimą. Gadameris daugiausiai mąsto apie Ha- 
bermaso įžaistą perskyrą tarp tebesančios gyvos, natūraliai 
besiskleidžiančios tradicijos ir jos reflektyvaus įsisavinimo. 
Žinoma, save apmąstyti galima atsietai nuo konkrečios tra- 
dicijos, tačiau besiskleidžianti prieš akis tradicija taps supran- 
tama tik uzduodant kritinius klausimus ir išreiškiant prasmi- 
nius lūkesčius, kurie patys kaip visuma nėra visiškai apmąstyti. 
Hermeneutiškai žiūrint, kritinio reflektyvaus žinojimo reikia 
net ten, — pabrėžia Gadameris, — kur būtina parodyti „logi- 
kos ydingas pretenzijas ?? jos pačios ribose. Taip hermeneutika 
„suprantamą kalbėjimą“ apgina nuo ištaros logikos, matuojan- 
čios kalbą ištarų kalkulicijos matais. Cia hermeneutika turi 
priminti, kad kiekvienos žmogiškos kalbos pamatas yra dialo- 
ginis savitarpio supratimas. Ištara nėra viskas. Hermeneuti- 
ka kaip kritinis reflektyvus žinojimas „iki kritinio suvokimo 
iškelia tai, kas yra turimų ištarų scopus ir kuri hermeneutinė 
pastanga siekia įvykdyti savo pretenziją būti teisinga“ 3* Ži- 
noma, kai kurias ištaras galima paneigti pasitelkus pačios 
sau valdovės logikos kriterijus, tačiau abejotina ar drauge, 
tariant su Platonu, taip pat yra pasiekiama ir „šnekančiojo 
siela“35. Šitaip primenant už ištaros esantį vidinį pokalbį ir 
pasireiškia hermeneutikos kritinis reflektyvus žinojimas. 
Netgi Habermasas nusiskins šių debatų vaisių. Tam gali- 
ma atrasti kitą pagrindą, tačiau nuo 1970 m. psichoanalizė 
jo mąstymo kelyje palengva liovėsi užimti centrinę vietą ir 
būti modelio kritiniams visuomenės mokslams teikėja. Tary- 
tum savo prieštaravimais Gadameris būtų pataikęs kaip pirštu 


Plg. „Replik zu Hermeneutik und Ideologiekritik“, in: GW, II, 
S. 245. 

* Ibid., S. 254. 

3 Ibid., S. 255. 

į akį, nes po to Habermasas daugiau beveik nė karto nebe- 
pasinaudojo sociologiškai praplėstos psichoanalizės paradig- 
ma. Kita vertus, jis juo ryžtingiau gilinosi į kritinės visuomenės 
teorijos kalbinius teorinius pagrindus, paskatinusius jį išplė- 
toti universalią pragmatiką ir, galiausiai, komunikatyvios vei- 
kos teoriją. Jo pamatinė intuicija buvo ta, kad normatyvių 
visuomenės teorijos, taigi ir etikos pagrindų reikia ieškoti 
kalbos vartosenos (kurios tikslas yra komunikacija ir savitar- 
pio supratimas) pragmatinėse implikacijose ir galiojimo reika- 
lavimuose. Kritinės filosofijos uždavinys turi būti rekonstruoti 
čia intuityviai atliktus spėjimus. Habermasas remiasi prielaida, 
kad kalbą iš principo reikia mąstyti kaip savitarpio suprati- 
mo vyksmą. „Kartu su Wittgensteinu aš laikausi nuomonės, 
kad „kalba“ ir „savitarpio supratimas“ yra vienodai pirminės 
ir viena kitą paaiškinančios sąvokos.“ Čia vietoj Wittgen- 
steino galėtų būti paminėtas Gadameris. Net turėtų tam di- 
desnę teisę, atsižvelgiant į taktą, kad „Visuomenės mokslų 
logika“ koregavo Wittgensteino monadologinį kalbos žaidi- 
mų uždarumą, pasitelkdama hermeneutinę įžvalgą apie prin- 
cipinį kalbos atvirumą ir apmąstomumą. Gadamerio dėka 
buvo patirta, kad pokalbyje galima pasiekti iš principo univer- 
salaus savitarpio supratimo. Tai, kad vėlyvasis Habermasas 


36 J. Habermas, Vorstudien und Ergänzungen zur Theorie des kom- 
munikativen Handelns, Frankfurt a. M., 1984, S. 497 ir kt. Neseniai 
K.-O. Apelis aiškiai išsižadėjo rėmimosi psichologija („Regulative Ideen 
oder Wahrheitsgeschehen? Zu Gadamers Versuch, die Frage nach den 
Bedingungen der Möglichkeit gültigen Verstehens zu beantworten‘, in: 
Ars Interpretandi, 1, 1996, S. 215; dabar in: K.-O. Apel, Auseinander- 
setzungen, Frankfurt a. M., 1998, S. 569-607): „1971 m. išleistame 
diskusijy tome „Hermeneutik und Ideologiekritik“ J. Habermasas ir 
aš — mano šiandieniu požiūriu neteisingai — sudarėme įspūdį, tarytum 
„filosofinės hermeneutikos“, kurią atstovauja Gadameris, „universalu- 
mo reikalavimą“ galima būtų kritikuoti iš visuomenės mokslų, antai 
psichoanalizes ir ideologijos kritikos, pozicijų“ (išskirta J. G.). 

verčiau ir, prieštaraudamas savo geresnei ankstesnei įžvalgai, 
remiasi Wittgensteinu, gali būti susiję su tuo, kad jis savo 
paskutiniuose darbuose hermeneutikos veiklą vis labiau su- 
banalina iki „kultūrinės tradicijos“ išlaikymo ir nebepastebi, 
kad ji kalbiškumą traktuoja universaliai. Kad ir kaip ten bū- 
tų, Habermasas naujai universalizuoja pagrindinę hermeneu- 
tinę savitarpio supratimo kategoriją. Ji nuo šiol yra laikoma 
nebyliu kiekvienos kalbinės vartosenos telu ir bendru vardik- 
liu. Net ten, kur kalba piktnaudžiauja savitarpio supratimu, 
siekdama įgyvendinti strateginius tikslus, šitokia veika „pa- 
razituoja“ savitarpio supratimo idėjoje, kurios galios išnau- 
dojamos tik tam, kad būtų nustatyti savitarpio supratimui 
svetimi tikslai. Vėliau, remiantis šia plačiai užsimota savitar- 
pio supratimo anticipacija, galima išvesti etines prielaidas, 
kurias racionaliai rekonstravo diskurso etika. 

Šiame hermeneutinio universalumo reikalavimo atnauji- 
nime įžvalgu, be abejo, yra tai, kad su kalbos telu sutapatin- 
ta savitarpio supratimo idėja veda prie etinių pasekmių. Ga- 
dameriui šis etinis momentas anaiptol nebuvo svetimas. Nuo 
pat pirmojo susitikimo su Heideggeriu, pagrindinis jo dar- 
bų apie graikų filosofiją siekis buvo išgvildenti etinį faktiš- 
kumo hermeneutikos matmenį.” Remdamasis aristoteline si- 
tuacine etika jis parodė, kad supratingumas, ppövnots, 
praktikuojamas visuomet fone veikiant istoriška tapusiai ir 
save kalbiškai tobulinančiai visuomenei, kuri siekia realizuoti 
savo gero gyvenimo ir savitarpio supratimo vaizdinius. Haber- 
masas veikiau pabrėžia už hermeneutikos traktuojamo univer- 
saliai savitarpio supratimo idėjos glūdint kantiškąjį elementą. 
Kas leidžiasi į pokalbį, kontrafaktiškai yra pripažinęs univer- 


7 Plg. ypač habilitacinį darbą Platos dialektische Ethik (1930), dabar 
in: GW, V, ir tik visai neseniai publikuota 1930 m. studiją „Praktisches 
Wissen“ (Ibid., S. 230-248). 

salius savitarpio supratimo principus. Karlas Otto Apelis 
1973 m. galėjo ginti tokios etikos projektą,” ją be ceremonijų 
vadindamas „transcendentaline hermeneutika“. 

Taigi etinis hermeneutinio savitarpio supratimo praplė- 
timas iki diskurso etikos nelieka be pasekmių. Neišspręsta 
lieka tik tai, kurioje plotmėje turėtų skleistis diskursas ir 
ypač — ko tikimasi iš tokios etikos: vien tik filosofiškai nu- 
skaidrinti moral point of view, kuris yra matomas praktikuo- 
jamoje dorovėje,*? ar žengti dar toliau išplėtojant „planetari- 
nę makroetiką“ (Apelis), kuri pati pretenduoja į moralinį 
tinkamumą? Dažniausiai būna atsakoma, kad visų pirma tu- 
rime reikalą su nustatymu procedūros, kuria pasinaudodami 
dalyko paliestieji pagal aplinkybes galėtų spręsti apie tai, ku- 
rios svarstomos normos turi teisę galioti kaip universalios ir 
priimtinos. 

Hermeneutiniu požiūriu, vis dėlto ši procedūra, ekstra- 
poliuotoji iš savitarpio supratimo idėjos, yra abstraktoka. Ar 
nepaisant kalbėjimo apie „postkonvencinę moralę“ normos 
yra iš tikrųjų tai, kas gali tapti svarstymų objektu? Be to 
klaustina, kokį konkretų pavidalą gali įgauti šis procedūrinis 
normų pagrindimas, kuriame juk aktyvuojami visokiausio 
pobūdžio, žinoma ir nekomunikatyvios veikos, žmogiškieji 
interesų konfliktai. Galiausiai taip pat neaišku, ar pavyks 


28 Transformation der Philosophie, Frankfurt a. M., 1973. 

” Taip J. Habermas, Moralbewusstsein und kommunikatives Han- 
deln, Frankfurt a. M., 1983, ir gana priešingai K.-O. Apel, „Normative 
Begründung der „Kritischen Theorie“ durch Rekurs auf lebensweltliche 
Sittlichkeit? Ein transzendentalpragmatisch orientierter Versuch, mit Ha- 
bermas gegen Habermas zu denken“, in: Zwischenbetrachtungen — Im 
Prozess der Aufklärung, Frankfurt a. M., 1989. Gadameris savo ruožtu 
galėjo pareikšti solidarumą su kantiškuoju projektu sąvokomis nuskaid- 
rinti tai, ką moralinis sprendinys visuomet jau iš anksto numato ir ko 


savaime nereikia niekaip filosofiškai pateisinti (plg. GW, III, S. 357). 

racionaliai rekonstruoti kalbinės „veikos“ prielaidas — ir kaip 
galima žinoti, kad tai ir yra pavykę. Be abejo, būtų neher- 
meneutiška rekonstruojant tai, kas intuityviai visuomet duota 
iš anksto ir, regis, neperzengiama (Unhintergehbar), siekti 
ko nors panašaus į daiktinį disponavimą savimi. Tokį reika- 
lavimą galima ramiai palikti dieviškajam vonotę vonoewc. 


3. Postmodernioji dekonstrukcija 


Tad iš tiesų aš nenoriu pasakyti, kad solidarumų, kurie 
žmones susieja tarpusavyje ir daro pokalbio partneriais, 
kada nors pakaktų, idant pavyktų pasiekti savitarpio 
supratimą ir totalinį sutarimą dėl visų daiktų. Tam pa- 
siekti tarp dviejų žmonių reikėtų niekada nesibaigian- 
čio dialogo, ir lygiai tas pat galioja sau pačiam, vidi- 
niam sielos dialogui su savimi.*9 


Gilus Gadamerio ir Habermaso solidarumas dėl dialoginio 
savitarpio supratimo — nors jį vienas ir skleidžia pagal plato- 
niškojo pokalbio, kuriame mes tik dalyvaujame, pavyzdį, o 
kitas mokslinės, argumentuojančios komunikacijos būdu — 
vėl pasireiškė jiems sudarant bendrą frontą prieš naują de- 
konstrukcijos ir neoistorinio postmodernizmo iššūkį. Herme- 
neutinėje savitarpio supratimo idėjoje dekonstrukcija užuo- 
džia esant metafizinės valios galiai įamžinimą, ši valia visiems 
primetanti savo (čia dialoginį) racionalumo modelį ir šitaip 
totalitariai nuslopinanti nuo to nukrypstantj individualumą, 
skirt; (Differenz) ir atskilų (Dissidenz). Habermasas atkirto, 
kad Derrida tik prieštaraudamas sau galįs išlaikyti savo princi- 
pinį protestą prieš komunikatyvų protą, kadangi šio tikslas 
ir buvo savitarpio supratimas ir supratimas. Tarp kitko, protas 


H.-G. Gadamer, „Und dennoch: Macht des guten Willens“, in: 
Ph. Forget (Hrsg.), Text und Interpretation, München 1984, S. 61. 

siekiąs ne suvienodinti individualybę, o priešingai, jai parū- 
pinti komunikatyvią galimybę save laisvai išskleisti ir artiku- 
liuoti savo teisėtus galiojimo reikalavimus. Tiktai dialogą ug- 
dančios bendrijos pagrindu esąs galimas dekonstrukcijos 
favorizuotas gyvenimo formų pluralizmas ir skirtis.“' 
Gadamerio ir Derrida'os susidūrimas įvyko 1981 m. ba- 
landį Goethe’s instituto Paryžiuje surengto seminaro konteks- 
te. Seminaro tikslas buvo pokalbiui draugėn suvesti (tai sa- 
vaime buvo tikra hermeneutinė iniciatyva) dvi kontinentinį 
mąstymą nulemiančias kryptis, — prancūziškosios dekonst- 
rukcijos ir vokiškosios hermeneutikos. Pasak liudininkų, te- 
vyko kurčiųjų pokalbis, ir tai įrodo dabar jau skirtingomis 
kalbomis publikuoti tai liečiantys dokumentai.“ Veikiausiai 
atsižvelgdamas į Derrida'os tekstų dekonstrukciją, Gadame- 
ris perskaitė įžanginį pranešimą apie „Tekstą ir interpretaci- 
ją“, į kurį Derrida kitą dieną atsakė trimis klausimais. Po to 
Derrida skaitė pranešimą apie Heideggerį ir Nietzschę, tie- 
siogiai nenurodydamas į Gadamerį arba hermeneutiką. Vė- 
lesniais metais Gadameris paskelbė reikšmingų tyrimų apie 
dekonstrukcijos iššūkį, kuriuose jis paaiškino savo herme- 
neutikos teorines atramines įžvalgas. Idant suprastume šį iš- 
šūkį, čia mes apsiribosime Derrida'os klausimais, kuris savo 
ruožtu lig šiol nepateikė jokių kitų tekstų, nurodančių į su- 


4! Plg. Derrida'os kritikos klausimu J. Habermas, Der philosophische 
Diskurs der Moderne, Frankfurt a. M., 1985; Nachmetaphysisches Den- 
‚ken, Frankfurt a. M., 1988 (visų pirma tekstą „Proto vienybė gausybėje 
jo balsų“. Gadameris aiškiai remiasi šia Habermaso „puikia Derrida'os 
kritika“ (GW, II, S. 23), čia, atrodo, įgalinanti kalbėti apie solidarumą 
(kurio vis dėlto nereikėtų pervertinti) tarp hermeneutikos ir Habermaso. 

42 Vokiškoji versija: Text und Interpretation, München, 1984; prancü- 
ziškoji: Revue internationale de philosophie, Nr. 151, 1984; angliškoji: 
Dialogue and Deconstruction. The Gadamer-Derrida Encounter, Albany, 
1989. 

sidūrimą su Gadameriu. Šie klausimai iš tikrųjų susiję su 
viena centrine tema, su (geros) valios suprasti, kurią supo- 
nuoja hermeneutika, statusu. Ar čia nepadaroma metafizinė 
prielaida? Ir pirmiausia ne ta prasme, kad būtų numanoma, 
jog čia postuluotas naujas už-pasaulis, o pasiremiant Hei- 
deggerio kurstytu įtarimu, kad valia suprasti esanti siekis to- 
taliai valdyti buvinį. Galų gale Gadamerio pasitelkta valia 
galbūt pasirodytų esanti paskutinioji valios metafizikos atžala. 
Derrida'os nepasitikėjimas yra šiuo atžvilgiu pagrįstas ar su- 
prantamas, kad supratimas kažkaip susijęs su kito pasisavi- 
nimu, kurį galima tarti esant visiška kitybes asimiliacija. 
Tačiau šiam aiškiai klaidingam supratimui už akių už- 
begta buvo jau „Tiesoje ir metode“. Applicatio skirtame sky- 
riuje, kur pasisavinimo pavojus atrodė ypač didelis, hermeneu- 
tika buvo atskirta nuo bet kokio valdyti siekiančio žinojimo.? 
Aiškiai atsigręždamas prieš metafizišką ir konkrečiai hegeliš- 
ką valią suvokti, Gadameris rėmėsi, — tai taip pat buvo leng- 
va suprasti klaidingai, nes Platonas dažniausiai laikomas, ypač 
Heideggerio ir Nietzsche's poveikiu, metafizikos tėvu, — pla- 
toniškuoju pokalbio modeliu. Tiesa, kurią galima sužinoti ir 
įgyti per pokalbį, neturi nieko bendra su užvaldymu. Labiau 
pagrįsta atrodo šnekėti apie dalyvavimo tiesą. Mat jei būda- 
mi dialoge vienas su kitu ir su savimi pačiais, mes mąstome, 
tai prieiname prie tiesų, kurios mus apšviečia, mums nežinant, 
kaip ir kas su mumis įvyksta. Mes juk šių tiesų nevaldome. 
Jos mus tartum paima savo nuosavybėn. Be to suprantanty- 
sis patiria save būtinai kaip iškenčiantįjį, kai jį ištinka pras- 
me, akivaizdumas ir nukreiptumas. Šiame kontekste Gada- 
meris primena Herakleito sentenciją „Viską valdo žaibas“, 
kuri buvo išraižyta virš Heideggerio trobelės durų angos. Žai- 


3 Plg. WM, S. 295 (= GW, I, S. 312). 

bas čia reiškia „staigumą Zaibisko nušvietimo, kuris viską 
parodo aiškiai vienu kirčiu, tačiau taip, kad tamsa tai vėl tuoj 
pat suryja“. Šiuo požiūriu supratimo tiesa reiškia labiau daly- 
vavimą negu visišką ir galutinį pasisavinimą. Šiaip ar taip, čia 
esama labai toli nuo metafizinio valdyti siekiančio žinojimo. 

Tolesnis klausimas, kurį iškelia konfrontacija tarp Gada- 
merio ir Derrida'os — ar apskritai teisėta kalbėti apie „tiesos“ 
supratimą. Gal atvirkščiai, supratimas tedreifuoja nuo ženk- 
lo prie ženklo, niekuomet nesusidurdamas su jokia prasme, 
kuri būtų panaši į realią esamybę? Ypač savo Husserlio tyri- 
nėjimuose ankstyvasis Derrida atkreipė dėmesį į šią vouloir 
dire arba numanymo problematiką.“ Tradiciškai suprantant, 
ženklas privalo „norėti“ ką nors pasakyti, tačiau kas tai yra, 
niekada negalima tvirtai suimti. Reikalaujamoji prasmės esa- 
mybe nuolat „atskiriama“ taip, kad visus ženklus, anot Der- 
rida, atgaivina vis suyrantis differance. Visos metafizikos iliu- 
zijos (kuriai Heideggeris taip pat atidavęs duoklę, kai ieškojo 
kažko panašaus į būties prasmę) kulminacija būtų tai, kad 
apskritai būtų ieškoma prasmės ir siekiama supratimo. Šis 
labai toli siekiantis jtarumas dėl metafizikos veikiausiai yra 
dekonstrukcinio hermeneutikos užsipuolimo atspara. 

Šią prieštarą galima būtų pasitikti purtant galvą ir nuro- 
dant neginčijamą faktą, kad iš principo esama gebėjimo su- 
prasti, ir kad Derrida nori suprasti ir būti suprastas, kai jis 
leidžiasi į pokalbį. Pirmiausia šiuo prieštaravimo sau argu- 
mentu savo susidorojančioje kritikoje pasinaudojo Haberma- 
sas. Tačiau hermeneutika šioje vietoje Derrida'os pozicijos at- 
zvilgiu galėtų išreikšti šiokią tokią simpatija.“° Mat kaip tik 


* GW, VI, S. 232, plg. S. 241. Apie staigų supratimo pobūdį žr. taip 
pat atsakymą Derrida'i in: „Text und Interpretation“, GW, II, S. 357. 

45 Plg. ypač: La voix et le phénomène, Paris, 1962. 

* Plg. čia mano naujesnį tyrimą: „La definition Derridienne de la 

jos požiūris į dalyvavimo tiesą ir nuolatinį negalėjimą išsi- 
versti be pokalbio liudija apie nepatvarumą daiktinės pra- 
smės, kokią ją galėjo piršti esamybės metafizika ir klasikinė 
kalbos filosofija. Net čia turi iškilti įžvalga apie sielos vidinį 
žodį. Juk hermeneutinė filosofija įsitikinusi, kad joks žodis 
negali visiškai patenkinti šio vidinio sielos siekimo. Niekada 
negalima žodžio arba ženklo priimti kaip galutinės prasmės 
esamybės. Tai kaip tik yra nuoroda, diffėrance, jei norime, 
arba atskyrimas nurodant į kitą, kuris pasakyme tegali būti 
numanomas. Kalba gyvena šio troškimo neišpildomumu, 
différance tarp žodžio ir to, kas numanyta išlaikymu.“ 

Tačiau būtų fatališka manyti, kad tokio troškimo nesa- 
ma, ir kartu su Derrida pasitenkinti tuo, kad ženklai visuo- 
met nekryptingai nurodo vienas į kitą, nenumanydami nie- 
ko, ką jie siektų atlikti, tarsi neturėtų jokio vouloir dire. Todėl 
sugrįžti prie ženklų pozityvizmo galiausiai yra tas pat, kaip 
neigti vidinį žodį arba vidinį pokalbį su savimi pačiu, ku- 
riuo kalba gyvena ir apie ką liudija. Prisirišimas prie ženklo, 
tarsi jis nenurodytų į ką kitą, nepasiektą, yra gryniausias po- 
zityvizmas, net metafizika, jei dar prasminga tuo kaltinti. 
Kalbą suvokti kaip gryną garsą, kuris neturėtų išsakyti nieko 
kito išskyrus patį save, reiškia toliau plėtoti absoliučios esa- 
mybės metafiziką. 

Panašų ženklo fizikalizmą aptinkame Lyotard’o pateik- 
toje tariamoje akivaizdybėje, kad filosofija reikalą turinti tik 
su teiginiais. Teiginiai esantys vieninteliai, kuriuos visada ir 


dėconstruction. Contribution au rapprochement de |'hermėneutigue et 
de la dėconstruction“, in: Archives de philosophie, 62 (1999), p. 5-16 bei 
„Ausführungen zur Begegnung zwischen Gadamer und Derrida“, in: 
Hans-Georg Gadamer. Eine Biographie, Tübingen, 1999, S. 365-370. 

7 Plg. H.-G. Gadamer, „Grenzen der Sprache“, GW, VIII, 
S. 359-361. 

visur reikia numanyti.“® Zinoma, teiginiai aptinkami visur, 
tačiau jie juk nori kažką pasakyti. Jie yra padarinys, o ge- 
riausiu atveju, liudijimas anksčiau už juos įvykstančio po- 
kalbio, į kurį nurodo suprantantis atlikimas. Balsą arba tei- 
ginius priimti jų grynoje esamybėje kaip galutines duotis 
reiškė atkristi į metafizinę ištaros logiką, kuri valdė visus Va- 
karus, su viena mokymo apie AöyYog Evöraderog išimtimi. 
Pagal ištaros logiką, propozicijos instrumentiškai perduoda 
turinį, tarsi kiekvieną žodį atitiktų vaizdinys. Vien tik prisi- 
minimas apie verbum interium įgalina pamatyti kalbai bū- 
dingą gyvybingumą ir tankį, tai yra patyrimas, kad mūsų 
kalbėjimas nurodo į iš anksto duotus žodžius, idant išsakytų 
prasmę, kuri šiuose ženkluose negali atsiverti. 

Nepaisant to, būtų klaidinga kalbėti apie kalbos užsklęs- 
tumą, tartum mąstymas būtų visiškai įkalintas metafizikos 
kalboje. Kas taip mano kalbą esant „babiloniška dvasios ne- 
laisve““?, tas nesuvokia, kad kalba yra pokalbis. Kalba yra, 
pasak Habermaso, akyta: net atsižvelgiant į tai, kad sugebė- 
jimas ištarti nėra visiškai įgyvendinamas, kalba gali iki tam 
tikro laipsnio (kuris yra toks aukštas, kiek tik galima mąsty- 
ti) reflektuoti ir išplėsti savo ribas. Kalbą susieti su kadaise 
atlikta ir nebeužklaustina £criture, reiškia pozityvistiškai su- 
siaurinti logo siekiamumą, „tarytum“, — atrėžė Gadameris 
Derrida'i, — „kiekvienas šnekėjimas vyktų propozicinėmis išta- 
romis“*?. Metafizikos logas, kaip teigia Derrida ir iš dalies 
Heideggeris, nėra redukuotinas į valios metafiziką. Jei logą 


* Plg. J.-F. Lyotard, Le diffėrend, Paris, 1983, S. 9: „Objer. Le seul 
qui soit indubitable, la phrase, parce gu'elle est immédiatement prėsup- 
posée.“ Šio nehermeneutinio teiginių fetišizmo kritiką plg. M. Frank, 
Die Grenzen der Verständigung, Frankfurt a. M., 1988. 

9 GW, II, S. 364. 

50 Ibid., S. 371. 

suprasime kaip šnekėjimą vienas su kitu ir tad kaip abipusiš- 
ką nurodymą vienas į kitą, logocentrizmas turi savo vietą 
pokalbyje ir, visų pirma, sielos pokalbyje su pačia savimi, 
kaip Platonas buvo linkęs vadinti mąstymą.?! Į šį pokalbį, 
kuriame nesama jokios principinės ir, žvelgiant iš pometafi- 
zininės pozicijos, apibrėžtinos clöture, atsiremia hermeneu- 
tikos universalumas. 


?! Theaitetos, 184e; Sophistes, 263e, 264a. 

Polemika tarp Derrida'os ir Gadamerio paryškino mažiausiai 
vieną dalyką: tiesos ir supratimo paieškos universalumui pa- 
reikštas perspektyvizmo universalumo ieškinys, kaip jį į filo- 
sofinę sąmonę įspaudė Nietzsche. Kam reikia stengtis suprasti, 
jei viskas yra sąlygota perspektyviškai ir istoriškai? Neretai 
pats Gadameris buvo matomas kaip istorinio reliatyvizmo 
užtarėjas, — juk jis rašė, kad suprantama ne geriau, o tik vis 
kitaip. Ką reiškia kalbėti apie šio supratimo-kitaip universa- 
lumą? Ar galiausiai jis niekais nepaverčia tiesos sampratos? 
Supratimo-kitaip sutapatinimas su nihilistiniu reliatyviz- 
mu būtų, nepaisant viso išorinio panašumo, istoristinis klai- 
dingas supratimas. Mat šnekėti apie supratimą-kitaip reiškia 
apmąstyti žvelgiant išoriškai. Jei priešais akis turėsime diach- 
roniniu, istoriniu požiūriu gausius interpretacinius atramos 
taškus, galbūt taip ir pasirodys, kad visada ir visur supranta- 
ma tik kitaip. Tačiau žvelgiant iš vidinės perspektyvos, kurią 
mes matome būdami čia ir dabar, tai galios tik ribotai. Ži- 
noma, mes galime nusileisti, kad tai, ką mes manome esant 
teisinga, vieną dieną gali pradėti atrodyti kitaip, tad mums 
taip pat bus paliudyta, jog mūsų supratimas yra ne kas kita 
kaip vienas iš daugelio, supratimas-kitaip. Tačiau šis požiū- 
ris netinka tiems, kurie kiekvienąkart siekia suprasti ir su- 
pratimą įgyja. Kiekvienas suprantantysis ieško to, kas teisin- 
ga. Pirmiausia tai pavaizduojama negatyviai: kiekvienas žino, 
kas yra melas ir veidmainystė. Kas klysta — nesupranta, kas 
meluoja — iškraipo tiesą. Pozityviai nusakyti tiesą ir ją api- 
brėžti, kaip pripažįstama, yra daug sunkesnis užsiėmimas. 

Nepaisant to, mes suprasdami keliame tiesos reikalavimą ir 
tiesą paprastai suvokiame kaip prasmingą, dalykus atitin- 
kančią informaciją. Tačiau kaip toks tiesos reikalavimas gali 
būti suderintas su supratimu-kitaip? 

Mes suprantame kiekvieną kartą kitaip, nes pačią tiesą 
naujai jkalbiname, kai tai, kas teisinga (teisingą teigimą, kriti- 
ką, pagrįstą nuomonę ir t. t.) pritaikome savo situacijai. Žino- 
ma, šitai savo būdu, taigi „kitaip“, atlieka kiekvienas laikas, 
ir galbūt kiekvienas individas. Tačiau tai, ko siekiama kiek- 
vienu meginimu suprasti, yra tiesa, dėl kurios esamomis ap- 
linkybėmis galima diskutuoti. Dėl to kitaip suvoktą išaiškinti 
kaip reliatyvistinę reikštų padaryti istoristinę klaidą. Kiek 
hermeneutika kalbėjo apie reliatyvizmą, jis jai buvo ne dau- 
giau nei šmėkla,! t. y. konstruktas, kuris privalo įvaryti siaubą, 
bet kurio nėra. Juk reliatyvizmo, dažniausiai suprantamo kaip 
pažiūra, kad kiekviena nuomonė apie tam tikrą dalyką, arba 
netgi apie kiekvieną dalyką, yra taip pat gera kaip ir kiekvie- 
na kita,žiš tikrųjų niekada niekas rimtai negynė. Bet kuriuo 
atveju — ne hermeneutika. Žinoma, hermeneutika tvirtina, 
kad patirtys, kurias mes įgyjame tiesos vedami, yra įsišakni- 
jusios mūsų situacijose, ir tai reiškia: vidiniame pokalbyje, 
kurį mes nepaliaujamai tęsiame su savimi pačiais ir su kitais. 
Tačiau būtent todėl neįmanoma ginti reliatyvizmo kraštuti- 
ne anything goes prasme. Niekas neketina visa ko priimti 
kaip lygiateisio ir lygiaverčio. Vidinis mūsų sielos pokalbis, 
kuris negali būti mąstomas kitaip, kaip situatyvus, priešina- 
si, kad prasmė būtų aiškinama savo nuožiūra ir savavališkai. 


' Plg. H.-G. Gadamer, GW, II, S. 269, 299. Interviu in: Süddeut- 
sche Zeitung 1990 02 10/11 tai ironiškai nusakoma: „Reliatyvizmas yra 
Habermaso išradimas“. 


* Plg. R. Rorty, Conseguences of Pragmatism, Minneapolis, 1982, 
p. 166. 

Kaip tik todel hermeneutikai reliatyvizmas niekuomet ne- 
buvo svarbus. Veikiau hermeneutikos priešininkai iššaukia 
reliatyvizmo šmėklą, nes jie hermeneutikoje užuodžia esant 
tiesos sampratą, neatitinkančią jų fundamentalistiniy lükes- 
čių. Tad šiuolaikinėje filosofinėje diskusijoje reliatyvizmas 
funkcionuoja kaip džiugiai laukiamas baubas ir siaubinanti 
šmėkla, paranki fundamentalistinėms pozicijoms, kurios no- 
rėtų abstrahuotis nuo vidinio sielos pokalbio. 

Kas kalba apie reliatyvizma, daro prielaidą, kad žmonėms 
galėtų būti duota tiesa neturint šio pokalbio horizonto, tai 
yra ab-soliuti arba mūsų klausimams neprieinama tiesa. Tie- 
sos, skelbiamos esant vien reliatyvistine, esama tik fone pa- 
siektina laikomos absoliučios tiesos. Tačiau kaip galima pa- 
siekti absoliučią ir daugiau nediskutuotiną tiesą? Tai niekada 
nebuvo patenkinamai parodyta. Nebent ex negativo: ši tiesa 
privalo būti nebaigtinė, nelaikinė, nesąlygota, nekintama ir 
t. t. Krenta į akis, kad šitaip apibūdinant primygtinai nei- 
giamas baigtinumas. Šiame neigime galima teisėtai atpažinti 
pagrindinį metafizikos judesį. Metafizika juk etimologiškai, 
dalykiškai ir istoriškai yra suprantama kaip laikiškumo įvei- 
ka. Tačiau kuo tokia įveika paremta? Ar mes disponuojame 
prieiga prie absoliučios tiesos? Sielai nebūtų nieko priimti- 
nesnio. Tačiau Heideggerio nuomone, toks transcendavimas 
grindžiamas savo laikiškumo išstūmimu. Reikalauti nebaig- 
tinės tiesos baigtinybei reiškia paneigti pačią save. Taigi baig- 
tinybei būdinga (jei ši tautologija gali ką nors reikšti) likti 
baigtine, net jei, ir kaip tik tada, kai ji iškelia nebaigtinumo 
reikalavimą. 

Nereliatyvi tiesa turėtų būti absoliuti. Tačiau iš absoliu- 
čios tiesos stokos juk nesektų, kad mes neturėtume jokios 
tiesos. Kaip patvirtina neabejotinos melo ir veidmainystės pa- 
tirtys, mes nuolat keliame reikalavimus: tiesos, t. y. prasmin- 

gumo, kuris dera su dalykais, kaip mes juos patiriame, ir del 
kurio galime sutelkti argumentų, įrodymų, liudijimų, patvir- 
tinimų ir t. t. Šitai neigti būtų sofistinė chimera. Juk tiesos, 
kuriose mes realiai dalyvaujame ir kurias mes visai pagrįstai 
galime ginti, nėra nei bet kokios, nei absoliučiai užtikrintos. 
Kaip tik Naujųjų amžių kartezianizmas tiesą norėjo sutapa- 
tinti su metodiniu žinojimo užtikrinimu. Net šis metodas, 
iš kurio buvo gauta daug naudos mokslo „sklaidai, nebuvo 
kas nors absoliutaus, t. y. atskirta nuo žmonių interesų. Jis 
buvo, kaip moko graži vidinė meditacija apie cogito, skirtas 
sielos pokalbiui su savimi pačia, šiuo atveju — Žmogaus sie- 
kiui aukštesnio laipsnio patikrinamumo kai kuriose jo žino- 
jimo srityse, ypač išorinės gamtos moksle. Šis, vėliau nuo 
savo ištakų atkirstas modelis, dabar dėl savo laimėjimų tapo 
bet kokio įmanomo žinojimo matu. Jo atžvilgiu visa kita iš 
tikrųjų yra nepataisomai reliatyviu. 

Filosofinė epocha, kuriai ši teorija buvo lemiama, buvo 
istorizmas. Kaip tik jo prieš akis turėtasis pavojus ir jo imp- 
likacijų nepriimtinumas vėliau atėjusią hermeneutiką vedė 
prie to, kad būtų sureliatyvintas pats čia pasitelktas matas, ir 
taip istorizmas būtų pritaikytas jam pačiam. Šiame procese 
atsiskleidė, kad žinojimas, pažintas savo istoriškume, buvo 
matuojamas metafiziniu arba absoliučiu kriterijumi. Sunkių 
padarinių turinti klaidinga išvada buvo manyti, jog kliuvi- 
nys tiesai yra istoriškas pokalbis, kurį kiekviena siela tęsia su 
savimi ir kartu pratęsia, jį pasitelkdama kiekviename pasau- 
lio pažinime. Tik hermeneutika įžvelgė, jog istoriškumas yra 
bylojanti ašis, aplink kurią sukasi kiekviena pastanga supras- 
ti. „Istoriškumas nebenubrėžia proto ir jo reikalavimo suvokti 
tiesą ribų, o priešingai, yra pozityvi sąlyga tiesai pažinti. To- 
del bet kokį realų pagrindą praranda istorinio reliatyvizmo 
argumentacija. Absoliučios tiesos kriterijaus siekis pasirodo 

esąs abstraktus metafizinis stabas ir praranda bet kokią me- 
todologinę reikšmę. Istoriškumas liaujasi iššaukinėti istori- 
nio reliatyvizmo šmėklą.“? 

Iš to tik naujas istorizmas gali daryti išvadą, kad viskas 
juk yra reliatyvu. Nuo šito reikia išsilaisvinti, jei norime priar- 
teti prie tiesos. Vienas svarbiausių hermeneutikos laimėjimų 
buvo filosofinį mąstymą, kuris nuo Hegelio buvo įklimpęs 
istorizmo problemoje, išstumti už taip klaidingai suformu- 
luoto klausimo ribų. Į tai nurodė hermeneutinė tiesos ir me- 
todo perskyra. Tiesos esama ir šiapus, ir anapus labai siauros 
sferos to, ką žmonės pajėgia metodologizuoti. Be abejo, taip 
pat daug absurdo esama ir anapus metodo. Ar ir čia reika- 
laujama „kriterijaus“, siekiant teisinga atskirti nuo klaidinga? 
Ką vis dėlto čia reiškia kriterijus? Kokią nors formalią, ne- 
abejotiną priemonę, kurią mes patogiai ir be jokių variacijų 
galėtume pritaikyti visoms situacijoms? Taip istorizmas nėra 
įveiktas. Metodas vis dar išstumia sielą. Nepaisoma, kad po- 
kalbis, kuriuo mes niekada nenustojame būti, negali viskam 
pritarti ir tą patį akimirksnį savimi patiria tiesos buvimą. 

Šio gebėjimo kritikuoti ir naudotis protu vieta yra ver- 
bum interius, pokalbis su savimi pačiu, kuriuo kiekvienas 
žmogus yra pats sau. Verta paminėti, kad stoikų mokymas 
apie Aöyog Evöradterog kaip tik ir atsirado dėl polemikos 
apie žmonių giminės išskirtinumą.“ Ne kalba ar išorinis Aó- 
yog skiriąs žmogų nuo gyvūno, nes ir gyvūniškos būtybės 
pajėgiančios iš savęs leisti garsinius ženklus. Mes skiriamės 
vien tik tuo, kad už mūsų balso glūdi vykstantis vidinis svars- 
tymas. Jis leidžia mums požiūrius, su kuriais susiduriame, 


3 GW, II, S. 103. Plg. t. p.: GW, IV, S. 434. 

* Plg. Stoa und Stoiker, Zürich, 1950, S. 25 ir t.; M. Pohlenz, „Die 
Begründung der abendländischer Sprachlehre durch die Stoa“, ibid., 
S. 193 ir t. 

tarpusavyje pasverti ir nuo jų kritiškai atsiriboti. Žmogus 
nėra be jokios vilties paliktas savo instinktams ar tiesiog ap- 
link sklindantiems garsams. Tai kas jį išlaisvina galimam 
buvimui žmogumi, yra vidinio Aoyog laisva veikimo erdvė 
(pradinė hermeneutikos tema), kuri nuo seno vadinama protu 
ir jį laiduoja. 

